
FYREORD

«Bondestudentar» tok Garborg til å prenta som kjellarforteljing i det
vikebladet kan styrde, «Fedra-heimen», i 1882, nr. 22, og han heldt
fram med det til ut mot slutten av 6. kapitel. Då sende han heile
manuskriptet til eit prenteverk i Bergen, og boki kom ut ikring 1.
november 1883. 2. utgåva kom i 1885, samstundes med ei dansk umsetjing
av Edvard Brandes. 3. utgåva kom i «Skriftir i Samling» 1908, ikkje so
lite vølt og retta på. Serleg gjeld det rettskrivingi, der han førde
alt yver i «midlandsmål». Eit avprent av «Skriftir i Samling» kom som
3. upplag i 1911 (550 ekspl.) med eit nytt avprent 1919 (3 600 ekspl.).
4. utgåva kom i Jubileumsutgåva av «Skriftir i Samling» 1921;
samstundes kom eit serskilt avprent som 4. upplag (2 000 ekspl.) med
eit nytt avprent 1925 (4 000 ekspl.). Ei prydutgåve med teikningar av
Willi Middelfart kom 1934.

Denne skuleutgåva er prenta etter den siste utgåva samførd med 1. og 2.
utgåva av «Skriftir i Samling». Dei gjev oss den formingi som Garborg
sjølv endeleg gav verket sitt. Rettskrivingi her er den vanlege
skulerettskrivingi so nær som ho kann liggja midlandsmålet, som Garborg
sjølv vilde ha.

Septbr. 1935. O. M.

                                    I.

I.

Thi ser I til, som aarle opstaa — Og sidde om Aftenen silde — Med
Sorrig, Arbeide og stor Vantro — Saa ville I gjøre eder rige: — med
Kummer I aede det harmelig Brød, — Thi Gud giver sine baade Klæder og
Fød’, — Naar de monne sødelig so—ove, — song dei inne hjå han Ole
Johannes Sørbraut ein sur, kald måndags morgon i april.

Dei heldt bøn kvar dag i dette huset; for Ole Johannes var på sin måte
ein gudeleg mann. Han var ikkje vakt; og alt um han stundom hadde
freista på å umvenda seg, so hadde han ikkje fenge dette til, totte
han; so det laut vera til han vart gamal og fekk betre stunder. Men han
tenkte likevel at det var best å halda seg til Guds ord so mykje ein
kunde; han heldt bøn kvar morgon, og i desse bønestundene måtte heile
huset vera med.

Fyrst song dei ein salme; so las Ole Johannes bøni i salmeboki, og
dessutan stundom eit stykke i skattkista; for Ole Johannes var god til
å lesa; sistpå bad han Fadervår og «Herren velsigne og bevare dig». Det
var ikkje alltid at salmen av Kingo høvde til stykket i skattkista; men
det gjorde det same; det var Guds ord alt; og Guds ord hadde ein alltid
godt av å høyra.

I dag råka det elles so til, at salmen og teksti høvde godt i hop. Dei
gjekk båe ut på, at me ikkje skulde syta for mat og klæde; Vårherre
vilde sjølv syta for alt slikt. Fødde ikkje Gud sporven på taket og
liljapå marki, endå dei korkje sådde eller spann; og var ikkje me mykje
meir enn dei? Skattkista minte til slutt um enkja i Sarepta og um
enghønone i øydemarki, og tala strenge ord um den vantrui som gjorde,
at i staden for å slå vår lit til Vårherre, so gjekk me og streva og
sytte for desse arme jordiske ting, liksom det var me som kunde få
graset til å gro eller kornet til å veksa.

Vesle Daniel, som no var ein gut på 13 år, lika både salmen og
lesestykket, og ynskte berre at dei no vilde leva etter det. Men då
bøni var lesi, og Ole Johannes tok med seg både han Lias — eldste sonen
— og han Reinert — tenestguten — og Daniel ut i det sur-kalde véret på
våronn-arbeidet — hu! då var det ikkje fritt for at Daniel totte dette
var ein underleg måte å leva etter Guds ord på.

Det heldt på med blåster og småslut, so det var reint ufjelgt å
arbeida. Daniel tenkte på si varme seng, og på stova der heime som mor
visst no hadde sopa og fenge varm, so der var koseleg å vera. Hadde no
berre desse vaksne havt vit til å tru på det som stod med klåre og
reine ord i boki! Vesle Daniel gjorde både undrast og harma seg. Han
sette seg fyre at han vilde spyrja far sin ut um dette. Totte folk det
var moro å gå slik og træla? Eller var det ikkje sant det som stod i
boki? A, han kunde koma med mange spursmål um dette, totte han. Men når
han sku'de til, blygdest han; og det hadde so nær gjenge som det vanleg
gjekk, når han tenkte på å segja eller spyrja um noko: det hadde so nær
ikkje vorte av. Men som Daniel stod der og skugra og fraus og var reint
ille i lag, stana Ole Johannes med plogen like ved han; og ingen annan
var på høyrsiemål. Då skaut guten hjarta i livet, snudde ryggen til far
sin, snugga seg og fraus og sa: «Her er ufyse å vera ute i dag.» — «A
ja,» meinte Ole Johannes; «men vil me ha mat til eit anna år, so lyt me
nok vera ute.» — «Ja men . , . kvi stend det då slikt i boki . . . som
det me las i dag?» stota Daniel; han stanga med moldgreipi i treskoen
sin; det v&r fælt rart å koma med slike spursmål. Ole Johannesvart
reint forundra, ja mest redd. Kor kunde guten koma på sovore? Endeleg
sa han, og slo på gampane til å få deim i gang att: «Soh! hypp! Der
stend det i boki, far min, at . . . soh! vil du goh! ... at den som
ikke vil arbeide, skal heller ikke æde; veit du ikkje det? Hypp! soh!»
— Gampane vreid seg seint og syrgjeleg fram i selen att, streta og
sterta og kom endeleg i veg, maktlause og arme som dei gjekk der og
slong i den tidlege våren. Og Ole Johannes skeivla av stad etter plogen
og tenkte med seg: «Jamen er der hovud på guten; han er mest for god
til å vera bonde.»

Men Daniel stod etter modfallen og liten og undrast på, at alltid
skulde då dei vaksne ha rett. — —

— Vårvinna var endeleg slutt; no skulde det vera skule ei 3—4 vikor
millom den og slåtten. Ole Johannes lika ikkje denne skulebolken midt
på fyresumaren; for då hadde dei bruk for smågutane heime. Og det var
ikkje fritt han slo på, at det var best Daniel var heime av skulen i
år. Men då vart Daniel reint utav det. Skulen var det gildaste han
visste. Der slapp han å arbeida; der fekk han leika seg i sundagsklæde
saman med fflagar; og inne i skulen greidde han seg, so at han lika seg
der med. Han måtte på skulen! So gjekk han til mor si og sutra og bad
for seg; og ho Mari laut då som vanleg våga trøya for guten sin. Og ho
fekk fram det ho vilde; ho visste kva kant ho skulde taka gamlen frå.
«Du ser det er hovud på guten,» sa ho; «og hug til boki hev han au;
kven veit, kva det kann verta av han, dersom han før lærdom?» — «A, han
fer vel halda seg til den stand og stilling, som Vårherre hev sett han
i,» svara Ole Johannes tvert. «Ja ja! men me hev no set so mangt av det
slaget,» svara Maren. «Sjå no berre som son hans Jo Kleppe, som vart
prest! —Ja, me skal no ikkje tenkja so høgt, veit du; men det er då
ingen som veit noko.» — «Du snakkar som du hev vit til,» meinte Ole
Johannes. «Men når guten plent vil på skulen, so før han vel gå då,
veit eg!» — Glad var Mari, og endå gladare Daniel.På skulen var godt å
vera. Folk hadde det reinsleg og koseleg inne når skulen var på garden;
og skule-meisteren var snild; han slo ikkje andre enn dei som gjorde
fantestykke; og det gjorde Daniel aldri. Og ikkje Judit heller. Det
måtte vera gildt å vera skule-meister. Her kunde han gå inne all dagen
turr og varm, ja sundagsklædd og fin, vyrd som ein framifrå mann av
alle. God mat fekk han au; og skulen var då ikkje stort anna enn ein
leik mot å gå og vabba i moldi. Daniel tenkte tidt med seg: den som
kunde verta skulemeister 1

På skulen fekk han ein dag ei utgreiding um arbeidet som han la merke
til. Dei hadde forklåringi um syndefallet; og der viste det seg då, at
arbeidet var kome av syndi. Hadde ikkje syndi vore, so hadde me vore
frie arbeidet. Vel hadde Adam og Eva arbeidt på ein måte i Paradis au;
det stod at dei var sette i Edens hage til å dyrka og vakta den. Men
fyre syndefallet var arbeidet berre som ein leik eller ei moro; for då
var naturi so godviljug mot mennesket at arbeidet gjekk av seg sjølv,
og gav dei rikaste frukter for mest ingenting, Derimot etter
syndefallet hadde naturi vorte so vrang og forvend, at ho berre gjorde
motstand mot mennesket; arbeidet no var ein tung trældom i sveitting og
strev; og endå gav jordi so lite av seg, at det berre var so vidt me
kunde leva. Dette totte Daniel han forstod. Arbeidet er ei straff! Det
var som når dei sette vonde folk på tukthuset. Å den skarven den Adam,
som berre for eit einaste eple hadde ført all denne trældomen yver oss;
og det han som hadde hagen full av eple og kissebær, som han kunde eta
av so mykje han berre vilde!

Men, heldt læraren fram, måtte ein ikkje segja at Gud var streng, når
han straffa oss på denne måten f Var det ikkje stygt av Gud å leggja so
hard ei tyngsle på oss? Daniel visste at ein måtte ikkje segja Gud
gjorde noko som var stygt; han svara hugheilt nei, endå han i grunnen
undrast på, korleis læraren vilde klara dette. Men det viste seg, at
læraren her somelles visste korleis han skulde klara det. Nei, sa
læraren; det var ikkje stygt av Gud. Tvert imot! For etter syndefallet
trong me um å arbeida i slit og strev; elles vilde syndi få altfor stor
makt med oss. Det var eit gamalt ord som sa, at lediggang var Satans
hovudgjerd; og var ikkje det sant? — Jau. — Jau; det var sant. Hadde me
ikkje denne trældomen på oss, so vilde djevelen fylla oss so upp med
vonde tankar og freista oss so hardt til alt som vondt var, at det
vilde ikkje bli levande for oss på jordi. Læraren fekk sistpå ut, at
endå arbeidet i grunnen var ei straff, so var. det likevel ei
velsigning. Daniel kjende seg reint liteiy under all denne visdomen;
det nytta nok ikkje for smV folk å vilja gjera seg tankar um nokon
ting. /

Han var mest redd seg sjølv, som hadde so lite jr-beidshug. For då
måtte den vonde lett kunna fa l/an i si makt. Men fyrr han vardest fekk
han trøyst /not denne suti. Det var ikkje berre arbeidet med hendene
som var arbeid, sa læraren; langt ifrå. «Kva meiner de um presten?
Arbeider ikkje han?» Daniel svara jau, som han skyna han skulde. Og
svaret var rett. Presten, futen, skrivaren, amtmannen, dei arbeidde i
røyndi likso mykje som me, og stundom meir; «og kva trur de er
stridast: Hand-arbeid eller hovda-arbeid?» Fleire tok i miss her. Men
Daniel skyna kva svar læraren vilde ha og svara høgt og trygt: det er
tyngst å arbeida med hovudet. Og læraren gav Daniel rett; gjorde endå
narr av dei andre som kunde svara so tankelaust. Dei skulde freista å
arbeida med hovudet, liksom presten, dei, so skulde dei fa kjenna! Den
som skulde sitja både natt og dag og lesa i djupe bøker og studera
framande mål, ja lesa sjølve bibelen i grunn-teksti, so kunde ein nok
få sveiten ut, meinte han; dette arbeidet leita og so mykje meir på
helsa.

Daniel vart forundra. Men glad og; no visste han, at han kunde bli både
skulemeister og prest for den skuld; djevelen fekk ikkje meir makt med
han for det. Tvert imot kunde han vel vita!

Han skyna dette um arbeidet no. Det var slitet medhendene som var
pålagt til straff; men stormannsarbei-det, det var høgt og fint, og gav
dertil ære og gode dagar. Og då han sidan ein gong i kyrkja fekk høyra
att det salmeverset um, at «Gud giver sine baade Klæder og Fød', naar
de monne sødelig so—ove*, so skyna han med ein gong, at det var
prestane og dei høge som Gud heldt for «sine» og gav mat og klæde medan
dei låg og sov; å, den som kunde koma i deira lag. Ja um ein berre
kunde bli skulemeister! —

— Ætti på Sørbraut var ikkje gamal; dei mintest ikkje lenger att-ende
enn ti! farfar hans Ole Johannes. Men det skulde ha vore ein raring.
Han fiadde vore ute i kongens teneste; og då han kom heim att, var han
so klok vorten, at han meinte han skulde kunna få til eit gangverk som
gjekk av seg sjølv. Dette fekk han ikkje til; men han skulde ha laga i
hop mange snodige greidor. Son hans heitte Dagfinn; det var honom
Daniel var uppkalla etter; han hadde vore skat-tegravar. Alle dei
haugar som på garden fanst, hadde han rota upp-, men han hadde ikkje
funne anna enn noko gamalt jarnskrap. Og garden hadde han ikkje brytt
seg um. So kom Ole Jonannes. Han hadde vore skulemeister i ungdomen og
galdt for ein klok mann. Men stilt for han og smått; og ein arbeidar
var han so trugen som ein træl; og dei sa han hadde arbeidt seg so vidt
upp no, at han mest var skuldfri på garden. Han hadde tri søner. Den
eldste, han Elias — «Lias», som han heitte til kvardags —, var ein tung
slamp, men ein arbeidstræl liksom faren; den andre, han Jeremias, hadde
fare til sjøs og vedkjem ikkje denne soga; etter Jeremias kom ei
dotter, Naomi, som «hadde vore so sæl at ho hadde fenge døytt»; so kom
Judit; og so Daniel. Han svipa visst attpå gamle Dagfinn; for det var
hovud på han, sa folk; han «var den klokaste i heile huset». Det var
ikkje nok med at han kunde lesa og skriva og rekna med; «han var so
brennande god til å svara or grunnen»; «det var som han kunde vera son
åt presten mest». Men arbeidshughadde han ikkje; «han kunde visst ha
best hug til å vera skattegravar liksom den han heitte etter».

Men større draumar voks hjå Daniel.

Det gildaste og gjævaste som fanst, det var dette store strålande —
tårn, liksom, av makt og glans, som bygde seg upp i landet frå lensmann
og skulemeister gjenom prest og fut og skrivar og amtmann høgre og
høgre, meir og meir glimande, like upp til kongen, som stod øvst på
toppen og var klædd i berre gull. Dei som høyrde med i dette tårnverket
var store og mektige og fine og kloke; men dei som ikkje fekk vera med
der, dei var liksom Israels born i Egypt, då dei gjekk og reidde leir
for kong Farao. Berre å fa sjå desse kongens tenarar i deira fulle
glans totte Daniel var ei høgtid. Som dei steig fram for den glåpande
mugen i sine herrelege klædningar, strake og høge, med glinsande blanke
støvlar, med snøkvite kragar um hals og hender, med blanke brillor yver
morske andlet og med gullkjedor og gullringar både her og der, syntest
dei for Daniel som noko himmelsk og forunderleg, som han aldri kunde
sjå seg mett på. Og so audmjuke som folk stod, når desse storkarane
viste seg, og so bøygd og liten som jamvel den gildaste bonden vart,
berre han skulde tala med ein av deira kontorgutar! Det var karar som
hadde makt. Og so fint som dei tala! Eit høgtidsmål var det; det reine
gudsord mot vått tunge seine bondemål. Og so lærde og kloke som dei
var. Når dei tala til ein, galdt det berre å vera gløgg til å forstå,
og snøgg til å samtykkja. Dei lika det, desse store, når folk forstod
dei straks, og sa ja med same; for so slapp dei å segja det uppatt. Og
um ein kann henda hadde ei onnor meining, so måtte ein aldri vera so
styven at ein kom fram med den so dei høyrde det; nei med kongens
tenarar galdt det å fara fint; for dei bar ikkje sverdet forgjæves, som
det stod i katekisma. Det var noko med det fyrste ein laut læra, det,
at ein aldri måtte motsegja ein storkar. Og enn slik som det var å koma
inn til desse folkl Daniel hadde vore med far sin på prestegarden eit
pargonger, so han visste det. Det var so reint og fint at ein måtte tru
dei vaska golvet kvar dag. Og stolar og bord var gjorde av tre som
blenkte; og der var blomar i vindaugo fagre som i Paradis og forheng so
lette og kvite som kveldskyer på himmelen; og på veggen var der bilete
som var so reint på ein annan måte enn den jomfru Maria og den keisar
Nikolaus dei hadde heime, at der var ikkje liknament. Og blanke
messinghamrar i dørene; og glasskåp med raude og blåe og forgylte
bøker; og eit stort underleg spel som dei klunka på so vent at ein
kunde gråta; og eit kvitt marmorhovud uppe på ei hylle; og so mange,
mange fine ting, som han ikkje visste namn på; og yver det heile ein
dåm, noko reint og fint og mildt og himmelsk; ein fin ange som han
ikkje kunde forklåra seg, og ein linn, mjuk, smeikjande varme som ikkje
tyngde, og som ein ikkje vart svevnug av ... å, å; det var ikkje til å
utsegja.

Alt dette bygde seg upp for Daniel til ein himmel på jordi, som han
knapt torde drøyma um å nå, men som han drøymde um jamt endå. Di eldre
han vart, di meir tenkte han med seg, at fanst det råd, so laut han ut
or trældomen og tre-skorne og vadmålsbroki og den låge, myrke
bondestova. Å, den som berre var vaksen 1

I bygdi gjekk det ei stor fråsegn um son hans Jo Kleppe, han frå Berg
sokn, som hadde vore i Kristiania og «lese seg fram til prest». Han
hadde streva i mange år fyrr det vart noko av; for det var nok ein fælt
strid skule. Gong på gong laut han upp til prøve; og det gjekk stundom
gale og stundom godt. Det hadde nok spela'(reint på vitet for guten
sume tider; men på haddehan drive og fram hadde han vunne; «og no,»
enda soga, «er han prest der nordpå ein stad, og hev kanskje sine 600
dalar um året!» Det var Oskeladden som hadde vunne kongeriket; for
Daniel lyddest det som lurtonar som lokka til eventyr.

Skulde slikt kunna henda med honom? Presteskulen var skræmeleg dyr.
Sjølve rikingen Jo Kleppe haddevorte fant, av di han hadde kosta so
mykje ut på sonen. Og han far, stakkar, han var nok ingen riking han.

Men meir og meir drøymde Daniel um presteskulen. Kven kunde vita; det
var ein som styrde alt. Og det kunde koma både råd og hjelp, når berre
han vilde.

Dei hjelpte han å drøyma, bygdefolket med. <Det kunde verta noko stort
av den guten,» fekk han stundom høyra at den eller den hadde sagt,
«berre det var nokon som vilde halda han på skular.» Noko stort! Det
måtte vera prest, det. —

— Dei hadde fenge ein ny kapellan der i gjeldet for eit års tid sidan;
han heitte Hirsch og var austantil. Det skulde vera slik ein snild
mann, denne Hirsch. Då Daniel gjekk og las, fekk han gå for honom.

Der var noko serskilt med denne mannen. I Kristiania var han komen i
lag med folk som hadde ført han med seg inn i ein reint ny tenkjemåte;
av dei hadde han lært noko som embetsmenner aldri hadde visst um fyrr:
«Tru på folket» og serleg tru på bonden.

Det var bonden som sat inne med dei bundne krafter i landet. Hjå bonden
drøymde dei uløyste tankar, som skulde reisa det nye Noreg. No var
Hirsch komen på bondebygdi. Og alt um han i grunnen totte bonden såg
annarleis ut enn han hadde tenkt, so drøymde han likevel stødt um den
åndskrafti han meinte han her skulde finna.

Kapellan Hirsch la snart merke til Daniel. Han lika denne sterkbygde
guten med det rolege godslege andletet; serleg lika han augo. Dei kunde
sjå so blidt og trufast på ein, desse augo; det drøymde ånd i dei,
meinte Hirsch. Og til hans store glede viste det seg, at guten hadde
gåvor. Det var ikkje nok med at han lærde leksone; han skyna det han
las, og visste so merkeleg godt å finna dei rette svari. Med stigande
voner fylgde kapellanen guten ut gjenom bøkene. Og sistpå visste han,
at dette var ei bundi kraft. Han spurde etter um Daniel hjå læraren
hans, og fekk høyra både av honom og av anna vltugt folk, at det var
eingut med gode gåvor. Kapellan Hirsch vart so glad som han skulde ha
funne gull. Og han sette seg fyre at han vilde freista å løysa denne
bundne krafti. Eit stort verk vilde det vera. Ein einaste mann som
gjekk frisk og sterk fram av folkegrunnen, vilde kunna gjera meir enn
nokon av oss andre i det nasjonale atter-fødingsarbeid; det skulde me
her med Guds hjelp få sjå.

— Då Daniel var konfirmera, fekk kapellanen ein sundag fat i far hans
med kyrkja. Og han talde for Ole Johannes det beste han kunde: denne
guten burde ein sjå å få hjelpt fram. Ole Johannes vart so fornøgd yver
dette, at det var so han raudna i sine gamle kjakar. Men det vilde no
vel bli for dyrt? Kapellanen svara, at han vilde lesa med guten sjølv
so langt han kunde, og det skulde ikkje kosta nokonting. Då blenkte det
sterkt upp i augo hans Ole Johannes Sørbraut. Dessutan, heldt
kapellanen fram, skulde han tala med klokkaren, so Daniel kunde få gå
fritt på klokkarskulen; det var mangt han best kunde læra der. Ja dette
var fælt snildt av presten, sa Ole Johannes. Reint overlag snildt var
det; men .... var ikkje presten redd det kunde vera fårleg for guten å
få so mykje verdsleg kunnskap? — Nei; kapellanen meinte at mykje
kunnskap gjorde ein mann godt; det var liten og falsk kunnskap, som
«uppblés». Ja, ja; presten forstod no det best han. Men trudde presten,
at det kunde vera råd, at guten kunde . . . koma so langt fram? — Ja;
kapellanen trudde han kunde koma langt fram. Han vart sistpå trøytt av*
aile desse åndlause motlegg og tvilsmål hjå denne bonden; han sa han
totte ikkje Ole Johannes burde setja seg imot dette, når han so tydeleg
såg det var Guds vilje; han skulde tenkja Vårherre kann henda hadde
større tankar med guten enn han kunde forstå. Då Ole Johannes høyrde
dette, gav han seg. Tilbodet var no og so godt, at i grunnen kunde ein
ikkje bjoda det av. So gjekk Ole Johannes heim både byrg og uroleg yver
det som i dag var avgjort. Men kapellanen var glad som ein landvinnar.
Det skulde bli eitherleg arbeid å få så og planta i slik ei naturfrisk
barnesjel.

Daniel var som ør av glede. Han gjekk og lo ein heil dag. At slikt
kunde henda! At han, som berre var ein stakkars bondegut, kunde hava
slik ei lukke! Å Gud velsigne den presten Hirsch; han vilde aldri
gløyma presten Hirsch dette; nei aldri. —

Ein dag uti vika rusla gamle Ole Johannes på bygdi og lånte seg nokre
dalar, som skulde vera til bøker. Det var som heile huset kom i
høgtidslag. Men ute på bygdi tala dei no med forundring, og helst med
fliring, um denne Sørbrautguten, som heldt seg so gjæv at han vilde bli
prest.

II.

Var kapellan Hirsch glad for han hadde råka på ei bundi kraft, so var
han ikkje minder glad for at han skulde få prøva sin nye metode.

For den visste han var god. Det var den naturlege. Den, som alle
meistrar i uppfostringskunsti hadde bruka. Han vilde ikkje plugga guten
full av bokstavar; han vilde læra han livsvisdom. Dyrka hans hjarteliv
som hans tankeliv; læra ’n å kjenna og elska ånd. Ei frisk naturkraft
soleis fostra, den måtte veksa seg fram til noko ut-ifrå.

Daniel kom til presten i glade og urolege tankar. Han venta seg leksor
so lange som kyrkjevegen, og ei utspyrjing so streng som på domedag.
Men so fekk han høyra at dei ikkje skulde bry seg med leksor. Og i
staden for å spyrja sette kapellanen seg til å fortelja. Han ikkje so
mykje som bad Daniel «høyra vel etter» dessmeir, so han kunde «hugsa
det til næste gong». Daniel undrast med seg. Kunde slikt bera fram til
lærdom og eksamen?

Nå; kapellanen skyna vel det best, han. Kapellanen visste nok kva han
gjorde. Det var kann henda på den måten dei tok det, desse fine; dei
brydde seg vel ikkje um å træla med leksor og slikt dei.

Nå; kapellanen skyna vel det best, han. Kapellanen visste nok kva han
gjorde. Det var kann henda på den måten dei tok det, desse fine; dei
brydde seg vel ikkje um å træla med leksor og slikt dei.Men då
kapellanen ein dag fortalde han, at den måten dei her bruka, ikkje var
den vanlege latinskulemåten, vart Daniel uroleg. Han stirde med store
augo på denne mannen som våga å bruka sin eigen skikk og trudde seg
klokare enn både bispar og prostar. I grunnen vilde Daniel helst havt
det som ein vanleg latinskulegut. Og han hadde kjent seg tryggare, um
han hadde visst dei gjekk fram på den fyreskrivne måten. Men ein kunde
ikkje segja slikt til kapellanen. Han slo seg til ro og såg på læraren
sin med augo som sa: «du veit det best; gjer med meg som du synest.»

Det var soga kapellanen i dei fyrste timane dreiv på med. Daniel hadde
kvar gong den tyske mållæra med seg, og la ho på bordet framfyre seg
som ei tagal bøn; for so lenge han ikkje kunde tysk, var han ikkje
klokare enn andre bønder. Men kapellanen let det tyske liggja.

Dess meir fortalde han um våre gamle fedrar. Og serleg la han ut um
trui åt desse fedrane. Fram steig dei for Daniel i lysande rad, desse
høge «aser», som han aldri fyrr hadde visst var til; gud etter gud kom
dei strålande, fyrst tri i talet, sidan tolv, og «åsynjene» med, store
og fagre, med lysande hår, med gulltåror, med åsyn ljose som dag-randi,
med augo so klåre som dei bleike stjernor. Og Odin sat høg i Hlidskjalv
med sine ramnar; han såg ut-yver verdi og visste alt. Men Tor rulla
rundt i kring alle himlar og slo jotnane i stein med hamaren sin.
Balder var den milde ljosguden som skifte rett millom alle, men laut
døy for Lokes list og fara til Hel; Frøy var gud for gode år og ein
veldig herre, men gav burt sitt gode sverd av elsk til ei gyger. Daniel
hadde aldri høyrt slikt; han sat og lydde, so han gløymde både det
tyske og alt anna; han stirde på læraren sin med augo so blide og
trufaste som augo på eit barn eller ein hund.

Det var eit par forunderlege augo, tenkte kapellanen. Dei hadde noko
ved seg som han lenge ikkje fann ord for; men endeleg forstod han det:
dei viste slik ei gåve til å tru. Men var det ikkje nettupp den gåva
tidi trong um? Stålsliti og sjuk låg ho og geispa etter tru som
fiskenpå land etter luft; gjenom alle sine dikt skreik ho etter vilje
og tru; den som skulde kunna frelsa no, måtte vera mannen med
barnetrui. Og den hadde bonden. Vårherre hadde stelt det so godt for
dette landet, at når trui dovna av i dei øvre lag, so kunde dei nedre
lag stiga fram og frelsa; det var dette som fyrst og fremst gjorde
bonden til vår framtidsvon. Alle store gåvor nytta lite utan den
sterke, hugheile trui; men med den skulde bonden, rik på kraft som han
elles var, byggja det nye Noreg.

Kapellanen heldt lenge på med den «nordiske gude-tru». I den levde vår
gamle folkeånd sterkast og klårast; gjenom den var det at
nordmanna-anden skulde vekkjast på nytt. Og han såg at ho grodde i det
unge sinn. Det var forunderleg, det var styrkjande å sjå, kor lett
denne unge sonen kjende seg att i tankeheimen åt sine fedrar.

Men Daniel var upp i under yver all den visdomen som fedrane hadde lagt
ned i gudelæra si. Han gjekk heim frå desse timane i djupe
gamalnordiske draumar og tenkte med seg, at dei gamle nordmennene laut
ha vore anna til karar enn desse kruslingane no for tidi.

Men då han ein dag fortalde mor si kva han lærde hjå presten, vart ho
forskræmd og spurde um presten vilde gjera han til heidning. Han måtte
telja for henne både lenge og vel, fyrr ho vart roleg; og han tala
aldri um dei «høge aser» heime meir. Men di minder han torde fortelja,
di meir drøymde han.

Ole Johannes spurde ender og då etter um han lærde mykje tysk. Då var
Daniel i beit. Men han fann på å segja at det var so mykje ein måtte
læra fyrr ein kunde taka på tned det tyske; og det lét Ole Johannes seg
lita med. På same måten greidde Daniel seg, når bygdefolk spurde um
dette. Vilde nokon vita kva det var ein laut læra fyrr ein kunde byrja
med tysk, svara Daniel at det var «grammatikk og slikt noko»; det
visste han at ingen skyna.

Det dei dreiv mest med jamsides soga var cmoders-mål». Her vilde
kapellanen heller ikkje taka det pålatinskulemiten. Dei skulde ikkje
«pugga grammatikk». Det naudsynlege av den kunde Daniel få inn etter
kvart; innhaldet, tankane, åndi var det som det galdt å få tak i.

Den skatt av store, vekkjande tankar som me åtte i vår «nordiske
skjaldskap», var so rik at når me rett eigna den til oss, so kunde me
hjelpa oss utan lån frå Tyskland eller Rom. Og då kapellanen tok til å
gå gjenom «skjaldar» med guten, vart det ånd nok. Mest dreiv dei på med
soge-dikting. Slike som Holberg og Wessel vart lett yverfarne, endå
kapellanen roste dei sterkt; dess djupare grov dei seg ned i
Oehlenschlåger og Grundtvig. Daniel som fyrr ikkje hadde lese anna enn
bøner, preikor og Olger Danskes krønike, vart forundra; kunde beintfram
folk skriva so djupe ting? Men han fekk vita at skaldane var ikkje
beintfram folk. Dei var inspirera. Og det totte Daniel var rimeleg.

Sidan las dei nyare norske diktarar; den åndfullaste av desse var
Bjørnson. Men då dei kom til folke-even-tyri og folkesegnene, lika
Daniel seg best. Her fekk kapellanen inn so mykje ånd, at heile verdi
tok til å livna; ijelli stod og tenkte; skogen fortalde eventyr; havet
sukka i lange dønningar og song um uendelege ting; langt upp i lidom
gjekk huldri og lét på lur; tussefolket heldt dans i haugar og hamrar;
under fossen sat grimen og spela so allting grét; ute på det bleike,
måneljose havet låg havfrua den fagre og lokka og song, so sjøgutane
fekk hjarte-ilt av elskhug. Det måtte vera underleg å vera skald, so
ein kunde få høyra slikt!

Etter kvart fekk Daniel inn heile den draumrike visdom som læraren hans
levde på.

Det stod ikkje godt til i landet i desse tider. Folket sov; folket låg
i dvale; trollham var kasta på det; det var kome ned i noko vondt og
fælt som kapellanen kalla materialisme; visste ikkje lenger um ånd. Og
so lenge so var, kunde ingen «Pintse-vind» blåsa liv i dei daude bein
ut-yver landet.

Synkvervt og ørt gjekk folket og grov i moldi og tenkte på den stakkars
maten. Ikkje ein draum hadde det um kva sant menneskeliv var. Inkje
høgare hug-mål; inkje sans eller syn for det som var stort og høgt og
edelt på jordi; berre denne trælesut for det som gav i gryta og fyllte
i pungen, denne trongsynte tanken på det «nyttige»; kapellanen frynte
helst, når han remnde det ordet. Åndlaust matstrev låg som ei våbøn
yver landet; det gjorde folk til trælar, til dyr; folket låg som
trollbunde, som trollsmurt under denne Loke-makt. Det galdt å ringja
folket ut or berget; nord-manna-anden frå fedratidi måtte upp; stordåd,
soge, song måtte vakna til nytt liv. Og gjenom alt måtte den sterke
apostoliske kristentru gløda som den avlande livskraft, so at salmen og
folkevisa, soga og trui, det gudelege og det folkelege, kunde klinga
saman heilt og fullt; daa vilde åndi på nytt slå ut sine venger; då
vilde Noreg vera atterfødt.

Daniel totte han forstod dette. Var det ikkje det same som han sjølv
hadde tenkt, um han ikkje hadde sét det so klårt eller funne slike ord
for det? Han kjende seg reint glad. Aldri hadde han sét på læraren sin
med blidare augo; og aldri hadde læraren vore vissare på, at det i
læreguten hans glødde ein heilag eld, som ein gong vilde slå ut i song
eller dåd til glede for landet.

— Det gjekk eit halvt års tid; då kunde ikkje kapellanen drygja lenger
med det tyske. Men det vilde han heller ikkje taka på den åndlause
latinskulemåten. Latinskulen var i det heile eit syrgjeleg hol, lét han
um. Det var ikkje ein skule for ungdom; det var ein skule for
kaldklokskap og åndsfiendskap. Difor såg me då og, dessverre, at so
mange av våre embetsmenner var på matstrevarsida i den store
åndsstriden. Dette forstod ikkje Daniel. Kunde rike og lærde folk vera
matstrevarar? Ja; når kapellanen sa det —. Og han fekk nok vera glad at
han vart førd ein betre veg fram. Elles hadde han ikkje nettupp vore
redd for å læra leksor.

Dei brydde seg inkje um den tyske grammatikken. Tok til med leseboki;
mål lovene fekk dei læra gjenom målet. Kapellanen las upp og umsette;
Daniel gjordedet same etter. Og det gjekk godt. Hugsa ikkje Daniel
ordi, so hugsa han innhaldet; han lærde og snart å gissa seg til
meiningi i mange ord; dei som kom oftast att lærde han. Det gjekk godt
dette, totte Daniel.

Det same totte kapellanen. Han var fornøgd både med guten og med
metoden; på denne måten skulde det koma ånd inn i sjølve tyskemålet. Og
han skreiv i eit skuleblad um, kor godt det gjekk med den nye metoden.

Likso sæl som jæraren var i denne, likso sæl var Daniel av di han
endeleg kunde fortelja at han las tysk. Han la serleg merke til slike
ord og vendingar som han kunde få bruk for; dei lærde han, so han kunde
ha noko å slå frå seg med heime, og noko å briska seg med i
klokkarskulen.

Der galdt han for mykje til kar; og han treivst der. Millom anna og av
di han lika so godt Inga Holm, klokkardotteri. Denne Inga var ein rund,
søt liten ting, med eit godt blidt andlet og fagre fakter; augo låg
liksom halvt attlatne og smadrøymde, symjande i mild, svevnug glans.
Det var forunderleg so ljos og hyggeleg skulestova vart når ho kom inn.
Det var noko serskilt ved henne som Daniel aldri såg hjå andre; alt det
ho gjorde, um ho so berre rørde ein finger, — det var so tekkeleg, so
uskyldigt, so vent å sjå på. Men augo var som solglyttar. Kom ho til å
sjå burt på Daniel, vart han varm, og ei forunderleg søt uroleg kjensle
gjekk gjenom bringa. Daniel drøymde ofte um dei augo; og når kapellanen
fortalde um Ydun eller Frøya, so hugsa Daniel alltid på Inga. Han
tenkte so smått, og vart blodraud ved tanken, at kanskje elska han Inga
Holm f —

Um ei stund laut dei til med latinen. Det var ikkje etter metoden; men
det fall seg so at kapellanen laut driva på.

Daniel var stolt. Han visste det var latinen som skilde millom lærde og
ulærde; latinen var den tronge vegen som førde frå kvardags-stimen til
åndshimmelen; ingen vart stormann som ikkje kunde latin; og no skulde
han få læra latin.

iVyrdsamt tok han næste dag Cæsars Bellum Gallicum under armen og
strauk til kapellangarden.

Men då han kom dit, fekk han høyra at det gamle romarfolket hadde vore
eit røvarfolk; den romerske bok-avlen var ei åndlaus herming etter den
greske; det var unaturleg og meiningslaust for oss nordbuar å lesa
latin. Dette kunde Daniel ikkje skyna. Når kapellanen sa det, so laut
det vera sant; men han fekk venta med å forstå det til dess han vart
eldre.

Det varde likevel ikkje lenge fyrr han kom etter at kapellanen hadde
havt rett. Latinen var i alle måtar so reint motsett alt det som me
bruka, so heilt på tvert av vår tenkjemåte, at ein aldri skulde sjå
slikt. For det fyrste var ordi urimelege. At eit land skulde heita
terra eller ein by urbs, det var ikkje likt til nokon ting. Her nytta
det ikkje å gissa seg fram ; kvart einaste ord laut ein beint fram
læra. Men endå galnare var det med setningane. Dei var so ihopvovne, og
ordi var slengde um kvarandre på ein so vill måte, at det var mest uråd
å få skil på deim att. Predikatet kunde stå fyrst i setningi, og so
kunde subjektet koma midt ned på bladet ein stad; og stundom var det
ikkje noko subjekt! Han hadde aldri set slikt. Og so grammatikken. For
her måtte han lesa grammatikk. Det nytta kje med metoden; få ånd inn i
åndløysa var vonlaust, som kapellanen sa. Det galdt å lesa med vit;
Daniel måtte ikkje pugglesa. Men «sjå på» grammatikken måtte han; og
det både stødt og stendigt. Og fæl såg den latinske grammatikken ut.
Fire deklina-sjonar! Seks kasus! Og tvo-tri undantak frå kvar regel; og
undantak frå kvart undantak att; og so burt-etter i endeløysa! Daniel
såg seg mest yvergjeven.

Ikkje var der noko vidare ånd i det dei skulde lesa heller. Daniel
hadde venta seg djupe tankar og høge syner og vedunderlege sogor av eit
reint nytt slag, og so fekk han ei vanleg turr kvardagsskildring av
nokre småkrigar og slag millom romværingar og villmenner upp i Gallia.
Var det nokon ting? Daniel hadde lese mykje gildare krigsskildringar i
«Almuevennen».So vart det stort strev og liten framgang med latinen.
Men kapellanen brydde seg ikkje so mykje' um dette. At den naturfriske
bondeguten greidde seg klent i latin var i grunnen berre eit merke på,
kor sterkt det romerske laget bar heile vår nordiske ånd imot. Og han
trøysta Daniel med, at han lærde alltid nok latin til å få artium med.
Det var ikkje verdt å kasta burt for mykje av sin ungdom på noko som
ikkje styrkte, men snarare kvakla burt vår nordiske ånd.

Det laut i det heile gå som det kunde med både eit og anna i denne
fyrste tidi. Det Daniel lærde mest av var soge. Kapellanen fortalde
godt; og Daniel fylgde med. Det var lett, dette, og greidt å hugsa; og
gløymde han noko, var det berre å sjå etter i boki.

Og so lærde han å drøyma. Han drøymde um hul-dri og um Inga Holm, og
dei tvo vart meir og meir eitt. Han drøymde og um alt det store og gode
han vilde gjera, når han vart student eller prest; av skaldane og av
kapellanen fekk han vita, at ungdomsdraumane høyrde med til det største
i livet. Ingen vart ein rett mann som ikkje hadde drøymt i sin ungdom.
Og når kapellanen fortalde Daniel um studentlivet, sa han gjerne, at
det som gav dette livet sin glans og si høgd, det var dei ungdomsdjerve
draumane. Til studentlivet høyrde glede, song, frisk skjemt, god
kameratskap; men kvar student som det var mannsemne i, bar i løyndom på
fagre draumar som gav gleda ålvor og leiken meining.

— So drøymde Daniel, og trudde han var eit mannsemne av di han drøymde;
det gjekk heller som det kunde med lesehugen. Men levde han høgt i
draumane og i dei ljose lyftingsstundene hjå kapellanen, so totte han
det vart meir og meir stridt å halda ut heime.

Det var so trongt og so smått der. So uhyggeleg og so åndlaust. Alt
gjekk ut um den stakkars maten. Og utjelgt var der; ikkje greide på
nokon ting. Dei heldt ikkje skikkeleg reint dessmeir; og glaset kom
mest aldri upp, so lufti var mang ein gong som ho kunde. Ikkje seg
sjølve heller brydde dei seg um å halda reine; vaska dei seg kvar
sundag var det godt. Ein tankeutanum det råe matstrev fanst ikkje, når
ein tok ifrå det gudelege. Menneskeliv hadde dei ingen draum um. Og her
gjekk han so åleine. Han hadde ingen å tala med. Den einaste skulde
vera Judit; men kva forstod vel ho. Og Lias, det var ein åndlaus slamp,
som gav meir for ei skjeppe jordeple enn for all hans ånd og skaldskap.
Her var i grunnen ikkje levande for Daniel.

Vilde han segja noko um dette vanstellet, so gjorde dei narr av han
helst. Stundom vart far hans vond, når guten kom med «fine fimor». Han
vilde kann H.enda vera storkar alt f — det skulde ikkje stor grisen
til, fyrr han slo krull på rova! Kvar dag i skule med kvit krage på
halsen, og so uppkjemd og uppstroken som han ikkje skulde vera den han
var; og tok han si hand i aldri so lite arbeid, so skulde han straks ut
i kjøken og vaska seg! Jau, jau. Det skulde sjå ut på bondebygdi,
dersom me vilde gje’ oss til å gå slik og vassla.

Daniel vart arg, når han høyrde sovore; svara stundom. Ein gong i
skumingi kom han inn og fann stova full av ein os som ikkje var god.
Det hadde regnt um dagen, og omnen hekk full av våte klæde, som eima av
beste makt; hu, sa Dantel og pusta og blés; so gjekk han burt åt glaset
og vilde ha det upp, endå det ruska og småregnde ute. Han gav seg til å
banka og bråka med vindauga; for det var ikkje av dei som gjekk lett.
Og han visste ikkje anna enn han var åleine inne. Men burte i den store
umhengs-sengi låg gamlingen og såg og høyrde på alt; og det tok til å
koka i han. «He, kaslag æ dæ du gjere?» kvesste han i. Daniel kvakk,
men tok seg att; sa berre at han vilde ha upp glaset; her var so kjøve
inne. Ole Johannes tagde lite; det koka i han, han vilde gjerne finna
eit ord, som kunde bita eit grand. «Jaso. Det skal vel . . vera fint
det, kann eg vita?> sa han. Daniel vart arg og svara at anten det var
fint eller ikkje, so vilde han ha frisk luft! Gamlingen dirra av sinne
der han låg. «Høh, berre høyr! Kanskje du trur eg vil ha ruskvéret og
den kalde vinden inn i sengi til meg, når eg skal sova?» — *Skal du
sova, hev du endå mindre godt av å liggjai denne osen,» svara Daniel;
han tok til å banka på glaset att, men ikkje so sterkt. Likevel gjekk
det upp; dermed lét han det stå på glytt og tok til beins ut; men
gamlingen låg og koka burti sengi. Og so tok vinden glaset og slo det
heilt upp. Skjelvande krabba gamlen seg upp og burt til vindauga; han
slo det att med ein rasande smell, som Daniel måtte høyra so sant han
var i huset.

Etter den dagen gjekk Ole Johannes lenge og berre mur-tagde. Men for
Mari slo han på, at Daniel visst ikkje hadde godt av all denne lærdomen
han fekk. Mari forstod meiningi og gjekk straks til Daniel. Ho bad han
hugsa på, kva denne skulegonga kosta far hans. Det var ikkje å undrast
på um den gamle mannen vart eit grand sår på det; pengane skulde han ut
med; og såg han so, at han fekk lite takk au —. Å, desse pengane,
rengde Daniel. Var det elles noko pengar å røda um enno? Las ikkje
kapellanen fritt kanskje? Han brydde seg nok ikkje so mykje um pengane,
han. Til dette svara Mari, at ein kunde då vel ikkje for skam skuld
lata kapellanen streva for reint inkjevetta. Ein laut alltid senda han
ein kjøtfjordung eller ein smør-ambar so då og då; og so laut ein ofra
lite raust på dei store høgtidene; på same måten var det med klokkaren;
so når alt vart ihoplagt, og dertil det Daniel sjølv måtte hava, so
vart det pengar av likevel. Ole Johannes hadde somen i det siste året
lånt ikkje so lite. Daniel kjende seg som djupt nede i ei myr. Berre
matrekningar og mattankar; småskap, armodsdom heilt igjenom. Han gjekk
ut. Han måtte ha luft. Kor skulde ein gjera av seg.

Men sidan torde han ikkje anna enn vera snild gut. Han lempa seg etter
husens skikk og gjekk far sin under augo so fint han kunde. Ole
Johannes småmylte med seg. Det hev du godt av, far min 1 tenkte han;
det er ikkje verdt du vert storkar for snart! Men Daniel lika ille på
leiken. Han vart mest hatig på denne ånd-lause moldtrælen til bonde som
ikkje kunde forstå det slag av det som var høgt og stort og edelt på
jordi;og alt i eitt gjekk han og sulla på Bjørnsons klassiske
lengtingsvers i «Arne»:

«Ud vil jeg, ud, o, saa langt, langt, langt over de høie Fjelde. Her er
saa knugende, tærende trangt, og mit Mod er saa ungt og rankt!»

Men når bror hans, han Lias, høyrde slikt, so sa den åndlause slampen,
at «herr Daniel» kunde vera glad um han aldri fekk det verre enn heime.

III.

På andre vinteren gjekk Daniel no hjå kapellanen.

Men det vart ikkje stort av med dei i år. Hirsch var komen upp i noko
krangel med dei vakte, som vilde ha det på han at han ikkje førde rein
lære; og dette gav han so mykje anna å tenkja på, at han meir gløymde
Daniel. Dessutan hadde han i grunnen sått det han hadde å så i denne
barnesjeli; han var då ikkje so ihuga i seg sjølv heller. Og endeleg
forstod han, at han ikkje kunde gjenomføra «metoden» sin; kann henda
det jamvel var gale å gjera denne stakkars guten til prøveklut for sine
freistingar i uppfostringskunsti?

Ikring joletider vart det fortalt i bygdi, at kapellanen søkte seg
ifrå. Han var nok leid av å vera her, sa folk; dessutan trong han eit
større kall, av di han skulde gifta seg.

Daniel vilde ikkje tru dette. Kapellanen kunde då ikkje forsvara å
sleppa han ifrå seg no, då han fyrst hadde hjelpt han so vidt i veg. Og
han var vel ingen matstrevar heller, som kunde fara frå ei god
gjerning, av di han ein annan stad kunde få nokre dalar meir i årsløn.
Men ordet vart vissare; sistpå spurdest det at kapellanen hadde fenge
kall.

Då vart Daniel huglaus. Alle utsyner stengde seg, totte han; alle voner
vingla vengskotne mot jordi. Han hadde stundom drøymt at han vart
nedgraven levande;

og alt i eitt gjekk han og sulla på Bjørnsons klassiske lengtingsvers i
«Arne»:

«Ud vil jeg, ud, o, saa langt, langt, langt over de høie Fjelde. Her er
saa knugende, tærende trangt, og mit Mod er saa ungt og rankt!»

Men når bror hans, han Lias, høyrde slikt, so sa den åndlause slampen,
at «herr Daniel» kunde vera glad um han aldri fekk det verre enn heime.

III.

På andre vinteren gjekk Daniel no hjå kapellanen.

Men det vart ikkje stort av med dei i år. Hirsch var komen upp i noko
krangel med dei vakte, som vilde ha det på han at han ikkje førde rein
lære; og dette gav han so mykje anna å tenkja på, at han meir gløymde
Daniel. Dessutan hadde han i grunnen sått det han hadde å så i denne
barnesjeli; han var då ikkje so ihuga i seg sjølv heller. Og endeleg
forstod han, at han ikkje kunde gjenomføra «metoden» sin; kann henda
det jamvel var gale å gjera denne stakkars guten til prøveklut for sine
freistingar i uppfostringskunsti?

Ikring joletider vart det fortalt i bygdi, at kapellanen søkte seg
ifrå. Han var nok leid av å vera her, sa folk; dessutan trong han eit
større kall, av di han skulde gifta seg.

Daniel vilde ikkje tru dette. Kapellanen kunde då ikkje forsvara å
sleppa han ifrå seg no, då han fyrst hadde hjelpt han so vidt i veg. Og
han var vel ingen matstrevar heller, som kunde fara frå ei god
gjerning, av di han ein annan stad kunde få nokre dalar meir i årsløn.
Men ordet vart vissare; sistpå spurdest det at kapellanen hadde fenge
kall.

Då vart Daniel huglaus. Alle utsyner stengde seg, totte han; alle voner
vingla vengskotne mot jordi. Han hadde stundom drøymt at han vart
nedgraven levande;no totte han det var som den draumen vart sann. Han
forstod ikkje dette. Var det forsvarleg å lyfta ei sjel so høgt, og so
sleppa henne ned-i moldi attf —

Kjærasten til kapellan Hirsch heitte frøken Rud, sa dei, og var dotter
av ein rik storbonde burtpå Austlandet. Frampå fyresumaren skulde
kapellanen der burt og gifta seg; og so skulde han hit att og gjera seg
ferdig til å flytja.

Den siste skuletimen kom vonom fyrr. Det var so det visna i Daniel, då
han skyna det var ål vor. «Men du skal ikkje vera modlaus for det,» sa
kapellanen; «eg skal nok stella det so at du kann få halda fram med
lesingi på einkvar måten.» Då ljosna Daniel. Kapellanen såg det og
smilte. «Du tenkte eg vilde narra deg du?» sa han. »Nei-nei-nei,» stota
guten.

Då kapellanen kom heimatt frå Kristiania um sumaren, fylgde kandidat
Massmann, son åt presten, med han. Massmann var ferdig med studeringane
no, og skulde liggja heime og kvila seg til dess han fekk embete.

Kandidaten var ein roleg, fåmælt kar, bleik av andlet og svært
ålvorsam. Folk kunde ikkje få greide på denne fyren; for han studera
korkje til prest eller dokter eller sakførar. Det einaste dei visste,
var at han hadde lese «fælt mykje språk», og at han skulde vera «fælt
lærd». Det vart til det at Daniel skulde få gå i skule hjå kandidat
Massmann utyver sumaren og hausten.

Daniel var ikkje svært glad i dette; for han var redd kandidat
Massmann. Dertil var han redd prestegarden. Han mintest kor fint og
liksom høgtidsamt det var der, og han hadde ein heilag age for presten.
Men dessutan tenkte han på prestebikkja, som han hadde endå meir age
for. Likevel gjekk han, og laut takka til, at han fekk gå. Framum
bikkja slapp han med heilt skinn; like eins slapp han godt og vel
framum presten. So kom han til kandidaten, som sat bleik og roleg i ein
ruggestol med ei bok og ei pipe og røykte.

Daniel liksom bukka og var raud og redd. Kandidaten stirde på han med
isblåe augo gjenom kalde blanke brilleglass: «Nå, det er Daniel?» —Ja,
det var då det.— «Godt! sit hit,» sa kandidaten og peika på ein stol.
Daniel fram; og ned på stolen. So vart han utspurd. Kva han hadde lese
f Han svara so godt han kunde; men var heile tidi uroleg og ille ved;
han kunde ikkje skyna, um kandidaten var fornøgd med svari hans eller
ei. So kom latinprøva. Daniel ynskte seg langt ned i jordi og tok til å
sveitta der han sat. «Altså 2nen bog. Slå op ... slå op .. . slå op
18de kapitel. Du har vel lest l8de kapitel?» — Ja, Daniel trudde det.
Men det var visst svært lenge sidan. Med dirrande sveitte hender slo
han stykket upp. «Godt, les!» — Daniel las. iLoci natura er at hæc,
quem locum no stri castris dele-gerant.t — «Godt. Oversett!» — Daniel
visste, at han ikkje kunde umsetja. Han hugsa ikkje eit ord. Likevel
freista han liksom. Men han kom ingen veg. Sat berre og streva og
stunde; arbeidde med hender og føter; med heile kroppen; men stod fast
som for ein mur. Det var fælt leidt. Kva måtte ikkje kandidaten tenkja?
«Nå,» sa denne, «subjektet er—?» Daniel gissa. tNatura,» sa han. Men då
kandidaten ikkje sa ja, trudde han det var gale og retta: «Nei! loti,-»
sa han. «Er loci også subjekt f» spurde kandidaten. «Nei,» kviskra
Daniel. «Nei visselig,» svara kandidaten. «Subjektet er natura. Natura
betyder —?» — «Natur.» — «Naturligvis. Altså: loci natura —?» Eit
gamalt dimt minne sveiv Daniel; han svara gissande: «Lunden—? Naturen i
lunden —?» Dertil sa kandidaten ingen ting, og so trudde Daniel det var
gale. «Nei!» kviskra han høgt. «Nei» sa kandidaten med uendeleg ro, so
Daniel vart kald. Kva var loci for eit ord? Kva heitte det i nominativ?
— 1L0—cus,» gissa Daniel. Kva tydde locus?—tLocus, det er . . . det
same som —». «Hm. Er det det same som lucush — «Nei.» «Hva er lucusi* —
tLucus; lucus

— —.» —- tLucus er lund. Men locus —?» Daniel reiv seg attum øyra:
tLocus det er —•; locus — hm!»

— tLocus er sted. Hvad kasus er loci?» — «Det er . . dativ —? — Nei . .
. Det er . . . genitiv —?» — «Hm. Hør, gutten min » sa kandidaten, «har
du lest grammatikk?» — «Ja litt . . . men det er ei stund sidanno,» sa
Daniel; han var våt av sveite. *Ja det er visst det,» sa kandidaten.
«Nå; vi får til med grammatikken, farb Og Daniel fekk fyrste og andre
deklinasjonen til lekse.

Som ein våt hund rusla han heim. Han kjende seg so underleg liten.
Dette her vart nok annan dans. Med isingar gjenom seg tenkte han på den
nye læraren sin. Her vart det nok ikkje tale um ånd og skaldskap; her
galdt det å kunna sine ting, kunna grammatikken! Og den stod for Daniel
i ei einaste tung skodd. Men so hugsa han at han hadde fenge lekse. Ei
ærleg, reideleg lekse, som han skulde læra; det var forunderleg som den
tanken styrkte han.

No visste han då kva han hadde å halda seg til. Ei lekse var noko som
han visste kva var; ei lekse skulde han klara! Og når han næste gong
kom til kandidaten, so skulde den lærde mannen få andre tankar um
Daniel. Han mest sprang heim. Og tok på leksa med same. Var heiltupp
glad i leksa; tenkte med fysna på at han endeleg skulde få læra denne
grammatikken, som alltid hadde set han so vonlaus ut. Han skulde bli
som ein latinskulegut til å kjenna sin Madvig!

Han gav seg til å stormlesa. Las og las, til dei tvo deklinasjonane
gjekk som ein dans. Då han kom til kandidaten næste gongen, var han
ikkje redd; leksa si kunde han. Og det gjekk godt. Han kom heimatt
reint byrg; han hadde vunne! Grammatikken var visst ikkje so åndlaus
som han hadde tenkt. Med ein gong slengde han sine draumar um huldri og
fossekallen; no vilde han verta lærd. Lærd og ålvorsam som kandidaten.

Hadde det berre ikkje vore den prestebikkja 1 Men den øydde so tidt
hans unge mod. Kvar gong han skulde inn eller ut, kom dette store
svarte beistet lusk-ande med sine raude kokte augo og gjekk og snusa på
han liksom han var ein spekeknok. Og beistet var ikkje å skjemta med.
Det gjekk segner i bygdi um fleire som hadde vore ille ute for denne
bikkja; ein husmann som var komen til prestegarden seint um kvelden, og
som dei trudde vilde ha stole, hadde ho biteeit stykke or leggen på.
Fleire hadde klaga for presten yver dette dyret; men presten svara
alltid, at Apollo beit ikkje skikkeleg folk. Men ein gong hadde ho teke
på ein mann som kom til prestegarden og skulde betala offerskjeppa.
Stakkaren hadde stade på skuldlista lenge, og presten hadde vore på han
fleire gonger etter denne offerskjeppa, både med kyrkja og andre
stader; no skulde då mannen endeleg gjera vel og betala. Han hadde endå
selt ei ku til å greida denne offerskjeppa, og ein bank. Ja; i banken
vart han av med pengane sine utan vande. Men då han kom til
prestegarden, fekk han prestebikkja på seg, so han laut røma det beste
han hadde lært, og fekk broki si sundflengd attpå.

Då hadde presten vorte vond og sett bikkja i band. Men bikkja lika seg
ikkje i bandet. Ho stod og ylte og peip all dagen; presten heldt ikkje
ut å høyra på det. Det var «ukristelig dyrplageri», sa han sistpå, og
løyste bikkja. Sidan gjekk beistet som fyrr; og den som kom til
prestegarden, fekk greida seg sjølv som han best kunde; det som
hjelpte, var at bikkja aldri beit «skikkeleg folk». Men Daniel var redd
likevel. Kven som var skikkeleg folk for slik ei bikkje kunde ein vel
aldri vera stød på.

Det jamna seg etter kvart som Apollo vart kjend med Daniel; denne kunde
sistpå gå ut og inn i prestegarden som han vilde. Og det var ikkje
fritt han var byrg av at prestebikkja hadde teke han upp i den adelen
av skikkeleg folk, som ho aldri gjorde noko; ho visste nok å velja sine
folk, prestebikkja!

Underleg nok lika ikkje kandidaten denne hunden. Lika ikkje hundar i
det heile. Det var ein rå skikk, sa han, ein leivning frå ei
villmannstid, å halda slike tamde eller halvtamde vargar gåande i
gardane til å skræma helsa av nervøse medkristne; og minst skulde ein
venta slik villmannskap på ein prestegard. Men gamlepresten berre
knurra; han brydde seg ikkje um slike «moderne ideer», sa han.

I slåtten måtte Daniel vera heime. Men ut på haustentok dei til att; og
det gjekk godt. Daniel lika seg; han kjende at han lærde noko. Og
kandidaten var ein drivande lærar som arbeidde med lyst. Men som alt
gjekk på det beste, kom Apollo i vegen.

Det var «lesetime» hjå kandidaten; Daniel sat midt for bordet og kunde
sjå ut yver heile prestegardstunet. Då ser han eit kvinnfolk, som kjem
stigande fram mot huset på slik ein underleg måte. Ho var fatigt klædd,
og litt upp i åri; eit bygde-menneske. Men i hælane på seg hadde ho
Apollo, som var morsk å sjå, og sleit henne i stakken stundom. Ho var
jammerleg redd. Gå fort torde ho ikkje, og stana eller snu torde ho
minst; so kom ho stigande i stutte, stive, ustode steg liksom ho gjekk
i ørska. Alt i eitt glytte ho ikring som etter hjelp; men der var ikkje
folk nokon stad; ho var åleine med dette dyret. Og Daniel såg kor ho
bleikna for kvart steg. Munnen stod open; augo steig store og kvitnande
fram or hausen; det såg ut som ho svimra, som ho ikkje kjende kor ho
sette foten.

Kandidaten såg på Daniel at det var eitkvart tids; han såg ut. Då rauk
boki på golvet, og kandidaten på døri; ut gjenom stova og gang og
utedør; der berga han fyrst kvinnfolket i hus, og då so Apollo kom,
flikrande og sni-kjande og skulde gjera seg gild for husbond av di han
hadde vore so glup, drog kandidaten fram ein stav han hadde løynt attum
ryggen sin, og la til bikkja so ho dreiv langt burtyver tunet. Og
skreik gjorde ho som ein brend djevel. Det var stygt å høyra på.
Ylande, gnistande, med halen under buken og ryggen uppskoten rømde ho
rundt; og kandidaten etter; — då kom presten. «Henning!» ropa han;
«Henning?» — Og Henning, som såg at han ikkje stod att bikkja, snudde
seg mot far sin. Håret hans valt nedyver panne og øyro; andletet var
kvitt; som han stod der framfor presten rak og harm, skjelvande av
sinne, var han fager. «Nå, er du der, far,» sa han. Og han heldt fram:
vart ikkje beistet no bunde, so tynte han det! — Meir kunde ikkje
Daniel høyra.

Men då kandidaten kom inn att, var han i ulag, ogDaniel laut gå. Snart
etter fekk han høyra at kandidaten hadde fenge ein post i Kristiania.

Daniel tok ikkje dette tungt; det laga seg vel, tenkte han; no kom
snart den nye kapellanen. Og han far var meir uppsett på å få sonen
fram til prest enn Daniel hadde tenkt; so no skyna Daniel at han turvte
ikkje reddast lenger.

— Ja; moldtrælen vilde gjerne ha son sin fram til prest.

Han tala fleire gonger med kandidat Massmann um Daniel. Og kandidaten
gav han godt mod. Guten hev eit lett hovud, sa han, og greider seg
utruleg. Men på skule må han. Dette her vert berre upp i tufs, som du
ser, og han vert aldri ferdig. — Kor langt han kann nå f — Hå; ein god
embetsmann kann han bli; ein . . . slik som dei vil ha han; *send ham
på fabrikken, Ole Johannes» 1

Då Ole Johannes fekk vita kva «fabrikken» var, lika han denne rådi
ikkje so ille. Men då han rødde med Mari um det, sa ho plent nei. Styra
den unge guten åleine heilt til Kristiania, der han kunde koma ut fot
både frimaurar og anna stygt, det fekk dei aldri henne med på. Skulde
han nokon stad av, so kunde dei senda han på latinskulen i byen; men
elles kunde han vera heime no som lyrr, og gå hjå den nye kapellanen,
når han kom.

Den nye kapellanen kom. Det var ein liten raudbleik kar med ljost hår
og raudt skjegg; det fyrste han gjorde, var å gjera seg kjend med dei
vakte. Då Ole Johannes tala med han um Daniel, svara han snøgt at han
skulde skriva til rektor ved latinskulen og få alle naudsynlege
upplysningar; sjølv var han redd han fekk so mykje å gjera i
kyrkjelyden, at han ikkje fekk stunder til «privatundervisning»,

Ole Johannes sa takk. Vilde presten høyra etter um prisen, og um kor
lenge dei måtte gå på den skulen, so var det svært snildt. Men — Ole
Johannes kom endå ein gong upp med sine store, gamle tvil —: trudde
presten at det kunde nytta å halda guten i so høge

3 — Garborg: Bondestudentar.skular? Var det råd for ein simpel bondeson
å koma so høgt upp ? Kapellanen smilte og sa at me hadde bondegutar som
var bispar. Då tagna Ole Johannes. Men store draumar sveiv fram for
syni hans; den som ikkje våga, han ikkje vann . . .

Frå rektor fekk dei «alle naudsynlege upplysningar». Daniel kunde koma
inn i 3die latinklasse, kann henda. Det lét seg altso kanskje gjera på
tri år. Og skulepengane var ikkje store. Dessutan var det von um
fri-plass, når guten hadde vore på skulen eit års tid. Dette totte Ole
Johannes ikkje var so ille endå. Serleg lika han det um friplassen. Og
når so guten budde hjå Hans Nerstad, og dei sjølve hjelpte han til med
det meste av det han trong til mat, so vart det vel ikkje so mykje
dyrare. Det same meinte Mari. Pengar laut ein låna; det sa seg sjølv.
Men dei fekk guten sjølv betala når han kom i embete, —

So vart endelykten den, at Ole Johannes gjekk ned til storhandlaren på
Neset, han Jens i Larsebakken eller Jens Bakke som han skreiv seg, og
lånte IOO dalar, so han kunde få son sin på byskulen. Og no meinte
Daniel han hadde vunne.

For det fyrste skulde han få koma ut. Og for det andre skulde han få
koma til byen. Han hadde ikkje vore mange gonger der. Men han hadde
vore der so mykje at han visste kva byen var. Med sine høge tårn, med
sine fagre hus i lange, lysande rader, med stråiande krambuer fulle av
alt som gildt var, med hagar og tre, med stolte, fine folk som gjekk og
strauk på gata i gull og silke og blanke sko og visste korkje av arbeid
eller sut å segja, totte Daniel at byen minte um det nye Jerusalem. Men
innferdi til byen minte um paradis. Store, kvite, staselege hus med
glasdører, med høgsvaler kvilande på kvite stolpar og umvaksne med
grønt lauv, med ljose, herlege salar strålande av krystall og gull
liksom Salomons tempel, og rundt ikring svære, døkke hagar med
lauvgjerde og staute traleverk av støypt malm, yverskygde av framande
tre, store og forunderlege som sedrar på Libanon . . . Danielkunde
ikkje drøyma seg noko fagrare. Alt var på ei onnor gjerd enn heime.
Framandt, forunderleg, storfelt, berre meint på å vera fagert. Ein
kunde sjå at folk ikkje turvte tenkja på pengar her. Kong Salomons
rikdomar åtte dei, og kong Salomons herlegdom bygde dei upp att.

Og no skulde han få vera i byen. Ikkje ein dag, ikkje tvo dagar, men
år; og han skulde sjølv vera bygut. Fint klædd skulde han dagstadt gå
og spenna i dei steinsette gatone og sjå på stas og ståk og liv og
gilde krambuer og på hamni store skip, med segl so vide som havreåkrar,
og med master so høge som kyrkjetårn. Og han skulde få eta bymat, og gå
på kvite golv med åklæde på, og sitja i sofabenker so mjuke som senger;
og han skulde få høyra spel og trummeslått um dagen og vektarsong um
natti, og sjå apekattar dansande på lirekassor og bjørnar som gjorde
kunster på Svabbesalen, og linedansarar, og trollmenner som åt eld og
svelgde sablar og sverd. Endelaust mykje stort skulde han koma uppi; no
fyrst tok livet til; han var den sælaste bondeguten på jordi.

Nei, ikkje den sælaste. For no skulde han ikkje få vera i Neskyrkja
kvar sundag og sjå Inga Holm. Men so mykje gildare skulde det vera å
koma heimatt ender og då, og visa seg i kyrkja for henne og for heile
ålmugen, når han var bygut.

Han torde knapt sjå sine jamaldringar i augo lenger. Han kjende seg som
ein syndar mot dei, av di han åleine skulde koma upp i alt dette. Og
dei måtte ikkje fa den trui at han var stor på det. Men i grunnen
høyrde han ikkje i hop med desse bondefolki lenger. Til hausten skulde
han vera bymann, fint klædd og med fint mål; då vilde han vera eit anna
menneske.

Det gjekk gjetord um dette i bygdi. Daniel totte folk såg på han med
andre augo enn fyrr. Det gjorde dei au. Men rundt um på gardane gjekk
skravlet som vindkvernar. Og Ole Johannes Sørbraut vart so
finger-faren, og framferdi hans so utlagd og uttolka, at hadde han
høyrt helvti av det, so hadde han vorte galen. —— Daniel kom til byen.
Og lija Hans Nerstad vart han leigd inn. Men det viste seg at han ikkje
kunde koma høgre upp enn i 2dre latinklassa. Det var eit år spillt. Og
jamvel i andre klassa fekk Daniel nok å gjera med å vinna seg etter.

Han fekk andre ting au å stå i. «Klassekameratane», som såg at han var
snild, gav seg til å gjera narr av «bondetampen», som «tala landsmål».
Og til slutt gav dei seg til å gjera narr av namnet hans.

Han var innskriven i bøkene for «Daniel Olsen Sør-brød». Det sa seg då
sjølv at han vart heitande «sur-brød». Og denne skjemten totte dei
labanane var so framifrå, at dei i alle fristunder flokka seg um han og
ropa på «surbrød». Kor mykje kosta surbrødet i dag?

Daniel var vaksen kar, og snild og tolmodig. Men dette gjekk so innpå
han, at han sistpå mest grét. Hadde han gjort dei noko vondt? Kunde han
ikkje få vera i fred ? Men dette gjorde vondt verre. Daniel hadde tenkt
det skulde vera gildt å bli kjend med bygutar; men han hadde aldri havt
det so vondt. Det var som han stakk seg på nåler og nctlor kvar han
snudde seg.

Det var endeleg ein gut som hadde vondt av han og rådde han til å gå
inn til rektor å få brigda um namnet sitt. Når han heitte Daniel Olsen,
so kunde han kalla seg «Olsen»; so vart det slutt med
«surbrød»-skrålet. Daniel svara, at lét det seg gjera, so vilde nok
han; men det var so leidt å gå inn til rektor åleine. «Ja, synest du
det, so skal eg vera med deg», sa den andre. Dei gjekk; og Daniel fekk
det som han vilde; heretter skulde han med Gud og retten heita Daniel
Olsen. Men frå den dagen var Daniel og Kristian Bliland vener. Og
venskapen vart so mykje sterkare, av di dei på ein måte var bondegutar
båe tvo; for Kristian var son av ein klokkar inn i fjellbygdom.

Det hjelpte svært å få ein kjenning. Og då dei andre såg at Daniel
ikkje var åleine lenger, men stod under varetekt av Kristian Bliland,
som ikkje var nokon kaste-kjepp, so lét dei han meir og meir vera for
det han var.Men Daniel kunde aldri lika seg rett i denne skulen. Og
leksor og lesing var det jamt. I staden for å gå og spenna på gata sat
han på det tronge kotet sitt hjå Hans Nerstad og las, og hadde det
berre smått. Ein gamal trestol med fire føter attmed eit gamalt skralt
kjøkenbord, det var heile stasen; og på veggen hekk Karl Johan med ei
uhorveleg lang nos og stirde mot døri med sure augo. Og det som verre
var: han totte ikkje sjølve byen var so gild som han hadde tenkt. Det
var i haustbløyta; og regnet var likso surt og søyla likso blaut som
heime. Dei kvite husi stod skitne og gorute av kolrøyk og væte og var
ikkje det grand paradisiske.

Ein annan ting var Daniel ikkje mindre leid for: By-klædi hans var
ikkje som dei skulde vera. Når han kom i lag med dei andre gutane, såg
han sjølv at han var bondetamp. Seint og vrangt gjekk det med å skifta
mål au. Det kom seg av at han budde hjå Hans Nerstad. Han hadde det
elles godt der; maten fekk han vel stelt; og når han ikkje las, kunde
han vera ned-i den logne, stille stova, der kona sat og sauma heile
ettermiddagen; eller han kunde gå ned i krambui og høyra på
bykjerringane, som var innum og handla for i i såpe og */g i stivelse
og fortalde bynytt, eller på bøndene, som kom inn frå landet med
jordeple og smør og tok kaffi og tobakk i staden.

Men Hans Nerstad hadde vore bonde. Han hadde ått ein god og nokolunde
stor gard, som far hans hadde arbeidt upp; og han hadde ervt pengar
attpå. Men dette velstandet gjorde at Hans Nerstad ikkje vilde vera
bonde lenger. Det var lettare og gildare å leva i byen; so selde han
garden sin og vart bymann; sette seg til med ein liten høkerhandel der.
I den myrke kjellaren sin sat han då år etter år og selde sild og smør
i skillingsvis. Smått gjekk det og keidt var det, so det var ikkje
fritt han stundom trega garden sin; i seinare tid vart det endå lagt
merke til, at han feitna og vart raud i nakken og posen under augo; han
hadde nok lagt seg åt ølflaska. Men bonde var han enno i grun-nen, og
kona hans med; Daniel skjemdest då for å knota for mykje, so dei høyrde
det. —

— Med å vinna seg etter der han stod til atters gjekk det smått; han
kunde ikkje rett læra det som han ikkje hadde til lekse. So tok han seg
fri frå etter-lesingi meir og meir; fekk taka det att når han kom til
«repetisjonen». Dette greidde seg på ei vis. Men han vart gåande med
uheilt samvit og høyrde liksom ikkje heilt med, totte han.

Den han hadde å halda seg til, og jamt søkte i sine fristunder, var
Kristian Bliland. Denne rødde ikkje stort, men han hadde bøker som han
las upp av, mest «Folkevennen» ved Ole Vig og anna sovore. Her fann
Daniel att mykje av dei tankane han hadde lært hjå kapellanen. Og det
var som han trudde endå meir på desse tankane no, då han såg at det var
fleire um dei, og at dei var å lesa på prent.

Sidan kom han ofte fram med ting som kapellanen hadde sagt, og som han
skjna Kristian vilde lika. Det var ikkje alltid han sa kvar han hadde
slikt ifrå; stundom visste han det vel ikkje klårt sjølv.

Det som Daniel av eige hovud kunde finna ut, våga han seg sjeldan fram
med; når han skulde segja det til Kristian, totte han for det meste det
var fåvist. Men stundom sette han det fram liksom på skjemt, so han
kunde læ det burt, um det ikkje vart godkjent; hende det då at det
greidde seg, vart Daniel kry og totte sidan sjølv at det var godt sagt.

Hadde han ikkje havt Kristian i denne tid, so hadde han visst gløymt
alle sine gamle draumar; skulelufti var ikkje helsesam for dei. Det var
eit underleg hol denne latinskulen. Alle gutane var so vituge og so
vaksne; dei kunde flira og læ åt all ting. Men dei hadde visst aldri
drøymt um anna enn karakterar. Dei visste at i denne verdi galdt det å
klara seg; og etter den visdomen levde dei; kunnskapen i seg sjølv
vedkom dei liksom ikkje. Det var berre spursmål um kva som var lett
eller rangt å klara seg i; og det kvitta dei eitt, um dei klara seg på
ærleg måte eller ikkje. Ja dei somvar drivne i å fuska, galdt for
karar, og gjekk og kytte av fantestykki sine. Men dei som var strevsame
og trugne til å lesa, vart tidt og ofte gjorde til narr av dei
ordførande yverlabanar i denne grønkål-klassa,

«Til i dag hev eg ikkje lese det minste grand!» skreik dei i munnen på
kvarandre, når dei kom på skulen um morgonen. Og so tretta dei um kven
som hadde lese minst. Men når dei kom upp, klara dei seg for det meste
likevel; Daniel vart både forundra og modlaus yver dette.

Glade i skulen var gutane ikkje; dei var i fengsel, lét dei um;
lærarane var fangefutar. Minst lika dei rektor; mykje hadde dei og imot
religionslæraren, ein gamal uppturka rasjonalist, som jamt mol um dei
tri store vismennene Moses, Jesus, Sokrates; like eins imot
historielæraren, som dreiv på med «oversiktstabeller» og gav gutane
historiske slengjenamn; sjølv vart han heitande «Robert djevelen».
Daniel totte i det heile ikkje lærarane her var som han hadde tenkt.
Mange av dei såg ut til å ikkje bry seg stort meir um kunnskapen enn
gutane, og det dei visst tenkte mest på var å få timane til å gå. Dei
byrja seint og slutta so snart dei torde. Og jamt var dei i ulag; det
var ikkje ofte at ein time gjekk av utan gryl og gnål. Sume hadde sine
visse syndebukkar som dei kvar dag hadde uppe og reiv seg ut på; andre
syntest vilja piska klassa fram til dygd og dugleik med spott. Daniel
var redd desse strenge herrane. Men han bøygde seg under dei med slik
ein bonde-vyrdnad og kunde dessutan for det meste leksa si so vidt
godt, at han klara seg noko-so-nær. Kristian Bti-land like eins, endå
han tok det meir roleg. I det heile lika lærarane desse gutane frå
landet. Dei var upp-vaksne under meir «patriarkalske forhold», hadde
lært å lyda og vyrda sine yvermenner; hadde ikkje noko av denne frons
urbana, denne storsnuten, som gjorde bygutane so ertesame å ha med å
gjera. Audmjuke var dei og lydige, lette i taumen som skulegutar burde
vera.

Men Daniel visste no at kapellanen hadde havt rett, då han tala um
latinskulen. Her var «åndlaust», ogdet til gagns. Han vart stundom so
leid av seg, at han drøymde um å røma, Fara til Amerika, eller til
sjøs. Det som dreiv han til å lesa var mang ein gong berre tanken på
bygdeslarvet, og so tanken på Inga, Ein gong um månaden kom Ole
Johannes til byen med matvaror til son sin; stundom var Mari au med,
«Eg kann ikkje forslå, kva du vil til byen etter,» sa Ole Johannes; men
Mari måtte inn og sjå um «Daniel, stakkar»; det var ikkje råd for det.
Daniel var glad når dei kom; men dei var fælt bondsklege. Når han
fylgde deim i byen, so vilde han helst ikkje råka kameratar. Elles var
det ikkje fritt anna han kom seg, han far. Ny bykjerre hadde han rådt
seg til som ikkje var stygg; og det som meir var: han kom strykande til
byen i kvit halskrage og klædestroye. Men ho mor var den same som ho
hadde vore. Ho var vel for gamal til å læra ny skikk no. Ja ho lika
ikkje at Ole Johannes fjelga seg upp heller. Ein gong dei var i byen,
sette ho seg til å syta og jamra for Daniel reint av naudi um, kor rart
Ole Johannes tok seg upp i seinare tid. Han vilde liksom vera noko meir
enn fyrr no, då han hadde ein son i byen på latinskolen. Ikkje hadde
han den arbeidshugen heller som tyrr, men gjekk mykje og strauk ned på
Neset eller ut i bygdi og gjorde seg gode dagar. Heime vilde han og
leva godt, kjøpte heim fint brød og kaffi, og løyste blad som han sat
og las i heile halve øyktene. Brennevin hadde han og i huset no. —
Brennevin? — Ja; um det kom eit menneskel Det skulde vera so gildt alt
no, må tru, Mari kunde ikkje skyna kvar det skulde bera av. Men Daniel
lika i grunnen dette. Og til mor si sa han, at det var visst ikkje
fårleg. Han far visste nok kva han gjorde; ho skulde ikkje syta for
det. Kann henda hadde han, når alt kom i hop, betre råd enn nokon
visste, A gud betre oss for rådi, sutra Mari; det var nok lånte pengar
han flaut på no. Ja det var kje so visst, meinte Daniel; ein skulde
ikkje tru ein bonde lenger enn til tennene i sovore. Mari såg på son
sin; slo so augo ned att og sukka. Ho forstod at ho nok ikkje fekk
nokor hjelp her.— Då Daniel var heime i joli, fekk han siølv sjå at
huset var kome på ein ny fot. Og glad var han. Det var framandfolk
komne som skulde sjå «byguten»; og alle levde godt; det var stor
høgtid. Daniel måtte lesa tysk og latin for dei framande; og han såg
kor kry gamlingen vart, når dei roste guten og undrast på alt han hadde
lært. Men Lias, den slampen, gjekk ikring so sur og tverr som han
skulde vera ovundsam på bror sin.

Her på bondebygdi kjende Daniel seg fin gut; og han viste seg fram kvar
han kunde, helst når han hadde von um at Inga Holm kunde koma til å sjå
han. Tala til henne tenkte han ikkje på. Men han viste seg fram; og når
han trudde ho såg han, gjorde han seg strak og karsleg. Og bad til
Vårherre um at ho måtte lika han.

Tidi frå jol til våren drog seg uendeleg seint. Han vart so leid av
leksestrevet at han stundom tenkte på å fuska; men han kunde ikkje. Han
hadde ikkje laget. Og ikkje det rolege samvit som bygutane. Vilde han
freista, kom læraren til å skyna det straks. Men det hende ikkje so
sjeldan at han fekk Hans Nerstad til å skriva sjukesetel for seg, når
han hadde altfor stor uhug til skulen.

I staden for å lesa sat han då gjerne heime og drøymde um Inga, som han
vilde skriva friarbrev til, so snart han vart student. Og han gjorde
vers um sin store elskhug. Det var eit strevalt arbeid å gjera vers;
men det var so hyggeleg å stella med noko som vedkom «henne».

Heile skulen var som leid av seg i denne tidi. Gutane, forsømde,
lærarane stundom med. Leksone dei fekk var so stutte at dei kom ingen
veg; og endå laut dei gong på gong taka dei upp att, av di ingen lærde
dei.

Frå januar var det kome tvo nye gutar inn i klassa, den eine ein
lensmannsson, Ole Bentsen, den andre, Peter Didriksen, son av ein høker
på N?set. Med desse prøvde klassa ei stund å ha moro; men det vart
ikkje noko av. Dei visste å klara seg, desse tvo. Godt heldtdei i hop;
og klokt stelte dei seg, Ole Bentsen var tagal og likeglad som ein
selhund, so honom beit ingenting på; og Peter Didriksen — som elles
vart heitande Peter Dirk —, visste å svara for seg so snøgt og
små-lentugt, at ingen var god for å målbinda han. Daniel og Kristian
provde ei stund å halda lag med desse tvo karane; dei var då landsfolk,
dei au. Men Ole Bentsen Og Peter Dirk vilde nok helst ha finare lag.
Det var gutar som visste å greida seg. Dei var med på jamvel fårlege
ting, som kortspel, ja um det var ei halv flaske øl med sigar; men dei
visste alltid å stella seg so, at um gale skulde gå, so kunde ikkje d e
i få skuldi. Lesehestar var det av velten. Men dei jamra yver at det
gjekk so smått; og hausten etter melde dei seg ut av skulen og reiste
til Kristiania; ein kunde få eksamen både snøggare og billegare når ein
gjekk på «fabrikken», sa dei. —

— Endeleg tok det til å lida fram mot årsprøva. Då vart det ein annan
dans; det tok til å livna og kvikna i både gutar og lærarar, liksom det
vert uro i ein smale-garde, når det dreg upp lil uvér. No kom bøkene
for ein dag; og no kom kunnskapen og arbeidet til ære. Kor mykje hadde
den lese til i dag, og kor mykje hadde den lese? Kunde Per det? Kunde
Pål det? Kva tydde det ordet, og kva tydde det ordet? Kva var det for
preposisjonar som styrde ablativ, akkusativ, dativ? Kunde Per det
beviset? Kunde Pål konstruera den polygonen? Anna var ikkje høyrande
frå morgon til kveld; Daniel vart reint fælen av all denne lærdomen.
Han totte han kunde ingen ting. Ikkje hadde han tiltak til å lesa
heller, meir enn leksa for dagen då Ikkje fyrr det kom so langt at
prøva tok til, so han visste når han skulde upp i kvart fag, fekk han
si fulle lese-kraft. Men då las han på spreng.

Og han klara seg. Han kunde ikkje mykje; og det han kunde var han ustød
i, av di han var uklår i grunnane, Men når han sat ved eksamensbordct,
greidde han seg likevel. Han forstod det mest ikkje sjølv; men han
hadde frå barnet av øvt seg upp i å sjå og høyrapå læraren, kva svar
det var som kravdest; og den kunsti bruka han, um han so ikkje visste
um det.

Han vart nummer 9. Der var futesøner, ja preste-søner som kom nedanfor
honom; det totte han var mest utruleg. Det same totte Ole Johannes, då
sonen kom heim og fortalde det; og gamlingen kunde ikkje dylja at han
var kaut av dette.

Elles var han tung og tagal av seg no att. Daniel undrast på dette; men
gamle Mari kunde fortelja, at han far hadde sett ende på dei 100
dalarne fyrr han vard est; so at no var det berre å tenkja på å få eit
nytt lån. Det var ikkje greidt. Ole Johannes hadde tenkt at IOO dalar
aldri kunde få ende. Men når ein for flust fram, so —. Daniel vreid
seg. Det var då ei æveleg straff med desse pengane.

Men han trøysta seg med, at no hadde gamlen drive det so vidt at han
ikkje kunde slutta. Og kva gjorde det um han tok eit nytt lån. Garden
var visst stor nok til å bera både det og meir.

Likevel heldt han seg helst undan far sin. Dette mistydde gamlingen;
trudde det var storkarsgrillone som var ute att. Og dette var so mykje
meir harmeleg no, då Ole Johannes ikkje lenger heldt seg for nokon
reint simpel bonde. Han hadde jamvel kosta pengar på å koma seg litt
upp, so son hans ikkje skulde turva skjem-mast av han, Ein dag kom han
med det. Daniel svara so snildt han kunde, at det hadde aldri vore hans
tanke slikt. Men gamlingen meinte det var greidt å sjå kva tanken var.
Og han hadde ikkje venta sovore no, sa han. Han hadde visst gjort alt
det han kunde. Og um Daniel tottest vera storkar, so fekk han ikkje
gløyma kven det var som laut svida for det. Daniel meinte at pengane
skulde han greida når han fekk embete, so det var vel ikkje verdt å
taka seg nær av det no; gamlingen svara at det vart ikkje på dei fyrste
fjortan dagane at Daniel fekk det embetet. «Nei, nei; kven hev meint
det?» sa Daniel stutt.

So vart det uhyggeleg heime som vanleg. Og Mari jamra jamt og samt um
at det gjekk til atters. Arbeidetvart drive mykje med leigefolk; garden
tok til å koma i nedfall. Ole Johannes var i skuld hjå Jens i
Larse-bakken, og no måtte han handla hjå honom mest all ting; selja
billeg og kjøpa dyrt. Ikkje var han so trugen med boki heller som fyrr.
Han låg heller og sov um morgonen no i staden for å lesa bøni; og so
kunde ein ikkje venta anna enn at der vart «lite velsignels med
arbeidet». Daniel svara ikkje lenger.

Han trøysta seg med å drøyma um framtidi og um Inga. Når han vart
student, jamna alt seg; og da vilde han bjoda Inga Holm hjarta og hand.
Ho er for fin for bondegutane, og for dei andre var ho ikkje rik nok;
so fekk ho stå fri, som blom på høgt fjell til dess han kunde koma. —

Daniel fekk ikkje friplass på skulen næste år, då han ikkje kunde
skaffa attest for fatigdom. Men på skulen kom han likevel; gamlingen
tenkte der var ikkje anna fyre. Og kor ille Daniel lika seg på skulen,
so var det betre i byen enn heitne på Sørbraut likevel. Ja sjølve
gamlingen vart ein annan, når han kom til byen. Det var som han yngdest
upp att her inne, totte Daniel. Han kunde sjå so raud og frisk ut, og
ha slik ein glans i augo, at ein skulde ikkje kjenna mannen att. Sjølve
Hans Nerstad vart glad, når han sag Ole Johannes so livleg; lian nikka
til Daniel og lo so smått.

Men ein gong ut på hausten — det var ein regnsur og kald dag seint i
oktober — totte Daniel at gamlingen var kvatare mest enn rimeleg kunde
vera. Og glansen i augo var helst som ei dimme. Daniel forstod seg
ikkje på dette; koss kunde det ha seg, tru?

Ut mot kvelden skulde Ole Johannes på heimveg. Då var han bleikare att
og meir tagal; men det underlege laget fylgde han. Og som han sat i den
nye bykjerra si og rødde nokre velfar-ord med Hans Nerstad, såg Daniel
at augo hans var stirande og stive som på ein drukken mann. Då seig det
ei tyngd yver guten. Han gjekk upp på romet sitt; visste ikkje kor han
skulde gjera av seg. Han berre såg far sin som han sat der nede og
glodde med dei rare augo; og det verkte so&

vondt i bringa hans. Kunde Vårherre tillata slikt? Far hans hadde då
alltid vore ein skikkeleg mann og halde seg til boki. Ja, so nær som i
seinare tid. — Ja, men likevel. — Nei, nei. Noko so fælt kunde ikkje
henda. Han sa det ti! Vårherre og, at det måtte ikkje henda! Ein
brennande, sår hug til å grata kom upp; men han fekk det ikkje til. Han
sette seg burtåt glaset; der sat han med hand under kinn og stirde ut i
lufti lenge.—

So kom Lias ein dag køyrande til byen i den nye bykjerra og skulde
henta dokteren. Daniel skulde au vera med heim. Det stod smått til med
han far. Han var komen heim frå byen reint skamfrosen; hadde nok sovna
på lasset og i ørska køyrt ein galen veg, so han kom ikkje heim fyrr
langt ut på morgonen; og då måtte dei bera han inn. Han var gjenomvåt
og reint stiv. Og no låg han der med ein brennande bringeverk so eleg
og arm, at han mest ikkje var attkjennande. Ikkje samla han heller
lenger. Han berre låg og rasa, tøvde um bispar og prestar og mangt og
mykje som der korkje var ev eller stev i. Det var nok ikkje anna å
tenkja på enn enden.

Daniel tagna reint burt. Han fylgde med heim, tung og hugsjuk som han
skulde til si eigi likferd. No var alt slutt. Og at det skulde koma på
denne syrgjelege måten!

Dokteren sa det var lungebrand. Dei skulde ha henta han fyrr; no var
her ingenting å gjera. Han skreiv upp noko medisin, murra og for. Mari
gjekk ut og inn og grét; ho var so burte at det mest vart Judit som
laut stella den sjuke. Daniel torde knapt vera inne; det var so fælt å
sjå far sin som han låg der, visen og grå, med ville augo og hole,
skjegg-grodde kjakar og sår, riktande ande; men endå verre var det å
høyra på det øre snakket um «sonen som skulde verta bisp». Mari spurde
Daniel med gråtande tåror um far hans hadde vore . . . um han hadde
fenge noko . , . meir enn han tolde . . . der inn i byen; Daniel vart
bleik, men sa nei. «A gudskjelov for det då!» grét Mari. Den raudhærde
kapellanen kom ender og gong og vilde44

tala med den sjuke um hans sjelesak; men det nytta ikkje. Han kunde nok
vakna for eit lite bil, han far; men straks etter var han burti ørska
att. Og i den ørska døydde Ole Johannes.

Der stod Daniel.

Det viste seg, at gamlingen i dei seinste åri hadde sett seg i større
skuld enn nokon visste. Det meste skyldte han hjå Jens i Larsebakken.
Men det var smågjeld både her og der, i byen og bygdi. Garden var so
skuld-sett som han med godo kunde vera.

Skulde dei klara det, fekk dei sjå å koma til lags med Jens. Denne
viste seg ikkje urimeleg. Han vilde berre hava Daniel til å skriva
under på, at han skulde betala gjeldi — halv tridje hundrad dalar — so
snart han fekk embete eller post; og so skulde Mari og Elias gå god for
Daniel og sjølve stå for pengane, um han døydde eller vart helselaus;
rentor skulde dei leggja med 5 prosent um året til dess pengane var
greidde. Daniel skreiv straks under. Det kunde ikkje skilja honom noko
det; og so vart det då ein ende på all denne uhugnaden. Til lagverje
tok Mari gamle Tarald Ruste, som fyrr hadde vore lensmann; og det vart
avgjort at ho skulde bli sitjande i uskift bu.

Der var ingen løynd rikdom å finna, Ingen ned-graven skatt; ingen
pengehop på kistebotnen. Kunde Mari og Lias med strev og sparing fikta
seg igjenom, so vilde det vera mest meir enn ventande.

Til Daniel var der ingenting. Dei sa han fekk freista å koma inn på ei
krambu. Han svara ha og ja. Kva skulde han på ei krambu ?

Han gjekk som i ei tung ørske. Det var ute med alt. Og verst var det å
tenkja på Inga.

Inga, Inga. Kva tenkte ho no f Han torde ikkje visa seg i Neskyrkja i
denne tidi. Men kvar sundag når folk gjekk frå kyrkja, sat Daniel på
ein stein attum ein stor runne ovanum vegen og såg etter Inga,

Det kunde ikkje gå slik. Her måtte koma hjelp. Han gjekk under um han
ikkje nådde fram; kunde Vår* herre tillata at ei sjel gjekk under?Der
var mange rike folk i byen. Der var folk som kosta burt tusund på
tusund berre til stas og fjas. Det stod just i bladet, at grosserar
Helle hadde kjøpt seg ein lystkutter for 500 dalar. 500 dalar til ein
lystbåt! Med dei 500 dalarne kunde Daniel vore berga.

Eller denne bror vår, som for og flakka i den vide verdi, og ingen
visste kvar han vanka; kann henda var han i Amerika . , . Gifte seg med
ei rik dame, vart eigar av ein million; kom heim, greidde heile
bunde-len . . .

Eller den som kunde få i bergkongen. Eller nissen; eller ein dverg;
eller noko anna slikt . . . Der var rikdomar nok i jord og haug; den
som berre kunde finna dei. At ikkje den gamle Dagfinn Sørbraut likso
godt kunde ha råka på ein klump gull. Det var mange som hadde funne
guil i gamle haugar.

Tarald Ruste! Han skulde vera ein velhalden mann. Um ein språka vel med
honom 1

A nei. Han var ein moldtræl han som dei andre. Han var endå til
jaabækianar. Kva sans skulde ein der venta for ånd og vitskap?

Men jaabækianaren Tarald Ruste hadde tenkt eit grand på den unge
«studenten». Det var ille at dei pengane skulde vera reint burtkasta,
totte Tarald. Dessutan skulde guten vera klok. Og det vilde vera godt
um me kunde få embetsmenner av bondestand. Dei me no hadde, var so
framandslege og kjende so lite til livet og folket, at det var plent
som dei skulde vera ein annan nasjon. Bondegutane derimot, dei visste
kva folket hadde å stå i.

Han hadde rødt eit grand med Daniel; det såg ut til å vera ein snild
gut. Tarald kom innum ein gong sidan og rødde meir med Daniel. Denne
totte ikkje at han, ein skulegut, kunde ha meiningar mot ein mann som
gamle lensmannen; og dei kom godt til lags. Berre når Tarald kom innpå
um Jaabæk og sparetanken, og um at embetsmennene hadde det so altfor
feitt, då kunde ikkje Daniel vera heilt med, Men han vilde ikkje segja
imot heller; han sa han hadde havt forannsamt på skulen til å fylgja
med i alt slikt. Men då han såg at Tarald Ruste ikkje var fornøgd med
dette, la han snøgt til, at sjølvsagt var sparsemd ein god ting. «Ja,
det lærer du nok å forstå!» meinte Tarald.

Etter dette hadde Daniel mest som ei von um lensmann Ruste.

Og lensmann Ruste hadde voner um Daniel. Han gjekk og undrast på, kven
han skulde få med seg til å hjelpa guten fram. I bygdi var der ingen
som åtte pengar utan presten; men det var ingen som gjekk til presten
etter pengehjelp. Eit par menner i byen var det som ein kann henda
kunde freista. Grosserar Helle var ein greid kar i visse måtar, endå
han ikkje heldt med Jaabæk. Det var dei som tvila på, um grosserar
Helle var so rik som han ståka til; men Tarald tvila ikkje. Og so var
det gamle Finsen. Han hadde hjelpt ein slik gut fyrr, han; det var
alltid ein som vilde på misjonsskulen; men kven veit; han gjekk gjerne
med her au. Tarald Ruste køyrde til byen ein dag og tala med desse
mennene. Og det gjekk godt. Grosserar Helle sa ja på fyrste ordet.
Finsen var seigare; for han hadde lova Vårherre å bruka alt det han
kunde avsjå til Sulu-misjonen. Men sistpå gav han seg. Kann henda
Vårherre kunde bøygja hjarta hjå denne bondeguten slik, at han og vart
misjonær ein gong f Ein fekk setja alt i Herrens hand, meinte Finsen.
So vart desse tri mennene samstelte um, at dei skulde hjelpa Daniel
Sørbraut fram til student-eksamen. Og Helle vilde dei skulde senda
guten til Kristiania på «Fabrikken» og få han «ferdig i en fart»; det
var både billegare og betre, sa han; og so hadde Jonas Didriksen på
Neset gjort med han Peter, son sin. Dette gjekk dei med på, dei andre.

So kom Tarald Ruste svært kry ein kveld køyrande til Sørbraut med dette
fagnadbodet. Og velkomen vart han. Heile huset kom på ende; Daniel lo;
Mari koka kaffi; Judit gjekk og stelte um lensmannen som det var ein
gamal bestefar; sjølve Lias smilte. Mari lika ikkje alt so godt det at
Daniel skulde til Kristiania;men ein kunde ikkje setja seg på bakføtene
no. Ho berre spurde seg fyre; var det ikkje vågleg å senda so ung ein
gut der inn; der skulde vera so mange stygge folk, frimaurar og
fritenkjarar og . . . «Langtifrå!» sa Tarald Ruste. Dei sende yngre
gutar enn Daniel der inn; dessutan so var det berre noko tøv det, at
frimaurane slakta folk og sende dei til Tyrkia. Det var skikkelege folk
i Kristiania som her. Latinarar var dei, og embetsvener, og elles noko
stort herk i mange måtar; men det kom ikkje Daniel ved; han klara seg
nok. Dermed laut Mari lata seg lita.

Daniel hadde ikkje fred heime lenger, I Kristiania var det han skulde
finna det store og edle og fagre på jordi; og byen bygde seg upp i hans
hugsyn som ein skog av kvite tårn. Der vilde eit heilt nytt liv taka
til; men mot Inga Holm vilde han alle dagar vera trufast. —

— Lenge venta kom endeleg den store tysdagen, då han skulde av stad. Ho
mor og han Lias fylgde til byen; sistpå stod dei alle på
eimbåtsbryggja. Mari var so redd ho skulde ha gløymt eittkvart; «er det
ikkje so at du kunde turva endå eit nysta med grått ullgarn?» Men
Daniel meinte han hadde ullgarn nok; han berre venta på båten. So snart
denne hadde lagt til bryggja, krabba han seg umbord; og han sa farvel
til mor si og bror sin med hjarta bankande av uroleg glede.

Det ringde tridje gongen; båten sette i med ein for-skræmeleg yl og tok
til å arbeida seg ut frå bryggja. Farvel! Farvel! høyrde ein rundt
ikring, og kvite lum-medukar tok til å slå i lufti som mange små
venger. Men det var ingen som veifta til Daniel. Gamle Mari hadde kje
nokon duk å veifta med; det vesle lumme-plagget sitt av raudrosut
bomullsty hadde ho gløymt etter heime. Ho stod uti den eine kanten av
bryggja, langt burte frå dei fine, og beit i plaggsnippen og såg etter
Daniel med raude augo; det var so vondt å tenkja på at han skulde so
langt burt. Ho vilde ikkje gråta so framande folk såg det; men gråten
var ikkje god å

4 — Garborg: Boodetsudentar.døyva. Han fyllte bringa som ein sår, varm
flaum, og fram vilde han, vilde han; skar seg heit og brennande fram i
augo; vreid seg bivrande um den magre munnen. Men då båten hadde lagt
heilt ut ifrå bryggja, og ho såg «vesle Daniel» stå åleine på
framdekket millom alle desse framande som såg so reint uvedkomande ut,
då kunde ho ikkje halda seg lenger. Ho snudde seg burt, bøygde hovudet
mot hendene og grét, grét so det skok i dei gamle slitne akslom.

IV.

«Olsen, Olsinis, Olsini, Olsinem, Olsen! Olsine,» — deklinera Johannes
Ortvedt.

Markus Olivarius Markussen lo i høgan sky. «Ja det er rett!» sa han,
«Olsen gjeng etter 3dje. Ha-ha-ha! Olsen, Olsinis — ha-ha-ha! Ortvedt
er ein mann med idear!»

Daniel lika ikkje å bli deklinera; men han lo med so godt han kunde;
han visste det nytta ikkje a slå seg sint.

«Og der er Olsen den andre!» ropa Markus Olivarius Markussen som òg var
ein mann med idear.

Inn kom ein ung, høg fyr med hengje-aksler og lang hals; andletet
blømde i tæringfine leter.

«Nei takk ska’ Di ha’!» sa han med eit bassmål som ingen skulde venta
frå slik ein smalhans; «det skal Di vera blå for! ,Den andre‘ er jæ mye
for lang til å vera, ser Di.» Han la bøkene sine ifrå seg; tok Daniel
under armen; drog han med seg midt frampå golvet; song so med brestande
mæle og store teaterfakter:

«Jeg — er — Olsen den første, Olsen den første, Olsen den første; Han —
er — Olsen den anden, Olsen den anden, Olsen den anden, — — Begge vise
Mænd».

Markus Olivarius Markussen lo i høgan sky. Johannes Ortvedt higra med;
augo hans lo, og skjegget hans lo, og heile karen lo; for han visste at
no kom Markussen

døyva. Han fyllte bringa som ein sår, varm flaum, og fram vilde han,
vilde han; skar seg heit og brennande fram i augo; vreid seg bivrande
um den magre munnen. Men då båten hadde lagt heilt ut ifrå bryggja, og
ho såg «vesle Daniel» stå åleine på framdekket millom alle desse
framande som såg so reint uvedkomande ut, då kunde ho ikkje halda seg
lenger. Ho snudde seg burt, bøygde hovudet mot hendene og grét, grét so
det skok i dei gamle slitne akslom.

IV.

«Olsen, Olsinis, Olsini, Olsinem, Olsen! Olsine,» — deklinera Johannes
Ortvedt.

Markus Olivarius Markussen lo i høgan sky. «Ja det er rett!» sa han,
«Olsen gjeng etter 3dje. Ha-ha-ha! Olsen, Olsinis — ha-ha-ha! Ortvedt
er ein mann med idear!»

Daniel lika ikkje å bli deklinera; men han lo med so godt han kunde;
han visste det nytta ikkje a slå seg sint.

«Og der er Olsen den andre!» ropa Markus Olivarius Markussen som òg var
ein mann med idear.

Inn kom ein ung, høg fyr med hengje-aksler og lang hals; andletet
blømde i tæringfine leter.

«Nei takk ska’ Di ha’!» sa han med eit bassmål som ingen skulde venta
frå slik ein smalhans; «det skal Di vera blå for! ,Den andre‘ er jæ mye
for lang til å vera, ser Di.» Han la bøkene sine ifrå seg; tok Daniel
under armen; drog han med seg midt frampå golvet; song so med brestande
mæle og store teaterfakter:

«Jeg — er — Olsen den første, Olsen den første, Olsen den første; Han —
er — Olsen den anden, Olsen den anden, Olsen den anden, — — Begge vise
Mænd».

Markus Olivarius Markussen lo i høgan sky. Johannes Ortvedt higra med;
augo hans lo, og skjegget hans lo, og heile karen lo; for han visste at
no kom Markussenmed deklinasjonen. Og Markussen kom med deklina-sjonen.
Apropos: kunde herr Olsen den fyrste deklinera «Olsen»? —

Fleire og fleire kom. Ein og ein, tvo og tvo, nytvegne og bleike,
slitne å sjå til; svevnen sat enno i augo på dei; mange sa: «uff! jæ er
så trætt i hodet i dag.» Og for kvar som kom vart den Ortvedtske
deklinasjonen teken upp att, og Markus Olivarius Markussen lo i høgan
sky.

Det «akademiske kvarter» var straks ute; gutane kom i flokkevis. Sume
sette seg på romi sine tagale og myrke, slo upp ei bok og stengde seg
inn i seg sjølve; andre flokka seg um tOlsines» og den store
deklina-sjonen. Der kom Hans Haugum. «Haugum! Haugum!» ropa heile
flokken i kor; men Olsen den fyrste hadde fenge Daniel med seg frampå
golvet att og ropa utyver klassa med sin utrulege bass: «Mine herrar!
Her stend eg fram på dette skravle-ting og krev, at de ein som alle og
alle som ein hyller og godkjenner Olsen den andre av dynastiet
Grisenburg som min lovlege og ulovlege ettermann i alle måtar —.»
Lenger kom han ikkje. «Ja dette Olsen!» sa Haugum; han snudde seg til
Daniel og spurde um han ikkje hadde noko gardsnamn han heller kunde
bruka. Daniel hugsa sin gamle surbrød-strid; m—nei, sa han; gardsnamnet
var lite tess. «Hvad hetter gården?» spurde Haugum. Daniel vreid seg:
«å . . .» «Han hetter vel itte Tam-perud som der jæ er fra?» spurde
Olsen den fyrste; ålmenn lått. «Nei», smilte Daniel; han undrast på
denne austlendingen som vilde fortelja sovore. «Nå, lat oss høyra,» sa
Haugum; han undrast på denne vestlendingen som var so sein i vendingi.
«Gården hetter Sørbr— rød,» sa Daniel. «Sørbrød; det var rart. Segjer
dei Sørbrød, folk der burte?» «N—ei,» svara Daniel, «men det skrivst
so.» «Kva segjer folk då?» «Folk—; dei segjer ...» — «Folk segjer vel
Sørbraut,» la Markus Olivarius myndigt inn; han kunde landsmål. «Ja,»
sa Daniel; «dei segjer Sørbaut.» So heiter garden Sørbraut då,» dømde
Haugum; «og det skulde ikkje vera godtnok?» — «Sørbraut?» spurde Daniel
med store augo. JavisstI Sørbraut! «Sørbraut er eit godt namn,» dømde
Markus Olivarius. «Men Sørbrød — ha-ha-ha? Søer-brøzz» — han hermde det
på dansk —, «det duger ikkje. Ha-ha-ha! Det er dei danske futane som
hev funne på det. Søerbrøzz, ha-ha-ha-ha?» — «Surbrød,» smålo Johannes
Ortvedt. Daniel raudna; men han kom seg att, då han såg at ingen hadde
lagt merke til det. Markus Olivarius tala lærd um norske gardsnamn og
danske futar; men Haugum heldt fram med sitt. Sørbraut var eit godt og
norsk namn, som han burde bruka; — «ikkje sant, Rud?» ropa han til ein
nykomen som nettupp stod og la bøkene sine ifrå seg. «Heiter garden
Sørbraut?» spurde Rud. «Ja?» «So er der eit Nordbraut og?» Dei såg på
Daniel; «ja,» sa denne, «men langt ifrå . . .» «Det er det same,» dømde
Rud; «Braut heiter garden; og Braut bør De heita.» Rud sette seg;
ålment samtykke. Daniel totte sistpå sjølv at «Daniel Braut» lyddest
godt; og han skulde taka det namnet, sa han,

— «om det går an da».

«Hoh-oh-oh! gjeng an?» braut det laust med stort bråk og ein hol,
hivande lått frå «myrkekroken» der Aslak Fjordan hadde sitt rom; «enn
Don Pedro då? Don Pedro de Monsen, o-oh-oh! — som skifte namn kvar gong
han fiutte, so når dei skulde ut med rekningar på Monsen, so heitte han
Larsen, og når rekningane lydde på Larsen, so heitte han Rabbestad; og
kom det rekningar på Rabbestad, so heitte han Monsen att—hoh-oh-oh oh!»
Men no kom ikkje Aslak Fjordan lenger.

Døri gjekk upp på vid vegg. Og inn steig, stor og røseleg i sin lange
blåe slengfrakke, alvorleg som ein senator, men med skalken glyrande
fram gjenom grå-blåe kloke augo attum brilleglasi, og med den høge,
breide, hårsnaue skallen liksom lysande av ånd og vit,

— «Gammeln».

I hælane på seg hadde han ei rad av gutar som kom for seint. Det var
helst slike som høyrde med til «botnskrapet», og som jamt var burte;
men i latin-timane kom dei; lor då var der «så mye morro». Gammeln
stelte seg upp og stod og såg på dei. Der kom Isak Abrahamsen Opjorden
i si fjørprydde vad-målskufte og med eit hovud so urydigt som eit
kråke-reir; full hadde han vore, og vaska seg hadde han ikkje; bøkene
sine hadde han gløymt; «gjeng’e du reint laus du,» sa Gamlen, «liksom
øyken i fjellet; he!» Der kom dei tvo unge herrane Wall og Presler,
finstrokne og strake, med floshattar, lorgnettar, sigarar,
spaserstokkar; dei letta fjongt på hatten for «rektor», gjorde eit byks
burtyver pultane og sette seg på sine plassar med dundrande applomb.
«Ha, ha, ha!» sa Gamlen. Der kom Lars Risvold, eit herleg
steinbrytar-emne, med ein rygg som ei låvedør og armar som eik,
firkanta og svær, trufast som ein hoggestabbe; til slutt Bernt Bruvik,
lysande av såpevask, slettkjembd og pynteleg, ål-vorsam og truverdig;
han bøygde seg fint for Gamlen, men skyna snart, at han enno var for
tidleg ute.

For no gjekk Gammeln burtått døri og vreid ho i lås. Mang ein syndar
kvakk, der han sat; for no hugsa karane, at det var i dag Gamlen skulde
hava pengar for oktober.

«Ja nå, gutter, nå får dere vera snilde mot en gammal mann!» tok han i
på sin skjemtefulle måte, mest med eit gråtemål. Det var ikkje so
greidt å vera til for honom heller, sa han. Det var nok av dei som
vilde gå på skulen hans og læra perioden og bli folk, og få ei
grunnskuring i Livius — «å, Livius, gutter f»

— men so var det desse skillingan, må-tru. Ja-ja; dei hadde visst vore
so snilde mot’n alle som dei berre hadde kunna; men jaggu trongst det
au. Han var ein gamal fatig mann; og i dag, — «vet dere hva som hendte
mig i dag, gutter?» — Jau, i dag, fyrr fanden fekk skott seg, hadde
Gammeln havt «besøk», — «besøk av to svartklædte, høflige mænd» . . .
«og dere vet vel, gutter, hvad det har på sig: å få besøk av to
svartklædte høflige mænd på morrakvisten ? Og vet dere det ikke, så gid
dere aldri må fa vite det. Har dere penger, gutter?»Gutane lo. Og dei
som hadde pengar, kom med dei. Vestelummor og pungar vart vrengde og
krengde rundt alle pultar; ein fann tvo dalar, ein annan tri; sume var
rike og kom med femma full; og Gammeln nappa til seg alt han fekk i,
liksom han var redd dei skulde taka det frå han att. Men dei som inkje
hadde, dei tagde og liksom gøymde seg. Eller dei gjekk fram og orsaka
seg som dei best kunde.

Millom desse siste var det ein som Daniel gav gaum etter, av di han
orsaka seg so godt; det var Bernt Bruvik. Han fortalde ei soge som godt
kunde vera uppdikta; men som han der stod, truverdig og
grunn-skikkeleg, trygg på å greida seg, med ærleg andlet og usvikelege
augo, — ein var nøydd til å taka hans ord gode, anten so ein trudde dei
eller ei.

Daniel misunnte fyren denne gåva til å greida seg. Men han tenkte mest
på Gamlen. Kunde ait folk taka pengespursmålet som han tok det, so
vilde verdi langt-ifrå vera so vand å greida som ho var.

— Gamlen læste døri upp att; latintimen byrja.

Latintimar som desse hadde Daniel aldri drøymt um; latinen vart beint
fram åndfull. Ja sjølve grammatikken kom det liv i. Det var som Haugum
sa: Gamlen var trollmann.

I dag fekk han fat i den fine staven til herr Presler og sette seg til
å «spela»; staven bruka han til boge, og med den andre handi leika han
uppetter ein innbilt felehals som til den gildaste slått. Og so song
han. iAmo — amas —• amat — amamus — amatis —amant!»

— Gutane med, alle som kunde halda seg ålvorsame. «Ska’ vi ta’ den
engang til? — å ja, amo, amas, amat! amamus, amatis, amant!» Men når
gutane skulde greida seg åleine — Gamlen sat berre og «akkompagnera» —,
so gjekk det i surr. «Nei; nå får jeg til igjen,» sa han; og i veg bar
det på nytt. Og då ikkje det heller hjelpte, kasta han «bogen», treiv
seg med fast fingertak i nosi og las amo med eit mæle og eit andlet so
gutane stor-hauka.

Han hadde «knep» og påfynster utan tal. Men kormange han hadde, og kor
rare dei kunde sjå ut, han fekk alltid noko ut av dei. Det var ein
«metode» som ikkje hev vore uppe korkje fyrr eller sidan; for metoden
var mannen, og mannen var eit geni. Og korleis det gjekk og ikkje gjekk
med gutane hans, — dei tala aldri med slik varmhug um nokon mann som um
gamle Heltberg.

I grammatikken laut dei hjelpa seg med Madvig. <Andre boller* skulde
det sidan bli; «når jeg en gang får ud min herlige grammatikk, som
ligger hjemme i min guddommelige bordskuffe, så vil der oprinde en ny
æra i dette formørkede land,» spådde Gamlen i Homer-mål; eit ordrag or
denne grammatikken skulde dei elles snart fa. Men dei greidde seg med
den grammatikken dei fekk i timane. Det var ein sann skalde-grammatikk.
Sogor og bilete i fylgje og flokk: um «sproggeniusen» som var komen til
jordi og hadde skapt tungemåli; um preposisjonane som ein gong «stod
pent i bås», men sidan braut seg ut, so alt vart ei Babels røre, eller
um ordbolkane som det ikkje var tie, men tri av; «i evighed! der er
tre!» Altting var tri; det var endå ein fælt klok mann, som hadde vorte
galen av di han såg at altting var tri; og no var trilogien den høgste
filosofiske sanning.

Men når han tolka dei gamle skribentane, lika han seg best. Då var han
som ein eldleik av åndfulle lentor, og bilete og likningar kom
sprakande og lysande so modigt og so lystigt som ei komedie av
Shakespeare.

Men norsk var han; og Daniel vart upp i under yver, kor godt han fekk
latinen til å høva med vår nordiske ånd. Når han fortalde um
«Cæsarguten», som kom og gjorde soll på remdølom og bellovakingom i
Gallia, den styggheita, som var so lå som kua upp i åsen, då var det so
ein kjende seg mest altfor mykje heime, totte Daniel.

Men han kunde vera klassisk au. Som når han fortalde um sin kjære
Horats og um livet på hans lyst-gard. Der levde dei idealt! Med kransar
av vinlauv låg dei til bords ved den sildrande kjelda og drakk
denperlande falerner til klangen av lyre-spel; «det var noko anna enn å
liggja upp på Romerike og dyrka poteter, det, Simon Husmo!»

— I Livius tok han i dag Lars Risvold upp; då visste klassa at her vart
gaman. Lars Risvold var ein snild gut, men kunde kje noko. Han var av
desse bygdeljosi som gjekk her inne og streva år ut og år inn og ingen
veg kom; åt upp og øydde burt fyrst det vesle dei sjølve rådde, og so
alt som syskin eller skyldfolk kunde skaffa, og sistpå kvar skilling
dei kunde låna i hop; for heime galdt dei for store ljos, og på
kyrkjegolvet hadde dei stade nr. i; fleirtalet av desse enda på
«Fabrikken».

Livius fortalde i dag um Lartem Porsinnam, «Dette er netop noe for dig,
Lars», sa Gamlen; *å hetter Lartem i nominativ?» Men det kunde Lars
ikkje greida. Og Gamlen jamra: «ho er diger i dag»;— «ho» var den
trollmakti han slost med jamt: «Råheita». «Ja, ja», la han til; «det er
verste ti’a osså rå. Når ’a kommer fra Ijellet om høsten, så er ’a
feit, og så rauter ’a; men jeg er fa’n pine mig inte redd for å gå inn
i båsen tel 'a lei jeg!» — han rette seg upp. Og han dreiv på med
Livius.

Men der umsette Lars Consilium med folkeforsamling. Gamlen upp. s
Stabba burtyver golvet; vreid seg og jamra seg. «A Gud hjelpe meg arme
mann. Det vert ikkje råd å leva for meg i denne verdi! Dersom du fekk
høyra, Lars, at det var kome ein mann til byen, som heitte Krag, og du
so kom på gata og såg ei kråke på ein hestelort, vilde du so taka luva
av deg og helsa på kråka og segja goddag, velborne herr Krag, velkomen
til byen? — Nei. — Men det er det du gjer her, Lars! Du tek kråka for
Krag, Lars! Hugsa no det, Lars! Consilium med s er ikkje Conciliutn med
c. Å, eg arme mann! Å, desse karane som ingenting vil læra! Eg kann
likso godt tinga meg plass på Mangels-gården ined det same!» Og han
heldt fram med gråtande mål og stor jammer: «A er consilium med s,
Lars? 'å er consilium med s, Lars Risvold? Consiliummed s, det er
samråd det, Lars Risvold! Det ei samråd det, Lars. Hugsa no det, og lat
ikkje ein gamal mann svelta i hel for di skuld! — Men Concilium med c,»
sa han og vart stram, «det er rådsforsamling, det; det er
folkeforsamling, det, det er der Cicero talar mot Catilina og Cato mot
Carthago; hugsar du det, Lars Risvold? — Ja set deg ned då, Lars! — oh
! oh! set deg ned og skjem deg Lars, fordi du ikkje — oh! oh! oh!» —
Gammeln fekk ei astmatisk rid og hosta som han skulde kovna — «ikkje
kunde skilja millom — oh! oh! oh!» —• Hosten tok makti.

Ein annan kom upp, og det gjekk likare. Men då dei kom noko lenger ned
— der stod: nisi, quanta vi civitates libertatem expetunt, tanta regna
reges defendant1 —, då stod han fast; han tok tanta til regna. Då bar
det uppatt med Gamlen. «Høyr, min snilde Halvor Mosebø! Dersom du gjekk
på ein veg og råka fyrst ei fin dame, og so ein student, og so ein
gris, og du straks etter fann ein fin silkeparasol liggjande i vegen,
vilde du då gå med parasollen til grisen og segja: undskyld høistærede,
De har vist tapt Deres parasol?

— Nei Halvor, so tåpen var du ikkje. Du flaug i veg til du råka den
unge dama, og so bukka du og gjorde deg blid; om forladelse, min
frøken, men De har vist tapt Deres paraply! Ja visst gjorde du det,
Halvor. Men her gjeng du til grisen med parasollen, tek tanta til regna
av di regna stend nærast. Men tanta høyrer til vi; quanta vi, tanta vi,
Halvor Mosebø!» Gutane lo, men dei fylgde med. Og dei gløymde ikkje
lett slike «timar».

Sistpå kom Gammeln innpå innhaldet av det som «Tarkvinius Superbus
eller Tarkvinius storsnut» hadde sagt, og heldt eit foredrag um Rom og
romersk politikk, som var det mest åndfulle Daniel hadde høyrt i si
tid. Endeleg reis han upp og slo ut med handi. «Nu er vi færdige,» sa
han høgtidsamt. «Nu er vi — ved Cudl

1 nisi—defendant: um ikkje kongane vil verja sine rike likso kraftigt
som borgarsamfundet søkjer fridomen . . .— aldeles færdige; nu kan vi
gå videre.» Og han sette seg og gjekk igjenom leksa til næste dagen. —

— Daniel budde på eit loft i Akersgata. Romet var ikkje lite; men det
var lågt og hadde skråtak; dei småe vindaugo braut seg ut gjenom taket.
Kantar og krær var her nok av; utsyn hadde Daniel til eit par hus-tak
og nokre skorsteinar. Men han lika seg her. Romet var lognt og koseleg;
og den stengde utsyni gjorde at han kjende seg liksom so trygg og godt
gøymd.

Byen lika han og på ein måte. Her var kje som han hadde tenkt; her var
smått og grått i grått for det meste; det var utruleg so simpelt som
her kunde sjå ut mest all stad, so nær som upp på Homansbykanten. Men
for Daniel var alt nytt og dermed gildt. Den einaste stubben storgate
byen hadde, stykket frå stortinget til slottet, var so gild med alle
sine krambuer og tre og slottet øvst uppe som ein breid vegg, at han
sakna ikkje sine marmordraumar so mykje endå.

Det var vel so ein storby skulde sjå ut. Dei som hadde tilsyn med
bygningstellet her, dei visste nok korleis det skulde vera.

Draumen um å koma uppi noko stort eller forunderleg seig fort av han.
Han såg ingen ting som minte um eventyr. Folk såg svært kvardagslege
ut; og um han ein gong imillom råka ut for ei gild vogn, so visste han,
at inni den sat det vel i det høgste ein grosserar.

Men ein ting arga han: Folk var so kaute på det. Han totte dei gjekk og
småflirte åt han mest kven han såg; og um han so berre kom inn på ei
krambu, eller han skulde ha seg eit kvartpund petum hjå ein
tobakks-handlar, so var dei diskemennene og sigarjomfruone so kaute og
krønske, at han både vart bljug og brydd. Det var vel det at han ikkje
tala fullfint enno. Men det skulde snart laga seg.

Den einaste moro han hadde var når han ein sun-dags ettermiddag i
skumingi kunde vera med Haugum og Aslak Fjordan og driva upp og ned
«Karl-Johan». Då kjende han seg fri; og glad som ein smågut gjekk han
og glodde på alle desse fine folk som strauk attog fram inn-under
hus-rekkjone som fisk under ei åbredd. Stundom kom det fjonge gjentor —
heiltupp frøkner var det visst — og såg på han med slike augo at han
vart reint varm um hjarterøtene; då kunde dei gamle eventyrdraumane
hans livna upp att. Men dei unge frøknene gjekk alltid sin veg; og han
høyrde aldri noko ifrå dei.

Det var elles sjeldan han kunde driva ute; på fabrikken fekk dei so
vitlaust med leksor, at skulde ein fylgja med, laut ein lesa både dag
og natt. No lærde Daniel seg dessutan til å røykja; det høyrde med til
student-lærdomen det au. Og so sat han si meste tid på «hybelen» og
las; røykte og las so det verkte i hausen. Det var stridt, men det var
karsleg; no kunde han då kjenna at han studera. Byrg skreiv han heim,
at han las so det heiltupp røynde på helsa.

Av kjenningar frå gamalt hadde Daniel tvo, Ole Bentsen og Peter Dirk;
desse gjekk no i øvste klassa. Peter Dirk var nokolunde den same,
smålentug og pynteleg. Men Ole Bentsen hadde vorte gudeleg her inne.
Han var komen til å bu hjå ein heilag skomakar, fortalde Johannes
Ortvedt; «og da han forstod at han kunde fa bo for halv pris når han
omvendte sej, så omvendte han sej naturlig vis», meinte Johannes.
Daniel kunde sjå at Ole Bentsen hadde fenge eit anna lag. Det rolege
kjøtfulle andletet hadde stivt seg og strekt seg og vilde vera
ålvorsamt, og dei små gråkalde augo streva med å sjå kjærlege ut. Og
Daniel forstod snart at Ole Bentsen gjekk med tankar um å frelsa honom
au. Dette vart brysamt. Daniel kunde ikkje umvenda seg fyrr han hadde
freista det ideelle studenterliv; men at han tenkte so torde han ikkje
vera ved; når då Ole Bentsen tok til å tala um å akta på nådens tid, so
var Daniel reint ille faren. Endeleg skyna Bentsen at guten var komen i
hendene på Hans Haugum og gav han upp; glad var Daniel.

— Vinteren var lang og leksone stride. Ein kunde lesa både natt og dag,
og endå var det rådlaust å fylgja med. Daniel trøytna. A, at alt i
verdi skuldevera so tungt! I grunnen var det nok med skulearbei-det som
med alt slit; det var ei straff for våre synder.

Etter kvart merka han seg, kva det var for lærarar ein kunde «ta det
lett» med; og so tok han det lett med dei. Lærde ikkje det dei sette ’n
fyre, og var ofte burte frå timane deira; kunde andre fara soleis, so
kunde vel han med. Han trøysta seg med at han var nøydd til det.

Ein ujamn, av likt og ulikt samanreken flokk var det, han var komen i
hop med her. Det meste var bondegutar og småfolks søner; men her og der
kunde ein sjå velstandsfolk med, som var burtviste frå latinskulen,
eller som av andre grunnar fann det lagleg å skjota denne «beinvegen
til eksamen». Her sat friske, grøne sekstanåringar jamsides med røynde
skjeggjebussar og fieinskallar på 30; vyrdelege skulemeistrar sat saman
med glade sjøgastar; heilage menner som Ole Bentsen måtte sitja i lag
med ranglefantar og galningar som kann henda ikkje gjorde stort anna
enn å driva rundt etter moro. Såg ein heile flokken under eitt, hadde
han noko fortrykt og forkome yver seg, eit drag av strev og sut, av
vonde dagar eller rangel; mange gjekk låkt klædde, med skitne
halskragar og handkragar, med brøker upptrødde ned med hælane, med
skeive sko, med geniale hattar; burtmed omnen sat ein gut med
vinterfrakken på seg endå når omnen var raud; tingen var at han hadde
hol i broki si på ein stad . . . der ein ikkje må hava hol i broki; og
det kunde han ikkje dylja på annan måte. Mange såg ut som dei småsvalt;
og dei som freista å fylgja med, gjekk gjerne med ei jamn skodd yver
heilen, tunge og mødde av nattevaking og ovarbeid, so dei ikkje var
heilt-upp seg sjølve. Di lenger det leid, di tyngre det gjekk; det vart
mindre og mindre av godlag og godskjemt. «Klasse-åndi», som aldri hadde
vore sterk, døydde burt; flokken skilde seg sund i småflokkar; og dei
som ingen flokk hadde å sokna til, gjekk og tusla åleine.

Det dei rødde mest um, var vel det dei hadde minst av: pengar. «Den som
hadde myntsorter!» —den visagjekk frå morgon til kveld. Men kom dei inn
på «store spursmål», politikk, nasjonalitet, tru, kunde dei bli både
varme og heite. Alt frå fyrsto hadde dei skilt seg sund i
meiningsflokkar; der var liberale og radikale, der var «norske» og
«norsk-norske», kosmopolitar og målmenner. Dessutan var der ein flokk
«meiningslause», slike som «ikkje brydde seg um politikk». I trui var
der like eins meiningsskilnad; der var grundtvigianarar, helst millom
seminaristane; og um Jens Rud og eit par andre vart det sagt at dei
skulde vera «nyrasjonalistar». Men uppi øvste klassa skulde det jamvel
finnast folk som ikkje trudde på nokon ting.

Med slike gjekk det som det kunde. Det var ikkje greidt. Dei kom til
byen unge og fåkunnige; miste si barnetru og hadde inkje å setja i
staden; kunde då ikkje alltid bera eit slikt tap. Det var ymist slikt å
høyra gjete. Haugum fortalde soleis um ein Rødberg, som hadde slept seg
so reint yver; mest endå verre meinte Ortvedt det var med denne
stakkars Olai Juberg; det var ein av dei rette, det. Han såg so roleg
og skikkeleg ut, at ein skulde tru det var ein rein mors-unge; men i
lognaste vatnet var verste grunntrolli. No gjekk han ikring med snau
skolt og avblømt andlet og var visst reint øydelagd. Daniel vart redd
av å høyra slikt; han sende ein løynleg sukk upp til Vårherre um at det
ikkje måtte gå slik med honom.

Av klassekameratane var det Hans Haugum han kom til å lika best. Det
var fullvaksen kar, den Haugum; han hadde i fleire år vore
skulemeister. Han var inne i alt som høyrde den «folkelige vekkelse»
til; i hans lag fann då Daniel att mykje av det han hadde lært hjå
kapellan Hirsch og i grunnen levde på enno. Men han torde ikkje visa
seg varm i si «folkelege» tru; slikt vilde korkje kapitalist Finsen
eller grosserar Helle lika, um det eikorleis skulde koma attfor deim.

Fleirtalet av desse som her gjekk, var folk som lånte seg fram eller
vart hjelpte. Berre ein og annan greidde seg sjølv — Haugum, t. d.,
hadde spart seg i hop lite-grand i sine skulemeisterår — eller hadde
ein rik fartil å hjelpa seg, som Jens Rud. Dei fleste levde på
armodsvilkår, «sume med fire dalar månaden og sume med ingenting», som
det vart sagt; Daniel fekk ein vyrdnad for desse «sveltekunstnarar» som
mest vart til ovund. Han tok til å skyna smått um senn, at berre hugnad
var det ikkje å stå i skuld, um det so var til godt folk.

Sume av dei som «levde på lån» hadde eit mindre godt ord; det gjekk
stundom gale med dei. Ender og då var det skrap reint ut: slusk som
gjekk til prestar og snilde folk og skrymta og laug, og sidan sumla
burt det dei fekk; millom fleire som skulde vera komne meir eller
mindre «på drift» vart serleg Rødberg nemnd.

At det var best når ein kunde greida seg sjølv, var alle samde um. Det
einaste var at ein kom noko upp i åri fyrr ein nådde fram då, og at det
ofte røynde stridt mykje på helsa. —

— Var Haugum førar for dei folkelege, so kunde ein endå meir segja at
Jens Rud var førar for dei radikale. Daniel trudde lenge at Jens Rud
var ein presteson. Han såg ikkje ut som bondegut; han hadde ikkje dette
breide, kraftige yver seg som dei; serleg var andletet altfor fint, og
munnen for klårt forma. Endeleg fekk Daniel vita at Jens Rud var son av
ein storbonde upp på Romerike. Og endå kunde han vera radikal. Ja han
var målstrevar!

Til Ruds flokk høyrde Halvor Mosebø, ein liten rund-ryggja gulbleik
teledøl med ei nos som ein sål og eit par myrkegrå, sturne augo, som
syntest små under dei hengjande, posne augneldki; men i augnekrokane
glimta det stundom; for Halvor Mosebø var eit kvikt hovud. Daniel fekk
imot han av di han kunde meir historie enn han sjølv; men det gjorde at
Daniel tok til å lesa historie att. Dessutan «Sven Dufva», Per
Brageland, ein høg nakkebøygd gut med tvo klåre, redde gaselle-augo,
truskyldig og snild; «pugghest»; høyrde med til desse maurane som tagde
og streva, tagde og streva, grov seg stilt gjenom bok etter bok, gjenom
eksamen etter eksamen, til dess dei fekk seg eit kall nordpå
ellervestpå einkvar stad, av di dei var so gamle, eller av di dei hadde
kone og born å forsyrgja. Um Per Brageland hadde Jens Rud sagt, at «ett
dåligt hufvud hade han, men hjertat det var godt>; sidan heitte han
Sven Dufva. Endeleg rekna dei Markus Olivarius Markussen med til
«Ruderne», mest av di han var målmann; det var ein herdebreid, hårfager
trønder, ihuga og smågløgg, med mange hugmål, snar til å læ, ei livleg
sjel. Han og Halvor Mosebø budde i hop; dei «disputera og lo, dei
disputera og drakk øl», og heldt modet uppe i det lengste.

Ranglefantane var helst å finna millom dei «meiningslause», sa Haugum.
Der var Isak Abrahamsen Opjorden, som til slutt vart teken heim frå
skulen; og der var Bent Bu, ein fyr som sjeldan var å sjå. Olsen den
fyrste og Simon Husmo hadde au sine «øl-rider»; men det var berre ein
gong imillomåt. Bernt Bruvik, som «alltid hadde same meiningi som den
han tala med», låg etter alle dei tjenestgjentor han såg; og kvar gong
han fanga ei, «vart han burte frå skulen i 8 dagar», gjekk ordet. —

— Frå Tarald Ruste fekk Daniel ender og då brev um at han måtte spara.
For spart var spart; og landet var fatigt; og embetsmennene levde
altfor feitt. Lias skreiv ein hende gong og fortalde, at alt stod godt
til, og at han mest ikkje kunde klara seg. Ingen skreiv um det einaste
Daniel brydde seg um: Inga. Daniel sende tvo gonger brev til Judit og
freista å få henne til å fortelja frå klokkargarden; men den døta
forstod ikkje meiningi.

Pengar fekk han berre so vidt han kunde slita seg igjenom. Stundom
nådde ikkje sendingane i hop; då hende det at han laut låna. Men det
var ikkje får leg; han visste han kunde betala. Og han vart alltid
berga. Greidast var austlendingane å beda um slikt; vestlendingane var
meir vare av seg. —

Ein dag kom Jens Rud til han med ei kjærleg helsing frå kapellan
Hirsch. Daniel raudna. «Kjenner De kapellan Hirsch?» spurde han. «Ja;
han er gift med syster mi,» svara Jens. «Å; so?» — Men Daniel kjende
seg styrktav denne helsingi; og han lova seg sjølv, at han ikkje skulde
gløyma sin gamle lærar.

Våren var seinare her enn heime. Det tok til å letna alt i mars, med
varm sol og høg himmel; men so kom april med vinter; og når den slutta,
og det rett tok til å verma i bakkane, so kom mai med ein kald
nordan-vind som aldri tok ende Jau, på resten rann juni upp,

— juni med si kvite sol og sin tette ølrøyk burt-yver fjorden og dei
fagre åsane. Og sumaren sprang ut på ei natt.

Men då vart det for varmt att. I byen var det som i ein bakaromn; ein
kunde knapt nok anda.

Då Daniel hadde lengta seg leid etter frimånaden, — so kom frimånaden
med. Då var dei som blåsne burt, alle dei underlege fuglane på
Heltbergs fabrikk; og Daniel gjorde seg ikkje drjug, han heller. Ein
forunderleg ting skulde det bti å koma heim Kristianiamann. —

— Inga Holm var bleikare no, og meir vaksi, men ikkje mindre søt. Dette
drag av mild lengt, denne dåm av blid drøyming, låg yver henne enno som
eit huldre-slør. Men kvi var ho so bleik, den vene møy? Hadde ho sorg?
Gjekk ho i ein lengt som ikkje fann ord? Kunde ho ikkje sova um natti
for tanken på ein ven? Og Daniel kjende bringa si gå full av søte
straumar ved den tanken, at kann henda var det honom ho bleikna burt
for i løynd. Men . . . dersom det no var ein annan. Og kor rimeleg var
ikkje det. Då vart det gråkaldt og tomt ikring Daniel. Og inni bringa
hans vart det like eins gråkaldt og tomt, med små rivande stynger.

Når han var til kyrkje, sat han i skulemeisterstolen no, til eit merke
på at han var komen upp yver ålmugen. Og han sat der og gjorde seg til
for Inga Holm på fråstand som i gamle dagar. Men ein sundag hende det
ein uventande og forunderleg ting: Då messa var slutt, kom gamle
klokkar Holm og bad han med seg heim til middags. Daniel vart blodraud
og reint fortrylt. cTakk . . . Takk», sa han. Kunde det vera Inga sjølv
som —! Saman med ein av dei eldste skulemeistrane fylgde han med
bivring i bringa klokkaren heim.Gamle Holm var fornøgd med Daniel.
Guten var den han hadde vore, so vidt som han kunde forstå. So nær som
i målet då, sjølvsagt. Dei helsesame grunnsetningane han var
heimangjord med, hadde han halde pa; og han hadde ikkje vorte
uppblåsen. Han heldt med klokkaren i all ting; gamle Holm var mest kaut
av å la slikt medhald av ein mann som ein då snart kunde kalla studera.

Mons skulemeister tagde for det meste. Berre ender og då kom han
stikkande med eit lite spursmål um eit eller anna som han lenge hadde
ynkst å få greide på av kunnige folk. Daniel svara nådig både på det
han visste og det han ikkje visste; og klokkar Holm og Mons
skulemeister undra seg storleg yver visdomen hans. Men det var for det
meste Hans Haugums visdom Daniel no for med.

Han tagna, då dei kom fram mot klokkargarden. Alt var so underleg; det
låg ein glim, ei hildring yver kvar ting; alt han såg, det liksom
glyrde til’ n og takka for sist, eller drog på geipen. Men ei gamal
høne gjekk og kakla og breidde seg og sa tydeleg, gong etter gong:
friar? friar? friar?

Daniel raudna og hetna. Men han kom inn. Helsa på gamlemor; det gjekk
nokolunde. Helsa på Inga; det gjekk skralt. Han var ikkje god til å sjå
henne; der la seg ei dimme for augo, eller han fekk dei ikkje upp. Men
det verste var at han ikkje kunde segja noko. Han stod og tagde som ein
stor tosk. Det var harmeleg.

Men ved bordet vart han modigare, då han hadde fenge eit glas øl. Og so
rødde han i aust og vest; han fortalde og fann på, låi te og laug; det
galdt berre um eitt: at Inga skulde finna det morosamt. Men det han sa,
lyddest i hans eigne øyro som ein tom dur.

Etter bordet var det pipa. Vel kom det no med at han hadde lært å
røykja; han vart sitjande hjå klokkaren langt utyver kveldøykti. Inga
sat soleis til, at han ikkje kunde sjå henne frå ruggestolen sin; men
han kjende på seg at ho var inne; og her var so hyggeleg. Make til
koseleg stove hadde han ikkje set. Og slik ein hage,

5 — Garborg: Bondestudentar.med slike blomar, og med eit lauv som skalv
i sumar-vinden som ei søt kviskring, fanst ikkje på jordi.

Men sidan laut Daniel på gjesting andre stader. Han måtte til
lensmannen; ug der laut han vera ikkje so reint lite jaabæksk. Der var
ikkje råd med det; lensmann Ruste hadde gjort han so mykje godt. Og
næste sundag måtte han til grosseraren. Der var det endå verre. Der var
middagslag, og han måtte sitja på ein stad der alle såg han. Og vart
vist fram. «Hm, vår protesje,» sa grosseraren. «Vi understøtter ham
lidt. Vil hjelpe ham frem, ser De. Bare bondegut; men gode evner, sier
rektor. Ingen manerer, som De ser; men det kommer sig nok!» —• Daniel
sveitta. Og det vart ikkje betre, då ein av gjestene, som vilde vera
«behagelig», gav seg til å rosa grosseraren for denne hans gode
gjerning, og formana Daniel til å vera takksam mot so «goddædig» ein
mann. Daniel miste heile sin mathug. Resten av middagen sat han og
prikka i maten og høyrde med halve øyro på at ein prest og ein skrivar
dømde livet av Jaabæk og jamra um kor magert det var for embetsmennene.

So snart dei var komne frå bordet, vilde Daniel røma. Men det fekk han
ikkje. Han skulde «versgo ha kaffi». Dessutan, la grosseraren til,
hadde han godt av å vera med i fint selskap, so han kunde læra
folkeskikk. Daniel laut «vera med*; grosserar Helle hadde bruk for
protegeen sin. Han vart utspurd um både eitt og hitt; og då dei kom inn
på politikken, sa den same «behagelige» gjesten, herr pastor Ring, at
han vilde vona Daniel ikkje var jaabækianar. Daniel «hadde ikkje tenkt
noko vidare yver politikken», og det sa pastor Ring var rett;
grosseraren meinte au at ungdomen burde halda seg ifrå slikt. «Men
jaabækianar vert han no ikkje,» la grosseraren til med ein smil. «So
mykje tiltru hev eg til guten!» —

Hjå Finsen var det på ein annan måte; Finsen brydde seg ikkje um
politikk. Men so vilde han vita um Daniel hadde funne frelsaren; det
var ikkje greidt det heller å vrida seg ifrå. Sistpå fekk han ei lang
fyreteljing um å søkja skaparen i sin ungdom. Og so kom Finsenmed sitt:
um Daniel ikkje kunde vilja tenkja på misjonen. «Ikke så at forstå,
kjære ven, at jæ vil lægge någet præss på dej,» sa herr Finsen; men . .
. han vilde kunna hjelpa Daniel med so mykje større glede, um Vårherre
bøygde hans hug til misjonsarbeidet. Skulde det ikkje vera herleg og
stort å få vera med å byggja Kristi kyrkje i Sululand? Måtte det ikkje
vera eit sælt arbeid å få føra frelsebodet utyver verdi til dei som
enno låg i myrkcr og i daudens skuggar? — Daniel var i si verste beit.
Då fekk han ein frelsande tanke: «Mor vil ikkje,» sa han. Dermed slapp
han. Og han totte han hadde greidt seg godt. Det same totte mor hans,
då han sidan fortalde det til henne. —

— Då han var komen godt og vel inn til Kristiania um hausten att, fekk
han høyra at grosserar Helle hadde spela upp. Daniel vart reint
fortenkt, men —• ikkje uglad. So var han då kvitt den formyndaren. Men
då han straks etter fekk brev frå lensmannen, at heretter laut han
berga seg med endå mindre pengar enn fyrr, kolna gleda av att.

På skulen gjekk alt som fyrr. Men fire av gutane var gjengne ut: Wall,
Presler, Simon Husmo og Bernt Bruvik. Den siste sa dei hadde gift seg
med ei rik slaktardotter og skulde vera handelsmann. Men tvo nye var
komne inn att, tvo som hadde vore uppe og stroke. Den eine heitte
Gregus Johnsen; det var ein lang, bleik fyr som dei sa var diktar; han
hadde endå skrive vers i «Posten». Den andre var gamle Vedun-derbø.
Hans rette namn var Underbø; men han hadde vorte namngjeten og umdøypt,
av di han «snart i ein mannsalder» hadde «gjenge her inne og stroke til
artium». Men kor lenge han strauk, og kor ille det gjekk, han heldt ut
og heldt ut, seig som eit vedunder. No var han langt uti åri, so dei
for moro skuld fortalde at han hadde ein son som var student, og som i
«eksamenstidene» las privat med far sin «til å hjelpa den unge mannen
fram». Det var ålmenn tru, at Vedunderbø kom til å gå som ein ny
Jerusalems skomakar og stryka til artium æveleg. —Meir enn nokon gong
dyrka Daniel si huglagde møy i sine einslege draumar. Den
solskinsstundi i klokkar-garden levde han uppatt og uppatt; og ut ifrå
den dikta han lange eventyr, som alltid slutta i ein kvit prestegard
millom grøne tre. Men då det leid utpå hausten ei stund, vart desse
draumane noko mindre heite.

Det kom ei ny tjenestgjente i huset. Flo var frå Vestlandet og heitte
Berta Maria. Det var ei skikkeleg gjente, godsleg og snild, med eit
andlet mjukt og rundt og blidt og lokkande som ei pannekake. Daniel såg
på denne gjenta og lika henne. Tala ti! henne våga han ikkje; men han
lika å sjå henne. Snart tenkte han på henne når han ikkje såg henne au.

Han vilde henne ingenting I Men hadde han kunna noko av Bruviks
kunster, so vilde han ha gjort seg kjend med henne i all tukt og ære;
for då hadde det vorte so mykje hyggelegare på hybelen. Men Daniel
kunde ikkje Bruviks kunster. Han våga seg ikkje til å bjoda Berta Maria
so mykje som ein teaterbillett.

Men likevel var han glad for ho var her. Og sistpå tenkte han mest
likso tidt på henne som på Inga, Det var på ein annan måte; for Berta
Maria var berre ei tenesttaus, og Inga Holm var idealet. Men han måtte
likevel undrast på at ho var so ofte i tankane hans.

— Det var uråd for Daniel å klara seg med dei pengane han no fekk; han
tok til å få smågjeld. Og til sumaren laut han ha nye klæde au. Han
skreiv til lensmannen um dette, men fekk ikkje svar. Endeleg kom det
brev; men det var frå Finsen. Og denne skreiv, at Herren i sin nåde
hadde kalla lensmannen heim til seg- Og Finsen torde segja at den gamle
mannen i sanning hadde fare med fred. Han tvila ikkje på at den sjeli
var frelst; og for det måtte me alle, og Daniel ikkje minst, lova og
prisa Herren.

Ja, Daniel kunde vera med på det. Men kor gjekk det med dei nye klædi?
Finsen skreiv ikkje eit ord um dei. Derimot skreiv han um, at han no
vart åleine um å hjelpa Daniel. Og han skulde halda ut til artium; men
då fekk Vårherre hjelpa lenger. For frå haustenav skulde Finsen halda
ein gut på misjonsskulen; og meir makta ikkje han.

Daniel vart kald. Det syntest vilja laga seg so, at når han endeleg ein
gong nådde so langt at han vart student, so skulde han på nytt lag koma
på berran botn.

V.

«En! to! tre! Pu—ns!» — «En! to! tre! Pu--ns!» Dei dundra takt med
hender og føter, og friske unge røyster ropa ordet ut av all si kraft;
det steig som storm og døyvde med velde det surr og det ståk som fyllte
halli som eit uroleg hav; russelagskvelden var komen.

Frå ende til annan var golvet sett med småbord og krakkar; og kvart
bord var sett med «russ», var svart av russ. Russ og ikkje-russ,
akademiske borgaremne og borgarar. Men i kveld var dei russ alle, unge
og glade, unge og øre, tyrste på akademisk fridom og puns.

Det var ikkje russelag meir enn ein gong um året, og det var ikkje
ungdom i byen utan det var russelag. Men då vart alt ungt som akademisk
var. Vilde russen drikka farvelskål med sin grønaste ungdom og lyftast
inn i det vaksne samfund med puns og song, so vilde dei vaksne og gamle
lyftast med puns og song inn i ungdomen att, inn i den sæle tidi då det
hadde vore inngangen til livet å få drikka farvelskål med sin grønaste
ungdom.

Salen var fyllt. Enno gjekk det ein og annan seinkomingen og trødde
ikring millom frakkeskaut og føter og søkte seg sæte; men dei fleste
var komne til ro. Ved bordi eller på bordi. Der sat dei no og venta på
festen, rødde, ropa, hua, lo, jamta som kattar, gøydde som hundar og
skreik etter puns; og heile det tettsette romet var ein båregang av
hårfagre hovud og faste aksler, av frisk ungdom og tyrst livsglede.

Seks hundrad støvlar og tolv hundrad stolebein trampande på eit golv,
seks hundrad hender trummande på hundrad bord, tri hundrad halsar
haukande, læande,

hender og føter, og friske unge røyster ropa ordet ut av all si kraft;
det steig som storm og døyvde med velde det surr og det ståk som fyllte
halli som eit uroleg hav; russelagskvelden var komen.

Frå ende til annan var golvet sett med småbord og krakkar; og kvart
bord var sett med «russ», var svart av russ. Russ og ikkje-russ,
akademiske borgaremne og borgarar. Men i kveld var dei russ alle, unge
og glade, unge og øre, tyrste på akademisk fridom og puns.

Det var ikkje russelag meir enn ein gong um året, og det var ikkje
ungdom i byen utan det var russelag. Men då vart alt ungt som akademisk
var. Vilde russen drikka farvelskål med sin grønaste ungdom og lyftast
inn i det vaksne samfund med puns og song, so vilde dei vaksne og gamle
lyftast med puns og song inn i ungdomen att, inn i den sæle tidi då det
hadde vore inngangen til livet å få drikka farvelskål med sin grønaste
ungdom.

Salen var fyllt. Enno gjekk det ein og annan seinkomingen og trødde
ikring millom frakkeskaut og føter og søkte seg sæte; men dei fleste
var komne til ro. Ved bordi eller på bordi. Der sat dei no og venta på
festen, rødde, ropa, hua, lo, jamta som kattar, gøydde som hundar og
skreik etter puns; og heile det tettsette romet var ein båregang av
hårfagre hovud og faste aksler, av frisk ungdom og tyrst livsglede.

Seks hundrad støvlar og tolv hundrad stolebein trampande på eit golv,
seks hundrad hender trummande på hundrad bord, tri hundrad halsar
haukande, læande,ropande, gøyande, og so ender og då gjenom alt dette
ståket eit veldugt, taktfast kor: «enl to! tre! Pu— ns!»

—• «en! to! tre! Pun--ns!» — det gav eit bulder, so

heile bygningen ljoma.

Men der var ungdom i ståket, so at jamvel dei suraste skulemeistrane
tinte upp og lo; og gamle høgvise professorar sat og smilte so sælt og
blidt som dei skulde ha mist heile sin visdom.

Daniel var som drukken av alt dette gladlyndet. Han sat i ein einaste
lått. Kvar ein snudde seg var der leik og gaman; alle skjemtegaukar frå
alle skulane hadde samla seg her, og kvar kunde sitt. Og alle dei
skjemte-fulle ord og ordtak og alle dei range spursmål og snøgge svar
og all den ravgalne latinen som flaug gjenom lufti som ein nissedans!
So fri som her hadde Daniel aldri kjent seg. Kvardagslivet med sitt
strev og sitt mas var gløymt; folk hadde lagt tankane og sorgene etter
seg heime; morgondagen var ikkje til; gleda, gleda åleine levde; dette
var å vera student; dette var det ideale studenterliv.

Men punsen gjorde seg drjug, og russen vart utolug. Rundt heile salen
reiste det seg rop etter gudedrykken; der var ei Iramping og eit
lurve-leven, so det var svært godt å ha tjukke øyro. Ein ung fyr med
eit blått band på bringa ropa inn gjenom ei dør, at punsen trong si
tid, den med! — men han vart ikkje høyrd; kven brydde seg um slikt
prosatull.

Endeleg viste det seg ein skjenkjesvein; og straks etter fleire;
punse-kannor hadde dei og glas. Hurra! Hurra! Alle hundar gøydde, alle
hanar og gaukar gol; men dei som måtte vera folk, klappa i hendene
eller hauka. Og med ein gong ljosna salen av hundrad vittande hender og
handkragar; alle vilde ha fyrst; «Pst! hit» «Vov! vov! hit!» «Opvarter!
Opvarter!» «Jens!» «Kristian!» «Munnskjenk!» «Ganymedes!» «Pst! Pst!»

— og salen var å sjå til som ei kraumande maurtuve. Utruleg snøgt kom
det puns utyver til alle bord; og Hans Haugum fekk ei kanne åleine til
seg og sin flokk.

Og etter kvart som folk var forsynte, vart gleda minderskrålande, meir
inderleg, vart liksom til ei småputrande koking av småprat og lått, med
eit og anna haukande rop inn-imillom. Alle var samstelte um, at punsen
var låk, for søt og for slakk, berre noko skvip; men puns var alle
dagar betre enn inkje puns; og ein fekk taka det att i «kvantiteten».

Daniel totte punsen var god, han. Men han heldt med dei andre, då dei
måtte vita det betre. Og han sette upp ei skynarmine og sa til Aslak
Fjordan, at det var ikkje puns; det var berre sukkervatn.

Men der kom Magister bibendi.

Det var ein ung, høgvaksen gut med svært hår og brunbleik hud; ein
diger, djerv munn hadde han og var aldri det slag redd. Han vart fagna
med eit stort skrål, smilte, bukka, tok seg ein slurk puns, sa hm! og
la i veg:

«Mine harrerl (all right! hurra!) Snart — er den dag kommen — (hurra!)
da vi — for alvor — kan sige farvel (kykeliky) — til den tid (jubel,
remjing) — til den tid (vov! vov! vov!) som visst de fleste av oss —
mer enn en gang . . . eh! eh! eh!» — Talaren laut hosta. Han svelgde
hosten med ein slurk puns og vilde byrja att; men no hadde heile salen
fenge hoste. Eh! eh! eh! oh! oh! ohl hosta det frå alle kantar og krær
som i ei kyrkje på nyårsdag, og sistpå tok ein til å njosa — uih! uøyh!
— so det song i veggjom ; fyren vilde tydeleg få magister bibendi med
til å njosa; og han naus og naus, meir og meir hjarteleg, meir og meir
forførande: uih! he; uih! he; — men magister lét seg ikkje lokka. So
snart hostingi og låtten hadde stilna nokolunde, hogg han i att som
ingenting var, skrikande på med sine breide vokalar og harde rivande
r’ar, so det kunde høyrast under ein foss:

--segja farvel ti! den tidi, som dei fleste av oss

— visst mang ein gong--på vår gute vis (æh?

vov!) hev forbanna (bravo! bravo! bravo!) som ei træl-domstid (mja-au).
Faustis avibus1 (hurra!) vil me no

— um få dagar — vera vaksne (kykeliky!) og frie menner 1 Faustis
avibus: um alt gjeng vel.— vera studentar, mine harrer, norske
studentar! — Langt jublande ståk; hurrarop, hauking; langt nedi ei krå
gol ein gauk.

Talaren la med mange ord og likningar ut den store skilnaden millom
fyrr og no, og Daniel forstod han so godt: grunnskilnaden var, at
skuleguten var noydd til å arbeida, men studenten kunde gjera som han
vilde. Studenten arbeidde, når ånden var yver han, «når Minerva vilde»
(Bravo!) «og når Minerva ikkje vilde, mine harrer» (so vil Venus!
kykeliky!), — «so hadde studenten det store præ, at han sjølv rådde
yver si fritid («skål!» «hurra!» tPcreat rector!*). Og det vilde segja,
at frå no av var me haldne for myndige menner.» Talaren drakk. Ålmenn
jubel.

Då han skulde til att, kunde han ikkje koma til ords; alle hundane gav
seg til å gøy; dei skyna at no vilde han innpå det ålvorlege. Vov, vov!
«Og no, mine

harrer» — vov, vov! — *Og no, mine»--*Silen-

tium!> skreik magister med fælt mål; og det hjelpte. Han gav seg til å
leggja ut um ansvaret ved å vera «myndige menner»; og det fekk han
gjera nokolunde i ro. Når samfundet «slepte oss lause», meinte han, so
gjorde samfundet dette i den trui, at me var vaksne nok til å vera våre
eigne skule- og tuktemeistrar; og i den trui burde då samfundet ikkje
svikast. Talaren gjekk sistpå yver til ei skildring av den sanne
studenten, ei skildring, som vann stort samtykke, av Daniel ikkje
minst. Den sanne studenten var fyrst og fremst ikkje «materalist»; han
lét kræmaren syrgja for det som høyrde gryta til; sjølv levde han for
det sanne, det fagre og store; den sanne studenten var ikkje heller
«melankolist»; han lét kvar dag ha si plage, og elska, som Dr. Morten
Luther hadde sagt, «piger, vin og sang» yver alt («Hurra!» «Fanden
spare!»). Endeleg var den sanne studenten — trulova. Men her kom talen
mest burt i jubel og «skåling»; Daniel drakk stilt for seg sjølv ei
skål for Inga Holm — som han i kveld åleine vilde minnast —; magister
skreik seg reint mållaus, fyrr han nådde til endes på talen sin.n

Og no sette alle desse nyfødde myndige menner seg til å skrika ut av
fyllte lungor si umåtelege glede; og dei trampa samtykke med
støvlehælane so salen skalv. So vart russesongen spreidd ut-yver
flokken, flaksande gjenom lufti, som fivreld; musikken uppå trevet skar
i 1 spela; og songen steig, ylande gjenom salen som ein glad storm,
sigersongen um at no var dei ikkje lenger skulegutar, men russ, og at
snart skulde dei, faustis avibus, vera studentar,

Songen gjekk fyrst ein gong med musikk, og sidan utan musikk; då vart
det gildare endå. Dei skilde seg sund i småflokkar og song kvar i sin
takt; sidan kvar på sitt vers; fridomen levde høgt, og gleda var
fullkomi. Ungdomen hadde slege seg laus, og dei gamle hadde gløymt sin
alderdom; alt som i salen var, løyste seg upp i song og lått; og punsen
gleid ned, so smeren han var, som det skulde vore nektar.

Langt um lenge slutta songen. Det reiste seg eit havbrak av klapping og
tramping, fyrst frå ein kant, so frå ein annan, sistpå frå heile salen,
og gjenom havbraket gjekk skakande rop på «forfatteren; forfatteræ—nb
til dess salen liksom ikkje var anna enn dette eine villande ropet. Og
det varde lenge. Dei kunde ikkje trøytna, desse unge bringor; og det
gjorde ikkje noko um det sveid eit grand i dei mjuke hendene i kveld.
Til slutt laut den sæle diktaren fram. Det var ein ung gut som alle dei
andre unge gutane; skvatt upp på talarstolen, bukka i hytt og vér og
var burte att som eit syn. Lang gledeiått; etter kvart meir roleg.

Mange som totte her var for trongt inne, eller som hadde fenge nok av
øyredøyving og tobakksrøyk, drog seg ut i hagen eller på svalgangen og
slo seg ned der med punsen sin i småe, hyggelege bordsetningar. Inne i
saien vart det meir og meir utskiljing. Punsen tok til å verma i dei
unge skallane; fleire og fleire fekk hug til å samtala med gode
kjenningar i trumål. Hans Haugum og Aslak Fjordan sat og dømde
russetalen; han var lite tess, totte Aslak, berre desse vanlege
talemåtane; men Haugum var forundra yver den unge fyren,som hadde kunna
få segja so vidt mykje i so vidt samanheng under alt dette ståket.
Daniel heldt med Haugum. Det var forunderleg, at ein so ung gut kunde
stiga fram og tala so vidt godt i so stor og kritisk ei forsamling.

Punsen var god; Daniel vermdest. I fyrstningi hadde han tenkt litegrand
på far sin; men det slo han ifrå seg att; det var skil på å drikka puns
i eit russelag og å drikka kornbrennevin millom bønder. Brennevinet,
det øydela sin mann; men punsen høyrde med til det ideale studenterliv.

Og det forstod han klårare og klårare, di meir han drakk. Aldri hadde
han kjent seg so god og rein, so høgt lyft yver all armodsdomen og
råskapen i verdi. Ja etter kvart kjende han seg so ideal, at han brydde
seg ikkje um sine pengesorger heller.

Den einaste kjensla som levde i hans barm, det var kjærleik, kjærleik
til alle på jordi og serleg til dei han var saman med her i kveld, men
aller mest, aller mest til Inga. Henne vilde han snart skriva friarbrev
til — det stakk so underleg i bringa når han tenkte på det —; og skål
etter skål drakk han for henne i løyndom. Berta Maria vilde han ikkje
tenkja på i kveld; i kveld varo han russ; og ein russ skulde tenkja på
idealet,

A, so takksam han kjende seg mot Vårherre, som av si miskunn hadde
hjelpt han fram, so han no — han, bondeguten frå Sørbraut i Nes sokn —
fekk smaka denne høge gleda å vera med, um det so berre var for denne
eine kvelden, i det ideale studenterliv. Det var sant at visdomsrøtene
var sure. Men frukti var søt etter måten; søtare enn han rett hadde
visst. — På talarstolen stod det ein ny mann, ein gamal fredeleg herre
å sjå til, med gråkvite hårduskar uppyver ein halvsnau skolt, og med
eit par underlege horngluggar til augo. «Professor Darre!» kviskra Hans
Haugum. «Professor Darre! Professor Darre!» kviskra det frå øyra til
øyra i salen, og ut på svalgangen, og langt ned i hagen; flokk etter
flokk kom inn att med punseglasi i neven og augo i hårgarden; det vart
ropa bravo; heile salenropa bravo; men meir roleg, liksom når
skulegutar ropar vivat recior; Daniel visste at dette var professoren i
filosofi.

Hans Haugum og Ortvedt spratt upp og trengde seg fram mot talarstolen;
Daniel fylgde etter uroleg og glad; no skulde han endeleg få høyra
visdomens ord frå sjølve kjelda.

Professor Darre tala ikkje høgt; men Daniel fekk meining i det meste.
Det var noko um at skuletidi ikkje var so leid som ein ofte trudde; når
ein vart eldre, vilde ein sjå mangt på ein annan måte, og då vilde
minni frå skuledagane få både meining og liv. Og professoren skaut
nakken fram og glodde ut i lufti med hornlyktom sine, liksom han øygna
eitkvart der langt uppe og ute, som andre ikkje såg; og salen ropa
bravo, bravo. Men, sa professor Darre, lat meg ikkje gå meg burt! I
kveld skal me ikkje vera gamle og kloke, eller gamle og galne som det
heiter i ein variant (bravo!); i kveld skal me vera unge og øre, eller
unge og galne, um de vil (hurra); og kven veit: kanskje er ungdoms
galskap til slutt den største visdom (bravo).

Professoren vart no meir høgtidsam. Han kremta og kom inn på ei lang
utgreiding um det akademiske stand, som han skildra som ein høgre
mannheim ovanum det vanlege livet. Den som kom her inn, var dermed vigd
til ideens prest; han skulde heretter leva, ikkje for det endelege, men
for det uendelege, leva åndslivet, tott bion theon1 i menneskjeleg
meining (bravo!), med eit ord, mine herrar, i sanning leva for ideen
(bravo!). Alt det små og smålege, som fylgde det vanlege livet, måtte
han her frigjera seg frå; han måtte, å segja, alltid ha
brudlaupsklædningen på seg; for her galdt det å vera menneske i høgste
meining, leva i og for det som i sanning var menneske verdigt. Der ute
i kvardagslivet var mannen sundbytt og sundskift i dei tusund
små-formål, so han aldri i fred fekk samla seg i det ideale; han kunde
ikkje i dette endelause kav høyra ånds-harmonien gjenom alle dei
spreidde røyster eller sjå

1 ten bion thton: livet åt gudane.einskapen gjenom dagsens brotne
stråleleik; men her, i åndsheimen, nådde ikkje dei villande røyster
inn; her var høgd og fred; her fann åndi seg sjølv; her vart ikkje
tanken sundra og sprengd av det tilfellelege, det små og spreidde, det
sundrivne og tankelause, einsiduge og endelege i det vanlege Kvet; her
skulde ein, menne-skjeleg tala, sjå gud som han var, tala med åndi
andlet til andlet (bravo!). Ein halvfull hund burte i ei krå våga seg
til å segja vov! men vart nedhyssa.

Der ute galdt det dei praktiske fyremål, det nyttige for dagen, det
«matnyttige», um han måtte bruka eit slikt ord; her galdt det, frigjort
frå a!l vildring i det mangfelde og sundskilde, å søkja det ævelege,
det i seg sjølv vesentlege og sanne. I dette høge livet, i denne
åndelege presteskapen, var det at mine unge herrar no skulde koma inn;
men dei kom ikkje tomhendte, um so var; dei hadde sin ungdom.

Professoren viste kor merkeleg vel laga for ide-livet nettupp ungdomen
var med sin sterke ideale hug og sin sans for det store og ålmenne. Når
den friske ungdomen kom inn i det ideale åndsliv, var det på den eine
sida han som fann seg sjølv; men på den andre sida var det åndi som
fann honom eller fann seg sjølv i honom.

— Dei som stod ved dørene, tok til so smått å dra seg ut; dei som inne
sat, stakk på punsen; det vart langt, dette, skyna dei.

Daniel høyrde på med djup åhug. Dessverre forstod han ikkje alt; men
det fann han rimeleg. Og det gjorde ikkje stort heller; for han kjende
det på seg, at professoren hadde rett.

Det um det høge åndslivet kjende han att frå kapellan Hirsch, berre det
her var so mykje djupare og lær-dare. Og at det vanlege kvardagslivet
var noko tufs, det visste han.

Det som kom sist var best; og då fekk professoren samtykke frå sjølve
hundane.

Det var reint gale, sa han, når dei unge studentane trudde at det galdt
um å lesa so svært mykje i dei fyrste par år. Det var ikkje meiningi
det. Arbeidet,det kom tidsnok. Det tunge og tankekløyvande strev, med
dei tusund einskilde ting som ein laut læra, so det heile kunde forma
seg fram klårt og artikulera, det høvde betre noko seinare, då ein
hadde meir kraft til å dukka under i det einskilde og likevel halda
fast på det ålmenne. Ikkje for det: den eldre alderen i desse tider
gløymde tidt nok det ålmenne, den med, dukka so djupt i det einskilde
at han bleiv der. Ja sjølve vitskapen var åt å bliva i denne djupni.
Det var nettupp ei tid no, då alt slag servitskap gjorde seg breid og
vilde gløyma sitt samanheng med det ålmenne; professoren bad sine unge
vener akta seg vel for å koma uti dette. All serkunnskap var i seg
sjølv daud og åndlaus. Det var ikkje kunnskapar um ditt og um datt som
gjorde ein mann til vitskapsmann; det som det galdt um, var synet på
det heile, gåingi av dei store, ålmenne grunnar, av den store, ålmenne
samanheng (bravo!) Men no trudde professoren, at ein av grunnane til at
dei studerande so lett vilde gløyma seg burt i den åndlause servitskap,
var at studentane ikkje i dei fyrste åri visste å bruka tidi si rett,
men kasta seg yver serstrevet straks, og trudde det galdt å stuva i seg
so mykje kunnskap som mogeleg. Men det skulde dei nettupp ikkje gjera.
I dei fyrste åri skulde dei taka det i mak (bravo! bravo!) og leggja
meir lag på å leva eit friskt og idealt studentliv — eit ungdomsliv i
ljoset frå dei ævlege ideal — enn på å lesa lærde bøker. Dei skulde
bruka tidi til å umrå seg, sjå seg um, finna seg til rettes i den nye
heimen, vinna yversyn og utsyn yver dei vidder der dei sidan skulde
vandra; njota sin ungdom skulde dei, ,men njota som studentar, som
åndsvigde sveinar i ideens presteskap, som cives academiri.1 Og det var
det herlege ved å vera ung student; det var det sanne innhald av
russegleda, av fagnaden og festen her i kveld (stort samtykke). Og so
vilde då endeleg professoren slutta med eit leve! for den studerande
ungdom. «Hurra!» «Hurra!» ropa dei salen rundt; sistpå døydde ropingi
burt i ei lang, brakande klapping.

1 cives academiri: akademiske borgarar.Etterpå vart professoren boren
på gullstol; Daniel hadde aldri set slikt fyrr og totte det såg tåpeleg
ut. Men klappa gjorde han som dei andre; for det siste stykket av talen
hadde han lika framifrå.

Han arbeidde seg attende til bordet sitt og smaka på punsen. Modig var
han og glad. Verdi var so hyggeleg, og folk var so snilde. Han fekk
slik hug til å tala med dei, tala ut med dei; segja si hjartans meining
til dei, og få høyra deira hjartans meining att; og helst hadde han hug
til å tala med sin kjære ven Haugum. Men Haugum stod langt burti salen
og rødde med ein framand fyr, — ein stor tosk såg det ut til, totte
Daniel; og Aslak Fjordan var komen inn i eit anna lag ved eit anna
bord; der sat han og gjorde slikt eit ståk, at Daniel lo med seg og
tenkte i hjartans glede, at Aslak visst alt var full. Men Ortvedt var
ingenstad å sjå. So sette Daniel seg til å venta. —

— Der kom Markus Olivarius Markussen og Halvor Mosebø kryssande hit
millom bordføter og støvlar; ustøde var dei visst sjølve, og seint
gjekk det; men Markus Olivarius Markussen lo i høgan sky. «Ha-ha-ha-ha!
Sjøgang i dag! Og forb-banna mange vrak!» — han hermde ei kjend rispe.
Då Halvor kom framtil Daniel, helsa han med stor glede; treiv handi
hans og gratulera sin «Busenfrynd»1 utan ende; og Daniel, som elles
aldri hadde kunna lika Halvor Mosebø, vart likso glad; drog han nedpå
stolen ved sida av seg, og lo av di Halvor var full. Det var so
morosamt å vera ung og slå seg lausl Og Daniel kjende ein urimeleg hug
til å leggja armane um halsen hans Halvor og sverja han venskap til
æveleg tid; men Halvor spurde etter puns, han. Og der var puns nok. Dei
fyllte glasi, sa «skål» og drakk. «Nå, hvad sier De om —» tok Daniel i;
men Halvor Mosebø tok til å syngja med sitt vesle visne mål: «Hev du
set noko til kjeringjé mi — uppe i lié, lié!» — «Hæ-hæ-hæ», lo Daniel;
«men hvad sier De om —?» — «Jej æ bondegut, jej, ser du!» sa Halvor, —
«Bondegut, jej, ser dul Jej æ fra Telle-

1 Busenfrcund: hjartans-ven.marken, jej, ser du!» — Ja, det var bra
det, meinte Daniel; han for sin part var 6g son av ein gardbrukar. «Hev
du set noko til kjeringa mi —! —Ska mi drikke dus?» sa Halvor Mosebø.
«Ja vel! all right h — «Bondegutar båe tvo!» — *All right h — «Skål
du!» — «Skål!» — «Æh! — Kor fanden vart det av Olivar . . . Markus Oliv
. . . Kjenner De Markus Olivarius?»

— Daniel lo; no hev han alt gløymt at me drakk dus, tenkte han. Nei;
Markus Olivarius kjende han då ikkje noko vidare. «Men hvad sier du om
russetalen?» — endeleg fekk han spursmålet sitt fram. «Um russetalen!
God tale det, far! God tale det, far!» — «Ja det synes jej og. Men ...»
— «Ja der var mykje skrap au; gudbevar’s!» — «Ja; mykje av desse
vanlege talemåtane —«Ja visst, ja visst ... — Kjenner du Markus
Olivarius?» — «Nei dessverre, ikkje stort ...» — «Pine! staut gut.
Pine! staut gut. Ja, anten du vil tru meg eller ei ... no hev me butt
saman i halvanna år; og dersom det hev falle so mykje som . . . so
mykje som eit halvt ord! — Ja, det er ein merkeleg kar.» — «Ja, det er
det visst. Men du —?» «Nå?» — «He-he; ja, det er ein ting som du aldri
hev visst ...» — «Visst? Eg veit allting, eg. Kom ikkje der! Veit du
kva år det var Filip den 4de ...» — «Ja, der er det just! Veit du at eg
lenge var din verste uven, av di du kunde meir historie enn eg,
he-he-he?» — «Skål!» — «Ja, lat oss få litt å drikka fyrst ...» — «Du
habst Rekt, min son. — Skål! — Ja, historie kann eg; kom ikkje der. —
Hev du set noko til kjeringa mi, uppe i lia, i lia? — Kor fanden vart
det av Mark Oliv?» — «Å han kjem vel; han er berre utpå verandaen. —
Det er sant, kva var det du fekk?» — «Eg? Eg fekk —» og Halvor slo i
bordet for kvart ord —; «eg fekk dægeren tuti meg 3, 4! — men den
fireren skal dei få betala, skal dei! . . . men eg er like god gut for
det, eg . . . men dei skal få betala det! Skarvepakket! — dei ska! få
minnast Halvor Mosebø! Her er guten som ikkje let seg flå med navaren .
. . skal dei få sjå. Skål!»

— Daniel visste ikkje kva han skulde segja til dette.Halvor sat og
sturde; so skreik han upp; «Hev du set noko til kjeringjé mi f» Straks
etter sa han: «De fekk 2, 2, De» — «Nei, 3, 3.» — «Åhå. — Skål, gamle
busen-frynd! — Skal me drikka dus?» — Daniel to; «me drakk just dus,»
sa han. — «Du habst immer Rekt», sa Halvor; «i kveld er eg full, ser
du! Men det gjer ingen ting!

— Odelsbonde, ser du! Telebonde, ser du! Kom ikkje der! — Kor fanden
vart det av Markus Olivarius?» — Han reiste seg og skeivla ut; Daniel
ropa etter han, men han høyrde det ikkje.

Det var kome meir uro i folk; mengdi var på føtene; det var eit jamt
drag ut og inn dørene. Millom det som drog att og fram der såg Daniel
ikkje so få bondestudentar; underleg nok: ein kunde mest sjå det på
dei.

Halvt attum seg totte Daniel han høyrde eit mæle han kjende; han snudde
seg og såg; det var magister bibendi. Han stod og tala med den same
«tosken», som Haugum hadde rødt med for eit bil sidan, og «tosken»
spurde um magister hadde vore redd, då han skulde upp og tala i kveld.
«Jagu va jæ redd !» svara magister. Daniel vart sitjande reint
einstird: Fyren hadde mod til å seg ja at han hadde vore redd!

Ein ny mann på talarstolen. Han tala for «dei gamle». Det var ein mann
med godt mæle og med mange ord som klang godt; men Daniel fekk so lite
meining i det han sa.

Endå ein ny! Men det var ein sovoren kar, at Daniel aldri hadde tenkt
han skulde få sjå slik syn i eit ideelt studentlag. Som han kom hivande
upp på talarstolen slurveleg og slengen, skeiv i alle sine rørslor, med
eit langt, skakt bondeandlet og skygge augo under framskotne bryn,
visste Daniel ikkje kva han skulde likna han med. Men for denne
underlege mannen gav salen seg til å ropa hurra og klappa, og gjenom
dunderet høyrde Daniel ei gnell røyst som ropa: «Leve Dølen!»

So dette var Dølen!

Daniel kjende seg eit grand rar der han sat, litt tanke-slørd, litt
tung yver augo . . , men no vart han kvik att; han fiaug upp; kjende
seg noko lett i føtene, menarbeidde seg fram mot talarstolen so snøgt
han vann; han vilde sjå og høyra denne norske villmannen som det gjekk
so mykje drøs um, og som skreiv so flirande og ravgale på sitt ravgalne
mål i det ravgalne Døle-bladet sitt.

Rett stilt og godsleg, men med rare, blinksande augnekast, tok Dølen
til å fortelja, at det var forunderleg i grunnen, at tvo-tri hundrad
gutar i tjugeårsalderen kunde sitja saman ein heil kveld og drikka puns
og ha det hyggeleg, og so ikkje halda so mykje som ein tale eingong for
det som unge gutar jamt var so galne etter, nemleg kvinna (Hurra!
Hurra! Ståk); Daniel kjende ein liten heit styng i brystet og tenkte på
Inga, men Berta Maria vilde og fram, og det var i grunnen so leidt å
visa henne ifrå seg. Men, sa Dølen og vart sterkare i mælet, når dei
unge ungkarane ikkje gjorde si plikt, so fekk dei gamle taka i; for Gud
hjelpe oss alle, um kvinna vart oss ublid! Og so vilde no han freista
på å ofra eit lite røykoffer for den strenge, men likevel so inderleg
snilde gudinna, eller gydja, som det heitte på norsk; og det vilde han
gjera for oss alle her, liksom dei katolske prestane drakk for alle
sine sokneborns synder; og då vona han at ingen av alle desse gutane
her skulde koma ut for anna enn godt og blidt ifrå kvinna.

Dei sa nok at ho var den veike og mannen den sterke; og det stod tilmed
skrive, at kvinna var eit skrøpeleg kar; men — skam far i det! — ho var
sterkare enn nokon visste, det trollet; og mang ein sterk mann hadde ho
bøygt og brote med sin vesle finger, liksom huldri i folkesegni braut
hesteskoen i tvo bitar med sine nakne mjuke hender som ingen ting.

Heile salen fylgde hans ord med samtykke og lått og lystige tilrop. For
alt han sa, kom so morosamt. Daniel fann ei moro berre i det at denne
gamle styggingen, halvt bonde og halvt satyr, skulde tala for kvinna.

Og han ta i veg, på sin sereigne måte, halvt skalkut, men alvorsamt
likevel. Han meinte visst so nokolunde det han sa, kor rart det kunde
høyrast ut; men då han vel ikkje alltid var stød på um han meinte det
plent

6 — Garborg: Bondestudentar.so som det var sagt, so kom han gjerne med
ein sleng på det til slutt, som minte folk um Dølens «tvisyn». Men
stundom kom han med tankar, som var so forunderleg mjuke og fagre, at
ein reint gløymde Dølen og berre såg diktaren.

Kvinna var fred, sa han, — endå dei gifte mennene tidt sa noko anna. Ho
var fred, av di ho var gagnet\ ho såg på det nyttige, på maten til seg
og borni, og var difor på sitt arme liv for at mannen skulde koma ut i
ufred eller uferd på nokon kant og dermed gjera seg ufør. Difor måtte
alle åndsmenner, alle som vilde strida og ofra seg for ein tanke eller
ei sak, — dei måtte vera sveinkallar liksom han, so at ingen brydde seg
um anten dei flaut eller sokk; for då var det ikkje vandare i dei.

Men sjølvsagt vilde han ikkje ynskja noko so stygt som at alle desse
fagre unge gutane her skulde bli sveinkallar; det vilde vera synd både
for dei og for den arme kvinna, som nok altfor gjerne vilde gifta seg,
stakkar, endå ho jamt gjekk og gjorde seg strengbedi og slo på nakken,
so lenge ho ikkje var yver 30 år. For kvinna var kjærleik; ho var skapt
til å gifta seg; og slik som I10 no vart upplærd, so dugde ho ikkje til
anna heller, og lite til det med. Mannfolki elska nok, dei og; det fekk
me sveinkallar kjenna, som alltid elska og ikkje fekk; men det var på
ein annan måte, det; det var som rovfuglen med skinn og bein og senar
og segar og krokute nebb og klo. Men kvinna elska som ho var skapt til:
lik bylgja som trillar på det kolblåe hav i sitt avrunne og uendelege
mønster for all venleik.

— «Ja> g'ft dykk, gutar! men gift dykk med vit, og fljug ikkje stad og
tak dykk ei kone fyrr de kann føda henne; for då gjeng det gale, som me
jamt ser. For kvinna vil med all sin elskhug ha mat, og det hev ho rett
i >

Han sa mangt um elskhug og mat, som Daniel fann lite poetisk. Men kvar
gong han skulde til å forarga seg yver dette, kom det ein sleng i talen
som gjorde at han måtte læ. Og han lo og klappa som alle dei
andre.Talen slutta med eit par vers um, at kvinna med alt anna godt
attåt var fager, og at det var det beste véd henne. Og med ein gong
gløymde Dølen sin visdom um åndsmenner som skulde vera sveinkallar;
enden vart at tankens mann nettupp burde ha den fagraste gjenta. Og so
vilde han drikka ei skål for kvinna; og den skåli vilde han serleg
drikka med alle dei her i laget som hadde ein kjærast, so sant som då
kjærasten og kjærleiken var noko tess. Russen jubla til dette og drakk;
Dølen dukka ned av talarstolen og skeivla burtetter til det bordet der
han sat med kameratane sine.

Dit burtetter søkte Daniel au. Han vilde høyra meir av denne folkelege
vismannen og skalden.

Og Dølen var i drøselag. Uppglødd og glad etter talen og samtykket tok
han seg ein slurk puns og gav seg til å preika på nytt lag, for
felagane sine og kven som vilde høyra.

Ja, den kvinna og den maten, tok han i. Men det kom seg av, at kvinna
hadde mindre daning enn me; for visste ho lite meir, so vilde ho
forstå, at det var ikkje sant det med den maten. For det var ikkje
sant; han hadde mang ein gong levt sine beste stunder dei dagane når
han ikkje hadde fenge middagsmat. Dette matstrevet som var so uppe no,
det tyngde ned heile livet vårt; ja var det ikkje denne matmakti og
dette guanokratiet, som me laut slåst med i sjølve politikken? Alt
gjekk ut um maten; den var beste mannen som kunde skaffa mest guano.
Heile embetsverket vart meir og meir slikt eit guanobruk, der det ikkje
spurdest um ånd og tanke, men um å tena godt, og gjera pengar utav
kunnskapen sin, liksom Per Degn gjorde mynt av den latinen som han
elles ikkje kunde. Sjølve studiet vart eit handverk; det galdt å «koma
i veg». Herregud, leva måtte me; han var jamvel sjølv fesjådiktar; men
det var fælt å høyra lærde folk tala um all denne maten. Dei brydde seg
fanden um folk og land; dei tok sitt yrke som ein annan handel; i
staden (or å vera folke-førarar klipte dei navlestrengen av millom
folket og seg, stengde seg inne i sine kontorbåsar og vart byråkrati.Og
so kom heile rikslivet inn i den same åndløysa. Det vart denne utvertes
nytta, som ein kann taka på med nevane; desse «materielle Fremskridt»
med jarnvegar og nautemøte; heile denne «Læstedraegtigheit»,som ein
skiper kalla vårt sanne nasjonale; kort, det vart dette engelske stell
med kjøtmaskinar og undervurdering av det ideelle. Det gjekk so vidt,
at dei ikkje lenger lika framifrå gode hovud i riksverket; desse
«helvetes genier» gjorde berre ugagn.

No la ein av dei andre seg inn i samrøda — Daniel lika elies ikkje dei
karane; dei såg so høgvise og ånds-aristokratiske ut —: «nå,» sa
mannen; «dei turkar no meir og meir inn og, dei gamle ekte byråkratane.
Då er det annan merg i desse breidvaksne, kjakesterke bondegutane ...»

Dølen hogg seg inn att, «Ja,® sa han, «kulturen gjer folk fagre og
edle, men veike og visne, og so må det sistpå hunar og vandaler inn
ifrå Asia til å friska upp det tunne blod. Men me tek ikkje våre
vandaler frå Asia; me tek dei frå bondebygdi; difor gjeng ikkje
samfundet vårt under i denne prosess, men yngjer seg sjølv uppatt,
liksom Saturnus som åt sine eigne born. Og me vil alltid ha villmenner
til å friska upp samfunds-blodet vårt med, so lenge me hev desse bønder
og husmenner, som lever av bustegraut og ult flesk og kliv i alle dei
bakkar og berg som til er og vel so det, og syg i seg ei luft som er so
sterk, at um dei trolla ein bymann like frå gata og der upp, so vilde
han kovna, liksom musi i den glasklokka som var fyllt med berre
surstoff».

Dølen drakk or glaset sitt og tok snøgt til ords- att:

»Ja, det er fagre gutar desse byfolk, med slike ånd-fulle andlet, at du
kunde hugleggja dei eller på tysk forlibe deg i dei. Men um ti år vil
alle desse gjente-fine åsyn vera so turre som bork på tre; kvar
nokolunde begava katt vil sjå meir åndfull ut enn dei; og slitne og
sure vert dei, og grå av all papirdumba og alt matstrevet; og skjegg
fær dei so dei tidt ser ut som gamle hønsehaukar med nosi som ein stor,
krokut nebbog håret som fallande fjør. Det er med dei som med hunden og
andre dyr, at dei ser mest åndfulle ut, når dei er unge; sjølve nautet
ser åndrikt ut når det er kalv.»

Ein ny talar var komen upp; i fyrstningi var han so veikmælt at
fleirtalet brydde seg ikkje um han. Men no voks karen, og mælet hans
med; Daniel snudde seg og vilde sjå kven dette var; gud hjelpe oss! —
det var Jens Rud. Ein frå fabrikken! Kunde det gå godt . . . Daniel
vart reint uroleg. Men Jens klara seg; og Daniel kjende seg kaut; me
var ikkje reint burte me fabrikk-studentar heller! — Jens Rud tala for
den studenten som var «folkets søn»; han var den sanne og sjølvskrivne
beraren av «folkets sak»; og der var meining i det han sa; han fekk og
sagt nokre varme og fagre ord um den norske skalden me hadde fenge
helsa på her i kveld. Sterk klapping. Skåli si vilde Jens serleg tøma
for dei studentane som var gjengne fram av det ålmenne folket; dei
hadde fyrst og fremst den fyreloga a vera folkeupplysarar og
folkeførarar, av di dei kjende folket best; — «Skål for
bondestudentane!»

Heile salen klappa; det var både fagert og forunderleg. Daniel vart
ålvorsam. Han mintest sine gamle draumar; og det var som han jamsides
Jens Rud såg ein annan mann stiga fram, ein mann som han i lange tider
hadde altfor mykje gløymt: kapellan Hirsch.

Ja! han vilde vera berar av folkets sak, Han vilde vera ideal student;
han vilde arbeida for tankar og ånd; og matstrevet vilde han alle dagar
hata. A, at han ikkje var rik!

Rundt um i salen surra og dura det som fyrr; ender og gong steig eit
rop, ein lått, ein songstubb, og døydde i tobakksrøyken. Daniel kjende
seg trøytt. Han vilde ikkje vera inn-i alt dette sumlet lenger. Ut i
hagen og suga frisk luft, og drøyma store draumar!

Då han kom ut, fann han Hans Haugum og fleire andre, derimillom
Ortvedt, Sven Dufva og ein ukjend, sitjande ved eit lite bord under eit
tre. Han gjekk burttil. «Åhl er det duf» sa Haugum; «ver so god!her er
plass. Og eit glas øl med, um du vil.» Daniel takka og sette seg; sant
å segja skulde eit glas øl gjera godt no. Haugum sende Sven Dufva av
stad etter eit glas; so førde han «studiosus Braut» fram for den
ukjende, kandidat Meier; tok so upp tråden i samtalen att. —- «Nei,» sa
han til Meier, «det er nok ikkje det, som er meiningi. Endre Storr er
ein mann med både god vilje og gode tankar; men han trur her er for
lite økonomisk grunnlag for eit rett åndsliv her i landet; og so vil
han at folk skal leggja seg etter det fyrst og fremst.» «Ja, men det
kallar eg materialisme,» sa kandidat Meier, — «denne trui på at det
økonomiske er det fyrste i livet.» Han tala seint og roleg; ordi kom,
eit i senn, med vekt og med tyngd. Haugum tagna eit grand, men arbeidde
seg upp att: «Ja; der er alltid noko i det, men —; men det er vel ikkje
sagt, at um ein held det materielle for grunnlaget, — at ein difor held
det for det fyrste?» — Kandidat Meier lét ein høg smil lysa upp i sitt
ålvorsame andlet, som innringa av det svære myrke håret syntest ei
apostel åsyn; og han sa: «Lat oss først søke ånden og dens liv, så skal
alt annet legges til for oss!» No forstod Daniel, at kandidat Meier var
ein stor mann, og då han i det same såg Sven Dufva koma ruslande med
både glas og flaske, vart han modig; han dunka i bordet og sa: «Det var
eit sant ord!»

Haugum stirde forundra på læreguten sin, som på denne måten sette upp;
men han freista å forsvara Endre Storr endå. Han fekk det ikkje rett
til; Daniel høyrde med løynleg glede, at Haugum meir og meir låg under
for Meiers sterke tru og vektige ord. Men underleg nok: Haugum gav seg
ikkje.

Ølet smaka svalande godt; Daniel kjende seg so frisk og sterk. Han
vilde nettupp ti! å fortelja um Jens Rud og hans tale; men so tok
kandidat Meier til å tala um «åndsmannen Hirsch»; «Ja kor gjeng det med
den greida?» spurde Haugum. «A; det gjeng med Hirsch som med andre
åndsmenner i dette landet; han vert forfylgd av åndløysa ovanfrå og av
fåkunna nedanfrå;og då han ikke gjev seg, so er det berre eit spursmål
um tid, når han vert nøydd til å taka avskil».

«Ka . . kapellan Hirsch?» spurde Daniel med uppspilte augo. «Han er
kapellan enno, Ja,» svara Meier. «Ja, men , . kva hev han gjort?» «A,»
kasta Haugum inn, «han er komen i strid med pietistane der uppe um den
rette formi for dåpsordet.» Daniel var både forundra og forstøkt; men
etter kvart som han høyrde på samrøda, koka punsen og sinnet upp i han;
han slo i bordet so det song: «Den jøtunyngelen!» — Meier smilte
apostolisk og sa: «Sant nok; det er Lokes ætt.» Noko etter reis han upp
og gjekk inn i salen; han vilde høyra kva ungdomen rødde um når han var
full, sa han.

Haugum fortalde um folkehøgskuletanken, som tok til å gro; millom anna
nemnde han, at Meier vilde bli folkehøgskulelærar. «Altså en bra mann!»
ropa Daniel med ein dunk i bordet. «Var det ikkje det eg såg? Eg skal
mest alltid sjå utanpå ein mann kva han duger til . . .» — «Men den
Endre Storr, Haugum, kven er det?» spurde Bragestad med eit stort,
hastande mæle, liksom han var bljug for å blanda seg inn i samtalen.
«Det er husverten min,» sa Haugum. «Ein rik devel av ein grosserar,»
slengde Ortvedt inn, liksom vaknande; «den Haugum held seg alltid til
dei store, han, filuren!» «Eg hev kome til å bu hjå han,» heldt Haugum
fram, «av di eg kjende kona hans.» «Sss! no vert det leidt her!»
kviskra Ortvedt; «hi-hi-hi!» lo Daniel; Sven Dufva klunka i djupe tonar
ein godsleg lått; «det vil segja, eg kjende mor til kona hans,» la
Haugum til. «Ja fanden tru!» sa Ortvedt; Daniel, som ikkje torde segja
«fanden», sa «skam tru».

Dei sat og skjemta ei stund um ingen ting; med ein gong tok Daniel
uppatt emnet um Endre Storr. Meier hadde havt rett i det han sa um den
mannen; Haugum kunde segja kva han vilde. Daniel hadde lese nokre lange
stykke som Storr hadde skrive i «Den gode Borger»; dei handla um
gjødsel og guano og var det ånd-lausaste han hadde lese. Det var dette
guanokratiet — denne «Læstedrægtigheit» som skiperen sa, heile
detteengelske vesen med kjøtmaskinar og matstrev . . Daniel vart so
ordhag at Haugum kjende han kje att. Men, meinte Daniel, det var
nettupp dette kjøtvesen me skulde slåst imot! Me var åndens vigde
prestar, som professoren hadde sagt; me var søner av folket og berarar
av den store folkesak; og me måtte vera på vakt mot slike som denne
Endre Storr. For matstrev var her nok av i landet. Folk brydde seg
ikkje um det som var stort og fagert og høgt på jordi; dei berre låg og
streva etter det som gav i gryta og fyllte i pungen; ikkje sans eller
syn for sant menneskeliv; det åndlause matstrev låg som ein trolldom
yver landet; folket måtte bli vakt; det måtte ånd inn i livet, ånd,
tankar, poesi . . kandidat Meier var ein bra kar; han vilde vera
folke-høgskulelærar; og det burde me bli alle i hop; men ein prest
kunde dg gjera mykje godt; kapellan Hirsch som hadde vore hans lærar .
. . det var . . . det var . . . ein framifrå mann; «hadde ikkje han
vore, so hadde ikkje eg sete her!» Daniel mest grét av øl og kjærlege
tankar; Haugum hadde aldri visst at der var so mykje eld i guten. Og
han tenkte på kor sant det då i grunnen var, at under den kalde
bondehamen banka tidt dei varmaste hjarto. —

Daniel var modig som ein Akilles; slo i bordet med ølglaset og sa
«skål! — En skål, mine herrer! for kapellan Hirsch og alle som er
liksom han, og som vil være med på å løse det norske folk or
trolldomen! Skål!» — «Ja, den skåli kann me nok drikka,» meinte Haugum;
og Daniel høyrde med djup glede, at Sven Dufva for seg sjølv sa
«bravo».

— «Og nok en Skaal for dig min Ven!

og for de norske Piger I»

song dei inne i salen i vilt kor; no hadde elskhugen fenge makti.
«Hi-hi-hi! kor glade dei er!» lo Daniel; straks etter tok han i og song
med:

— «Og nok en Skaal for dig min Ven f

og for de norske Piger I»— den fyrste lina var til Sven Dufva, som han
dunka i ryggen av venskap; og den andre var for . . , ja, denne gongen
tok han Berta Maria med. Og då han hadde vore so streng mot henne i
heile kveld, so tenkte han på henne no med so mykje større mildhug. —

«Ja, — hikk! — for de norske Piger!» sa han og drakk. «Kvinnen må vi ha
med oss . . . Freya . . . Freya med sine gu—hikk! — gulltårer . . .
Men!» — skreik han upp, «slike som arbeider for guano — hikk! -krati —
og skriv i «Den gode Borger» . . . det skal vi ikke ha — hikk! — ha
noget av. Hi-hi-hikk! eg er nok litt gl — hikk, litt glad i kveld; men
. . . hi-hikk! det gjør ingenting . . . Mine herrer! Skål for — hikk! —
Skål for — hikkl — Skål for de norske Piger!» —

— Haugum og Sven Dufva hadde ikkje lite strev den natti, fyrr dei fekk
Daniel Braut heim.

VI.

Daniel hadde høyrt at yverhøyringsprøva skulde vera lett; men då det
bar til, fekk han anna finna.

Han var låkt fyrebudd; hadde havt for mange skular og skulemeistrar. Og
dei hadde arbeidt kvar på sin måte. No stod han der med hovudet fullt
av ymist og altslag i ruve og røys; sùmt var ferdigt og sùmt
halvferdigt; der var ikkje samanheng i nokon ting.

So var der ikkje anna å gjera enn å »pugg-lesa». Det galdt livet no.
Dei som hadde hjelpt han fram, venta at han skulde klara seg. Og gjorde
han ikkje det, so vilde alle vegar stengjast. Det ein ikkje kunde på
annan måte, fekk ein då kunna på pugg; sidan, når ein vart student,
fekk ein taka det heile uppatt frå grunnen av.

Dag og natt sat Daniel upp i det myrke loftet sitt og las. Sveitta og
las; las so han svimra. Heile verdi kom burt for han. Han gløymde både
sol og jord, bade heim og himmel; og når han ein gong um dagen

                                   VI.

— den fyrste lina var til Sven Dufva, som han dunka i ryggen av
venskap; og den andre var for . . , ja, denne gongen tok han Berta
Maria med. Og då han hadde vore so streng mot henne i heile kveld, so
tenkte han på henne no med so mykje større mildhug. —

«Ja, — hikk! — for de norske Piger!» sa han og drakk. «Kvinnen må vi ha
med oss . . . Freya . . . Freya med sine gu—hikk! — gulltårer . . .
Men!» — skreik han upp, «slike som arbeider for guano — hikk! -krati —
og skriv i «Den gode Borger» . . . det skal vi ikke ha — hikk! — ha
noget av. Hi-hi-hikk! eg er nok litt gl — hikk, litt glad i kveld; men
. . . hi-hikk! det gjør ingenting . . . Mine herrer! Skål for — hikk! —
Skål for — hikkl — Skål for de norske Piger!» —

— Haugum og Sven Dufva hadde ikkje lite strev den natti, fyrr dei fekk
Daniel Braut heim.

VI.

Daniel hadde høyrt at yverhøyringsprøva skulde vera lett; men då det

Dei som hadde hjelpt han fram, venta at han skulde klara seg. Og gjorde
han ikkje det, so vilde alle vegar stengjast. Det ein ikkje kunde på
annan måte, fekk ein då kunna på pugg; sidan, når ein vart student,
fekk ein taka det heile uppatt frå grunnen av.

Dag og natt sat Daniel upp i det myrke loftet sitt og las. Sveitta og
las; las so han svimra. Heile verdi kom burt for han. Han gløymde både
sol og jord, bade heim og himmel; og når han ein gong um dagenvar ute
og skulde få seg tmiddag», dreiv han gjenom byen som gjenom ein stor,
tom draum.

Og so ille varmt som det var! August-soli gjekk gjenom himmelen som ein
brennande eld, og lufti låg tung og heit som ein eim yver byen. Ute og
inne var like fælt.

Våt um halsen, kleissen på hendene, med tunge dropar på den bleike
panna sat han og streva. Flugor for og song og surra nerveskjerande inn
mot kinn og øyro, sette seg på den våte varnæme hudi so det bivra i
holdet, flaug og kom att, snurra ikring han nærare og nærare, støytte
inn mot nosi, øyro, skallen hans med sin ævelege surr og sine priklande
små klør; han sveitta av møde, fikta ikring seg endelaust og fåfengt,
drap dei når dei heldt brudlaup i håret hans, men var like nære; og so
las han. Men når han utasa og utmødd la seg og skulde sova, so var det
same naudi; han låg og vreid seg i kvævne halvdraumar og kava med det
fluge-helvete som aldri fekk ende.

Det var ikkje stort svalare um natti enn um dagen. Når august-soli frå
morgon til kveld hadde steikt taksteinane yver hovudet hans, var dei
som gloande jarn; og det låge loftsromet heldt seg døynende
badstove-heitt til langt ut på morgonsida. Og aldri surra fluge-dansen
galnare enn um natti.

Men ute i fri luft kunde han ikkje lesa. Det var so mangt som lokka
augo og tankar der; han sat og glodde på tre og blomar og drøymde um
Berta Maria og Inga Holm og altslags tøv, og gløymde heile eksamen.
Lufti var fyllt med dirrande blenkjing, med låt og ljom og alle slags
liv; eksamenstankane døydde i den som små-troll i sol; han var nøydd
til å stengja seg inne.

So sat han der innestengd; streva og las; røykte, drakk vatn og miste
mathugen. Dag for dag kjende han seg armare; dag for dag måtte han
stiva seg upp på nytt. Og di meir han las, di meir hadde han att å
lesa, totte han.

Ein dag råka han Sven Dufva på gata og jamra si naud for honom. Sven
Dufva sa at den beste rådivar å drikka kinavin. «Den brukar eg,» sa
Sven Dufva; «og den både kveikjer og styrkjer.» So kjøpte Daniel
kinavin. Og når han vart altfor trøytt og arm, drakk han av den og
totte han vart betre.

Det vart ein lang strid, Var ein ferdig med eitt fag og hadde lese seg
mest troten på det, so kom næste faget, som var likso vrangt; og i
selen att laut ein. Det røynde for ålvor på helsa no; um natti, når
Daniel låg og ikkje fekk sova, av di hovudet verkte og flugone surra og
alle dei grammatikalske reglane dansa i hausen og banka og hamra som
«timbremenner» etter ein rus, då kunde det henda at guten flaug upp i
skjelvande redsle og trudde han skulde bli galen.

Og han som hadde vore so glad på russedagen, og trutt at det verste var
yver då! Han hadde ikkje visst kva som fyrestod. Og han hadde ikkje
visst, at russe-laget var for den sanne russen, men ikkje for slike som
braut seg inn i det akademiske riket fabrikkvegen.

Den sanne russen, som var av påliteleg folk, og som hadde sove seg fram
gjenom ein påliteleg latinskule, han slapp igjenom det munnlege
nokolunde lett; for både måtte ein gå ut ifrå at slike gutar hadde lært
det dei skulde, og dessutan var det i grunnen det skriftlege det
spurdest um i dette landet. Men fabrikk-russen hadde universitetet ein
naturleg mistanke til. Det var folk med ukjende namn, som tidt såg
svært lite akademiske ut, og som dessutan kom stormande inn i dei
heilage haller som tjuvar og røvarar gjenom ein galen port; slike karar
måtte ein sjå på tennene. Kamelar var det, som skulde gjenom nålauga;
og mange «strauk», vann seg ikkje igjenom, anten dei no var kamelar,
eller um nålauga stundom vart altfor trongt. Meir enn ein gong hende
det, at det etter eksamen kom bod til «Gamlen» frå universitetet, at
han hadde tapt sin «demisjonsrett»1; altfor mange av gutane frå skulen
hans var «strokne». Men då kunde det og henda, at Gamlen på ein svært
tydeleg måte viste bodberaren,

’ dtmissio: nedsending (her ned- eller utkasting), dtmissio:
burt-sending, frigjering (i skulemålet: slutt-prøve).at sin
«demisjonsrett» hadde han ikkje tapt, kor det no kunde vera med
dimisjonsretten.

Fabrikkrussen, og Daniel med dei andre, vart bleikare um nebben for
kvar dag som gjekk. Og den eine etter den andre vart sjuk og la seg
etter, ein i den bakken og ein i hin, liksom trotna soldatar på ein
feltmars. Men fabrikk-gutane hadde ikkje lov til å vera sjuke heller;
det var ingen som trudde på sjukdomane deira. Professorane drog på
aksiom; russen lo; «han er sjuk i matematikk», sa dei; «han hev vondt i
gresken». Og i «Den gode Borger» stod det meinsløge stykke um kor rart
det var, at det nettupp skulde vera fabrikkrussen som var so sjukleg i
eksamen.

Hans Haugum og Markus Olivarius heldt seg rett godt; men Halvor Mosebø
og fleire andre vart sjuke Daniel tenkte sterkt på å melda seg sjuk,
han med. Men so råka han Sven Dufva ein dag. Han var svært bleik, Sven,
og dei store redde gaselle-augo stod i hausen hans kvite og stive som
klinkenaglar. «Men Herre Gud; De er ikkje frisk?» sa Daniel forstøkt.
Sven Dufva riste på hovudet. «De må til dokteren og få attest!» heldt
Daniel fram. Då stirde Sven Dufva på Daniel, og ein raud skugge la seg
yver andletet hans. «Nei!» sa han med sitt basun-mål; «det gjer eg
aldri!» Og då Daniel vilde vita grunnen til dette, sa Sven : «Det skal
ikkje De heller gjera. Dei trur oss ikkje!» Den raude skuggen kom
sterkare att og vart liggjande.

Daniel forstod guten og vart skamfull; Sven Dufva hadde rett. Haugum sa
sidan det same; kunde dessutan fortelja, at den som la seg sjuk, vart
sidan strengare yverhøyrd; det var då best å halda ut, so sant ein
kunde. Daniel drog ein tung sukk og sa at han fekk freista å halda ut
då.

Og han heldt ut. Men på slutten kunde han ikkje lesa. Når han sette seg
til med boki, so berre svimra det for han. Ikkje torde han taka kinavin
heller lenger; Haugum hadde sagt at det var fårleg.

So fekk det stå til. Han hadde i det siste havt eivon um a få laud *;
han hadde gjort det godt i fleire fag, og i historie og geografi viide
han ha i, i. Men no fekk den voni fara. Når han ikkje fekk lesa på
fransk og tysk, so kom dei fagi til å øydeleggja laud’en hans i alle
tilfelle.

Forunderleg nok gjekk det godt i tysk og fransk. Og no var han trygg på
laud. Han gjekk og hugga seg med å tenkja på, kor glade dei skulde bli,
dei som hadde hjelpt han fram, og kor staut det vilde vera å kunna
skriva til Inga Holm: «Student med beste karakter». Men so gjekk det
gale i historie og geografi, — dei einaste fagi han kunde. Til
yverhøyrar fekk han ein gamal vrangpeis, som spurde um alle slags ting
som ikkje stod i boki, og spurde på slik ein underleg og urimeleg måte;
og til domsmann fekk han sin gamle historielærar frå latinskulen,
Robert Djevelen. Dette siste var det iser, som gjorde guten fortumla.
Robert Djevelen var han redd; og då so yverhøyraren gav seg til å vera
vrang, kom Daniel reint utav det. Han svara burti hytt og vér og stod
stundom heilt fast; og enden vart, at han fekk 3, 3 i staden for I, i;
dermed var laud’en sprungen.

Han kunde ikkje forstå slikt! Det var ei rangvise so yver all måte!
Vera so nære laud, og so ikkje få det; og falla på dei fagi han kunde
best! Kunde Vårherre tillata slikt f— Han stod lenge utanfor døri;
venta halvt um halvt at professoren skulde koma ut og segja at det var
eit mistak; slikt kunde ikkje bera til; vel hadde han gjort det mindre
godt i dag; men sensor — sensor visste at han kunde historie; og
Vårherre vilde hjelpa til; der var då vel rettvise i verdi! Skulde ein
mann lida skade på kanskje heile si framtid, berre ein gamal surpose av
ein professor var i ulag? Det kunde ikkje bera til; det kunde ikkje!

Men Daniel fekk sjå at det kunde. Yverhøyrar og domsmann kom ut — og
gjekk sin veg. Dei såg ikkje på han ein gong. Dei syntest ha det best?
samvit. Og Robert Djevelen gjekk og smiska for professoren, smiska og
smilte og gjorde seg blid, flikreblid . . .

1 Land: ros verd.Då koka det upp i Daniel eit etande sinne, og han sa
«fanden» for fyrste gong i si tid.

Heimyver rusla han; harma seg sjuk. Han skulde havt laud! Hadde det i
grunnenI men fekk det ikkje. Hadde han berre ikkje vore so nære ved! Og
hadde ikkje historie og geografi vore hans beste fag! At slikt kunde
henda! No skulde han gå i heile sitt liv og ha haud1 til artium, og det
berre av di ... i grunnen av di han hadde havt Robert Djevelen til
domsmann.

Han slengde bøkene i femte veggen og sparka etter dei. So sette han seg
trøytt og leid ned på ein stol og seig burt i myrke tankar.

Rett som han sat, trappa han i golvet. Han kunde ikkje koma ifrå dette
harmfulle minnet. So nære laud. Og so ikkje få det. Hm. Her sat han.
Var ferdig. Ferdig med eksamen. Var student. Denne dagen hadde han
lengta etter so lenge og so sårt. No var dagen komen. Men han tenkte
ikkje på å vera glad. Harm, arg, leid var han.

Han gjekk ut; ein fekk sjå å finna foik. Finna einkvan å tala med. Men
han fann ingen. Dei hadde vel kvar nok med seg og sitt.

Ei tung modløyse tok guten. Han var so åleine. Kameratar hadde han, men
ingen ven. Ikkje Berta Maria dessmeir brydde seg um han; hadde ho det
gjort, so hadde ho ikkje vore so mykje ute um sundagskveldane. Han var
fatigmanns son og hadde fatigmanns lukke. Og når det leid av ei stund,
so kanskje han svalt i hel. Eller måtte på arbeid.

Han hadde skrive til Jens i Larsebakken etter eit tilleggslån på ioo
dalar efor at kunne tage andeneksamen i en fart»; og han hadde tydeleg
vist, at det vilde vera til bate for Jens sjølv, dette. Men vilde den
moldtrælen forstå det f

Og han som hadde tenkt å béla til Inga Holm, når han vart student! A
jau. Ein student med haud. Og utan pengar. Det skulde bli friar, det!
Då kunde hønsi på klokkargarden gjerne kakla og gjera narr av

1 Haud: godt, non: ikkje verst.han. Og då var det vandt um gamle
klokkar Holm baud han med seg til middags.

Dei gamle hadde sagt, at fatigdom var synd. Det var ei diger lygn.
Fatigdom var ulukke. Den verste og tyngste ulukka på jordi. —

«Goddag, Braut!» sa Aslak Fjordan; «oh-oh! du gjeng ikkje fort, du!»
Daniel skvatt upp: «Goddag, goddag!»

— og dei kom i samtale. Aslak skulde upp til student Hærland og få «slå
i seg det grøvste av syntaksissen», sa han; det var slik ein tråvar i
latin, den Hærland'en. Og i morgon skulde Aslak upp i latin, men kunde
oh-oh oh! — kunde, forsyne seg, ikkje det grand. Huff; fæl bask, dette.
I gresk hadde han vore sjuk, som dei andre non-istane; og i aritmetikk
hadde han 6, so han måtte «kontinuera»; det gjekk vel helst til dunders
med heile svarvestolen.

Uheppen hadde han vore frå fyrst til sist, og vore ute for alt slag
fanteskap av professorane. «Ja enn eg då?» sa Daniel. «Hoh-oh-oh! men i
eitt fag var eg heppen,» heldt Aslak fram, «og det var i historie!» —
«Just det var eg . . .» — Hoh oh-oh! ein skulde aldri høyra slikt!
Aslak hadde slege upp — reint blindt-— tri stader i heimssoga, og lært
dei; og meir historie kunde ikkje han; då han so kom upp, fekk han —
plent desse stykki; han hadde fenge i i historie, hadde ikkje den
tullebukken den professoren kome toskande med den franske revolusjonen.
No fekk han 2; men den tvoa kom kanskje endå til å berga eksamen for
han.

Aslak lo og fortalde so han kom i godlag; Daniel kunde sistpå ikkje
stura lenger han heller. Han fortalde um si eigi sogeprøve; og det
letta svært å fa lagt sin vanlagnad fram. I det heile var det godt å
råka folk for den som hadde vore so lenge bokteken. Den tyngdi han
hadde kjent som ei klemming yver både heile og bringe, den losna og
letta som skodd yver skogen.

Då Aslak fyrst var komen på los, hadde han ei mengd med eksainenssogor;
og Daniel høyrde på dei og vart modig; det var dei som hadde klara seg
låkare ennhan. Sidan rusla han åleine ut etter vegen og var ikkje verst
i lag. Det var likevel ein god ting å vera ferdig. Og hadde det ikkje
gjenge godt, so kunde det ha gjenge verre, fekk han trøysta seg med.

Her ute var fritt og fagert. Augustlufti låg fin og biå yver eng og
skog, tindrande rein; det var so klårt, at ein kunde skilja tretoppane
langt uppe mot himmel-syni. Akersbygdi låg bleiknande og ven med sine
åkrar og kjel vor millom lundar og linne bakkedrag; lengst nede glima
fjorden innunder Oskarshall, kvit i den sterke solglimen. Men
fjellgarden i vest drog seg i mjuke, fine bylgjedrag gjenom den
solklåre lufti som yndefull, kraftig plastikk.

Daniel såg at dette var vent; han hadde vore so lenge frå det. Og lufti
her ute var som vin, ho gav sin mann mod; — skulde han endå våga seg
til å senda friarbrev? Eller skulde han drygja til han hadde
andre-eksamen ?

Ein sann student burde vera trulova. Og det var vondt å vera so åleine
i verdi. Ingen var sæl, utan han åtte eit trufast hjarta som med
kjærlege tankar kunde fylgja han i hans strid. Berta Maria, stakkar, ho
var snild og god; men ho var berre tenestgjente, Det var idealet ein
måtte nå. Han kom sistpå til lags med seg sjølv um, at dersom Jens i
Larsebakken sende pengar, so vilde han fria; men elles fekk det vera
til etter andre-eksamen.

Han skulde til å siga ned i sine pengesorger att, men hugsa so at ein
sann student burde ikkje tenkja på pengar. Det var poetisk å vera
fatig; ein sann student skulde leva for ideen og lata kræmarar og
bønder syta for mynt og mat.

I det heile: han fekk hugsa at han var student! — og ikkje gå her og
innbilla seg at han var skulegut og bonde enno! Drøyma um sine
framtids-voner skulde han; um det arbeidet han vilde gjera ein gong;
det som gjorde studentlivet idealt, det var dei store draumane.

Kapellan Hirsch var det han sistpå kunde takka for alt; og han måtte
ikkje koma til å trega på det hanhadde gjort, denne gjæve mannen. Og
Haugum, og Rud, og dei andre gilde gutane, dei skulde få sjå, at
matstr—materialist var Daniel ikkje.

Når rett var skulde han bli folkehøgskulelærar som Meier og Massmann.
Nå; det dugde han vel ikkje til. Men so fekk han bli ein prest av same
slaget som Hirsch,

— so godt som han kunde.

Med ein gong hugsa han, at han hadde gløymt å tinga seg duskeluve. Då
snudde han og gjekk til byen att so snøgt han kunde. Det var best å
vera trygg. Enno kjende han seg ikkje rett student. Og ikkje såg han ut
som student heller. Men når han fekk duskeluva, og so borgarbrevet, so
skulde vel det greida seg. —

— Immatrikuleringsdagen kom.

Daniel Braut drog på seg sine svarte klæde og sette høgtidsamt
duskeluva på hovudet sitt. No var han student. Med bankande hjarta
gjekk han framfor spegelen. No hadde han nått sitt store mål; no vilde
han sjå seg sjølv. Han venta å fa sjå eit hamskifte.

Duskeluva sat ikkje rett; han drog ho meir ned mot det eine øyra. Men
endå sat ho ikkje rett. Han drog ho ned mot det andre øyra. Men det
hjelpte kje heller. So sette han ho midt på skolten; — like nære. Han
freista på al! vis; sette ho lenger bak, eller lenger fram, lite meir
på skakke, lite mindre på skakke; det nytta ikkje. Det var som
duskeluva ikkje vilde høva åt hans hovud.

Daniel kolna der han stod. Han freista på nytt; la dusken bak; la
dusken fram; la dusken midt på aksli; nei. Det vart ikkje den rette
svingen. Og frakken, — frakken sat, som alte frakkane hans hadde sete.
Han såg ikkje ut som student. Han var ikkje student. Han var ein
forklædd bonde.

Bleik og modfallen stod han og glodde på seg sjølv i spegelen. Han
totte han vart seg sjølv so framand. Det breide godslege andletet hadde
vorte langt og magert. Munnen såg styven ut; og augo, som ein gong
hadde vore so blanke, hadde krympa seg i hop og vorte raud-sprengde og
dauv-vorne. Men akslene var gruve; han

7 — Garborg: Bondestudentar.såg liksom nedtyngd ut; laut retta seg upp
når han vilde nå si høgd; annarleis hadde han set ut i sine
studentdraumar. Nå; det laga seg vel. Men kald um hjarta rusla han til
universitetet etter det akademiske borgarbrevet, som han no skjrna
ikkje heller kunde gjera underverk.

Og då han kom der upp, og såg på alle dei unge bystudentane, som kom
strjukande fine og lette som fuglar i sol og bar duskeluva so flott og
fjongt som ho skulde vera støypt til dei, då kjende han seg framand i
dette laget. Han hadde berre ei trøyst, og den var skral: dei andre
bondestudentane tok seg for det meste ikkje stort betre ut enn han med
duskeluva.

Festsalen var full av svartklædde, bringekvite fine herrar. Det var so
det stod svalt av all denne galla. Det skulde mod til å gå inn. Daniel
totte han kom som ubeden mann til gjestebods; det kom for han, at dei
fine herrane såg med uhug på bondeguten som vilde trengja seg inn i
deira lag. Med det same han hadde sett seg, byrja festsongen; det ljoma
so vent i den høge halli. So modigt; so fast; so trygt. Daniel
styrktest. Han sa til seg sjølv: du hev rett til å vera med; du er
student.

Det fekk vera som det kunde med duskeluva; godt var det å ha berga seg
frå åndløysa og råskapen der ute og hit inn i desse reine, rolege
haller millom ideens presteskap. «Hellig, hellig, hellig er studentens
kall!» tona det frå songarlaget i klåre store harmoniar, og Daniel song
i sitt hjarta med. Han lyfte åhugsamt sine augo upp mot takfrisa; der
såg han gudane, dei gamle klassiske gudane, stå og tenkja og grunda,
støypte i gips.

Det var professor Darre som heldt talen. Han la ut um, at vitskapen
hadde sitt må! i seg sjølv. Sistpå kom det eit par av tankane frå
russetalen; so slutta professoren med ei lovprising av det ideale
studen-terliv.

Daniel høyrde på visdomens ord med djup og hjarteleg vyrdnad. Han totte
det var so sant og so godt.Men då professoren kom til det ideale
studenterliv, tenkte han med seg sjølv: gjev Jens i Larsebakken vilde
senda pengar.

So skulde dei nyfødde ånds-adelsmennene fram og få sine borgarbrev og
gjeva lovnaden. Det var ei lang mønstring. Dei fleste var bystudentar,
folk med store plattyske namn, og med dette serskilde fine lag, som
Daniel badde undra seg yver i alle sine dagar. Men ender og då kom det
trampande ein homo novus,1 ein Aslaksen eller ein Bragettad; og Daniel
såg med veksande uro, kor lett det mest alltid var å kjenna dei frå der
andre. Dei hadde ikkje svingen. Brevi sine tok dei imot med stive
keivhendte tak og innbilte seg at dei bukka, men det vart berre ein
rykk i nakken; andre tverrbøygde seg som dei skulde gå av på miden.
Daniel vart mindre og mindre der han sat. Og no skulde han fram. «Herr
Daniel Olsen Braut.» — Han dukka upp; steig fram so godt han kunde;
samla ikkje klårt; salen låg som t skodd og susing, og endå var det so
uhyggeleg stilt. Kvite kragar og andlet lyste utydeleg fram or skoddi
liksom store tome augo; i ein benkekant snåva han; det gav eit brak; so
steig han tvo steg fram på tærne; fekk tak i brevet; innbilte seg at
han bukka, men det vart berre ein ryjck i nakken;

— og so attende til plassen sin, sveitt, men glad fordi det var
yverstridt; det varde ei stund fyrr han torde sjå upp att.

Han tok til å tenkja, der han sat. Hugsa Dølen og hans hunar og
vandaler; der var visst meir i det enn Dølen hadde visst. Når ein av
dei plattyske kom, var det som det skulde vera eit anna folkeslag. Det
var ikkje sagt at dei var fagre; det var ikkje sagt at dei førde seg
godt dessmeir; dei kunde vera stygge som arvesyndi og keivelege som
trehestar, — og likevell Likevel såg ein at dei var «Herrar». Dei hadde
i all si ferd noko trygt og sjølvbyrgt; dei hadde det som Horats kalla
frons urbana; og når alt kom i hop, so var visst det det sanne
daningsmerket. Var dei fødde

1 homo novus: ukjend (ættlaus) mann.med det f Var det noko som ein
måtte vera fødd med? Var det ikkje sant at alle av naturi var Uke, og
at det edle og høge føddest likso ofte i hytte som i borg? Skulde
Vårherre ha stelt det so, at dei som var fødde i rikdom, fekk alt godt,
men dei som var fødde i armod, laut bera merke av det alle sine dagar?

Daniel vilde ikkje tru det. Vårherre var rettvis; alle var like frå
hans hand. Den skilnaden som var, den kom av at folk voks upp under
ulike vilkår; og den kunde jamna seg med tidi.

Og so hadde bondegutane krafti, som Dølen hadde sagt. Som dei her kom
stigande, ålvorsame og tunge, sume små og tettbygde, andre staute og
store, såg dei ikkje ulikt ut til «søner av tjellet*.

«Hellig, hellig!» ljoma det endå ein gong. Daniel hadde vunne yver sine
tunge tankar; akademisk borgar var han no, det hadde han brev på. Og no
vilde han vera glad, so lenge han åtte mynt.

Han fylgde Haugum til Kafé National; dei vilde «merke dagen>. Ein heil
flokk hadde samla seg i kaffistova; der var det gilde med talar og øl;
det ideale studenterliv byrja no, tenkte Daniel. Og det vart
festtale-idealitet i foss og flaum. Dei gamla tala for dei unge og dei
unge for dei gamle; ein bystudent tala for bondestudentane og ein
bondestudent for bystudentane, det vil segja for dei bystudentane som
hadde frisyn og vidsyn nok til å slå lag med bonden; bonden var fortidi
og bonden var framtidi; bonden sat inne med fedre-arven, og bonden sat
inne med framgangstankane; bonden åtte landet og bonden vilde bera det
fram. Skål! Leve! Hurra! hurra! Daniel drakk øl og totte det stod godt
til. Han hadde ikkje visst at bonden var slik kar; men når ein
bystudent sa det, og når folk som Hans Haugum og Jens Rud samtykte i
det, so måtte det vera sant; og då var det staut å vera bonde. Han
gjorde seg ein sving burtum spegelen og såg at duskeluva ikkje sat so
ille endå.

God og mett rusla han heim. I morgon vilde han skriva friarbrev. Jens
Bakke sende nok pengar; ogsende han ikkje, so vart det vel endå ei råd;
verdi var god og glad, og folk var so snilde. —

— Då han kom upp på hybelen sin, var der reinskura og stelt som til
helg. Stakkars Berta Maria, det hadde visst ho gjort til ære for dagen.
Berta Maria var snild. Han vilde gjera seg kjend med henne, stakkar; ho
hadde vore so bleik i seinare tid. Bar ho kann henda i løyndom på ein
elsk som ho visste var vonlaus?

Tung og trøytt la han seg på sengi. Han seig av i øltunge draumar; fyrr
han visste ord av, sov han; og den natti sov han som ein hest. Då han
vakna, hadde han vondt i hovudet. Men det høyrde med til det ideale
studenterliv; han fekk finna seg i det. —

— Tunge, ukjende steg kom stabbande; døri gjekk upp; eit framandt
kvinnfolk kom inn med kaffien. Det var eit digert raudt gjentebeist,
skakkmynt og med rottetenner; rund var ho i ryggen og skeiv i mjødmane;
Daniel stirde; kva tydde dette, tru? «Vessgo!» sa gjenta. «Å så skulde
jæ høre om Dere ska ha kjøpt noe i byn i da; jæ er den nye pika.»
«Jaso,» sa Daniel, han var grovmælt etter ølet; «kvar hev det vorte av
den gamle?» «Hu? he-he; hu fikk forfall, som dom sier. Hu er reist.»
Daniel kjende seg uhugleg. «Forfall?» sa han. «Ja—a. Ja dæ er ikke noe
som jæ bryr mej om å snakke om, kan Dere vite; men slik går’e, når e’
pike ikke passer sej! Hu kunde ha holdt sej fra dom soldaterslaska,
vel, og holdt sej orntli, hu som andre piker! Men d’er ’ke noe for mej
å snakke om da, skjønner Dere.»

Student Braut kom ikkje til å skriva friarbrev den dagen. Han kom ikkje
til a skriva friarbrev dagen etter heller. Han kom i det heile ikkje
til å skriva friarbrev. Derimot sa han upp romet sitt og flutte til eit
kot i Fredensborgvegen. Han kunde ikkje halda ut å bu på den gamle
hybelen sin lenger; og minst kunde han halda ut å sjå på denne nye
gjenta.

                                   VII.

VII.

Fyrelesningane tok til; skulegutane gjekk og var studentar.

For Daniel var det til stor hjelp; det spreidde tankane. Og minst kunde
han her uppe millom all denne ideale ungdom tenkja på Berta Maria.

So åndfulle som han hadde tenkt, var fyrelesningane ikkje. Mang ein
gong hadde han kalla dei åndlause, um han hadde tort sagt eller tenkt
slikt um so høge ting. Men det torde han ikkje. Det var sjølvsagt berre
han, som ikkje til gagns forstod dei.

Det var det gode her at ein turvte ikkje læra leksor. Og vart ikkje
yverhøyrd. Ein hadde ikkje anna å gjera enn å høyra på, og skriva
«notater» um ein so syntest; og vilde ein vera burte frå
fyrelesningane, var det ingen som heldt rekneskap yver det.
Professorane kjende ikkje læregutane sine dessmeir; kvar stelte seg som
han sjølv vilde. Dette lika Daniel. Men han undrast på korleis ein
skulde læra sine ting, når ein ikkje fekk leksor.

Um ettermiddagen gjekk han og dreiv med kven han fekk lag med. Han
hadde tenkt å lesa igjenom på nytt det han hadde både lært og ikkje
lært i sine skuledagar; men det fekk vera til sidan. Um kvelden var han
stundom i teatret. Han lika seg der; mest alt gjekk ut um kjærleik. Og
alt var fagert og idealt. Teatret var som eit eventyrland midt i
livsens prosa; der levde det fagre sitt liv i fred, avgøymt frå alt som
kunde skipla og skjemma. Der levde Daniel i sanning idealt, totte han,
endå han laut sitja på «Tolvskillingen». —

— Jens i Larsebakken sende pengar. Men den moldtrælen sende 50 dalar i
staden for 100, so det galdt å spara; og Daniel sparde det beste han
hadde lært. Det galdt å få dei 50 dalarne til å rekka so langt som råd
var. Med tid og stunder laga det seg vel so han fekk meir.

Den som hadde hjelpt so langt, hjelpte nok lenger. Og no hadde Daniel
ei serskilt god von; for Jens iLarsebakken hadde fortalt, at bror hans,
han Lias, hadde teke skjerp på fleire «lovende» malmgruvor. —

— I Studentsamfundet var han nokre kveldar og vilde sjå på det store
studentliv. Men det var so høgtidsamt der. Han kom reint burt i denne
lange, store salen, miliom all den mengdi av kaut ungdom; og han sat og
høyrde på avisupplesingi og ordskiftet so still som i ei kyrkje. Men
ordskiftet gjekk um eit haustbali, som sume endeleg vilde ha; og det
var merkeleg kor kvike dei var til å rengja um ordi for kvarandre og
redi-gera kvarandre •in absurdum».* Daniel høyrde med vyrdnad på desse
store talarane og tenkte med seg, at slikt kunde ikkje han læra. Men
langsamt var her; han sat berre og stunda etter at dei vilde slutta.
Endeleg kom toddyen. Men det var ikkje som i russelaget. Ein måtte
sitja so stiv som ein stake og høyra på lange talar; fyrst når det leid
ut på natti ei stund, vart her noko meir liv. Men når det leid so
langt, so slutta dei.

Dette var vel i røyndi det ideale studenterliv? Men ein kveld sette
Aslak Fjordan i med ein hivande lått og svor på, at verre tull hadde
aldri han vore uppi. Og då Haugum so halvt hadde samtykt i dette, var
Daniel heilt med. Dei vart samstelte um at det ikkje var den rette ånd
i studentlivet no; og då dei skil-dest, bad Aslak dei koma heim til seg
næste laurdagskvelden ; der skulde dei ha det mykje gildare enn i
samfundet, meinte han.

Laurdagskvelden kom; og Aslak heldt ord. Det var eit heilt lite lag; og
der var liv i laget. Eit par av gjestom, miliom dei ein student Hærland
av «Frams»-klikken, sa Aslak — var nye for Daniel; men snart var alle
kjende. Samrøda var straks i gang. Professorane vart ymist dømde; so
kom vitskapsspursmål upp; serleg galdt det filosofien. Haugum var i
beit med «overgangen» frå ,intet’ til ,tilværelse’ og bad Hærland
greida dette; Hærland lo og spurde, um Haugum meinte at slikt var til å
«forstå». «Kann De finna ein norsk stu-

1 redigere in absurdum: gjera lil narr.dent som har lært å forstå den
Hegelske logikken,» la han til, «so skal eg ikkje vera ærleg mann». Då
lo Aslak med sin store lått og sa at det vilde han pinedød tru;
diktaren Gregus Johnsen nikka.

Frå logikken kom dei til etikken, og frå den til politikken. Hærland og
Aslak var republikanarar, dei andre konstitusjonelle; og det vart varm
strid; dei einaste som ikkje var med i ordskiftet var Ortvedt, som
totte dette gjekk for høgt, Gregus Johnsen, som fann det prosaisk, og
Daniel, som hadde nok med å høyra på. Dessutan visste han ikkje rett
kven han skulde halda seg til; han heldt i grunnen med Haugum, men
hadde likevel best hug til å stydja Hærland, som var ein kvass,
ordsterk kar.

Men um ei stund vart Aslak leid av ordskiftet og vilde ha samhug og
hjartelag; so sette han i med skakande mål: «Ja vi elsker dette
landet». Det hjelpte. Haugum gløymde kongedømet og republikken og song
i med glad jubel: <som det stiger frem»; Daniel og Gregus Johnsen
fylgde etter; Hærland kunde ikkje heller halda seg, men kom med pa «de
tusen hjem».

Og dei song og song seg varme. Det eine verset tok det andre; og for
kvart vers vart dei gladare og meir uppglødde. Då dei sistpå med sterke
røyster hadde svore:

«Også vi når det blir krevet, for dets fred slår leir»!

klinka Haugum på glaset og bar fram i stilslege ord ei skål for
fedrelandet. Han hadde ikkje mykje å segja, og det vart ingen tale; men
det var so godt meint. Der var stilt i laget med’ den skåli vart
drukki. No fann Gregus Johnsen at hans tid var komi; han spurde
blidsleg, um herrane hadde lese det siste diktet av Bjørnson. «Ja,»
svara Ortvedt snøgt; men Daniel var truskyldig og sa nei; og so gav
Gregus seg til å segja fram diktet. Han deklamera stridt; og det vart
ikkje mykje klapping. Men Haugum reis upp og heldtein tale for Bjørnson
som vekte slikt samtykke, at Gregus prøvde seg med ein tale til um det
emnet. Av den talen tok Hærland seg tilføre til å taka på
«skandinavismen»; Haugum la imot; men det viste seg snart at dei i
grunnen var samde. Og no var dei komne so langt med toddyen, at dei tok
til å blidkast; og laget skilde seg sund, Ortvedt fortalde um eit
fyllelag som hadde enda med, at verten skaut etter gjestene med
revolver; Haugum og Hærland dryfte riksstell; Gregus haka seg fast i
Daniel og greidde ut um si vanheppe til eksamen, Han hadde vore uppe
tvo gonger; men det Daniel måtte vita var, at han ikkje var skapt til
eksamenshest. Han var skapt til noko anna, noko som han for sin part
trudde var høgare. Han visste ikkje um herr Braut kunde vera med han
på, at poesien var det høgste i livet . , , «jau, jau,i ropa Daniel;
«poesien, — jau; det er just mi meining og; der er ingen ting, som —!»

Gregus var glad yver å høyra det. Der var so mange filistrar no um
dagen, og det endå millom studentane, filistrar vilde han segja, som
ikkje hadde syn for dette, at poesien var den øvste livsmakt. Men det
forstod Gregus; og ingen skulde få han ifrå det, Å spenna han for
eksamenskjerra, det var som å ... ja, han vilde ikkje bruka det biletet
han tenkte på. Folk snakka um åndsutvikling, um tanketukt ... ja,
Gregus hadde lese filosofi og eit og anna slikt; men . . , dei kjende
ikkje åndi desse folk; dei hadde aldri kjent åndi brusa gjenom seg på
breide venger; Gregus vilde segja at dei hadde ikkje det, når dei
trudde at dei kunde binda åndi til reglar, og segja at so og so skulde
dei tenkja, og so og so. Liksom åndi ikkje gjekk sine eigne vegar!

— «Ja syng den,i ropa Aslak Fjordan; «syng den!»

— Haugum sette i med roleg, mild røyst; alle lydde:

«Jeg har baaret Lserkens Vinge, jeg har sunget højt dens Sang; jeg har
følt jeg skal mig svinge ind til Paradis en Gang, ind til Paradis en
Gang.»Songen kom til rett tid; Haugum måtte syngja han uppatt. Hugmilde
og hugvarme sat dei og lydde og drøymde uppatt sine barndomsdraumar um
englane og Gud fader. Det kunde til kvardags henda at dei kom i tvil um
eit og anna i kyrkjelæra; men i stunder som desse kom alt det gode og
varme hjartelaget upp i dei, og dei trudde som born. Sjølve Hærland
vart riven med. Blid-øygd og bringevarm sat han og lét seg glida inn i
fredsæle kyrkje draumar; sistpå banna han på, at dette var det høgste
og djupaste i oss, kor mykje me so streva med å tvila og fornekta.

Um ei stund var dei komne inn på eit nytt emne: kvinna. Eit langt
kapitel vart det. Dei gjekk heile skalaen igjenom, frå «idealet» — skål
for kjærasten! «Mulniet sank, det svale» — og nedetter, til dei nådde
botnen. Då sette Ortvedt i med eit lite skralt, brestande mål og song
um «Samson som clskede Daliladalila, da-liladalila»; og no gjekk det
laust; Daniel, som tenkte med hjarteverk på si arme Berta Maria, kunde
ikkje reti lika seg. Gjenom ein naturleg tankegang kom dei frå dette
inn på uhuglege ting, sjukdom og medisinsk styggedom, so Daniel til
slutt sat reint og fælte. Då sa Aslak «Skål!» og slo i seg resten av
glaset. «Var det det andre eller tridje?* lo han og laga på nytt, og
mana på dei andre, at dei fekk sjå å koma etter. Men då Ortvedt endå
heldt på med sine hospitalssogor, stod Aslak upp og sette i med eit
mæle som kunde vekkja daude: «Sjung om studentens lyckliga dag*.

Visa kom til rettan tid. Haugum reis upp og song med; snart gjekk dei
og dreiv på golvet og song alle i hop; men til endes på verset kom dei
ikkje; samrøda tok dei att, ein etter ein. Dei hadde fenge so mykje i
tala um no; tvo og tvo eller tri og tri stod dei burtetter golvet og
prata; og rett som det var måtte dei burtåt bordet og «skåla». Det vart
livlegare og livlegare, og rødone gjekk sterkare og sterkare, liksom
ein sjø nar det aukar på og blæs. Sume antra um kvar det var best å få
middagsmat; andre disputera um dei tri personane i guddomen. Og 110 kom
det fram mangtav det dei elles gjekk og tagde med. Pengesorger og
synder, narreverk og dårskapar vart framlagde so tru-hjartigt og heilt
som dei stod for sin siste domar. Daniel kunde ikkje lenger bera sine
elskhugssorger åleine; Gregus Johnsen lét Ortvedt vita at han arbeidde
på eit stort syrgjespel som skulde heita Keisar Kaligula; «det var
fanden!» lo Ortvedt; taut Cæsar, aut nihil,» sa Gregus Johnsen. Men
Hærland, som no var komen upp av sitt blide lag, gjekk og la ut for
Haugum so busti fauk, at læra um Kristi guddom var ubibelsk. Og dei
drakk dus med heilag ihuge, og heldt av kvarandre og trudde på
kvarandre, og lo i store glade låttar at ingen verdsens ting. Ender og
då sette dei i med Sjungom studentens\ då gløymdest alt anna, og alle
song med: ilåtom oss frøjdas/» — men straks koka drøset uppatt, og
verset vart aldri utsunge. Lufti stod tett som ein eim av tobakksrøyk
og toddy-eim; Haugum fekk sett eit vindauga på glytt; men det hjelpte
ikkje mykje. So klinka det på eit glas; ein eller ein annan steig fram
raudøygd og bleik og heldt ein skåltale for det eller det, for den
eller den; og då Hærland hadde tretta seg trøytt med Haugum um Kristi
guddom, heldt han ein stor tale for «dei velduge ideane, som no som ein
flaum braut inn-yver oss frå Europa». Det vart mest morgon fyrr dei
slutta.

Men av slike kveldar hadde dei fleire. Og dei song og bråka og skifte
ord um alle ting; slost um politikk og store spursmål, so dei mest vart
uvener stundom; ofte fekk dei Aslak Fjordan og Halvor Mosebø til å
stevjast, eller Hærland til å fortelja eventyr på sogne-mål.

Når dei so pratande og småsullande dreiv arm i arm burt gjenom gata
langt på natt, hadde dei mest jamt ein konstabel siglande i hælane på
seg; «han forstod det var russ, og lurde etter bøter,» meinte Hærland.
No skulde det frå gamalt høyra med til studentlivet å liggja i ufred
med politiet; men den ufreden lét dei vera; når dei høyrde
konstabeltakten etter seg, vart dei støde og ålvorsame som eit
formannskap. Den gamlebonderespekten for alt som lukta «øverheit» sat
dei alle i blodet; ja Daniel vart fastande, når han såg lovens mann.
Det kunde henda, at Aslak, når han hadde dugeleg i hatten, fekk hug til
å «godprata litt med den konstabelslusken,* som han då vilde «spretta
upp i rygg-saumane» eller «slå hovudet ned gjenom halsen på»; men då
hysja dei på han alle i hop. Daniel var so redd at han var på livet;
det var ikkje godt å vita kva veg det bar, dersom ein kom i klørne på
politiet, meinte han.

Men elles kunde dei våga seg ut på ville vegar Laus-slopne frå alle
tuktemeistrar, frå dei strenge bondeskikkar og den gløgge folkedom,
totte dei at dei burde bruka sin fridom. Kristiania nattliv stod for
dei som eit vilt, lokkande eventyr; ein burde kjenna dette utrulege
var-ulv-liv utanfor al! regel og utanfor all moral, utanfor det
menneskjelege samfund. No kunde det henda, når dei var kvike og kvate
og natti var myrk, at Ortvedt nemnde «01 ovenpå»; og so gjekk dei dit,
der dei «kunde få øl etter klokka 12 s>. Men det hadde dei lite moro
av; eventyret var ikkje noko eventyr. Jammerleg Kristiania-prosa var
det, råskap og rotenskap og lukt som i ein rennestein. Det var utruleg
at slikt kunde vera til, og at folk kunde bli so ulkeleg fæle. —

— Daniel vart snart leid av å gå på fyrelesningar. A si^a der uppe på
det svarte universitetet fire fem timar kvar dag og høyra på endelause
utgreidingar um vinklar og kategoriar, det var ikkje stort likare enn å
vera i skule. Ikkje lærde han noko heller. Han undrast på um det ikkje
var slike fyrelesningar professor Darre hadde meint, då han tala um
åndlaus ser vitskap. Og filosofien, — ja den var ikkje til å forstå,
som Hærland hadde sagt.

Han gav seg til å forsøma. Når det leid til eksamen kunde ein plugga i
seg det som turvtest av bokene; det gjorde same nytta. Og det var mange
som gjorde det so. Andre-eksamen var dessutan lett. Og hadde so lite å
segja; ein kunde nytta si tid betre; ein kunde sitja heime i ro og mak
og studera menneskelivet gjenom åndfulle bøker.So gjorde Danie! det.
Ikkje kvar dag; kjenningane kunde undrast på det; men ofte. Og det vart
oftare og oftare

Dei «åndfulle bøkene» fekk han låna av Gregus Johnsen for ei flaske øl
so då og då; etter kvart slo han seg på romanar. —

— Men smått um senn tok pengane hans til å minka. Eit av tvo laut han
gjera no etter kvart: sjå seg um etter noko å tena skillingar med,
eller taka til å spara alvorsamt.

Han valde sparetanken. Ein fekk vera fri student so lenge ein kunde; og
hjelp kom det vel ein gong, den som berre heldt ut.

Lias måtte ve! få selja sitt skjerp no snart; so vart me berga alle. Og
um det skulde knipa, so sa det seg sjølv, at det måtte vera snart gjort
å få arbeid i ein so stor og rik by som Kristiania.

Det einaste han kunde spara på no var maten. Men det var som det skulde
vera. Filisteren levde so han kunde eta; ein student åt so han kunde
leva; ein sann student og idealist skulde leva på smai kost. Og Dølen
hadde levt sine beste dagar når han ikkje fekk middagsmat.

Dette vilde Daniel freista. Tvo dagar um vika lét han middagen vera og
levde på «heimemat». Og det totte han gjekk godt i grunnen.

Men pengane minka og minka.

Ein fekk knipa inn ein middag til. Det var ikkje onnor råd; dessutan
var der det gode med å halda middag heime, at det var so makleg. —

Han vart meir og meir lat. Um morgonen låg han og las og røykte til
langt på dag; og når han kom upp, so bar det i veg med same arbeidet.

Det var so hyggeleg å lesa um kjærleik. Mest alltid fann han ei gjente
som kunde vera Berta Maria, og ei som kunde vera Inga Holm; og då var
det som draumane hans fekk liv. Men livet sjølv vart ein draum som han
gløymde.

Han tok til å forstå hin guten som ynskte å verakonge, og som då vilde
liggja på låven all dagen og eta rjomegraut. Den som hadde ein roman
attåt grauten, og so ei pipe etterpå, so kunde ikkje det vera verst!

Ettersom tidi leid, fekk han slik ein forunderleg mat-hug. So makeleg
som han levde, han vart svolten stødt. Dette kom ille med for sparingi
hans.

Det vart verre og verre. Mat-tankane vart so sterke at han fekk ikkje
fred for dei. Han kunde lesa dei gildaste forteljingar um kjærleiks
sorger og kjærleiks sæle, og so måtte han upp og riva i seg eit stykke
mat. Eller han kunde lesa um riddarliv og kjempeverk i heite draumar um
salt kjøt og flesk og erter på «Dampen». Og det glødde for bringa av
svolt; han kjende lukti av flesk og gule erter, so han mest gløymde
romanen.

Stundom stal han seg på «Dampen» dei dagane då han etter rekningi
skulde halda seg heime. Den sterke strame matlukti frå eimkjøken kom
yver han som ei forlokking; han luska av stad som drikkaren til sjappi,
endå samvitet gnog og gnåla og minte tydeleg um at han ikkje hadde råd.

Når han so nådde den sæle gluggen, der maten kom langande ut igjenom
som frå eit rikdoms djup ... og når han fekk det rjukande varme fatet
millom hendene, so at no var det ikkje draum lenger, men handfast
litande sanning, — å, han kasta seg yver maten som eit dyr, slo kryl på
ryggen som hunden yver ein stolen kjøt-knok og åt, åt; sukka av sæle;
langa i seg grundigt og metodisk, so kvar einskild bete kom til sin
rett, gjorde reint bord, og ynskte seg ein svanehals, so denne gleda
kunde vara lite lenger. Men når han vel kom heim, var han svolten att.

Det var ikkje so poetisk å svelta, som Daniel hadde tenkt. Og det var
med stigande redsle han såg, at pengane hans kvar dag minka. For kvar
dalar som gjekk, var det som det losna eit stykke av grunnen under han;
og når den siste skillingen ein dag måtte springa . . . det vilde vera
som å glida ut i eit myrkt, myrkt gjuv.Han hadde kjenningar; men dei
turvte sine skillingar sjølve. Haugum skulde heim til nyår og taka ein
skulepost; Ortvedt skulde upp på landet og vera huslærar; Aslak Fjordan
hadde nok alt slite sterkt på bankboki si, og Hærland og Sven Dufva —
levde på lån som dei fleste andre. Dessutan heldt kjenningane seg meir
ifrå han no. Daniel tok til å sjå soleis ut, at dei alltid var redde
han kunde vilja låna pengar.

Han tenkte ikkje på å vera fin; dei draumane hadde han lagt til sides
for det fyrste. Kisteklædi sine måtte han spara so lenge han kunde; og
med kvardagsklædi var det heller skralt. Trøya hadde skift leter, so ho
var midt millom flaskegrøn og oskegul, og ho hekk i posar um han som
ein sekk; vesten knappa han att heilt upp åt halsen til å løyna
skjorta, som sjeldan var i vask, av di vask kosta mynt; og um halsen
hadde han ein papirsnipp som ikkje vart bytt ofte. Håret fekk veksa som
det vilde sjølv; og raude skjeggfliser grodde på hoka etter sin eigen
tilhug. Men ned-etter føtene låg broki i store kne, og upptafsa og fæl
ut-yver dei skeive, sprukne støvlane. Han trøysta seg med at no
vinteren kom, kunde han løyna det verste av armods-domen med
vinterfrakken.

Toddykveldane kunde han ikkje vera med på lenger, av di han ikkje hadde
råd til å vera vert sjølv nokon gong. Dessutan vart han so snart full
no, og so reint brysam. Han vart meir åleine, og la seg meir og meir i
hie; det ideale studenterliv fekk han drygja med no, til dess han fekk
skillingar.

Kvar dag gjekk han og venta på brev frå Lias um malmgruvone. Men det
drog ut. Og Daniel kunde snart på dagen rekna ut når han vilde vera
skillings-laus.

Husleiga tor den siste månaden hadde han alt vore kravd for. Den gongen
hadde han sloppe frå det på ei vis; men nytt krav kunde han venta når
som helst. A, at ikkje Lias kunde skriva! —

— Jau; ein dag skreiv Lias. Han skreiv, at han vilde selja garden og
draga til Amerika. Han hadde noei tid fare galen og havt skjerpefeber
og øydt upp tid og pengar på det verste juks; no kunde han ikkje klara
seg lenger. Jens i Larsebakken eller banken fekk taka garden, og ho mor
fekk vera hjå Judit, som no skulde gifta seg med ein snikkar ned på
Neset; han sjølv vilde fara med næste båt.

Daniel sat og las dette, og det var som eit berg av draumar ramla ned
yver han med brak og gov; no låg han der. Kvar skulde han no av!

A, at ikkje Vårherre kunde hjelpa. Han som åtte heile verdi; han, som
var allmektig , . . Kunde han ikkje hjelpt Lias til å finna noko malm?
Kunde han ikkje med eit ord ha skapt ein malmgang i det fjellet der
Lias hadde teke skjerp ? Kunde han ikkje . . . kunde han ikkje skapa
dette brevet um til gull . . . eller gjera den lampa til gull; eller
blekkhuset . . .

«Den som ikke vil arbeide, skal heller ikke æde,» stod der. Men det var
ikkje sant! Hundrad tusund glade gutar gjekk ikring i denne verdi og
gjorde ingen ting, anna enn ugagn, og levde likevel, levde godt, levde
høgt, av di dei hadde ein rik far, eller ein stor arv; kvi skulde ikkje
ein annan vera likso nære til slikt som dei, tru f

Då Daniel hadde tenkt seg trøytt på dette og skjma at han ingen veg
kom, drog han ein tung sukk og sa til seg sjølv, at no fekk han freista
det siste.

I ein by som denne var der arbeid nok. Det galdt å finna noko som ein
kunde lika.

Han tenkte etter. Men alt som kom for han var so åndlaust; der var
ingen idealitet i det. Dessutan kunde han det ikkje.

Kva kunde han? Føra bøker? Nei. Vera lærar i musikk? Nei. I matematikk?
Nei. I latin eller gresk? Nei. I tysk eller fransk? Knapt nok.
Ingenting kunde han, som her var brukande.

Og kven skulde han gå til? Han kjende ingen. Ingen som hadde pengar
eller makt. Han fekk sjå etter i bladi, um der skulde vera noko.

Nei. Ingenting for honom. For handelsfolk og tenest-gjentor var der nok
av arbeid å fa; men for ein student som ingenting kunde, var der
ingenting.

Daniel Braut vart redd.

I si naud gjekk han til Haugum. Han måtte tenkja på å få noko å gjera,
sa han, og spurde um ikkje Haugum visste nokon som kunde ha bruk for
han. Nei; Haugum visste ingen.

Det var svært vandt å få arbeid når ein ikkje var kjend, forklåra
Haugum. Her var slik tevling um kvar ting, hundrad bikkjor um kvart
minste bein, so det skulde lukke til å koma inn i noko, «Men gå upp til
bladstyraren av Bondevennen,» sa Haugum; «skulde nokon vita noko, måtte
det vera han.» — «Ja men . . . kann ein gå til ein slik mann . . . og
spyrja um slikt?» «Ja, det kann ein då vel! Bondevennen er ein snild
gamal mann; berre gå du.»

Daniel tok sine kisteklæde på seg og gjekk. Men modig var han ikkje.

Han vart vist inn i eit stort langt rom, der mange gutar sat kvar med
sitt bord og stelte med avisor. Sume la i hop; andre la i umslag; andre
skreiv utskrifter. Daniel vart teken av ein djup age; han tenkte på eit
ord han hadde lese ein stad, at pressa var den tjorde statsmakt. Han
strauk luva av seg og helsa burtgjenom romet; ingen svara. Dei gådde ’n
ikkje; Daniel totte han vart so liten; det kunde visst ikkje nytta å
freista her; best å gå att. Men so kom det ein liten gut. «Ska Di
snakke mæ no’n?» spurde han roleg og trygg; Daniel vart bljug for den
vesle karen. «Ja . . . det var . . . redaktøren.» cVers’go! inn der!»
sa guten, peika og gjekk. Daniel inn gjenom ein gang; stilt, varleg;
den fjorde statsmakt, den fjorde statsmakt! Romet kvitna av papir;
lufti var full av papir-rasl som av ei kvass kviskring.

Stilt og høgtidsleg banka Daniel på døri. Ingen svara. Ein gong til;
noko fastare; — «kamm-inn!» sa eit tvert mæle liksom langt inne or ein
kjellar. Daniel let varleg upp og steig inn, audmjuk som skulde han
fram for kongen.

8 — Carborg: BondestudentarDet var ingen inne. Romet var ikkje stort,
heller ikkje ljost. Men stygt var det, og ustelt. Midt på golvet stod
eit bord fullt av papir og gamle avisor; for bordenden stod ei stor
kipe eller korg full av same slaget; bøker og pakkar låg og slong
burtetter golvet; ei stor bokhylle lengst inne stod halv-tom og glein
og gapte yver nokre årgangar av Bondevennen og Stor-tingstidende; eit
par pinnestolar stod og dreiv her og kvar, der dei sist var sette. Men
i eit lite kot innan-fyre såg Daniel ein grå rygg, som sat og lutte
framyver ein pult; skulde det vera Bondevennen?

Den grå ryggen vreid seg rundt; Daniel fekk sjå eit bleikt, surøygt
andlet med tunt, raudt skjegg kring tunge, posne kjakar; munnen var
breid og keid, men sa ingenting. Daniel vart ille til mods. «Er det. .
. redaktøren?» spurde han; skulde vel sagt «herr redaktøren», men fekk
det ikkje til. «Han kommer straks,f var svaret; «sitt ned!» Dermed
snudde andletet seg burt att; og Daniel såg på nytt ein grå rygg som
sat og lutte framyver ein pult.

Daniel gav seg i kast med den eine pinnestolen og fekk sett seg. Han
var glad for at den grå ryggen ikkje var redaktøren, men kjende seg
uroleg når han tenkte på at denne store mannen snart skulde koma . . .
stigande inn breid og majestetisk, grundande på landsviktige reformer;
kva skulde ein segja til slik ein mann?

Det banka; Daniel skvatt der han sat. «Kåmm-innl» sa den grå ryggen; og
ein liten mager, halvgamal fyr smatt inn, snau og snøgg, med eit lite
forunderleg katte-andlet. Han hadde ryggen halvt krum til helsing, men
retta seg då han ikkje såg redaktøren; smatt so med lettvinne magre
steg burtåt indredøri; Daniel kjende på seg, at mannen var skreddar.
«Goddag!» — Den grå ryggen vreid seg. «Redaktøren ikkje inne?» — «Nei.»
— «Kjem han snart?» — «Å, i morgon.» — «I morgon?» — «Fyremiddag ein
gong» — «Men i dag var eg her inne i ekspedisjonen; og då sa dei at han
kom her i ettermiddag?» — «I morgon fyremiddag som sagt.Høyr innum
klokka n til i.» — «Ja ja. Men det var elles dette stykket, forstend De
, . ,» — «Kva for eit stykke?» — «Å, dette um luksus . . , um kor gale
det er med all denne luksus'en» ... — «Nå—?» — «Han lova det skulde
koma; men det drygjer so lenge no; eg vilde gjerne vita um det ikkje
kjem snart!» — «Ja,‘ De fær snakka med redaktøren.» — «Og so vilde eg
gjerne vita, um eg ikkje kunde få noko for stykket . . . Det er ikkje
greidt å klara seg i desse tider . . .» — «Høyr innum i morgon klokka
li til I.» Andletet snudde seg burt; den grå ryggen viste på sin måte
skreddaren døri. «Godt, godt,» sa skreddaren, han stod og bytte føter
og liksom dansa; «i morgon II—I . . . Ja, god-mår’n då!» Han vimsa ut
att med lange steg, og det viste seg at han hadde måne.

Daniel lika seg ikkje der han sat; det var uhyggeleg her, og visst lite
å venta. Han våga seg burti døri og spurde vyrdsamt, um det var so at
redaktøren ikkje kom fyrr i morgon? — «Kommer straks,» knurra den grå
ryggen. Var det elles noko han kunde greida? — Mja — nei, det var . . .
Vilde han kanskje ha arbeid i bladet? Var han burtvist frå
universitetet kann henda? -— Nei, Daniel var då ikkje det. — «Nå, godt.
Alle som stryk til artium eller vert burtviste frå skulen kjem gjerne
her og vil vera bladmenner; me kunde forsyna heile Europa med slike
bladmenner; so der bør De ikkje konkurrera. Godt, der er’n.»

Daniel vende seg bleik og budde seg til å helsa. Inn gjenom døri snudde
seg ein diger kropp i ein diger vinterkjole; på hovudet hadde han
skinnluve og for augo eit par store hornbrillor. Daniel bøygde seg gong
etter gong. Den gamle svara ikkje; gjekk burt i ei krå og tok av seg
kalosjone og yverfrakken. So kom han stigande med gamle, varlege steg
burtimot der Daniel stod; helsa ikkje; sa ingenting; stirde stivt
gjenom brilleglasi.

Daniel sa i snåvande hast kva det var han vilde; gamlingen riste på
hovudet og svara nei. Nei, han visste ingenting. Han hadde hjelpt ein
og annan i vegfyrr . . . «sitt ned, gutten min!» — Gamlingen sette seg
sjølv —; «soleis var der ein, som heitte . . . som heitte so mykje som
. . . Jacob, nei, Peder, nei, det var Jacob! nei, det var nok Peder,
Peder, — Peder Monsen . . . «Kjenner De Peder Monsen ?» — Nei. Daniel
gjorde ikkje det. — «Nåh. Ja; det var elles ein gut som forstod å snu
seg; han fekk død og pine låna 20 dalar av meg, som han skulde betala,
når far hans fekk selt ei stor malmgruve han hadde funne . . .» Og
Daniel fekk ei lang soge um denne Peder Monsen og hans gåvor til å snu
seg; den gamle lo og kom i godt lag. Men Daniel kjende seg meir og meir
mod-laus. Der banka det på døri. «Kom!» ropa gamlingen. «Ja, som sagt,
nu vet je ingen ting, gutten min; men De får avertere! — Godkveld,
Godkveld!» sa han til den nykomne, «nå det var bra, De kom. Sitt ned!
Ja, godkveld, gutten min!» —Daniel gjekk; han kjende seg so underleg
kald, og so tung i føtene.

Han gjekk heim og sette seg. Han tenkte ikkje; berre sat og var modlaus
Etter kvart tok han til å drøyma. Kanskje var der ei meining i dette
med. Kanskje Vårherre ikkje vilde at han skulde binda seg til noko
arbeid; han hadde kanskje hjelpi liggjande ferdig, og den vilde han
senda når naudi var størst. Ein dag når han kom heim svolten og trøytt,
og reint modlaus, låg der eit brev på bordet til han med IOO dalar i og
berre dei ordi: «frå ein ukjend ven; friskt mot!» Og når dei dalarne
var ende, so kom det eit nytt brev av same slaget . . . Han sat og
rekna ut korleis han på beste måten skulde bruka desse pengane; men han
kom etter, at 100 dalar var reint for lite, og so drøymde han draumen
um att so, at no låg det 200 dalar i brevet. So banka det på døri;
Daniel skvatt upp . . . Men det var berre Gregus Johnsen.

Dagen etter gjekk Daniel upp i universitetshalli og såg etter, um der
var nokon huslærarpost utlyst. Jau, der var ein. — hjå ein dokter
burtpå Strilelandet. Daniel gjekk att med ein gong. Vårherre kunde då
aldri vilja at han skulde grava seg ned på Strilelandet.Han hadde ikkje
ro lenger til å sitja inne og lesa. Ikkje kunde han gå på
fyrelesningane heller; hadde anna å tenkja på. Han gjekk mest og dreiv
på gata og døyvde sine redde tankar i draumar; og han hadde ei løynleg
von um, at han på denne måten kunde slumpa uppi eitkvart. Lukka hans
sat kann henda og venta på han her eller der, berre han kunde koma yver
ho. Maten! For ein so jammerleg ting som maten kunde då ikkje ei sjel
gå under. Alle heltar i alle dikt fekk alltid maten; det var rått å
spyrja um slikt. Maten måtte koma. Vårherre var vel likso god diktar
som dei andre . . .

Meiningslaust, tankelaust, uforsvarleg vilde det vera å hjelpa han upp
or bondelivet og so sleppa han att på denne måten. Det var ikkje fritt
for at Daniel i sine inste tankar so smått truga Vårherre med, at han
vilde slutta å tru på han, um han ikkje hjelpte no. Det var tankar som
han sjølv fann formastelege; men han forsvara dette med, at dersom han
skulde bli upp-rådd no, so vilde han vera nøydd til å tru at der ikkje
var meining i livet. Og so lett som det måtte vera for Vårherre! Han,
som hadde kvar manns hjarta og tanke i si hand . . . Daniel gjekk og
tenkte ut tusund måtar som Vårherre kunde gjera det på. Eit gamalt
minne um eit salmevers sveiv stundom fram for hugen hans, noko um at
Vårherre gav borni sine det dei trong medan dei låg og sov; og kva stod
der ikkje i bibelen ? Gamle Kingo song um både Josef og Elias og mange
andre; versi susa for øyro på guten, til dess han sistpå liksom høyrde
dei:

cElia, sig, hvo fødde dig, der Regnen forholdtes underlig i den svare
dyre Tid?

I Sidons Land en Enke rund

til den Gud sendte dig samme Stund.

Og at du ei skulde lide Nød,

der du drogst did, som Gud dig bød,

og hans Befaling gjorde,

dig forde Ravne, Kjød og Brød

aarle og silde til din Fød'.Joseph blev til Ægypten solgt og der i
Fængsel kast med Vold for sin Gudfrygtighed ; men Gud hjalp ham tit
Herrenavn, hans Venner til stor Ære og Gavn,

Gud havde Daniel ei forgjæt, der han blandt Løveme var nedsæt, sin
Engel sendte han did; han hann em Mad da føre lod ved Habakuk, sin
Tjener god.»

Det galdt å ha tru; det sa seg sjølv. Men han trudde. Var det ikkje
anna det stod på, — han skulde tru so fast som fjell! Men som han
tenkte dette, kjende han innanfor tanken samvitet, som vakna og stakk
nosi fram og sa: det lyg du.

Skulde det vera det som var i vegen? Vilde Vårherre gjenom naud og
trengsle bøygja hans hug og driva han til bot? Han vart uroleg ved
tanken. Dagen etter gjekk han upp på universitetet og vilde sjå betre
etter um den huslærarposten; det var kann henda ikkje verdt å krevja
for mykje av Vårherre heller. Men då han kom der upp, var lysingi um
huslærarposten burte.

Daniel rusla heim med bøygd nakke og tunge steg. Men etter kvart som
han gjekk, tok draumane til å vakna att. Når naudi var størst, var
hjelpi næst. Kann henda . . . når han kom inn, so låg der eit brev til
han på bordet, eit brev med ein veksel, frå ein ukjend ven, IOO dalar,
200 dalar, 500, 1 000 . . . Han trudde det ikkje sjølv. Men då han
steig inn på romet sitt, glytte han uroleg burt-åt bordet, um der
skulde vera noko endå . . . Ved Gud! der låg eit brev. Skulde det vera
tenkjeleg ? Skulde Vårherre i sin uendelege nåde , . . Han reiv upp
brevet med skjelvande hender. Der stod: «Hr. student D, Sørbraut.

Kjære søskendebarn!

Jeg har faaet saadan lyst til at komme til Kristiania. Jeg kan ikke
trives her hjemme; thi forholdene her er saa bedrøvelig smaa, saa at
jeg kan i sandhed sige med den store digter B. Bjørnson: her er saa
knugendetærende trangt, og mit mod er saa ungt og rangt. Derfor vil jeg
nu bede dig, som er student og bekjendt der inde, at du vil gjøre mig
den store tjeneste at skaffe mig en plads i Kristiania. Jeg kan ikke
spraag; men jeg skriver en god haandskrift og kan de fire species og
reguladetri med brøk, samt renteregning og decimalbrøk; og mine
fodringer er ikke store, naar jeg bare kan leve der inde . . .»

Daniel heiv brevet ifrå seg so langt han kunde. Han var for hugtung og
mødd; han kunde ikkje læ.

VIII.

Ved billettgluggen på Dampen stod Daniel og fraus og veksla sin siste
dalar. Han var blå um nebben og tung i hovudet. Og av tankar hadde han
berre ein: at ein fekk leva so lenge ein kunde.

Som han skulde inn i matsalen kom Jens Rud. Han var nærsynt og kjende
ikkje Daniel med det same; denne vart bljug og vilde helst sleppa ifrå
han. Men so helsa Rud og spurde kor det stod til. Å takk.

Dei kom inn og til bords; Rud tok i øl, og Daniel kom seg. Fra Hirsch
kunde Rud helsa; det var slutt med ståket der uppe no, so lenge det
kunde vara; bisp og departement hadde fenge i stand ei semje; og den
stod vel ei stund. Men pietistane var ikkje å lita på. Dei kunde tala
søtt um fred og broderkjærleik; men dei var som svartfot-indianarar:
låg på lur langs vegar og stigar og tok skalpen av sin kjære kvite bror
so snart dei såg seg kans til det. «Ja, det er visst sant det,» sa
Daniel.

«Ja; slikt ligg me og slæst um her heime,» heldt Rud fram.
«Dåpsformularar og gamle talemåtar! Uti den store verdi, der hev folk
anna å tenkja på. Hev De lese den siste talen av Castelar?» — Nei,
Daniel hadde ikkje det. «Ja, den må De lesa. Det er ein stormann, den
Castelar.» — «Det er visst det?» — «Ein stormann!»

Daniel.

«Ja; slikt ligg me og slæst um her heime,» heldt Rud fram.
«Dåpsformularar og gamle talemåtar! Uti den store verdi, der hev folk
anna å tenkja på. Hev De lese den siste talen av Castelar?» — Nei,
Daniel hadde ikkje det. «Ja, den må De lesa. Det er ein stormann, den
Castelar.» — «Det er visst det?» — «Ein stormann!»Sidan fortalde Rud um
dei politiske tilstand i Frankrike. «Det er greidt, at all ungdom
heretter må vera republikansk,» slutta han. Daniel kunde ikkje finna
noko å segja imot dette, og so svara han, at det var rimeleg. «Er De
republikanar,» spurde Rud tankelaust. «A ... i prinsippet må eg segja
—; elles hev eg ikkje tenkt so mykje yver det.» — «Nei,» sa Rud med sin
klåre, fine smil; «ein vert fristatsmann i desse dagar um ein so ikkje
tenkjer. Det ligg i lufti, ser De.» «Ja, det er visst so?» svara
Daniel.

Han sat og tenkte på Haugum og hans motgrunnar mot republikken, men
kunde ikkje få tak i dei. Og Rud var visst meir klårtenkt.

Um ei stund sa Rud: «Gjeng De mykje i teatret?»— «Å . . . sumetider.» —
«Ja; kva segjer De um slikt stell?» spurde Rud. Daniel vart forundra;
han hadde ingenting å segja på stellet. Men det sa seg sjølv at Rud
forstod det betre enn han ... «å, det kann visst vera mykje å segja,»
svara Daniel. «Mykje å segja?» ropa Rud; «det er ein skandale!» Og han
forklara med heite ord, at slik som teatret no vart styrt, so var det
eit reint rengjebilete av eit nasjonalteater. Han tala so myndigt og
sak-kunnigt um dette, at han måtte ha rett; og som Daniel no var modig
og mett, sa han i full forundring: «At folk vil finna seg i slikt!»

Rud smilte. «Me er dauve av oss, me nordmenner,» sa han. «Det er vel
so,» svara Daniel. Rud heldt fram, lågt og løynvore: «elles er det
ikkje sagt kor lenge me finn oss i det heller.» — «So?» — «De må ikkje
snakka um dette; men det kunde vel henda at her ein god dag . . . vart
leven.» — «Leven?» — «Ein demonstrasjon, forstår De . . . ein
pipekonsert eller eitkvart slikt . . . Vilde De i tilfelle vera med?»
Daniel kjende seg gjøld ved den tiltrui Jens viste han og svara: «Ja
visst vil eg vera med.» Jens såg på han. «Skal det vera eit ord?» —
«Lat gå.» — «Kvar bur De?» — Der og der. — «Godt, so skal De fa bod,
når tidi kjem. Men tonn for tunge so lenge?» — «De kann lita på meg,»
sa Daniel.Då dei kom ut, sa Jens: «Kaffi?» og Daniel gjekk med. Straks
etter kom han til å tenkja på, at kann henda kunde hau no på ein fin
måte slå pengar til husleige. Han bråstana og sa: «A nei; eg hev nok
ikkje råd til dette. Eg slo sund den siste dalaren min i dag, so no
gjeld det å spara.» Daniel vart eit grand raud; han trudde Rud måtte
forstå dette. Men i ein forundra tone svara Jens: «Kaffien er min, veit
De!> — «Å — ja

— takk,» mulla Daniel; han hadde tenkt, at Rud hadde havt finare teft i
slike ting. —

Kafé National var fast samlingsstad for Frams flokk, og hadde stor
søknad av den «folkelege» ungdomen. Daniel såg etter Fram; men det var
ingen her som han kjende. Gjenom den halvopne døri til det inste romet
såg han eit par fyrar som kunde høyra til flokken, kann henda; lange
var dei og lurvne og minte um eit ord, han hadde set i bladi: «Røvere
fra Apenninerne»; dit inn tok Rud vegen. Og der fann dei Fram; han sat
for bordenden og skreiv. Jens og Daniel sette seg.

Daniel såg ikkje stort anna av Fram enn eit urimeleg langt svart hår,
som hekk ned yver augo hans, og som han stundom, men reint til
fånyttes, strauk upp yver panna med handi. Han var klædd i ein svart
sidfrakke, som var blank på olbogane av langt slit og eit grand frynsut
fram-med hendene av same årsak; mager var karen og sped. På bordet
framfyre han stod ein or-drukken kaffikopp og ein kopp moltor;
skrivepapir hadde han ikkje; han sat og skreiv på kanten av eit gamalt
avisblad; baksida av ein subskripsjonsplan hadde han skrive full og
lagt ifrå seg. Dei tvo røvarane sat og las avisor; det var stilt i
romet; ein høyrde berre pennen skrasla og riva i det grove
trykkpapiret; Fram såg ikkje upp utan kvar gong han var burti
moltekoppen. Då stirde Daniel forviten på dette lange, fine, sterke
andletet og på dei ljose blåe barneaugo og undrast på, at dette skulde
vera den fæle radikalisten dei tala so mykje um, og som politiet etter
folkeordet vakta kor han gjekk, so han ikkje skulde gjera revolusjon på
opne gata.

Etter kvart kom fleire av flokken drivande; og detvart meir livleg. Ein
skulde ha kaffi, ein annan øl; ein tok brød attåt; han hadde ikkje
fenge middag, sa han. Eit par kom med bøker under armen; dei bruka å
sitja her og lesa, av di dei ikkje hadde ved heime, Ein ung,
fatig-fornem student bad um øl av dei andre «då han ikkje hadde kreditt
her lenger»; «hev du kreditt nokon annan stad då?» spurde dei. «Fanden
heller,» svara den unge. Då lo karane; og Strand — han med brødet —
meinte, at no kom då vel Baardsen endeleg til å hengja seg upp, som han
burde ha gjort for lenge sidan. Den unge — Baardsen — drog på aksiom;
«det er ingen som vil borga meg eit reip,» sa han. «Du skal få eit
sekkeband av meg,» svara Strand, «men når du hev brukt det, vil eg ha
det att; eg hev snart bruk for det til min eigen hals.» — «Gjev meg eit
stykke mat, so skal me forhandla um den saki,» sa Baardsen, «Fanden, eg
er ikkje halvmett sjølv! — Nå, din slyngel, din idiot, ver so god; gjev
det måtte forvandla seg til gråstein i din hole hals og i din botnlause
vombsekk!» — «Takk,» sa Baardsen.

Daniel tok til å lika seg i denne flokken; dei var fnnt liksom han, men
kunde taka det lett. «A du,» sa Fram til den eine røvaren, «kom hit med
det fillebladet ditt!» — «Eg hev ikkje lese det,» knurra røvaren. «Kom
med det!» kvesste Fram i; han måtte ha noko å skriva på! Den andre reiv
bladet i tvo og gav Fram lysings-sida. Under dette kom det eit par
ungdomar inn, som Daniel dømde var teologar, og som nok ikkje høyrde
til laget; dei sette seg ved eit mindre bord burtmed vindauga, og
skjenkjedeigja kom med kaffi til dei. «Johanna!» sa Fram «kor mange
koppar hev eg fått no?» — «I dag, meiner De?» — «Ja?» — «Seks.» — «Lat
meg få ein til, Johanna.» — «Berre ein?» spurde ho og lo til dei andre
med sine kvite tenner. «Ein i senn,» nikka Fram og skreiv.

Men då kaffien kom, la han pennen frå seg. Han rette seg upp og såg seg
ikring; Daniel la merke til, at han ikkje hadde halskrage; so gav han
seg i ferd med kaffien, Og då den fyrste torsten var sløkt, sahan til
Bårdsen: *Du Bårdsen? Eg vil segja deg det, at dersom du hengjer deg
upp no, so gjer du ei god gjerning; for ein laban er du, og ein laban
vert du; men ... lat no det vera godt. Vårherre hev bruk for allslags
folk; han hev bruk for teologar og, må ein tru.» Dei forstod straks
kvar han vilde av; dei tvo unge teologane, som sat der burte so
reinstrokne og strame, lokka nok altfor sterkt hans vikingnatur. Serleg
måtte den eine vera Fram lysteleg å sjå til; det var ein sann
teater-teolog, med svarte kisteklæde og engleslips; det vesle magre og
samanbitne andletet bad i alle sine rukkor og munnvikar Vårherre fri
seg frå verdi, og han heldt seg so stiv som han skulde ha svelgt eit
økseskaft.

Det var desse karane Fram vilde egla seg innpå. Han småfikta mot
teologar og teologi, so det var ikkje greidt for unge teologiske
studentar å høyra på; i fyrst-ningi gjekk det smått og halvt på lentor;
han kunde smila som eit barn yver sine kvasse ord; men augo glødde upp
sumetider, og han vart harskare og harskare. Snart kunde guten med
økseskaftet ikkje halda seg so høg og bleik som fyrr. Han raudna og
raudna. Vart meir og meir ladd, med sanningshug og med sinne; gong på
gong såg det ut til at no kom han; gong etter gong svelgde han harmen i
seg att; endeleg braut det laust; han kunde ikkje meir. Fram dreiv på
med, at prestane skulde vera folkelærarar; dei skulde vera som dei
gamle rasjonalistprestane, som lærde bonden dyrka jordi; det var anna
til kultar det, skulde han tru, enn desse haruspeksane no um dagen, som
var ljosredde som rotta, og berre kraup inn til altaret og låg og mulla
yver mysteriet; då kom økseskaftet. «Undskyld,» — måtte han vera so fri
å spyrja, kven det var som hadde gjenomført den nye skulelovi? Og kunde
det vera rett å kalla dei som det hadde gjort, for ljosredde f — Daniel
fekk med ein gong vyrdnad for økseskaftet. Men Fram snudde seg
ågangsfus til den vesle teologen og sa, at det um skulelovi var noko
humbug 1 Og han la ut på sin ser-eigne måte, stundom strevande, og so
harskt og brått, at det ikkje var prestane som her hadde æra; den
nyeskulelovi var skapt av folkekravet nedanfrå, frå skule-meistrar og
klokkarar; lovi var ei frukt av skulelærarmøti kring landet og av det
liv som var vakt av Ole Vig; prestane, dei hadde stødt rengt augo til
dette livet; og på lærarmøti hadde dei, um dei stundotn møtte upp,
protestera og skræmt ned all fri tale og studt fåkunna so godt dei
vann, fåkunna nedanfrå, kjerringkravet at Pontoppidan skulde vera
storboki i skulen. Det hadde prestane gjort! Men dei soin hadde ført
ordet for skulelovi, det var slike folk som klokkarane frå det vanvyrde
«klokkaramt»; og dei som hadde gjort at her no var meir upplysning i
landet, det var dei som teologar og andre fine folk kalla halvstudera
røvarar, denne fylking av arbeidstrælar, som sleit og arbeidde frå
morgon til kveld for maten i munnen og knapt dalaren um vika, og som
måtte sveitta noko anna enn den store upplysningsutbreidaren presten,
som på eit korter fekk sitt upplysningsarbeid med å vigja folk i hop
betalt med 5 dalar paret, ofte for ein tale som ikkje var tvo skilling
verd. Vilde nokon koma med, at skulemeistrane kunde gjera betre arbeid
enn dei gjorde, so vilde han berre segja, at skuldi for det, den hadde
ingen annan enn teologane; for dei var lærarar på seminarskulen; og der
hadde dei proppa unggutane fulle med dogmatikk og tullut
katekiseringsøving og på den praktiske vegen med toskut tavlerekning
med so og so mange strek i den resiskc regel og kva anna tull dei
heitte, desse teolog-rekningane frå seminariet. Og likevel hadde
skulemeistrane gjort mykje gagns arbeid; so det måtte vera to i dei
kultane, når dei kunde halda seg so godt mot den teologiske
tanketyning. «Det er naturleg nok,» sa økseskaftet, med raud skalle og
skjelvande munn, «at alt som heiter kristendom, er tanketyning for
Fram; men—.» Fram flaug upp, gjekk motmannen på livet som han vilde
læra han logikk med nevane; «kristendom! Gud hjelpe oss for snakk! Den
resiske regel kristendom ! Og Pontoppidan! Han vilde spyrja kvar vitug
mann: kva tykkjer De um Erik Pontoppidan? Dei skreiv i lærebøkene sine,
desse teologkultane, at deikatolske prestane forbaud folk å lesa i
bibelen og arbeidde imot folkeupplysning; men kva gjorde dei sjølve?
Jau; dei vilde ikkje gjeva skulemeistrane lov til å taka
ålmugeskulelatinen vekk? Men ålmugeskulelatinen, det var Pontoppidanta.
Anten dei uppe i fjellbygdene stappa i ungane paternoster på latin,
eller dei laga gudsfrygt hjå friske ijellgutar ved å stappa dei fulle
med Pontop-pidanlatin, det kom på eitt ut; prestar var prestar anten
dei gjekk med krage eller hette. Og so gjekk dei her og snakka um, at
det var dei som hadde skapt folkeupplysning og ein ny skule! Var ikkje
slikt prestehum-bug, so visste ikkje han kva prestehumbug var. «Jau det
er pinedød prestehumbug!» ropa røvarane frå Apen-ninane med slag i
bordet.

Daniel sat og stirde på Fram som fuglen på den fagre ormen; han var
redd, men måtte fylgja med. No tok teologen ordet og rekna upp alt det
gode prestane hadde gjort i skulekommisjonane; han var so vond at han
tala godt. Under dette tok Strand og Rud til å smådrøsa seg imillom; og
Daniel vart gjord kjend som «ein av våre». Strand bøygde seg i
skjemtefull vyrdsemd og sa, at han vilde «anbefale Os Elskelig Jens Rud
at overveie», um dei ikkje «i Sagens Anledning burde have 01»; Jens Rud
ringde på Johanna med kaffikoppen og fekk inn eit par flaskor, som vart
mottekne med bravorop. Fram og teologen dreiv på heitare og heitare.
Presten i skulekommisjonen vart uppgjeven; forsvararen berga seg inn i
ei ny stode og forsvara presten i hans sjelesyrgjargjerning; Fram vart
harm yver dette tanke-spranget og tala um logisk fusk og råskap i
tanken; det skaut seg som gneistar or augo hans. Teologen fekk studnad
av kameraten sin, som meinte at sjelene vilde vera låkt tente med
-«folkelærarar» som preika um skindaude på fyrste påskedag; Fram meinte
at det sjelene trong um var upplysning, so at dei ikkje liksom kong
Saul skulde gå og tru at dei hadde vonde ånder når dei var nervesjuke,
eller søkja presten i staden for dokteren når dei var hypokondriske;
den teo-logiske sjelesyrgjaren var ein sjelefordervar! — «Ja; ein
sjelefordervar!» dundra koret av røvarar.

Teologane treiv sine luvor og gjekk; dette var altfor ugudeleg å høyra
på. I døri hadde det samla seg ein flokk gjester som stod og lydde på
ordskiftet; den skildest no med lått og smådrøs, og striden vart teken
uppatt rundt alle bord; men sume striddest um Fram. Mange lika denne
eldfulle uredde karen, ikkje minst når han ruska i prestane; andre var
galne på den unge folkeprofeten, som «vilde forstå seg på alle ting,
endå han knapt hadde skjegg på hoka».—

— «Skål!» sa Jens Rud. «Dette, Fram, er stud. filos. Daniel Braut,
bonde og bondeven, republikanar, norsk-norsk og alt det som godt er;
hans skål!» Daniel vart raud; han visste, at han kunde ikkje svara for
so store ord; «De gjer for mykje av det gode,» sa han. «For mykje?»
skreik røvarane; «av øl og radikalisme vert det aldri for mykje.» «Kva
bygd er De ifrå?» spurde Fram; Daniel svara på det. «De hev godt mål
der,» sa Fram; Daniel glodde. Han hadde aldri visst anna enn at målet i
hans bygd var stygt. «Ja De er naturlegvis målmann?» spurde ein røvar;
Daniel totte med ein gong at målsaki var rimeleg og svara ja. «Det vil
segja,» la han snøgt til, «eg hev ikkje tenkt so mykje yver det; men
det er ein ting, som —.» «Som segjer seg sjølv!» slutta røvaren.

Ein ny røvar kom, ein fullblods ein med armen i band, med tater-andlet,
med ugreidt hår, uvaska å sjå til; skjerf um halsen hadde han i staden
for krage; losliten og lurveleg var han all igjenom. Med eit uventande
ljost, lett mæle sa han: «A Gu’ velsigne dere, gje mej litt øl; jæ er
så tørst.»

«Jagu er Mjøltråvaren ute!» ropa koret. «Kvar kjem De ifrå?» spurde
Strand. «Han sa so, Vårherre til Fanden au ein gong,» svara
Mjøltråvaren; «og eg fær svara som Fanden: eg kjem her og der ifrå; eg
hev vore ute og set meg ura på jordi.» Mjøltråvaren fekk eit glas og
drakk, so sette han seg. Og no hadde han ei hikstori, sa han, som dei
vilde gjeva gull for, umdei kunde få høyra ho. «Gull hev me ikkje,» sa
Strand; «men det me hev, det gjev me deg: øl!» — «Kor mykje?»

— «Det røder me um sidan.» — «De kann snyta meg.»

— «Det kann du og. Hikstoria fyrst!» — «Pengane fyrst!» — «So kann det
vera det same.» — «Nå, fær eg øl etterpå då?» — «Ja visst.» —
Mjøltråvaren stakk ut glaset sitt og rette det fram tomt: «og so fær eg
eitt no med det same til å mykja munnléret med.» — Jens slo i. «Takk!
Skal’n fortæle, så må’n smøre halshvirvlene så’n aven og tel, skjønner
dere,» sa han.

Og Mjøltråvaren fortalde. Han hadde som vanleg vore i beit for mammon;
og kor fanden skulde han få mammon ifrå denne gongen? Då fekk han ein
ide. Han gjekk til i Pater omnipotens *1 og umvende seg. (Bravo! Lått.)
Godt og vel. Han kom til Pater omnipotens. Og skrifta for honom dei
syndene som han ikkje hadde gjort; for dei han hadde gjort skulde
fanden snakka um! Men mest av alt jamra han seg yver at han var komen
inn i denne ugudelege Framklikken, der han hadde kome ut for so mykje
satans list og forlokking, at han hadde vore nær på å tapa si barnetru.
(Hurra! Mjøltråvarens barnetru!). Pater omnipotens vart kløkkt yver
angeren til Mjøltråvaren; han heldt ein tale um røvaren på krossen
(lått); so spurde han kva Mjøltråvaren no vilde taka seg til. Denne
svara, at han fyrst og fremst vilde «arbeide på sin Helliggjørelse»
(bravissimo!) og at han so hadde tenkt å freista med teologi (verre og
verre!). Då la Pater seg på kne! og Mjøltråvaren au måtte på kne (ha!
ha!); og Pater bad med gråtande tåror for denne angergjevne syndaren og
teologen i voni. Men so var det mammon då. Kor skulde ein koma inn på
noko so verdsleg etter slik ei høgtidsstund ? Men han greidde det. Han
bad Pater um ein bibel. Han hadde slik trong til å lesa i Guds ord, sa
han, men hadde dessverre so lite av denne verdens mammon, at han — sant
å segja — ikkje hadde råd til å skaffa seg livsens brød. Då tok Pater i
si hjartans glede upp 5 dalar og gav han, og bad han koma att so tidt
han kjende trong til

' Paler omnipotens: allmektig far.det; og Mjøltråvaren takka med fagre
ord, og var so kløkkt, at han reint ut sagt hadde tåror i augo — av all
den låtten han laut bita i seg.

Mjøltråvaren gjorde det godt med soga si. Alle lo og hadde moro, so nær
som Jens Rud; Fram var med og lo ei stund, men vart tagal på slutten.
Daniel heldt seg helst til Rud. Mjøltråvaren fekk ølet sitt og var
svært kry. Men med ein gong snudde Fram seg mot han og sa: «Du er eit
herk, Mikkelsen!» —Daniel vart reint glad i Fram. Mikkelsen forsvara
seg; Fram sat og såg upp i loftet og syntest ikkje høyra. Då deigja kom
inn att, sa han: «Hev De tid til å vera sensor, Johanna!» Ho riste på
hovudet og smilte: ikkje no. «So fær de greida det so godt de kann, de
då,» sa Fram til fylgjet sitt; «men de må tenkja som folk, og ikkje som
skulegutar.» Han las upp det han hadde skrive; vilde vita um det var
stila so at vanleg folk kunde skyna det.

Det var strid um eit par setningar; medan den stod på, kom ein av
røvarane burt-til Daniel, og bøygde seg ned mot øyra hans og sa:
«Undskyld herr Braut, Di skulde ikke kunne låne mej en dalers penger på
en 8 dags tid f Jæ er tilfældivis blank; jæ skulde ha noen penger hos
en mand, men han narret mej.» Då lo Daniel: «Jæ skal ut og låne penger
seil i dag!» sa han. «A! ja; undskyld da; De tar dæ ikke ille op?» —
«Nei bevars.» — «Takk.» Straks etter kom røvaren att: <Men — undskyld —
det faldt mej ind . . . jæ er vir-kelig i en slem knipe . . . dersom Di
nu fikk lånt penger i da, kanskje Di da fikk så mye at Di kunde afse en
hel eller en halv dalers penger? Di må ikke ta dæ fortrydeli op! —» —
Daniel vart heilt forundra. Slik tok dei det her! Og han som var redd å
spyrja Jens Rud . . . «Dersom eg fær so mykje som eg sjølv treng, er
det høgdi, — dessverre,» sa han. Røvaren bad mange gonger «undskylde».

Daniel reis upp; no hadde han sjølv fenge mod til å gå på. Og no fall
det seg; burti ei krå såg han Strand i samtale med Rud; og det var
visst pengardei stelte med. Han svinga burt-um; jau, Strand fekk ein
Dalar av Rud. Med eit mæle som skulde vera roleg sa Daniel: «Er det
fleire der?» — han raudna kring augo. Jens såg på fyren og skyna kva
som tids var; utan eit ord tok han ein femmar upp og gav han. «Takk,
takk . , .» «Er det nok?» spurde Jens. «Ja, ja; takk ...» han kunde
ikkje segja meir; var glad, skamfull; sette av stad som han skulde ha
stole dei fem dalarne.

Men den dagen hadde Daniel lært, at ein djerv kar kunde fikta seg fram
for ei tid med smålån.

Han fekk freista med det. Her var ikkje anna fyre. Betala skulde han so
snart han fekk huslærarpost; ingen skulde bli snytt. Og ein post måtte
han vel kunna få, han som andre. —

— «Det er sant, du skulde ikkje kunna vera av med ein dalar eller tvo
for ei tid? Eg skal ha nokre pengar av ein mann; men han hev narra meg,
og eg er so i beit!» So på lag lydde den leksa som Daniel no eit bil
levde på. Med sviktande tunge og raudnande andlet las han ho upp; han
visste han laug, og han visste at han ikkje var velkomen. Men . . . når
han var nøydd til det, so —; og inst inne var der ein halvtenkt tanke
som skaut skuldi yver på Vårherre.

På fyrelesningane gjekk han oftare enn fyrr; det sparde på veden. Um
ettermiddagen sat han for det meste på kafllkjellaren. Der var det
varmt; og der råka han folk; stundom vanka det øl; og i bladi kunde han
sjå etter um der var «noko åt honom». Det var der ikkje; men so hadde
han då samvitet fritt.

På universitetet var det ein dag utlyst ein ny huslærarpost, og Daniel
vreid seg ved tanken um, at den laut han vel søkja. Men då han las
etter, såg han at huslæraren skulde kunna engelsk, og det kunde ikkje
han.

So var ikkje der noko å gjera. Og ille var det. Men det kunde vel snart
koma eitkvart som var likare.

I Framsflokken møtte han ofte upp; det var so fritt i det laget. Og
mykje var der å høyra. Fram var noko reint for seg sjølv; Daniel var
stundom mest redd han.

9 — Garborg : Bondestudentar.Han sa det han meinte beint ut; og um ein
lika det eller ei, høyra på det måtte ein. Men uvyrden kunde han vera;
ikkje minst forarga vart Daniel når han tala um «studenthumbugen» og
«latin-tullet». «Dei snakkar um halvstuderte røvarar,» sa Fram; «men må
tru kor det finst mest av dei. Kva kann vera meir «halvstudert» enn alt
dette humbug som driv upp til andre eksamen og kann snyta til seg ein
tvoar eller einar i filosofi f. eks. Ja, det er feite filosofar. Dei
lærer filosofien på eit par dagar, og so gjeng dei upp. Svarar dei noko
som dei tenkjer sjølve, so gjeng det skit; men svarar dei noko som dei
slett ikkje skynar, men hev lært i boki, so er alt godt og vel. Eller i
astronomi. Me kjenner alle desse kultane som kjem stupande i
grå-lysingi upp til manuduktøren og skal pugga inn nokre formlar, som
dei snyter dei stakkars einfalduge professorane med. Dei fær store
lange uppskrifter, som dei lærer eit par timar fyreåt og gløymer eit
par timar etterpå og aldri meir ser på. Kor finn me i livet so mykje
sprett og spjåk som hjå studenten? Ingenstad. Gå ut og sjå på dette
unge livshåp upp og ned Karl Johan med kjenk og vrid og kast med augo,
med glas på nasen, med stav i hand, med klint hår, med dusk i huva, med
vott på hand, med spjåk og sprik som kvar mann kann sjå er deira livs
mål. Gå ut um kvelden, då dei ferdast på utkantane og i krokane og på
husi;

— og alle desse skal ein gong ut og preika gudsfrykt og sedelegheit og
lydnad mot lovi. Gå ut um kvelden og sja pa alle desse juristane som
tergar politiet og vert førde på rådstova og mulktera; og desse skal
vera dei som skal halda lovene uppe. Og heile denne tom-heit, og
tomheit på tomheit, den skal bonden betala; og so gjeng dei endå og
slær på nakken og fryner med nosi og snakkar um «råbarkede Bønder» og
halvstuderte røvarar og segjer, at det er dei sjølve som sit inne med
kulturen!» — Slikt hadde Daniel aldri høyrt maken til. Det kunde vel
vera eit og anna sant i det; men -— segja det! Og segja det på den
måten!

Men når Fram tala um den sanne studenten og hansgjerning, då kunde han
tala so vent, og attåt so klårt, at Daniel vart sitjande reint
einstird. Der var ei forunderleg makt yver denne ungdomen; han var
eldfull og harm som ein profet, og sterk og rik i ord som ein diktar,
og tankekvass so det lynte um han. Og augo var so reine og varme, og
andletet so sjelfullt og skiftande. Når han tala um trui, måtte Daniel
tidt tenkja på det som stod skrive um falske profetar og um djevelen i
engleham; for Fram var fårleg. Han kunde snu sine ord so godt, og fekk
sine grunnar til å sjå so rimelege ut, at ormen i paradis aldri kunde
ha gjort det betre. Daniel lydde på han med halvlysten reddhug som Eva,
då ho lydde til det farlege og fagre: «de skal verta som Gud»; han
visste frå sin barnelær-dom, at alt det Fram sa um desse ting var lygn
og forgift; men endå var det lokkande å høyra på som det skulde vera
gudsens sanning.

Teologen Ellingstad, som høyrde med til klikken, la imot; og Daniel
totte han gjorde det godt. og kjende seg trygg når han tala. Men då
vart Fram som eid og glo, skræmeleg sterk, stundom stygg; og det nytta
ikkje å koma med sanningi til honom; for han tok alt reint bakvendt.
Kann henda var han alt komen so langt, at Gud hadde forvendt syni hans,
so han ikkje skulde sjå? Men ein gong sa Ellingstad at han sjølv tvila
um mangt, og at anten vart han ein fanatisk høgkyrkjemann, eller so
vart han ein verre fritenkjar enn både Fram og dei andre; sidan totte
ikkje Daniel at Ellingstad greidde seg so godt mot Fram, og kjende seg
ikkje lenger so trygg når han tala.

Ein ting var det som Daniel etter kvart tok til å tenkja på; og det var
læra um djevelen. Han kunde nok gjerne vilja sleppa ifrå den
artikkelen. Men han kom etter, at gav han upp djevelen, so laut han med
det same gjeva upp ymse andre ting, ja kann henda alt; det var som
djevelen var grunnsteinen i bygningen. Og so tenkte ikkje Daniel meir
på dette.

Men republikanar vart han; for det kunde ikkje vera so farleg. Og etter
det han kunde skyna hadde Framrett her. Det var rart at so mange kloke
folk var imot republikken. Men når han vart uroleg yver dette, trøysta
han seg med, at Fram var mann for å verja både seg og sine, um det
kneip.

Det var mange slags folk som gjekk her, og ymist skrap. Var det ein
arming som var komen på kant med verdi og inkje åtte og ingen hadde å
halda seg til, so kom han gjerne til Fram; og Fram kunde aldri segja
nei, men lånte sine skillingar burt til kven som bad, og kravde dei
aldri tilbake. På den måten sanka han um seg ein underleg hop av vrak
og villstyringar, som fylgde han som ein lang skugge; men dette var
ikkje «klikken». Klikken var ein liten utsøkt flokk av idealistar,
bystudentar og bondestudentar um kvarandre, ein modig fylking som
trudde på tanken, elska framtidi, hadde fridomen til tru, Bjornson til
skald. Fram til rud-ningsmann, det nye Noreg til her-rop; norsk-norske
var dei på kar; og européiske på kar; det var den beste ungdomen i
Noreg.

Av kjenningar råka Daniel Hærland og Gregus Johnsen, sidan Aslak
Fjordan, Markus Olivarius, Halvor Mosebø og Sven Dufva. I «klikken»
vart Daniel lagd merke til og stundom teken med, av di Jens Rud hadde
store tankar um guten; men dei tankane hadde Jens Rud frå verbror sin,
kapellan Hirsch. —

— Det leid til joli; Daniel hadde fikta seg i hop ei heil gjeld.
Levemåten hadde vore skral, og han hadde svolte meir enn ein dag; men
han hadde då på ein måte berga seg.

No tok det til å knipa. Den eine etter den andre av kjenningane for frå
byen. Og med brennande skam hadde han gått etter at dei heldt seg ifrå
han i seinare tid; eit par hadde beint ut sagt, at dei ikkje kunde låna
’n fleire pengar. Han kjende seg meir og meir arm og forkomen. Sistpå,
då joli stod for døri, og han ikkje visste nokon å gå til, gjorde han
seg hard og gjekk på Fram. Det var det verste han hadde gjort; men han
gjorde det. Og han fekk ein dalar. Då den var uppeten, gjorde han seg
uvyrden og gjekk på Framein gong til. Han kunde ikkje anna! Han måtte
leva! og dette skulde vera siste gongen! Fram åtte eit
halv-dalarstykke; det fekk Daniel. Men han torde ikkje koma i klikken
sidan.

Skamfull, meir og meir skamfull kjende han seg. Det var ingen ærleg
levemåte dette; ein kunde ikkje halda på soleis. Han fekk sjå seg um
for ålvor etter ein post. Studentlivet fekk det vera med til sidan.

Kvar dag gjekk han på universitetet og sag på upp-slagstavla; kvar
morgon, når han var trygg på å ikkje råka Fram, gjekk han på
kaffikjellaren og såg i bladi. Der var ingenting. Han sparde og knipte
på den siste halve dalaren som ein prakkar; levde på vatn og turt brød.
Men halvdalaren tok ende likevel; og so stod han der, reint på berre
bakken.

Det var ein sur slafsedag i januar. Han var svolten og han fraus; ved
hadde han ikkje; den siste brød-skanken fekk han gøyma til i morgon.
Att og fram i gata gjekk han og slong, slunken og hol, våt på føtene;
middag hadde han ikkje fenge på fleire dagar. I kveld-ingi luska han
inn på kaffikjellaren, snikjande og redd som ein svolten hund; der var
ingen han kjende. Skulde han freista um han kunde få på borg f Han
torde ikkje. Ein vart so underleg modlaus når ein ikkje åtte mynt; han
rusla. Dreiv att og fram på gata og tenkte på, um det då ikkje skulde
vera ein einaste han kunde gå til. Då hugsa han på sine gamle
kjenningar Ole Bentsen og Peter Dirk. Gudskjelovl Det var ein utveg.
Dei vilde ikkje segja nei til ein gamal kamerat.

Han vart so glad og lett at han sette i veg og vilde finna dei med ein
gong; dei budde på Hegdehaugen. Men då han kom der upp, var dei ikkje
heime. Tung og trøytt gjekk han heim og la seg. Men han var so svolten
at han fekk ikkje sova. Han måtte sistpå upp og eta i seg den siste
brødskanken sin. Då sovna han endeleg. Og sov tungt og lenge.

Han stod upp brennande svolten, drakk tri glas vatn og rusla i veg. Då
han kom upp på Hegdehaugen,var Ole Bentsen og Peter Dirk nettupp
utgjengne. Dei kom att ut på ettermiddagen ein gong.

Daniel var so klar at han knapt kunde halda seg uppe. Men time etter
time gjekk han og drog seg; svabba i snøsøyla gate upp og gate ned, til
dess han kunde tru dei var heimkomne. Det var ein syrgjeleg dag. Mat,
mat var hans einaste tanke.

Sistpå orka han ikkje meir. Det sleit for bringa av svolt; han var so
utmødd at han svimra; yver augo låg som ei heit tyngd. Han fekk upp og
høyra etter.

Med møde og strev nådde han huset; han var so veik i knéi. Gudskjelov.
Dei var heime. Han pusta ut so godt han kunde og stivde seg upp; han
vart so bljug der han stod. Det var nok ikkje sagt kor velkomen han
vilde vera; og desse karane hadde han aldri havt noko lag med. Og no
kom han og vilde låna pengar. Men ein fekk gjera seg hard.

Han banka på og steig inn. Godkveld, Der var myrkt inne; dei kjende han
ikkje. «Godkveld?» svara det spyrjande. Det brann koseleg i omnen; her
var so varmt at Daniel svimra. Han gjekk fram og tok Ole Bentsen i
handi; «De kjenner meg kanskje ikkje att?» spurde han; mælet vart so
underleg holt og klagande. Peter Dirk, som låg burt i sofaen og røykte,
reiste seg og kveikte ljos; Ole Bentsen drog etter kvart kjensel på
Daniel og sa: «Å — er det . . . so sjeldsynte folk som er ute og
gjeng?» — Daniel raudna og sa at dei budde so langt av leid. Har. hadde
ofte tenkt å sjå uppum dei; men . . . tidi . . . So gjekk han burt og
hejsa på Peter Dirk. «No kor gjeng det?» sa denne.

* Å takk.» «Sit ned»; han sette seg.

Ole Bentsen og Peter Dirk såg på guten; glytte so til kvarandre med ei
serskild augnebragd. Dei hadde høyrt at det skulde stå smått til med
Daniel Sørbraut; no fekk dei sjå det. Han var gul. Kring augo låg ein
breid, sjukleg ring. Og dei raude ruskute skjegg-flisene gav andletet
noko vilt og forkome. Peter Dirk vart so teken av det han såg, at han
gløymde seg sjølv og spurde Daniel, um han vilde ha eit glas øl;
«takkl»sa Daniel og raudna av glede. «Eg trur me hev etter ei halv
flaske sidan middag,» sa Peter med ein uroleg glytt burt til Ole; denne
nikka. «Me held middag heime sumetider,» sa han til Daniel; «ein må
laga munnen etter skreppa v^it De.» — «Det er vel so,» svara Daniel;
han vart gul att. Peter Dirk drog upp den halve ølflaska og slo i; men
han slo berre i til tvo. Dei vil ikkje drikka med meg, tenkte Daniel;
men dess meir fær eg. «Ver so god!» sa Peter til Daniel og Ole. «Nei
ver so god du,» sa Ole til Peter. Peter tok glaset og nikka til Daniel;
denne reiste seg, steig ustødt burt til bordet, tok glaset med dirrande
hand og tamde det. Å Herre Gud, kor det smaka. Og kor det gjorde godt!
Den som berre hadde havt ein matbete attåt . . . Med det same såg han
at Peter berre so vidt hadde smaka på sitt glas. Daniel skjemdest;
orsaka seg: «det er godt å få øl når ein er tyrst.» — «A ja—a,» sa Ole
Bentsen.

Daniel gav seg i drøs; ølet gjorde han modig. Og so galdt det å få
karane i lag. Ole Bentsen sette seg i ruggestolen framfor bordet og
tagde; Peter Dirk la seg i sofaen og røykte og svara ja og nei. Dei
skyna so godt kva han vilde. Han hadde det laget som merkjer armingen,
når han er ute og skal «slå pengar» og veit, at det et smått med
tiltrui, — dette snakande og nærsøkne og attåt undergjevne; han prata
og prata um slikt som dei kunde lika; gjorde seg kjend og kame-ratsleg;
heldt med dei i eitt og alt, liksom hunden, som dillar med rova; dei
sat og ynskte fyren til Bloksberg og vart meir og meir tagale.

Daniel såg kor lite dei brydde seg um det han sa; og etter kvart som
ølet seig av han, vart han arm og fåmælt som fyrr. Han sat og liksom
seig i hop på stolen; mælet vart veikt og sviktande. Mindre og mindre
mod fekk han til å spyrja um pengar; men . , . skulde det ikkje lata
seg gjera å setja seg til å venta til kveldsmaten kom? Då kunde dei
ikkje for skam skuld anna enn å beda han med seg . . .

Ole Bentsen og Peter Dirk sat og gjorde augo til kvarandre. So reiste
Peter seg upp og såg på klokka,«Kor mange er ho?» spurde Ole Bentsen.
«Halv seks,» svara denne. «A, so mange?» sa Ole; «ja då fær eg nok til
å lesa.» «Ja, enn eg då?» sa Peter Dirk. Daniel forstod. Han vart
myrkraud i andletet og stod upp. «Ja . . . lid det so langt,o so . . .
Jær nok eg og . . . heim og lesa,» sa han. «A ja, det er lang veg,»
meinte Ole Bentsen. «Ja.» Daniel stod og vreid seg; skulde han våga
det? Å ja; han fekk ikkje meir enn nei . . . kunde ikkje gå heim att
med tome hender; hastande, snåvande la han i veg; «eg hev langt heim,
ja; og so skulde eg dessutan heilt upp i Professorbyen ... eg hev ein
kjenning der som eg skulde ha nokre pengar av; men han var ikkje heime
i dag; og no må eg —. Men seg meg . . . det er lang veg, og myrkt og
stygt føre ... de skulde ikkje kunna hjelpa ein kamerat med eit par
mark til i morgon, de?» Han stod og fingra og snudde på luva si og såg
ut som ein tjuv. «M—nei,» sa Ole Bentsen stilt og blidt; «sanneleg um
eg hev so mykje. Eg hev venta pengar no fleire dagar; men eg forstend
ikkje, kva dei tenkjer på der heime»; og til trygd for sidan la han
til: «Eg hev sanneleg sett meg i so mykje skuld no, at når eg fær
pengar, so gjeng dei med same. Men korleis er det med deg, Peter? Hev
du noko?» Peter Dirk sette upp eit skjemtefullt andlet, drog fram
pengetaska si; opna ho; spilte augo upp liksom i forundring . . . det
datt ut ein knapp. Peter Dirk blistra. Daniel lo håst og sårt. «Nå,
ja-ja,» sa han med bivrande munn; «so fær eg burtum den andre . . . Det
er noko langt, men ... Ja takk for i kveld.» — «Sjølv takk. Vel heim!»
— «Takk. God-natt.» — «Godnatt, godnatt!» —

— Han steig ned troppi med ryggen krylen av skam og svikne voner. Han
grét mest då han kom ut. No hadde han gjort seg til bikkje for eit
bein, og hadde ikkje fenge beinet. Seint og syrgjeleg seig han ned
etter gata. Ein full mann stana upp midt fram-fyre han: «Er ’u redd
gut?» Daniel smøygde seg framum. Tvo glade unge herrar kom spantande og
røykte sigarar som lukta svimrande sterkt; dei fyllte upp fortoget
soDaniel laut ut i gata. Tenestgjentor kom berande med mjølkespann og
korger fulle av flaskor og brød; det var so vondt å sjå; augo hans saug
seg fast i dei korgene. Alle folk hadde mat, alle folk levde godt;
ingen hadde ein bete til honom.

Utanfor ein hushaldshandel stana han; krambui var full av folk. Han såg
med svoltne augo på all den maten som vart langa ut yver disken, brød,
smør, ost, pylsesnabbar, ølflaskor, kaffifjordungar, gryn, erter,
flesk, egg; og han stunde av hunger. Med ein sår sukk drog han seg frå
døri, men stana ved vindauga., Studde seg til veggen; var so trøytt.
Akslene verkte; knéi bar han snart ikkje. A, å, eit grand mat; å, berre
lite turt brød og eit glas vatn . . . Han stirde med feber i augo på
alle del gode ting som var uppsette i vindauga; store glas fulle av
kjeks, drops, sviskor, sukker; på ei snor øvst uppe hekk digre, herlege
spekelår, og i ei stor korg var det brød, store lekre brød, brunsteikte
og ferske; livsens brød .. . Han stod og stirde; drøymde; tenkte seg
den tingen å klemma ut ei rute . . . med ein tjøreklut, so glaset ikkje
skulde singla ... og taka

— taka det brødet der som låg so gullfagert og lokka; so vakna han.
Kulsa og fraus; samla seg i hop; sjangla i veg att. Heim og leggja seg.
Han var sjuk. Den som berre kunde få sova. Hadde han havt Berta Maria
no, skulde han bede henne um mat i kveld. Ho hadde ikkje sagt nei. Ah;
åh . . .

Ned gjenom Homansbyen sagga han med seine steg. Gata var full av folk;
alle skulde dei heim og eta. Det var kaldt og surt. Men ljos var det i
alle vindaugo. Og ei søt lukt av friskt brød og andre matvaror slo ut
frå krambuene som luftningar frå paradis, kvar gong dørene gjekk upp.
Kvar skulde han gjera av seg i i morgon? — Gå til Pater omnipotensr —Ja
hadde han berre vore umvend . . . Men kann henda . . . når han vakna,
kom postmannen med ein gul setel: «Til hr. stud. filos. D, Braut er
ankommet brev, påtegnet . . . 10 spd.» 10 dalar; brød, smør, mjølk, nei
øl; ost, nei; heller ein pylsestubb ... eta godt . . . so til
skoma-karen . . . nye sko, tvo dalar . . . so middag; ... å, å, middag!
God varm middag; kjenna seg god og mett. Og so ei ærleg pipe! — Nei,
nei. Det vart verre når ein drøymde. Ikkje tenkja på mat. Ikkje tenkja
på mat . . .

Der var noko som var viktigare enn maten. Tjah. Um dei blés han so full
av ånd at han vart som ein luftballong, — han vilde vera like åndlaus
for det, so lenge han ikkje fekk eta . . .

Heime på landet hadde dei det godt. Alltid sitt visse bord å gå til.
Det kunde vera trongt i andre måtar; men mat hadde dei. Kneip det,
kunde dei slakta ei ku. Dei svalt ikkje. Det var ikkje for ingen ting
at dei gamle heldt brødet heilagt, og tala um heilage uksar . . .

Kjempone hjå Homer, når dei vart svoltne, so sette dei uksar på spit;
brasa og steikte og åt; fyllte seg med ungt kjøt og den søte vin; det
var minst fyre å vera kjempe på den måten. Daniel saug på tunga si. Han
kjende smaken av ungt kjøt og søt vin, so tennene vasshagia.

Han seig pa, seig på. Kjende seg so hol som han kunde gå tvert av; og
akslene verkte som det var eld i dei. Sigarrøyk dreiv sterk og heit
ikring han; piano-spel klunka ut frå alle stovor. Det var so vondt å
høyra; der inne sat folk og hadde det varmt og lognt. Skulde eta godt
til kvelds. Og so ha sin toddy. Han fraus. Han kjende den snøsure
januarlufti like inn på skinnet.

Han var komen ned i Teatergata. Det tok til å bera imot att. Men han
var for trøytt til å gå seg varm. Ingen stad kunde ein gå inn heller,
når ein ikkje hadde pengar.

Der uppe låg Trefoldigheds-kyrkja. Der var ljos. Der kunde han gå inn
og kvila seg? Ja. Der kunde ingen jaga han ut, um han ikkje hadde
pengar. Og kann henda han der råka ein mann som vilde låna han tolv
skilling . . .

Han drog seg inn. Der var visst bibellesning. Denfyrste tome stolen han
såg, seig han ned i. Å Gud, so trøytt han var. Der gjekk skjelte-rider
gjenom han; han svimra som han kunde dåna; seig i hop der han sat. Og
lét att augo. Men for dei attlatne augo dansa i lange rader brød,
gulbrune, velsteikte brød i korger og brød i kassor . . . Den som hadde
eit. Den som fann eit slikt på bordet når han kom heim. Desse andre som
sat her, dei skulde heim og ha te og øl til kvelds. Med smør og brød og
tri slag ost. Og uppskore kjøt. Kann henda ein liten rett torsk fyrst.
Dei kunde nok vera gudelege. Kva var det for noko dei song? Han kunde
ikkje skilja ordi. Men kvar gong dei kom til slutten av verset, tottest
han tydeleg høyra noko han no hadde halvveges gløymt:

«thi Gud giver sine baade Klæder og Fød*t

naar de monne sødeligen so—ove.»

Ja; det kunde dei syngja. Han for sin part hadde aldri set noko til at
det kom mat eller klæde når ein låg og sov. Men slike folk som desse,
som ikkje var med i Framsflokken, og som ikkje levde det ideale
stundenterliv, dei fekk visst både det eine og det andre. Dei såg ut
til det. Dei var både velfødde og velklædde; det lønte seg å vera
gudeleg. Ein kandidat eller noko slikt kom upp på preikestolen og la ut
noko som Daniel ikkje fekk grunn i. Han høyrde sumt; men sumt kom burt
i den omen frå alle vegger som svara talaren på kvart eit ord, og
gjorde at talen liksom måtte vassa seg fram gjenom ein tung motstraum.
Og sumt kom Daniel ikkje til å høyra, av di den svidande svolten drog
tankane hans burt.

Men ein gong kvakk han upp og gav seg til å høyra etter. Talaren
fortalde um dei ugudelege, som levde vilt og sette alt sitt gods til i
ein syndefull livnad; og når dei hadde øydt upp det dei åtte, so tok
dei kann henda klædi av kroppen og gjekk til pantelånaren med, so dei
kunde få noko å synda for. Pantelånaren! Det ordet vekte Daniel. Der
var ein utveg. Endå kunde han få mat fyrr han gjekk i seng.Hadde han
berre noko å setja i pant? — Bøkene kunde det ikkje nytta med; dei var
gamle og skrale. Vinterfrakken — trong han altfor hardt til; klokke
hadde han ikkje. Men duskeluva? Ja den . . . Han reis upp; kunde knapt
stå, men tok seg på tak; ut or kyrkja bar det; heim etter duskeluva; og
so til pantelånaren so snøgt han orka.

Han venta å få ein dalar på luva si. Det fekk han ikkje; han fekk tvo
mark. Men tvo mark var pengar det au; Daniel kjende seg heilt rik då
han gjekk ut or pantebui. Med ny kraft og snøggare steg gjekk han på
kaffikjellaren og fekk døyva den verste svolten. På heimvegen kjøpte
han brød og øl; då han kom heim, åt han endå ein gong.

God og varm og underleg utmødd sat han der og halvsov; ølet han hadde
drukke la noko mjukt og varmt um panna hans mest som ull.

Men han hadde vondt i hovudet.

IX.

Dagen etter var Daniel sjuk.

Hovudet verkte med tyngd og klemming. Halsen var sår og vond. Ein sterk
krimsmak kleimde seg gjenom munnen. I sida sat ein liten kvass styng;
feber æste gjenom blodet. Han visste med seg sjølv at han vakte; låg
endå og talma seg med den tanken at han hadde brote studentlovnaden sin
då han sette duskeluva i pant for mat; men underlege syner dreiv gjenom
heilen hans; og stundom miste tankane fotfestet og gleid burt. Han låg
og vingla millom vaking og vilske, i dragsui liksom millom medvit og
draum.

Utetter dagen vart han verre; feberen fekk makti. Madam Henriksen,
husfrua, var inne og såg um han; spurde um eitt og anna, men fekk berre
tøv til svar; so sette ho inn til han slikt som ho tenkte han kunde
turva; vaska panna hans med eddik; let gjenta leggja i omnen og gjekk.

                                   IX.

Hadde han berre noko å setja i pant? — Bøkene kunde det ikkje nytta
med; dei var gamle og skrale. Vinterfrakken — trong han altfor hardt
til; klokke hadde han ikkje. Men duskeluva? Ja den . . . Han reis upp;
kunde knapt stå, men tok seg på tak; ut or kyrkja bar det; heim etter
duskeluva; og so til pantelånaren so snøgt han orka.

Han venta å få ein dalar på luva si. Det fekk han ikkje; han fekk tvo
mark. Men tvo mark var pengar det au; Daniel kjende seg heilt rik då
han gjekk ut or pantebui. Med ny kraft og snøggare steg gjekk han på
kaffikjellaren og fekk døyva den verste svolten. På heimvegen kjøpte
han brød og øl; då han kom heim, åt han endå ein gong.

God og varm og underleg utmødd sat han der og halvsov; ølet han hadde
drukke la noko mjukt og varmt um panna hans mest som ull.

Men han hadde vondt i hovudet.

IX.

Dagen etter var Daniel sjuk.

Hovudet verkte med tyngd og klemming. Halsen var sår og vond. Ein sterk
krimsmak kleimde seg gjenom munnen. I sida sat ein liten kvass styng;
feber æste gjenom blodet. Han visste med seg sjølv at han vakte; låg
endå og talma seg med den tanken at han hadde brote studentlovnaden sin
då han sette duskeluva i pant for mat; men underlege syner dreiv gjenom
heilen hans; og stundom miste tankane fotfestet og gleid burt. Han låg
og vingla millom vaking og vilske, i dragsui liksom millom medvit og
draum.

Utetter dagen vart han verre; feberen fekk makti. Madam Henriksen,
husfrua, var inne og såg um han; spurde um eitt og anna, men fekk berre
tøv til svar; so sette ho inn til han slikt som ho tenkte han kunde
turva; vaska panna hans med eddik; let gjenta leggja i omnen og
gjekk.Romet var lite og lufti tung; Daniel fekk ei fæl natt; låg og
kava frå draum til draum, den eine tyngre enn den andre. Ut på
morgonstundi fekk han endeleg sova eit bil; og då madam Henriksen kom
inn um fyremid-dagen, var han vaken. Ho spurde um ho skulde henta
dokter. Daniel hugsa si pengenaud og svara nei; men han vart redd. Var
han kann henda so sjuk at det kunde vera farleg?

Hovudverken var strid; og styngen i sida stengde for pusten. Skulde han
døy? Den tanken tok han so sterkt at det var so han dovna av redsle.
Han såg seg sjølv kvit og stiv i den svarte kista; kjende lukti av
likferds-lin og gravmold; kraup i hop i sengi og freista å beda; og so
tenkte han på det livet han hadde ført. Han såg alle sine vonde,
sjølvvise tankar dukka upp for minnet som stygge dyr; kaffikjellaren
med all den øl-rangelen og banningi og all den villskapen viste seg for
han som ei forhall til helvete; draumane um tstuden-terlivet» skjemdest
han yver; alt det han hadde gjort og tenkt vart synd og skam og ynkeleg
dårskap. Skulde han døy no, so døydde han den ævelege dauden; han såg
det so vel. Dirrande av fæle treiv han tak i sengestokken og bad, bad
med spreidde, forskræmde tankar, at han måtte leva; leva, so han kunde
få umvenda seg. Og so kom feberen att med sitt tøv og sine uklåre
syner.

Slik låg han i fleire dagar og ørska, redd, når han vakte, forpint når
han drøymde; madam Henriksen, som vart mjuk av å sjå på denne armingen,
stelte for han det vesle ho kunde og skræmde livet av han med sitt
doktersnakk, men trøysta han, då ho forstod at han var redd.

So vakna han ein fyremiddag og var lettare. Hovudet var veikt og ørt,
men verkte ikkje so vondt; styngen i sida kjende han berre når han drog
anden djupt; feber-branden i blodet hadde slokna, Og madam Henriksen
var snild som ei mor; stelte drikke og mat til han og berre bad han
segja ifrå, var det noko han vilde ha. Men inn gjenom vindauga låg $in
tindrande solstråle.

Då totte guten at alt var godt og ljost, og at eitnytt liv vakna i han.
Han tenkte på dauden, men utan fæle; han tenkte på Vårherre, men som på
ein far. Hug-mjuk og veik låg han der og kvilde; og kjærlege tankar
strøymde inn på han. Han hadde vandra gjenom daude-dalen og kjempa i
bøn um liv og sjel; men no hadde han vunne; no var han frelst. Med
barnleg tillit vende han seg til Vårherre. Han visste at Faderen i
himmelen viide hjelpa han no. Hans vonde hjarta var bøygt og mjukt; no
kunde Vårherre få fylgja sin kjærlege vilje. Og han bad um nåde for
alle sine synder for Jesu Kristi skuld; og han såg Gud Fader sitja uppi
himmelen i si kvite solskinskåpe og smila ned til sitt sjuke barn. Han
vart so kløkkt at han fekk tåror i augo; og det gjorde vondt i hovudet.
No vilde han gjeva seg heilt i Guds hand og lata hans vilje åleine
råda. Um det var Guds vilje at han skulde døy, so vilde han fylgja
kallet utan mothug; men skulde han leva, so vilde han leva som eit Guds
barn 1 for då åleine kunde han ha det godt i grunnen. Og dersom
Vårherre i sin visdom hadde fastsett at han skulde leva, so hadde han
nok og sine englar, sine tenarar, som kunde hjelpa han i dette stakkars
timelege . . . Daniel tenkte på Pater omnipotens; og det måtte vera
Vårherre sjølv som hadde sendt han den tanken.

Livet skulde byrja frå nytt av no. Han hadde aldri kjent seg so sæl og
so trygg; det var Guds fred som var yver han no; han var visseleg
umvend.

Trøytt og hiren som etter ein rus sovna han att og sov lenge. Vakna på
nytt, med blide tankar og Gud i hugen og kjende seg so rein og so god.
Han hadde mathug og fekk inn noko saftsupe, som han styrkte seg på; og
han gjorde upp med seg sjølv, at det fanst ikkje glede i verdi som
kunde liknast med den sæla han levde i no, etter at syndene hans var
burttekne. I tvo dagar varde denne sæla. Han låg i ein mild, fredeleg
tilfriskningsdøs og elska og bad, las i salmeboki og testamentet, og
hadde slik glede i Guds ord. Det gruste i han, når han tenkte på sitt
gamle syndeliv miliom øl-flaskor og tvilarar; og han lova Vårherre, med
ein litensukk som han døyvde, at han no vilde gjeva upp alle sine
verdslege tankar, ja sjølve det ideale studenterliv.

Dagen etter kom han seg upp. Han torde ikkje gå ut; men madam Henriksen
skaffa mat og ved; og so sat han inne og hadde det godt; åt og drakk,
freista å røykja, men pipa hadde usmak, og las i testamentet. Han hadde
ikkje fullt so rik glede i Guds ord i dag som fyrr, og tankane hans
kvilde ikkje fullt so roleg i nåden; men han visste frå dei vakte, at
nåden ikkje alltid var like sterk; dessutan var det ikkje Guds vilje at
me skulde tenkja berre på det himmelske.

Denne siste tanken letta; han la testamentet ifrå seg og gav seg tii å
tenkja på sine jordiske saker. Han vilde til Pater; no då han var
umvend, kunde han med roleg hjarta beda denne mannen um rettleiding og
hjelp; og det både i det timelege og i det åndelege. Elles vilde han
ikkje beda um pengehjelp. I sine syndige dagar hadde han levt altfor
mykje på anna folks pengar; no vilde han fylgja Guds ord; og det sa, at
den som vilde eta, skulde arbeida. Han vilde spyrja Pater um arbeid.
Han lengta etter å få tala med denne mannen; han totte han elska han
alt på fyrehand.

Han åt godt i desse dagane, so godt at han skjemdest yver det for madam
Henriksen. Men ho syntest berre vera glad for han gjorde ære på maten
hennar, og dessutan . . . ja, det sa seg sjølv: han fekk nok betala. So
åt Daniel, og åt til gagns. Og han las alle dei bordbønene han kunde
hugsa, både fyre og etter maten; og det var forunderleg som desse
bønene vart høyrde. Han hadde aldri havt so godt av mat som han hadde
no —.

Då han vart so sterk at han kunde våga seg ut, klædde han seg i sine
kisteklæde og gjekk til Pater.

Han vart vist inn i ein ljos, fager sal som vende ut til ein stor hage.
Ein liten bleik solstråle stod inn gjenom hagedør-glaset, braut seg
glitrande gjenom gias-dobbane i ljoskruna og fyllte romet med
vår-tankar og glans. Framande vokstrar stod og lavde burt ved vindaugo
med store grøne blad; og rundt på veggjom hekkbilete av Jesus med
tornekruna, Jesus på krossen og den norsk-svenske kongen; dessutan eit
par målartavlor med norske landskap. Midt på golvet under ljoskruna
stod det store runde stovebordet med portrettbøker og ein bekar full av
helsingskort. Rundt bordet stolar av ymse slag, makelege og mjuke;
mindre og større gips-figurar og bystor stod uppstelte rundt romet på
hyllor eller skåp. Ved veggen burtimot vindauga eit piano, og ved
veggen inst inne ein sofa; på den sat Daniel no og venta. For det var
ein student inne hjå Pater, hadde gjenta sagt.

Daniel var uroleg. 1 dag, då han var komen ut i frisk luft, hadde trui
vorte so veik i han. Han hadde kjent slik glede i dette jordiske, og
slik lengt etter «studenterlivet», at han mest måtte tvinga seg til å
halda fast på nåden. Kor hadde det seg? — Ja for han var då umvend? —
Men so glad yver å få tala med Pater som han burde ha vore, det torde
han ikkje segja han var.

Det tok i kontordøri; Daniel reis upp og budde seg til å helsa. Døri
gjekk upp; «studenten» kom, med ryggen fyre bukkande inn-etter, og
Daniel høyrde ei breid røyst som hjartans venleg sa: «Herren være med
dej, kjære ven!» — Med ein gong vart Daniel bleik, og so straks etter
raud; den framande studenten var Ole Bentsen.

Ole Bentsen vart korkje bleik eller raud. Men glad såg det ut til at
han vart; han stana og sa med syngjande mæle: «Nå, skal eg råka deg
her? det var svært hyggeleg. So hev Vårherre funne deg då, — endeleg.
Eg visste at han arbeidde med deg; eg såg at han måtte bruka strenge
råder mot deg; for du var fåfengeleg i hjarta ditt og vilde ikkje høyra
hans røyst. No hev han funne deg; eg ser det på deg; velkomen skal du
vera!» Og Ole Bentsen snudde seg til Pater: «Det er student Daniel
Braut; ein gamal god kjenning. Fyrr var han eit verdensbarn, som eg og
so mange andre; men no trur eg visst, at Herren gjenom si strenge tukt
hev bøygt han.» «Velkomen skal du vera» sa Paterbarneglad med eit
veldigt handtak; «velkomen kjære ven! Kom lat meg få tala med deg ...
ja, eg fær vel lov til å segja «du»?» — Daniel stod der raud og reint
fortryllt. «Takk, takk,» stota han. «Ja farvel då, kjære Bentsen 1» sa
Pater; Bentsen gjekk. Men Pater drog Daniel med seg inn: «Kom! kom inn,
kjære unge ven!« sa han og lét att døri.

Inne i kontoret var der endå meir sol; ho låg inn-yver golvduken og
bordet i tvo blide straumar som lyste upp, so sjølve krusifikset uppå
veggen syntest smila. «Nå, kjære ven,» sa Pater, «hvordan har du det?».
Han var so varm og trufast i alt sitt lag at guten reint vart kløkkt;
soleis hadde nok aldri han vorte fagna. Han lyfte sine blide, bedande
augo — dei var reine og klåre som i gamle dagar —: «Eg hev havt det
vondt,» sa han. Men Pater sat midt i stråleglansen, breid, fager, ljos;
åsyni hans var klår, frisk, smilande som på eit barn; og eit småkrulla
gullfagert hår låg som ei glorie um panna. Han vart glad i denne guten,
som sat der so hjelpelaus og tillitsfull; og han reis upp og la handi
på aksli hans og sa: «Ja, hev du havt det vondt, so ver trygg på, at
det er Guds faderhand som hev vore yver deg, og at han nok vil hjelpa
når hans stund kjem 1» Han sette seg att; dei blide ljosblåe augo hans
var våte av tåror.

Daniel måtte fortelja um sitt liv frå fyrst til sist. Han vilde ha
sprunge yver at han hadde havt Hirsch til lærar, men var ikkje fin nok;
Pater spurde etter, og Daniel laut ut med det; dåjo Pater: «Du hev vore
ut-i grundtvigianismen og?» «Å ja, på ein måte,» svara Daniel; men
grundtvigianar hadde han aldri vore. Då han fortalde um studentlivet
sitt, vilde Pater vita um han hadde vore med i Framsflokken; til det
svara Daniel like eins: han hadde vore med på ein måte — ein kjenning
hadde drege han inn —; men han hadde aldri vore Framsmann. Til slutt
fortalde han um sine vonde dagar, um svolten og naudi; og so um
sjukdomen som hadde lært han å venda sine tankar til . . . den rette
hjelparen; og no hadde han berre eit ynske, sa han:

xo — Garborg: Bondestudentar.eit grand arbeid, so han kunde få frå seg
andre-eksamen og so taka til med det som alltid hadde vore hans tanke:
teologien.

Pater lika guten. Her var på nytt ein av desse friske, uskadde bonde-
og barnenaturar med den rike gåva til å tru og elska; her var på nytt
ein mann av folket driven ut av åndi til Herrens krig. Han spurde
kvifor Daniel hadde valt teologien. Vilde han bli vitskapsmann? — A
nei, so høgt hadde Daniel ikkje tenkt; han vilde vera prest. — Kvifor
det? — Jau, han hadde alltid funne at det måtte vera ... ei stor
livsgjerning ... å forkynna ordet. — Hadde han kjent noko serleg trong
til å arbeida med Guds rike? Hadde han nokon gong rett kjent sanningi
av dei Herrens ord, at hausten var stor og arbeidarane fåe? — Det kunde
sjå ut som her var arbeidarar nok, heldt Pater fram; men, sanne
arbeidarar, arbeidarar som arbeidde med kall og kjærleik, av dei var
her fåe, syrgjeleg fåe, og hausten, ja den var stor nok; for her låg
eit heilt folk, eit herleg, kraftigt, folk, med Herrens gåvor i
forunderleg mål, som skulde sankast inn i løa hans. Daniel såg på Pater
med høg-vyrdnad; Pater tala seg varm.

Han drøymde stort um Noregs folk og kunde aldri koma burt frå den trui,
at Vårherre hadde valt det ut til ei herleg gjerning i riket hans. Dei
store kulturfolki som her var so mykje tale um, dei trudde han ikkje
stort på; dei var alle meir eller mindre skadde og mergetne av
sedløyse, sjølvvise og vantru; men det norske folket stod ungt og
friskt, med si trygge barne-tru og med heile si kraft; og når Gud her
la si signing til, som han visseleg vilde og som han alt på so mange og
merkelege måtar hadde vist at han vilde, so skulde me få sjå kva han
kunde gjera ut av oss, so småe som me var. Sterkt vilde det folket vera
som kunde segja som Josva: eg og mitt hus, me vil tena Herren! —
sterkare enn alle filistrane, sterkare enn alle heidningar med deira
stridshestar og vogner vilde det vera. Det galdt å arbeida medan det
var dag; det galdt å så og pløgja og vatna, so Herren kunde få gjeva
vokster;då skulde, som diktaren sa, «landet over vore grave blomstre
som en Herrens have». Varmt tala Pater; augo hans gjekk gong på gong
fulle av tåror, og det bivra um den sterke munnen. Daniel vart
uppglødd; han laut stundom tenkja på kapellan Hirsch.

Men då Pater tok til å tala um det «personlige guds-forhold»og um livet
i Kristus, kunde Daniel ikkje fylgja so godt med lenger. Han vart bljug
som ein smågut, og kjende at han i grunnen var framand her. Og di meir
Pater la ut um «den salige nådestand» og striden mot kjøtet og freden i
voni um det evige liv, dess meir forstod Daniel at han ikkje var
umvend. —

— «Ikkje sant,» slutta Pater, «dette er herleg og sælt, langt større og
rikare enn all den stordom og glede og glans som det verdslege livet
kann gjeva? Du hev kjent det? Du hev upplevt detrs —Daniel totte ikkje
at han etter det han fyrr hadde sagt kunde svara anna enn ja. «Det gled
meg!» sa Pater; «det gled meg! Takka din Gud for dette, og takka han
ikkje minst for at han hev frelst deg i dine ungdoms dagar, og frelst
deg frå å koma i lag med dei vantruande!» Dei stakkars folk! Pater
hadde so vondt av dei; dei var verst mot seg sjølve. Utan fred, utan
von, utan trøyst og hjelp i liv eller daude . . .

Hm, underleg nok: han hadde nyleg vore gjesta av ein av desse
armingane, ein av dei frå Frams klikk; rett ein fortapt son, som hadde
freista so lenge han kunde å metta seg med det masket som der var å
finna; a han jamra seg so sårt yver den sjele-sott og hjarte-ufred han
hadde røynt, so lenge han vandra på dei vegar! Men no hadde han funne
heim att til faderhuset; og no var han so sæl. «Og tenk: han var so arm
at han knapt hadde klæde på kroppen; og kann De gjeta kva han bad um?
Ikkje um pengar, ikkje um mat, ikkje um klæde, nei; men um ein bibelh —
Daniel sat med augo i golvet og skjemdest som ein hund; «det er
merkeleg,» sa han. «Ja, det er forunderleg,» heldt Pater fram i si
djupe glede. «Men so er det: når Gud fær tak på ei sjel, so vert alt
anna verdlaust; berre fredenmed Gud, berre ordet frå honom vil sjeli
ha; og fær ho det, so hev ho ikkje lyst til noko på jordi.» — «Ja, det
hev eg kjent,» mulla Daniel ustødt. Pater reis upp og stappa i pipa. «A
ja Gud skje lov og takk!» sukka han; «han veit å finna oss, han; og han
veit råd med oss. Hå! hå! Me gjeng og innbiller oss at me er so kloke
og vise; men han lærer oss å sjå, at all vår visdom er dårskap, han!»

Pater kveikte pipa og slo inn i ein annan tone. «De tenkte på at De
vilde ha arbeid; var det ikkje so, kjære ven?» sa han. Jau, dersom der
var råd til det, svara Daniel, so vilde han meir enn gjerne. Pater
sette seg att.

«Hm, det er forunderleg,» sa han med ein logn smil, «eg hev nettupp ein
post som kunde høva for Dykk. Der kann De sjå! Vårherre er aldri
rådlaus. Det er ein huslærarpost upp på landet i ei fager bygd; — eg
trur ikkje posten er burtfest. Vil De eg skal høyra etter?» Daniel sa
so mange takk. «Ja, eg skal gjera det,» svara Pater. «Eg tykkjer det er
som Vårherre sjølv hadde sendt deg ... Du er just den eg her kunde ha
bruk for. Høyr, du kjenner student Bentsen?» — «Ja; godt.»

— «Det er ein merkeleg ung mann . . . so sterk i trui, so ærleg i sin
dom yver seg sjølv . . . Ikkje sant?» — Jau, det var visst so. — «Kva
er det for andre studentar, du kjenner?» — Daniel tenkte seg um; nemnde
Hans Haugum. Måtte so fortelja um Hans Haugum; og det gjorde han på den
måten at han fortalde alt som han tenkte Pater vilde lika. «Ja, det er
merkeleg,» sa Pater; «det er som Vårherre hev lagt dette til rettes for
deg. Student Stensrud var her nyleg og bad meg driva på . . . og no
kjem du. Kva var det du heitte?» — «Daniel Braut.» — «Daniel Braut, ja.
Ja måtte du bli ein Daniel! Høyr no her upp um nokre dagar; eg trur
visst Vårherre hjelper deg.» Han slo Daniel på aksli og lo: «Du er ein
ekte bondegut, far! so still og trufast ... ein sann israelitt, som der
ikkje er svik i. Eg er so glad i slike gutar; eg er sjølv ein bonde i
grunnen; og bonden, ser du, bonden, det er mergen . . . «Hvad bondens
bund kan bære, skjønt sjelden der blev såd,det er vor folkeære og har
vor fremtid spåd!» segjer diktaren. — Ja, lat oss takka Gud for det. —
Var det noko anna eg kunde hjelpa deg med?» — Daniel raudna og drog på
det; «Ja —; det kunde ikkje . . ,» «Tala fritt!» sa Pater. «Lat meg
vera som ein far for deg; ver ikkje redd. Det er ikkje noko sælare enn
å vera

— liksom —o hand for Guds hjelpande vilje. De treng pengar?» — Å, det
var . . . nok ikkje fritt. Pater smilte. «Nett i dag var her ein mann
og gav meg ti dalar, som han bad meg gjeva til ein trengande student .
. . ja, er det ikkje forunderleg, korleis Han styrer alt?»

Daniel var berga.

«Ja Herren vere med deg då, kjære Braut!» sa Pater til velfar og tok
han i handi. «Han er nær dei som held seg nær til honom. Kom upp att um
nokre dagar, so skal me sjå, um han ikkje hev havt ei meining med at
han sende deg her upp. Vårherre vere med deg. Farvel, kjære ven1»

Daniel gjekk. Ein ny gjest sat i stova og venta. «Goddag, goddag, kjære
ven!» sa Pater hjarteleg; «farvel, kjære Braut!» ropa han likso
hjarteleg; og døri lét seg att etter Daniel. —

— Eit par dagar etter fekk han brev frå Jens Rud um, at i morgon
ettermiddag kl. 5 skulde det vera møte i Kafé National til avtale um
«teatersaki».

«Visvas!» sa Daniel og la brevet burt. Han vilde ikkje vera med på
slikt no. Han kjende på seg, at Pater ikkje vilde lika det; dessutan
hadde han anna å tenkja på no enn teatergreidor.

Dagen etter råka han Jens Rud på gata. «Nå,» sa Jens, «De kjem vel?» —
Ja . . . Daniel visste ikkje; det var ikkje so godt for han . . .
«Billett skaffar eg,» sa Jens Rud lågt. — Ja . . . men . . . han skulde
ein annan stad av i kveld. «Å, snakk; ålvorlege ting til i morgon!» lo
Jens. «I kveld ventar fedrelandet al kvar mann gjer si plikt!» — Ja, ja
Daniel fekk tenkja på det. «I kveld kl. 5! Kafé National!» sa Jens og
strauk.

I grunnen var dette her noko filledom, tenkte Daniel. Men det kunde
vera moro å vera med på slikt for eingong skuld og. Og han var ikkje
umvend; so for den skuld . . . Dessutan hadde han på ein måte lova . .
. Men det var denne Pater. Ein so god mann vilde han naudleg gjera
imot,

I tvil og tvihug gjekk han heim, og i tvil og tvihug dreiv han tidi til
klokka var 5, og kunde ikkje koma til nokor avgjerd, So gjekk han ut.
Ein kunde alltid driva burt-etter gata og sjå, tenkte han; og so kunde
ein taka ei avgjerd etter kvart. Det var meiningi hans å ikkje vera
med. Men det kunde ikkje skilja um ein tenkte noko meir yver det. So
gjekk han burt-etter gata og tenkte; tenkte uppatt dei same tankane som
han hadde tenkt fyrr. Sistpå stod han utanfor Kafé National og var like
nære. Tok seg eit slag nedyver gata og upp att; vilde tenkja betre
yver; tankane vart dei same, men hugen voks.

Flokk etter flokk såg han koma og gå inn ; dei kom luskande som
samansvorne. Det skulde vera moro å vera med! Byen låg so roleg og
trygg som inkje var; dei gode borgarar drøymde um ingen ting; men der
inne i den vesle kjellaren, inne i eit løynleg, avstengt rom, sat det
unge Noreg og gjorde revolusjon . . . det skulde vera moro å vera med!
Tankane tagna ein for ein; hugen voks; at ikkje Jens Rud kunde koma og
taka han med seg!

Klokka var eit korter yver 5. Vilde ein vera med, fekk ein skunda seg.
Han hadde i grunnen lova det °S * grunnen var det ei god sak ... lat
gå. Han kasta seg fram mot troppi, døyvde alle tankar og steig på. Inne
i kaffistova råka han Jens. «Nå, endeleg. Inn der!» sa Jens; Daniel
gjekk, ijacta est alea,»1 tenkte han.

Men då han ein time etter kom ut att, hadde han lova med hand og munn,
at han vilde vera med i kveld og pipa i teatret av all si makt, so
snart han frå parkettet høyrde ropet: *Ned med direktøren!» og at han
ikkje vilde lata seg skræma av nokon ting, men berre halda fast på pipa
si og blåsa. Og no visste han, at

1 jracta est alea; terningen er kasta.saki var god. Fram hadde med sin
eldfulle logikk vist, at Nasjon al teatret vart drive på ein
uforsvarleg måte, so ingen nordmann kunde finna seg i å sjå det i
hendene på den klikken som no styrde; og Daniel hadde merkt seg fleire
av Frams grunnar, so han kunde ha noko å verja seg med, um Pater skulde
få njosn um saki.

Pipe fekk han av Jens Rud. Dei fleste var ute og kjøpte seg pipor etter
møtet. Men andre hjelpte seg som dei kunde med portlyklar,
barnetrompetar og anna slikt som kunde låta. Etter ståket skulde dei
møtast i kaffikjellaren att og ha ein liten seksa.

Daniel skulde sitja i ein bolk i tridje rad og ha med seg Sven Dufva og
ein Monsen, «Don Pedro», som Aslak Fjordan kalla han. Stormengdi av
piparane skulde sitja i andre rad; elles var dei spreidde yver heile
teatret. Det vilde bli ein «fyrste rangs konsert», so sant alle gjorde
sin skyldnad, sa Jens Rud.

— Med bleike vangar og bankande hjarta sat Daniel på plassen sin i
tridje rad og venta på det som koma skulde. Attum seg hadde han ein
stor slamp av ein fyr, ein slaktar eller noko slikt, som han lika berre
so måteleg; men verre var det, at burt-i ein annan bolk sat det ein
konstabel; vilde han blanda seg i leiken tru? Daniel spurde sidemannen
sin, Monsen, um dette. Monsen drog på geipen, «Han har ikke noget med å
hindre den fri meningsytring,» grein han i fjorda-måls-sekstar.

Orkestret tok til å spela; Daniel høyrde ikkje på det. Med hjarteverk
gådde han, at det var kome endå ein konstabel inn på tridje rad. Han
kunde ikkje anna enn gjera Monsen kjend med dette. Monsen vreid på sin
fiskekalde munn og sa i gretne, snøgge septimar: «Hva fa’n gjør dæ da?»

Daniel vart skamfull. Den Monsen måtte vera ein modig mann.

Det var som lufti i teatret var ladd med nervøsitet. Ei uroleg
kviskring gjekk frametter benkene som vindpust i visna blad; og kor
Daniel vende seg såg han bleike, ventande åsyn. Stykket hasta yver
tilet som ifeber; spelarane forsnakka seg alt i eitt og gjorde mistak
på mistak. Ender og då gjekk det som elektriske slag gjenom radene; det
skråva i silke og stive kragar, og chignonane snudde seg att og fram
som vindfløyar —: kom det no f — Men dei unge løytnantane sat og gjorde
seg morske og såg seg ikring med kannibalske augo som sa, at vart det
noko av, so skulde nok dei halda styr på herket.

Men akt etter akt gjekk, og alt var roleg. Folk tok til å tru at dei
var haldne for narr. Og mang ein løytnant som fyrr hadde vore morsk som
ein Mars, lavde no med øyro: skulde han ikkje få tilføre til å visa seg
riddarsmann for sine unge damorf Andre såg seg spottande ikring; det
vert ikkje noko; det visste me!

Men dei gamle herrane var glade. Ikkje ståk; me fekk vera i fred;
uppstyrsmakarane hadde vore for veike. Kristiania var trufast.
Mistenkjeleg var det alltid, at der i andre rad var mest berre
studentar; men . . . dei gode måtte vera i fleirtal.

Det leid til slutten av femte akt. Uroi tok til å vakna att; kann henda
var det no det galdt. Med ein gong vart det varslande stilt yver heile
teatret. Daniel fekk hjartebanking; stirde ned: — ein ung mann i
parkettet hadde reist seg; det var føraren.

Den siste replikken var sagd; duken tok til å glida. Då lyfte føraren
handi, og med gnellt mål ropa han: «Ned med direktøren!»

Det gjekk ein sukk gjenom salen, ei stynjing ... og so braut det laust.
Ein storm av pipor, eggjande, ylande; fleire og fleire, frå parterre,
frå andre rad, frå tridje; kvasse fløytetonar frå portlyklane kom med,
og barne-trompetar i sangrande gråt; men so med ein gong eit brak, ein
foss av handklapp, tramping, hyssing, skrål; teatret stod i gov; det
var som hav i sjøgang. Men pipone, kvasse og tirlande, skar seg veg
gjenom brot og brak, kvesste på, og kvesste på, kvein, kvisla, kom
ylande frå alle kantar som ei åsgardsreid, som storm gjenom ein
skips-rigg. Alt var i uro; alle mann uppe; lufti full av klappande
hender; her og der hopar avmenner i vill tretting, raude i kamben,
fiktande med armane, menner skrikande av opne gap ord som ingen kunde
høyra, ord som døydde i ståket og vart til vind, til tom, rasande
pantomime —: «ut med pakket! ut med pakket!» — og so løytnantar som
stod og sa «fanden tordne mej» og vilde slå til og ikkje torde. Men
uppe i radene hekk det i krans andlet ved andlet utyver kantane; dei
glodde og lo, glodde og undrast, glodde og banna, glodde og peip.

Daniel hadde fenge pipa si upp or vestlumma, og no skulde han til; men
han var uroleg. Til å vinna mod glytte han på kameratane sine; — Peder
Monsen sat med armane i kross og såg ut som han aldri hadde tenkt på å
pipa; men Sven Dufva peip so kjakane hans stod som ein smiebelg. Kven
skulde ein fylgja ? Guten var heilt fortryllt. Men nede i parkettet såg
han Jens Rud, som stod og peip og glodde uppetter radene . . . han fekk
pipa til munnen so fort han kunde og blés; men kunde ikkje høyra noko;
blés sterkare, men kunde endå ikkje høyra . . . Då kjende han ein neve
i den eine aksli. Han skvatt^so han beit seg i tunga; torde knapt sjå
seg um. «A skal dettane derre vera for no’?» skreik slaktarmålet inn i
øyra på han, og ein vond ølgufs kom strøymande; Daniel svara noko, men
høyrde det ikkje sjølv. «Vaffno?» ylte slaktaren og skreik so han vart
blå; Daniel lika seg ikkje; best å sjå seg fyre. Og so la slaktaren
munnen til øyra hans og skreik som det galdt livet: «Holder itte Di
demses forbannede snut, så fa’n ita mei roper itte jæ på
kong-stabel’n!» — Daniel vilde vrida seg ut av neveklemma hans; men han
sat som i eit skruvested. «Stikk pipa Demses i sekken, far!» skreik
slaktaren; det lukta øl både av fyren og av ordi hans. Kva skulde ein
gjera? Det var ikkje godt å vita, kva ein full slaktar kunde finna på;
og konstabelen vilde han ikkje ha noko med . . . Daniel stakk pipa i
sekken.

Don Pedro de Monsen sat roleg som fyrr og glodde ned i parkettet; ein
kaldflir låg ikring munnen hans. Men Sven Dufva, som nok og hadde ei
klo i aksli sino, han sat ihopkropen som ein tull med ryggen upp-skoten
og olbogane til vern på båe sidor, og peip so trufast og alvorsamt som
det galdt livet. Daniel tenkte med seg, at både Sven Dufva og Peder
Monsen hadde stelt seg betre enn han, kvar på sin måte; leid seg var
han.

Eit tungt, kvævt dunder høyrdest, langt burte eller djupt nede; Daniel
visste ikkje kva det var, og dei som peip høyrde det ikkje; det var
gongongen som gjekk. So rykte politiet fram; det hadde vorte mannsterkt
no ned-i salen. Den eine piparen etter den andre vart teken i nakken og
sett på dør; heile andre rad vart rudd; so tok dei til å sløkkja
gassen. I tridje rad var det berre ein som kom i politiklør; denne eine
var Sven Dufva.

Men Sven gav seg ikkje for politiet heller. Han klora seg fast til
bolkekanten med den eine handi og heldt pipa med den andre og blés på;
konstabelen måtte bruka heile si makt til å få han laus. Og so laut
Sven Dufva fylgja konstabelen på rådstova. —

— Dei samla seg etter avtale i Kafé National, — den flokken som stod
under Ruds styring. Men dei var færre no. Dei fremste i flokken var i
ulag; der hadde vore so mange svikarar, sa dei. Hadde alle gjort sin
skyldnad, so skulde det vorte ein annan dans. Denne fordømelege norske
reddhug! Dette usætande, dette upålitelege ved oss! Alltid skulde det
gå so midt i lag; aldri kunde ein halda i hop og vinna stort. Me skulde
berre sjå kva «Den gode Borger» sa i morgon —: «en Del unge Mennesker
og Skoleelever ... en Del Barne-trompeter . . . Politiet ordnet det
hele i en Fart.»

Daniel hadde vore i stor tvil, um han skulde møta upp på
kaffikjellaren. Han hadde ikkje noko godt samvit, Og dessutan . . . det
han hadde lova Vårherre . . . Men endeleg gjekk han. Han vilde forsvara
seg, um nokon skulde koma med snakk, tenkte han; og so var han ikkje
umvend . , .

«Nå!» ropa Jens Rud fornøgd, då han såg Daniel; «der hev me då endeleg
ein sann israelitt, som der ikkjeer svik i! La De merke til honom,
karar? Han sat uppe i tridje rad og peip som ein devel; dei freista å
stogga han; men han berre stemde ryggen imot, rygg og olbogar, og blés
på! Hadde alle gjort sine ting so godt som han, so hadde det vorte anna
av. Hurra for Daniel Braut!» — «Hurra! Hurra! Hurra!»

Daniel stod der raud som ein hummar; visste ikkje kva han skulde segja.
Då den eine etter den andre kom og vilde drikka med han, vreid han seg
undan; hadde ikkje fortent so stor ros; hadde nok gjort sitt beste, men
, . . «Å vis-vas!» sa dei. «Å, lad ingen falsk Beskedenhed råde i en
Stund som denne!» Og so kom ikkje Daniel til a forklåra samanhenget.
Han drakk; drakk med dei alle; samvitet var uheilt; men full vart han.

X.

Yver den breide bygdi låg hausten og tyngde med myrk himmel og våt
luft, og skyene hekk nedyver åsane som svære, kvite forheng,

Cand. filos. Daniel Braut gjekk og såg på dette; og dei sky-hulde åsane
og skogen som drog seg burtetter bakkane tett og myrk som ei natt,
minte han um hans gamle huldredraumar. Og han smilte i tunge tankar,

— Godt at han var komen frå byen. Det var ingen her som skulde ha
pengar av han. Og ingen var det her som kunde stinga han med flirande
augo, av di han hadde gjort seg til «mjøltråvar*. Dei hadde ikkje sagt
nokon ting, dei der inne. Men han hadde set det utanpå dei kva dei
tenkte. Var det sant at han hadde vore hjå Pater omnipotens og umvendt
seg? Var det sant at han sidan hadde pipe i teatret — og drukke seg
full? Eller var det so at han ikkje hadde pipe i teatret — og drukke
seg full? Men Ole Bentsen gjekk og tala um kor skrøpelege me var, og
kor snart gjort det var å faila tilbake.

Daniel hadde vore redd kameratane sine. Han

er svik i! La De merke til honom, karar? Han sat uppe i tridje rad og
peip som ein devel; dei freista å stogga han; men han berre stemde
ryggen imot, rygg og olbogar, og blés på! Hadde alle gjort sine ting so
godt som han, so hadde det vorte anna av. Hurra for Daniel Braut!» —
«Hurra! Hurra! Hurra!»

Daniel stod der raud som ein hummar; visste ikkje kva han skulde segja.
Då den eine etter den andre kom og vilde drikka med han, vreid han seg
undan; hadde ikkje fortent so stor ros; hadde nok gjort sitt beste, men
, . . «Å vis-vas!» sa dei. «Å, lad ingen falsk Beskedenhed råde i en
Stund som denne!» Og so kom ikkje Daniel til a forklåra samanhenget.
Han drakk; drakk med dei alle; samvitet var uheilt; men full vart han.

X.

Yver den breide bygdi låg hausten og tyngde med myrk himmel og våt
luft, og skyene hekk nedyver åsane som svære, kvite forheng,

Cand. filos. Daniel Braut gjekk og såg på dette; og dei sky-hulde åsane
og skogen som drog seg burtetter bakkane tett og myrk som ei natt,
minte han um hans gamle huldredraumar. Og han smilte i tunge tankar,

— Godt at han var komen frå byen. Det var ingen her som skulde ha
pengar av han. Og ingen var det her som kunde stinga han med flirande
augo, av di han hadde gjort seg til «mjøltråvar*. Dei hadde ikkje sagt
nokon ting, dei der inne. Men han hadde set det utanpå dei kva dei
tenkte. Var det sant at han hadde vore hjå Pater omnipotens og umvendt
seg? Var det sant at han sidan hadde pipe i teatret — og drukke seg
full? Eller var det so at han ikkje hadde pipe i teatret — og drukke
seg full? Men Ole Bentsen gjekk og tala um kor skrøpelege me var, og
kor snart gjort det var å faila tilbake.

Daniel hadde vore redd kameratane sine. Hanhadde stengt seg inne og
lese til eksamen, men kunde ikkje sprenglesa som fyrr; han fekk so
snart vondt i hovudet. Og vilde han kvila, so kom dei urolege tankane
som ein flugesvarm. Enn um Pater fekk vita at han ikkje var ein «sann
israelitt» 1 Enn um Fram og Rud fekk vita at han hadde «umvendt seg»!
Ja um Hirsch fekk vita at han hadde vorte pietist! Kva vilde den gode
mannen då segja? Og kva vilde dei segja, alle i hop. Han hadde stelt
seg so, at ingen lenger kunde tru han.

Men det verste var, at ender og då hadde han vore nøydd til å helsa på
Pater. Redd var han komen og skamfull var han gjengen; for her, hjå
Pater, var han nøydd til å vera umvend . . .

Aldri i sine dagar hadde han havt det so vondt; ikkje då han svalt dess
meir.

Her uppe på Steinsrud var det likare. Men når det kom til stykket var
han ikkje trygg her heller. Tanken på Hirsch gnog på samvitet hans, og
tanken på Pater heldt han i æveleg uro. Fekk Pater vita at det hadde
vore fusk med den sanne israelitten, so fekk proprietæren vita det med;
og so kunde ein skyna kor det gjekk. Likso ille vilde det vera, um
student Stensrud, son til proprietæren, fekk vita meir enn han skulde.
Student Stensrud var det som hadde teke Daniel god ti! huslærar; men
student Stensrud kjende Daniel berre gjenom Pater og Haugum; og fekk då
han vita, at Braut var ein gamal Framsmann og pipeblåsar . . .

Det galdt å fara varleg. Det einaste som kunde berga han, um gale
skulde gå, var um han til den tid kunde få proprietæren på si side. Det
fekk han då freista på. Og han gjekk sin husbond under augo som han
best kunde.

Han var komen hit i den tanken at han vilde sona for si synd mot
kapellan Hirsch gjenom sitt lærar-arbeid: han vilde læra dei tvo små
Stensrud’ane å tru på ånd. Men då han straks kunde forstå på
proprietæren, at denne ikkje lika den åndfulle metoden, gav han tanken
upp. Syndi mot Hirsch fekk han sona sidan; det var ikkje for honom å ha
nokon vilje no. So tok han tilå halda skule på den måten som han hadde
lært av kandidat Massmann.

Dessverre var det lite framtak i gutane. Dei var tunge og dauve, og han
lika dei ikkje. Arbeidet med dei var som å skvetta vatn på gås. Etter
kvart gleid då Daniel yver i den vanlege åndlause latinskulemåten:
høyrde leksor og var like sæl. Men når fru Andrine spurde etter um
sønom sine, sa huslæraren, at han trudde det var emnelege gutar. Dei
hadde ikkje rått or enno; men dei kom seg nok. Ein kunde i grunnen
ikkje forsvara å segja anna til ei mor heller, tenkte han.

Fru Andrine var andre kona til proprietæren; fyrr hadde ho vore
hushaldar hjå gamle prosten. Ho laga god mat og styrde huset godt; meir
kunde ho ikkje, og meir kravde ingen av henne. Den som hadde vore
uppvaksen i eit slikt hus! tenkte Daniel tidt; ein kunde ha vore anna
til kar då. Og um gamle Ole Johannes Sørbraut hadde vore so mykje til
mann som proprietær Stensrud, — enn alt det vonde ein kunde ha sloppe,
og alt det gode ein kunde ha havt! Men ein fekk tru, at Vårherre hadde
ei meining med alt. Han hadde vel set, at Daniel ikkje vilde ha godt av
gode dagar. Hadde han vore rik, so hadde han no kann henda vore ein
ranglefant.

Proprietæren var ein mann på 58, roleg og stød, klok og tung. I sine
unge dagar hadde han, som han sjølv sa, vore «eit stykke av ein
fusentast»; men alderen og røynsla hadde lært han å sjå meir
«allsidigt» på dei fleste ting; og no var han 4de suppleant på
embets-mannslista. Med den fyrste kona si hadde han fenge pengar, — «og
då var det at han vart moderat», fortalde jaabækianaren lærar
Borreberg; sidan «gjorde han eit slag til høgre for kvart tusund han
tente, og var no so kvit som ein messehagel». Han tala alltid med stor
vyrdnad um den akademiske daning. Utolsam var han ikkje. Det einaste
han kravde av folk, var at dei skulde vera upplyste og sjølvstendige,
so dei ikkje tok si meining på borg korkje hjå «Folketidende» eller
andre, og ikkje lét seg driva av kvar lærdoms vindeller lokka av kvar
frasemakar; men det hadde han rett i. Um dei «folkelege» sa han mange
ting som Daniel vilde ha motsagt, dersom det ikkje hadde vore for det
at han no laut fara varleg.

Med den fyrste kona si hadde proprietæren 3 born. Av dei var student
Stensrud den yngste. Den næst-yngste heitte Louise og var gift med
grosserar Storr i Kristiania; den eldste, frøken Hanna, var heime.

Denne same frøken Hanna gjekk for å vera 26 år. Men Daniel trudde ho
måtte vera eldre. Ho hadde vore i Kristiania på ein skule og var dame;
gjekk by-klædd og stelte med finarbeid og pianospel. Daniel var litt
brydd saman med frøken Hanna; kva skulde ein segja ti! ei slik ei? Av
romanane visste han at det var ein serskild kunst å tala med damor; dei
skulde ha sin eigen kost, dei; og den kunde ingen laga som ikkje var
dertil upplærd. Men etter kvart kom han i drøs med henne likevel. Og
det på den måten at han fekk låna bøker hjå henne. Og då dei fyrst var
kjende, gjekk det av seg sjølv. Det viste seg at ho ikkje var so
vanskeleg å samtala med endå. Det ho helst vilde høyra um, var
Kristiania. Studentlivet med. Daniel fortalde det han visste um dei
ting; dikta so smått når det galdt å gjera emnet forvitneleg, og tagde
med slikt som han ikkje trudde ein kunde segja til ei frøken.

Ein gong kom han til å nemna at han kjende Hans Haugum; sidan matte han
fleire gonger fortelja um honom ; ho kjend’n ho og. Han hadde vore her
uppe sume tider då mor levde, fortalde ho; mor var komi frå hans bygd
og hadde kjent foreldri hans. Ein dag då Haugum hadde vorte nemnd, sa
Hanna: «No er han forlova; det veit De vel?» — ho stod burtmed glaset
og sag ut. «Nei?» undrast Daniel; «når gjekk det for seg?» Det var det
nyaste nytt; Hanna hadde havt brev um det frå Louise. «Jaso?» Daniel
var ikkje stød på um han lika tidendi eller ei; det kom so uventande.

Sjølv var han ikkje trulova enno. Eit par gonger hadde han arbeidt med
eit brev til Inga i sumar; menhan hadde ikkje fenge det til. Han kunde
liksom ikkje finna ord; det vart so kaldt det han skreiv; ulukka var,
at han so sjeldan såg henne. Og elskhugen trong næring som alt liv.

Noko serskilt og reint urimeleg hadde Daniel og å undrast på; det var
kome upp for han i den siste tid, at han enno ikkje hadde gløymt Berta
Maria. Ja at det vonde som hadde hendt henne, det var hans skuld 1

— Ei natt etter han var komen her upp, hadde han drøymt so vent um
henne. Han totte ho sat på fanget hans, og han heldt henne um livet. Ho
la seg tett inn til han og heldt han um halsen, og låg i armane hans so
mjuk og so varm. Og ho grét av elskhug og sorg; han kjende det tårevåte
andletet inn-imot sitt; han var so glad og sæl at han kysste henne. Men
ho bad at han ikkje måtte vera vond på henne; det galne ho hadde gjort,
det hadde ho gjort av di ho elska i vonløyse ein som ho ikkje kunde få
... og ho smøygde seg tett og varmt inn-åt han. Daniel vart hjarteleg
glad; han kysste henne ein gong til, og vakna. Men endå kjende han det
tårevarme andletet inn-imot sitt, og den mjuke, mjuke kyssen; han var
varm i armane etter henne, og trivla ikring seg i forundring for ho
ikkje var her.

Denne draumen hadde levt i han sidan; og som ho hadde vore i den, hugsa
han henne; drøymde draumen upp-att med vakne augo og hadde ikkje makt
til å driva han frå seg. Det kunde ikkje vara lenge med slikt tull; men
so lenge det stod på, kunde det ikkje nytta å béla til Inga; for ho
vilde nok skyna um der var ålvor i leiken. Dessutan, so lenge ein ikkje
hadde embetsprøva.

— Da det leid ut-på hausten, var frøken Hanna alt so kjend med
«kandidat Braut», at ho stundom fylgde han, når han var ute og reika.
Daniel kunde ikkje anna enn finna det staut, at ei dame heldt lag med
han; men det hadde vore vel so gildt, um ho hadde vore fagrare. Frøken
Hanna var, som far sin, og bror sin, storbygd og i godt hold, men bleik
i hudi; andletetvar stort, håret ljost, augo rolege og late, Daniel
gissa på at ho kunde vera 28 år; finaste ungdomsblomen var burte;
huldresløret, draumen, trolldomen, det som ingen kann utsegja, — det
var der ikkje; han kunde tala med henne so mykje han vilde, men var
like kald. Hadde ikkje dette vore, so kunde han kann henda kome til å
kjenna seg heime på Steinsrud.

Eit par kveldar um vika var det whist og toddy; men aldri meir enn eit
glas, og aldri lenger enn til klokka ti. Ender og då var lensmannen
der; stundom sjølve presten. Morosamt var det ikkje. Og når
proprietæren gong etter gong sat og la ut um, at det galdt å vera
csjølvstendig», so ein ikkje lét seg driva av kvar lærdoms vind eller
lokka av kvar ordmakar, — so vart Daniel stundom redd at proprietæren
meinte dette på honom.

For Daniel hadde ikkje vore sjølvstendig. Han visste det no. Han hadde
havt det med å meina som dei han mest var i lag med; og når han hadde
høyrt ei meining framsett med fynd, so hadde han teke den god og gløymt
det han fyrr trudde. Meir enn ein gong hadde han høyrt folk tala um, at
ein skulde ha «sjølvstendige meiningar»; men han hadde aldri rett lagt
merke til det. Han var heimangjord med den trui at det galdt å ha rette
meiningar; og det kunde han ikkje koma ifrå enno. Kva nytta det å
tenkja sjølvstendigt, når ein tenkte gale? Og ein kom snart til å
tenkja gale, når ein litte på sitt eige vit. Fram og Rud og slike, dei
var visst sjølvstendige nok, men so var dei rasjonalistar. Og kor langt
vilde dei koma med det?

Det nytta lite å vera sjølvstendig, når ein skulde døy. Då galdt det å
ha den rette trui. Hadde ein ikkje den, so gjekk ein til helvetet kor
sjølvstendig ein var. Og her i verdi var det i grunnen på same måten;
vrange meiningar øydela sin mann.

Det måtte lata seg gjera å tenkja både sjølvstendigt og rett; og det
var det folk meinte. Men korleis ein skulde nå fram til det? — Han orda
ein gong innpå um dette for proprietæren. Denne svara at det galdtå
vilja det rette. Vilde ein finna det rette, so fann ein det; men lét
ein tanken løypa sjølvstyrd og var like sæl kor det bar av, so kunde
ein snart koma på villgras. Dette fann Daniel rimeleg; at det var
viljen det galdt um hadde han alltid høyrt. Men fullklårt vart det
ikkje; tanken vilde helst gå sine eigne vegar den; og det var ikkje å
lita på at viljen kunde halda leidi.

Nei; tenkja sjølvstendigt var ikkje greidt. Um ein berre vilde taka ein
slik ting som denne republikken . . . Ja; ein kunde tenkja upp grunnar
både for og imot. Men dersom no grunnane for og imot var like sterke?
Eller dersom grunnane for var sterkare enn grunnane imot, og so ein
ikkje vilde vera republikanar?

Ein leita då vel etter motgrunnar, til dess ein fann dei. Eller ein
granska grunnane for og fann ut at dei ikkje var so sterke som dei såg
ut til. Kunde ein då segja at ein hadde tenkt sjølvstendigt yver
fristaten ?

Men um det no skulde henda, at fristaten var det rette likevel ? Der
var kloke folk som trudde det. Kloke folk både for og imot; og kvar
hadde sine grunnar . . .

Det som det galdt um, var vel kva ein skulde gå ut ifrå. Gjekk ein ut
frå det eine, so kom ein hit, og gjekk ein ut frå det andre, so kom ein
dit; og den som ikkje hadde noko å gå ut ifrå, han vart gåande i ring,
som mann i myrkeskodd.

Som han gjekk og mønstra med dette, kom han til å minnast nokre
fyrelesningar han hadde høyrt på universitetet yver etikk. I dei
fyrelesningane hadde professoren lagt ut um dei ymse riksformene på ein
so klår måte, at Daniel aldri kunde tenkjast til å få betre grunnar i
den saki; og dei fyrelesningane hadde han skrive upp. Dessverre hadde
han dei ikkje med seg; han hadde lånt dei burt til Halvor Mosebø. Men
hadde han havt dei her, so kunde han berre lese dei godt igjenom; so
hadde han havt so gode meiningar med so klåre grunnar som nokon mann
kunde ynskja seg i den saki. No var her ikkje råd med det; han visste
ikkje kvar Halvor Mosebø budde dessmeir.

n — Garborg: Eondestudentar.At ein ikkje kunde ha det i all ting som i
trui; at ein hadde det rette og sanne fastsett! Ei litande politisk
katekisme vilde vera ein umissande ting for ungt folk. Som det no var,
stod ein mest upprådd. Skulde ein tenkja utan rettleiding, var ein som
eit skip utan kart og kompas. Det kunde henda ein fekk ein god tanke.
Men kor kunde ein vita um tanken var galen eller god?

Vilde ein spyrja andre til råds, kom ein ikkje stort lenger. Det var
likso mange meiningar som det var meinarar, og kvar heldt si meining
for den einaste rette. Og alle hadde dei grunnar i hopetal. Det var nok
ikkje kvar manns sak å finna seg til rettes i slikt eit Babel, —

— Slikt gjekk den unge kandidaten i filosofi so mang ein myrk
ettermiddag og braut hovudet sitt med; og han lika seg ille. Men når
han såg på dei høge åsane som stod og gjorde seg fagre og klædde seg um
og um med skydukar og gråkvitt tåke-lin, eller på skogen som drog seg
burt-etter bakkane myrk og endelaus som ei sorg, då tenkte han på
huldri og på Berta Maria. Og han kjende slik ein sugande saknad. A, um
han hadde eit menneske som forstod han, heldt av han! A, um han hadde
ei han kunde elska! Her gjekk han so åleine som ein tjuv um natti.

Men når han kom til kveldsbordet og høyrde proprietæren, og stundom
lensmannen eller presten, sitja der og leggja ut um alle ting, og vera
so trygge i sitt, og vita so god greide, so sukka han med seg sjølv og
tenkte: sæle er dei gamle som hev alt uppgjort og greidt.

Lensmannen var ein gamal, høg, grå ungkar med strame juridiske
andletsdrag og ei nos som ein bløyg; jurist var han og embetsmann vilde
han heita. Men presten var den pastor Ring som Daniel ein gong hadde
råka ut for hjå grosserar Helle. No var han komen hit; og her hadde han
eit framifrå godt kall. Han var eldre å sjå til no; men hyggeleg og
vyrdsleg. At herr Braut ikkje var jaabæksmann var han glad med å høyra;
«det vil også i høi grad glede Deres gamle velgjører,grosserer Helle,»
sa han. Gudskjelov; grosserar Helle var komen seg uppatt no; han dreiv
ei forretning som alt var i god gang; og han vilde visst snart vera i
full velmakt. «A ja; Herren glemmer ikke dem der gjøre vel.» Daniel sat
og tenkte på, um han kunde vera godfor endå ein gong å beda grosserar
Helle um pengehjelp ; men det fekk vera siste utvegen i alle tilfelle.

Det var staut å kunna vera i lag med so gilde folk som desse. Den som
berre hadde havt sine saker i orden; den som ikkje hadde havt noko å
vera redd! Han hadde aldri tenkt at ein student kunde ha det som han
hadde det no. Når posten kom til gards, eller når proprietæren kom heim
frå ei byferd, kjende han seg aldri trygg; og då Hanna ein dag fortalde
at det skulde koma byfolk her upp i joli, vart han reint uroleg. «Det
kjem upp! Du skal sjå, det kjem upp!» sa han til seg sjølv. Stundom
gjekk han og fælte for at han kunde få sjå namnet sitt på prent —
jamsides med Frams — i «Den gode Borger».

Men «Den gode Borger» sette ikkje namnet hans på prent. Daniel måtte i
det heile undrast på, at bladet ikkje var verre enn det var. Det hadde
betre grunnar for seg au enn han hadde tenkt. Det inneheldt ymist stygt
mot dei folkelege, ja endå eit par harske ting mot kapellan Hirsch; men
vilde ein vera rettvis, so fekk ein hugsa på, at bladet såg alle desse
ting med sine augo.

Stundom vart han teken av den tanken, at kann henda var det «Den gode
Borger» som hadde rett likevel. Det tala so myndigt og so kunnigt, og
avviste dei «folkelege» med slik kraft, at ein mest måtte tru på det.
Alt dette skravlet um fridom og folk og ånd og idear, det var visst
frase? Ein fekk taka verdi som ho var; og det forstod då visst
«Borgeren* betre enn idealistane.

Men so kunde han råka lærar Borreberg ein dag; eller han kom til å
hugsa sine gamle vener og lærarar, Hirsch, Bliland, Haugum, Jens Rud;
og då såg han at «Borgeren» hadde urett. Noko urett då visst. Dei andre
hadde kanskje ikkje heller fullt ut rett ... å, den som kunde finna
millomvegen!Det måtte vera noko som låg midt imillom her. Dei gjekk for
vidt på båe sidor; ein måtte kunna forlika desse motsetningane. Og han
mintest det han hadde høyrt av professoren um å «mediere», semja
motstridande ting i «en høiere Enhed»; gjekk og bala med det ofte. Han
vilde gå ut frå dei grunntankane han hadde frå Hirsch; so vilde han
taka med so mykje han kunde frå «Den gode Borger»; so måtte han ikkje
koma i strid med Pater heller; han fekk sjå å koma so godt til lags som
han kunde med Fram og Jens Rud au; for det vilde ikkje vera greidt å
bita i kjeppen med dei heller, um det skulde koma til eit ordskifte.
Men di meir Daniel streva med alle desse «motsetningane», di meir
hovudgalen vart han.

Den som kunde ha vore modig! Det beste vilde vera å taka upp sine
meiningar frå fyrr; vera «folkeleg» som i gamle dagar, og forsvara sine
meiningar med nebb og klo, både mot proprietæren og mot dei andre. Men
slikt var ikkje tenkjande på no. Han var ikkje sin eigen mann; andre
hadde makti yver hans liv og hans lagnad; vilde ikkje dei hjelpa han
fram, so stod han der. Sistpå såg han ikkje meir enn ein utveg. Han
fekk tru på sine gamle meiningar so fast han kunde, men tegja med dei
til dess han kom vel herifrå. Det kunde aldri bera til å gå her og vera
24 års kar og kandidat i filosofien og ikkje vita kva ein meinte! —

— Ein ting kunde han gjera som vilde hjelpa’n til å kjenna seg meir
vaksen, og det gjorde han: han lét skjegget gro. Det meinte han kunde
hjelpa ikkje so lite; og so slapp han au det bryet å raka seg.

XI.

Store jolaftan kom student Stensrud frå byen med sine framandfolk;
grosserar Storr og Louise fylgde.

Det var mykje og fagert folk. Sjølve grosseraren, som Daniel hadde
tenkt måtte vera ein fæl guanokrat, var ein liten snøgg, stillfarande
mann, mager og nervøs

i «en høiere Enhed»; gjekk og bala med det ofte. Han vilde gå ut frå
dei grunntankane han hadde frå Hirsch; so vilde han taka med so mykje
han kunde frå «Den gode Borger»; so måtte han ikkje koma i strid med
Pater heller; han fekk sjå å koma so godt til lags som han kunde med
Fram og Jens Rud au; for det vilde ikkje vera greidt å bita i kjeppen
med dei heller, um det skulde koma til eit ordskifte. Men di meir
Daniel streva med alle desse «motsetningane», di meir hovudgalen vart
han.

Den som kunde ha vore modig! Det beste vilde vera å taka upp sine
meiningar frå fyrr; vera «folkeleg» som i gamle dagar, og forsvara sine
meiningar med nebb og klo, både mot proprietæren og mot dei andre. Men
slikt var ikkje tenkjande på no. Han var ikkje sin eigen mann; andre
hadde makti yver hans liv og hans lagnad; vilde ikkje dei hjelpa han
fram, so stod han der. Sistpå såg han ikkje meir enn ein utveg. Han
fekk tru på sine gamle meiningar so fast han kunde, men tegja med dei
til dess han kom vel herifrå. Det kunde aldri bera til å gå her og vera
24 års kar og kandidat i filosofien og ikkje vita kva ein meinte! —

— Ein ting kunde han gjera som vilde hjelpa’n til å kjenna seg meir
vaksen, og det gjorde han: han lét skjegget gro. Det meinte han kunde
hjelpa ikkje so lite; og so slapp han au det bryet å raka seg.

XI.

Store jolaftan kom student Stensrud frå byen med sine framandfolk;
grosserar Storr og Louise fylgde.

Det var mykje og fagert folk. Sjølve grosseraren, som Daniel hadde
tenkt måtte vera ein fæl guanokrat, var ein liten snøgg, stillfarande
mann, mager og nervøsmed små, sjøgrøne augo; fru Louise var i godt hold
liksom syster si, men fagrare. So var det studentane: den digre,
koselege Bang Block; ekstraskrivaren Becker, raudhærd og lang; kopist
Petersen, høg, blid med blank skolt og brillor; cand. filos. Viborg,
ung og ålvorsam, fager som ei møy, og medisinaren Knutzon med sin store
adelsnase, sin fylluge mjuke munn og sine muskne, grå augo. Det var
fine fiffen alt; det lyste av kvite kragar og smil og blenkte av
lorgnettar og snøgge augo. Daniel gjekk og krulla på sitt unge
kinnskjegg og tenkte med seg sjølv, at i dette laget såg proprietæren
og son hans ut som bønder.

Han var ikkje lenger redd. Um karar som desse visste noko, so hadde dei
folkeskikk og tagde. Og frå Pater hadde student Stensrud ei helsing som
gjorde Daniel samvitstrygg og glad. Hadde ikkje Pater høyrt noko no, so
fekk han ikkje høyra noko heller.

Dei kunde ikkje gå til bords fyrr lensmannen kom. Men det vilde vera
synd å segja at her var langsamt. Samrøda hadde kveikt i med ein gong,
og brann som eld i feit fureved. Kva dei tala um var ikkje so beint å
segja; det var ikkje um store spursmål. Men det merkelege var, at
samrøda var åndfull like godt. Den eine småvitsen kom sprutande etter
den andre som gneistar av stål; ordleikar og hermestev flaug som
rakettar; det var ein lysande leik med ingenting, eit eldverk av ord og
lette tankar.

Daniel tok til å gruna, der han gjekk og sveiv. Det han her høyrde og
såg, var det som han alltid hadde drøymt um og lengta etter:
herremanns-laget, den fine svingen. «Fram» og dei der inne gjorde narr
av det som fint var og kalla det sprik og spjåk og tomt tjas, og Aslak
Fjordan kunde storlæ, når han såg ein «fjong-fole» av rette slaget; men
det kunde ikkje Daniel lenger forstå. Den fine svingen var adelsmerket.
Latin kunde kvar mann læra, og ånds- og hjartedaning kunde ein alltid
få; men det som det galdt um, det som til slutt skilde millom folk og
fant, det var dette her, som Aslak Fjordan lo åt, men som «Borgeren»
kalla den formelle daning.Gutar som desse var dei sanne studentar. Dei
hadde sin eksamen på rette vis; dei hadde den upplæring som ein student
skulde ha; dei var comme il faut i det eine som i det andre. Og slike
studentar kunde leva idealt. Dei drakk seg ikkje fulle når dei vilde
vera glade, og vart ikkje ville når dei var lystige; og kor fritt dei
skjemta, dei braut aldri på den fine folkeskikken. Dei hadde ånd og vit
og fin form; alt det dei gjorde var fagert og svingfullt; men
bondestudentane var bønder kvar ein gjorde av dei. Han tenkte med uhug
på det studentlivet han sjølv hadde levt. Dette tunge ståket med strid
og politikk og øl og dårleg toddy, det kunde vera for det det var, men
idealt var det ikkje og studentliv var det ikkje heller.

Grosserar Storr sat i sofaen og småprata med frøken Hanna; herrane
Knutzon og Viborg hadde gjeve seg i drøs med fru Storr. Ikkje i drøs,
men i konversasjon; og det var forunderleg so fint som dei kunde te
seg. Daniel gådde etter alt, so han kunde læra; og han gjorde upp med
seg sjølv, at når han kom til byen att, vilde han gå på danseskule.

Dei andre heldt lag med proprietæren. Bang Block sat og var morosam,
Becker var løgleg og kvass; Peter-sen kunde og vera løgleg; men han lo
åt sine skjemtord sjølv; og ender og då kunde han sjå tåpen ut med sin
blanke skolt og brilleaugo og den breide fliren. Men når proprietæren
kom halande med sine setningar, var det som når ein plog-gamp vilde
dansa miliom sirkushestar. Keiveleg og sviplaust kom det, so dei ar.dre
laut hjelpa’n med å få noko ut av det; og då kunde det glimta i
augnekrokane deira som lette skimt av lått eller spott; og endå i ordi
tottest Daniel stundom kjenna at der sat oddar løynde eller låg
baktankar. Det var gutar som kunde snu seg!

Lensmannen kom, og dei skulde til bords. Som dei gjekk og masa med
dette, kom Daniel til å høyra nokre ord som fall miliom Knutzon og
Viborg um fru Storr. «Hva synes du om henne f» sa herr Viborg. *For
meget fedevarer,» svara herr Knutzon. Daniel kvakk, mentenkte han måtte
mishøyrt seg. Etterpå såg han Viborg kviskra noko til Knutzon med ein
smil . . . han forstod ikkje den smilen. Men sidan kunde han ikkje so
godt lika herr Viborgs gjentefagre andlet.

Ved bordet gjekk samrøda med jamt aukande liv. Bang Block, fru Storr og
lensmannen tok til med eit ordskifte um namnet «ribbensbærstek»;
Becker, som hadde vore utanlands, fortalde um den kunsten å «skjera
fyre», ein kunst som me ikkje kunde her hjå oss; so kom dei i ordkast
um den rette tidi til å halda middag. Grosserar Storr vilde me skulde
taka upp den engelske og franske skikken med middag klokka 6; dei
andre, og iser fru Stensrud, forsvara den norske middagstidi. Men Storr
heldt på sitt. Fekk ein middag klokka 2—3, so var resten av dagen
øydelagd; middag skulde ein ha når ein var ferdig med sitt dagsverk. I
arbeidstidi, klokka 12—1, skulde ein taka seg ein lunsj; ikkje det
grand meir. Men heldt ein middag klokka 2—3 um dagen, so kunde ein
ikkje ha lunsj! Dette at dei tok til med lunsj her hjå oss med vår
middagstid, det var . , . det var barbari. Me tok upp skikkar frå
utlandet, men tok dei upp rått, umelta, utan tanke og samanheng; lunsj
i eit land som heldt middag klokka 2, når lunsjen hadde sin grunn og
rett i at middagstidi var klokka 6, skulde nokon høyra slikt? Det var
som når villmannen stasa seg til med flosshatt, men gjekk . . .
skinnklædd elles, og so trudde at han hadde gjort eit framsteg i
kultur. Det gjekk ikkje lett for Storr å få segja det han vilde; han
trivla etter ord og streva med tanken; men sagt si meining fekk han.
Domane hans fall stride; heile matstellet vårt var slarvestell og
nasjonal uppøyding; då lyfte proprietæren glaset sitt og bad gjestene
velkomne til bords.

Andre ting kom upp. Bang Block fortalde på sin morosame måte um
jolegrisen, som våre gjæve fedrar steikte heil og åt med tolekniven og
drakk porsøl til; og når dei var mette, kasta dei beini i hovudet på
kvarandre. Og kom dei rett i godlag, so bar det i hop med øksar og
sverd; det var imye til julemoro». Peter-sen fortalde jolesegner som
han sjølv lo åt; proprietæren priste upplysningi; student Stensrud
fortalde um folketruer; uppi fjellbygdene trudde dei på underjordiske
soldatar som hjelpte nordmennene når det var krig; det var dei som
gjorde at svenskane alltid skaut for høgt; dei gjekk usynlege fram imot
dei svenske soldatane og lyfte børsepipone deira upp når dei skulde
skjota; Daniel totte segni var fager. Men Storr sa at han aldri hadde
høyrt noko so norsk: liggja på latsida og lita på troll-hjelp.
Lensmannen vilde likna denne segni i hop med den gamle um Holger
Danske; og det var vel ikkje fritt for at danskane for nokre år sidan
enno so smått hadde trutt på den segni. «Hi-hi; ja kvar var Holger
Danske i 1864!» lo Petersen. «Han var vel klok og heldt seg heime han
som me,» svara Becker. Kremting kring bordet; so eit stutt ordskifte,
som slutta med at me var der me skulde vera i 1864. Daniel undrast; var
det fint å meina so no f

Dei levde godt der dei sat; godlaget voks. «Apro-po!» sa proprietæren,
«kor hev gamle Jokum det i desse dagar?» A, Jokum hadde det bra. «Je
traff ham for no’en dage siden,» sa Becker; «far og je var ute en tur
med Jaabæk ...» «Med Jaabæk!» skreik Petersen, «med Jaabæk!» ropa fru
Storr, «medJaabæk!» ropa heile bordet; «ja,» svara Becker roleg, «med
fars hest». Stor lått; fru Storr skreik «uh»; Knutzon dømde at gamle
byråsjef Becker var en quick patron\ Viborg trudde at Jaabæk burde få
vita at han no stod på stall hjå ein byråsjef; «ja, det burde han,
Jaabæk plage meg!» lo herr Petersen, som og kunde vera løgleg. Fru
Storr hadde vondt av hesten, stakkar; han fekk visst mang ein ufortent
piskesmekk for skuld det namnet, var ho redd. Men det trudde ikkje
Becker. Hesten fekk nok høyra eit og anna politisk foredrag; eitkvart
fantordet med so ender og då; men . . . Jau; ein gong hadde han fenge
ei god rundjuling for namnet sitt likevel, løytnant Schmell hadde vore
med på ein tur; so fekk han høyra at hesten hadde dette namnet; dermed
treiv han svipa og taumane og reiste seg i sleden:«nå, så ska du da
fa’n tordne mej —!» skreik han; og so fekk hesten juling so han berre
stod på bakføtene og dansa; dei måtte stogga løytnanten med makt. Men
kunde ikkje anna enn læ, naturlegvis. Nei ha-ha-ha, naturlegvis. Men
Block som var ein hesteven, sa at det var synd å gjeva ein hest eit
slikt namn; for ein hest var då eit dyr som ein heldt av; og fekk han
ein hest nokon gong, so vilde han kalla han upp etter ein av sine
vener; ordstriden døyvdest av i lått; gamle Jokum vart gløymd.

Dette la Daniel merke til, og han spurde Hanna, som han hadde til
borddame, kva den Jokum var for ein kar. Å, det var ein gamal kaptein,
sa Hanna; Jokum-namnet hadde han fenge av di han var so rar. •— Var han
rar? — Ja, han fann på so mange ting, og gjorde so mykje gale; og so
fekk «Bondevennen» og dei folk so mykje å snakka um. Sistpå gjorde han
nok skandale pa ei vis — men det visste ikkje Hanna greide på —; og so
fekk han Sverdordenc». «Sverdordenen? når han hadde gjort skandale?»
—Ja, for at han skulde gå sin veg, — «Å, so. Gjekk han sin veg då?» —
Nei, då han hadde fenge orden, so måtte det vera for di han var ein god
offiser, meinte’n; og då vilde han ikkje gå. — «Nå?» — Ja, til slutt
måtte dei gjeva han Olavsordenen. — Ha-ha; men vilde han gå då? — Ja,
det hadde han lote lova. «Det må vera ein snål kar,» lo Daniel, Men han
undrast på denne soga; kunde slikt vera sant?

Rundt bordet gjekk pratet som rokkedur. Gleda og godlaget voks; det
skulde ikkje stort til fyrr låtten rulla. Daniel kom i drøselag han
med; rødde med frøken Stensrud um både mangt og mykje. Kva han rødde um
visste han knapt sjølv; berre eitt sat han og tenkte på: at når han
rett såg seg til, so var frøken Stensrud fager. —

— Dei gjekk frå bordet og takka for mat; der var lått og liv og mykje
gaman. Alt gjekk fritt; men endå var alt fint. Og Daniel kjende med
veksande mod, at han greidde seg i laget. Han høyrde med. Frons urbana
skulde han trass i alt vinna.Attum seg høyrde han ein segja: «D’er bra
kar, proprietæren.» «God vert!» vart det svara. Daniel såg seg ikring;
det var Knutzon som stod og rødde med Viborg. «Han kunde alltid ha no’e
mer her,» smilte Knutzon og peika upp-mot panna si; «men en-fiti\ når
man har grunker . . .»—'Fridom med alle strenge former; so må det vera!
tenkte Daniel. I det same kom proprietæren svingande vinraud og glad:
«Litt dessert, mine damer og herrer?» Nåh; proprietæren nådde ikkje
upp. Men borni hans . . .

Ved ettermaten var samrøda meir ihuga, meir alvorsam; dei tala um
«befordringsvæsen». Og her fekk Daniel høyra det han ikkje hadde tenkt:
at fine folk og kunde riva ned på dei makthavande. Det vart fortalt
ting um desse som Daniel mest fann utrulege; og det var forunderleg, at
ikkje «Bondevennen» hadde drege fram slikt. Men lensmannen og
proprietæren forsvara makti, og der vart ein heil ordstrid; grosseraren
sat og tagde og halvsmilte. Becker sa, at når ein såg på dette
«befordringsvæsen», so kunde ein skam mang ein gong få hug til å slå
seg til opposisjonen; for ein opposisjons-mann, ein sakførar eller
slikt, vann seg jamt snarare fram enn ein departementsmann. «Ja,
he-he-he!» lo herr Petersen, «når ikke de opposisjoneile var slike
bak-bæst som de er!» No laut proprietæren og læ so smått; med Knutzon
snudde seg brått til Daniel og sa: «Ja Di er vel ikke opposisjonel,
huslærer?» — «Ne-nei,» stota Daniel og raudna.

Etter middagen gav fru Storr musikk. Det var stor musikk; Daniel
forstod ikkje det grand, men klappa når dei hine klappa.

Alle såg dei gode og fornøgde ut der dei sat og røykte og kvilde og
melta maten, mette og late som gudar. Men lensmannen og Endre Storr sat
i sofaen og småprata, venteleg um musikk.

— Ja, soleis kunde ein ha det, når ein var rik. God mat og drykk; fred
og ro og godt lag; vener og vyrdnad og alt som vel var. Og det um ein
so ikkje hadde meir vit enn ein turvte. Tru det var sant at
proprie-tæren ikkje var noko fløgd? Han såg ut til ymist. Men kva
gjorde det, når han var rik?

Den som trong hjelp av folk, han måtte vera vitug, og han måtte vera
god. Og snild. Som eit rote egg måtte han gå folk under augo; han måtte
vita å bøygja sin rygg um det so var for ein grindstolpe. Men den rike
var fri mann. Han var like gild og gjæv um han so var ein tosk; ja um
han var ein svinepels, kunde han klara seg; ingen hadde noko å segja
til honom. Han turvte ikkje vera umvend heller. Student Stensrud var
ikkje umvend, og var like gode vener med Pater for det . . .

Toddyen vart sett inn på eit lite bord i sideromet. Spelet slutta;
herrane fekk vera so gode å gå inn og laga seg ein tår.

— «Ja—ha; ja visst; den fjerde i rekken, ja,» høyrdest Endre Storr
kvessa i, «jo—o det skal . . . det skal . . . bli lenge det! Nu tar
utlanne til å sælle sine gamle træskuter og bygger jernskibe, og vi går
her hjemme og sætter vore penger i de træskibe, som utlanne skiller sej
av mæ; ja; og når så . . . når så jern og damp har seiret på hele
linjen, ja, så sitter vi her mæ vore gamle træskuter, vi, den fjerde i
rekken av de sjøfarende nasjoner!» Daniel sat og gapte.

«Vers’god; la oss få oss et glas,» sa proprietæren sonande, og dei
gjekk inn. Men på sjølve vegen tretta dei. Lensmannen streva med å
forsvara den nasjonale æra og treskipi; og som dei stod der inne og
laga toddyen sin, spurde han um herr Storr då for ålvor kunde tru, at
me kunde koma etter med å byggja jarnskip. «Koma etter?» sa Endre
Storr; «skulde me koma etter med nokon ting? Det einaste me hev lært av
utlandet, det er å ... å gjera konkurs!»

Det vart lått av dette; og dei lo trygt; dei visste at Storr hadde sine
eigne meiningar. Men Storr var komen i stridslag no; og då dei hadde
sett seg att, hogg han i på nytt.

«Ja, ja; det er lett å læ,» sa han; «det er . . . ja. Kor i Guds namn
skal det gå med eit land der ingenvi! arbeida?» — «Overdrivelse,» sa
lensmannen. «Vil me ikkje arbeida f» smilte proprietæren. «Nei, me vil
ikkje,» svara grosseraren. «Me vil . . . me vil . . . ha det godt! ha
det makeleg . . . vera store herrar på kreditt! Det vil me! Er det ein
mann som hev tent seg i hop nokre tusund, so legg han seg til og ... og
ét dei upp; og dersom han ikkje ét dei upp, so hev han ein son som ét
dei upp; ein, tvo, tri! det, som skulde vera grunnlaget for ein
kapital, for ei stor, solid drift ned igjenom ... Ja, for slik er det i
utlandet! Trur De dei store engelske og amerikanske rikdomane hev regnt
ned frå himmelen? — Dei store utlandske rikdomane hev kome til på den
måten, at ein arbeidsmann eller ein hotellgut tente seg i hop 50 pund;
son hans heldt fram med arbeidet og tente 200 pund; og so arbeidde son
etter far og ætt etter ætt . . . arbeidde, ser De! ja; og til slutt var
der ein kapital . . . rikdom, makt, dugleik! fyrst og fremst dugleik! —
Men her? det som skulde vera grunnlaget for ein kapital, — vips! ut for
alle vindar! Eig ein mann tusund dalar, so skal son hans ikkje arbeida,
han skal studera . . . og so sumlar han burt dei tusund dalarne, og
sidan lever han på gjeld og vert kopist! — Må eg so spyrja: kvar skal
det koma kapital frå, og kvar skal det koma dugleik ifrå ... for
kapital og dugleik må der til, um me skal kunna konkurrera ... og kvar
skal dei koma fra, når kapitalen vert drepen i fødsla, og alle, som
skulde kunna læra nokon ting, gjeng og kastar seg burt og vert
kopistar!»

Tri-fire ropande røyster skreik upp og vilde svara, men slo kvarandre i
hel. Det einaste Storr fekk tak på var nokre ord frå lensmannen um vår
trufaste, arbeidande bonde. «Bonden?» ropa Storr; «var det bonden Di
sa? — Bonden er som me; men bonden er den verste av oss alle. Det er
villmannen, det, som ... vil liggja på låven og eta, eta og so sova, og
bry seg pokkeren um i morgon; lat oss berre ikkje snakka um bonden,
De!»

Lensmannen sa det var sumt, grosseraren kunde ha rett i. Dei lægre
klassor no for tidi var ikkje so nøgdemed si stilling som dei burde
vera; og det var ein leid ting at bonden meir og meir gav seg til å
driva ikring på bondevenmøte og dilikt i staden for å arbeida. Men i
det heile vilde lensmannen segja, at bonden ut-yver landet arbeidde som
ein træl, arbeidde so trufast og ålvorsamt, at det vilde vera urett å
krevja meir av han. Petersen, som var son av ein amtmann på Vestlandet,
sa det same, og der vart ei samtykkjande mulling rundt heile laget.

«Min gode verson hev den vanen å bruka sterke ord,» sa proprietæren med
ein forsonleg smil; «men når ein ser burt ifrå det . . Eg er ikkje
uhuga til å tru, at folk ut-yver landet hev altfor lite sans for å
bruka tidi. Tid er pengar, segjer engelsmannen; det er ei setning
bonden kunde ha godt av å læra. Men det som trengst, det er då
upplysning; upplysning, mine herrar!» — Bravo, bravo. — «Ja, kvar skal
bonden få den ifrå ?» spurde Storr. «Gjenom bøker f Ja; men finst det
ein statsagronom eller nokon annan slik fyr, som kann skriva ei
praktisk bok f» (Nå?) «Kom ikkje til meg med det. Eg hev sjølv freista
å skriva um slike ting, og eg hev set . . . set andre hev skrive; men .
. . ja. I det heile . . . Dei skrik på upplysning alle folk; men eg
finn meir og meir, at det med upplysningi . . . det er frase !* (Nei,
men herr grosserar!) «Ja; frase. Ein bonde vert ikkje upplyst.
Upplysning er ikkje slikt-noko som ein kann riva i seg på eit års tid
eller tvo gjenom bøker eller snakk; heile sitt liv må ein . . . ein må
leva i upplyst luft! Det er berre dei rike som kann vera upplyste,
Upplysning og åndsliv er ... er ein luksus, ein ovbunad; fyrst må ein
ha maten; og fær ein stunder frå den, so fyrst kann ein leva eit
åndsliv. Me ser det og. Desse idealistane, når dei vil taka bonden som
han der gjeng og gjera han til ein åndsmann, kva vert der av detf
Talemåtar og tøv; folkehøgskuleskodd ! Nei! Men bonden skal vera
praktisk', det kann han; praktisk i sitt fag . , . og dersom det er det
du kallar upplysning, proprietær, so er det godt og vel.» Ja visst var
det praktisk upplysning, proprietæren meinte; og um ei stund viste
detseg, at dei i grunnen var samstelte likevel. Men Daniel visste ikkje
kva han skulde tenkja.

Den varme toddyen styrkte samfundsåndi; dei tok til å tenkja på
landsens framgang alle i hop. Då Petersen fortalde, at på bondebygdom
sat folk ved åren dei lange vinterkveldane og dreiv tidi burt med
eventyr og vas, i staden for at dei kunde tena pengar med å gjera
tresko og soplimar, so fann alle dette rivande gale; lensmannen meinte
at dette var noko som sjølve statsmaktene burde taka seg av.

«Ja, det vilde vera norsk, det,» kvesste Storr i med sitt strevsame
mål. «Statsmaktene! — I upplyste land heiter det: help your self\ her
er det statskassa og . , , fatigkassa ... og Vårherre og . . . men
ingen kann taka i sjølv, for ein pokker! Statskassa —f ja, det vil vel
segja at det skulde skipast eit embetsverk for den saki . . . med
treskoinspektørar og ein treskosjef i kyrkjedepartementet ... ja; og so
ei diger bok med innberetningar kvart år, og betenkningar og planar og
ditt og datt . . . herre Gud!» ropa han til proprietæren, «berre finn
folk som vil kjøpa tresko, so skal du nok sjå bonden lærer å gjera
dei!»

Etter dette vart det eit ordskifte um embetsstandet. Lensmannen var
forarga yver den treskosjefen og gav litt vondt; dei unge juristane
hjelpte til; slikt skulde ein upplyst mann ikkje segja. Og det heldt
Daniel med dei i. Grosseraren svara ikkje stort på dette; men då dei
var ferdige, forklåra han at når det uproduktive embetsarbeidet galdt
for det høgste i eit land, so måtte landet armast ut. Han vilde at dei
beste hovud skulde leggja seg på det praktiske, og so kunde dei
næstbeste eller medelsgode hovud greida all denne protokoll førsla og
alle desse innberetningar. Lensmannen vart meir og meir raud i kamben;
Becker og Petersen kalla grosseraren for ein jaabækianar; fru Storr sat
og kremta. Det same gjorde proprietæren. Han visste sistpå ikkje onnor
råd enn å halda ein tale. Han tala for embetsstandet, vårt heiderlege
embetsstand, som me måtte takkaGud for; og den talen slutta han med ei
skål for lensmannen, «som her var embedsstandens representant».

Lensmannen svara med ei skål for odelsbonden, den gjæve odelsbonden som
sat på si tuve trygg og gav all verdi ein god dag, men bøygde seg for
sin konge og si øverheit; den bonden vilde lensmannen drikka for; den
bonden var kjernen i landet, og den bonden skulde nok greida hespelen,
um det kom til eit knipetak. Miliom odelsbonden og embetsstandet hadde
det alltid vore god venskap; og han tvila ikkje på, at den venskapen
skulde stå, alt um det var — hm — røyster som —. Skåli vart vend til
den gjæve og upplyste odelsbonden, vår høgvyrde og gjestmilde vert,
herr proprietær Stensrud. Daniel lika det lensmannen sa; og han fekk ei
kjenning av, at desse «embetsvener» kann henda sistpå var likso gode
folkevener som opposisjonskultane.

Då fru Storr såg at mannen hennar vilde svara lensmannen, skunda ho seg
og spurde, um ikkje nokon av dei unge herrane vilde vera so snilde å
syngja lite for oss. «Ja det vilde vera hyggeleg,> ropa proprietæren
fornøgd. Fru Storr sat straks ved pianoet; Knutzon og Viborg samrådde
seg um kva dei skulde syngja; so kom det nokre store akkordar frå
spelet, og dei unge herrane sette i med full kraft.

Har ar guda godt att vara,

ack hur lifvet dock ar skont ...»

Dei song fagert; med kunst; med skaking i målet og drag på tonane; det
var som ein skulde vera på teatret, totte Daniel; slik skulde fin song
vera. Dei dreiv på med «Gluntar» ; sistpå kom dei med eit nummer av
Bellman. Daniel undrast på um dei ikkje vilde koma med noko norsk.

Det vart klappa for kvart nummer, og då dei slutta, takka proprietæren
med ein liten tale for «studentsongen». Herr Viborg tala for
«Uppsalasongen», som han vilde segja var reint ut ein tryllesong; og da
herrane forstod at det galdt å halda Endre Storr ute, gav dei seg tilå
tala alle i hop. Herr Petersen tala for broderlandet, herr Knutzon for
kvinna med adresse til fru Stensrud, Bang Block for våre brør i sud, og
Becker — for bondestudentane. Daniel bleikna. Men herr Becker sa, at
det var godt, og — æ — gledeleg, at bøndene tok til å vinna seg meir —
æ meir sann og grundig upplysning; det vil hjelpa dei fram til — ææ —
til å kunna svara sitt rom millom dei andre samfundsklassone — og ææ —
f. eks. pa Stortinget — på ein meir verdig måte. Det hadde vist seg, at
det var — ææ — at bøndene ikkje sakna — mææ — gåvor, og når desse fekk
si rette utvikling og — mææ — tukt, so trudde han, at den — æ, den —
disharmoni, som stundom no kunde — ææ — gjera seg gjeldande millom
samfundsklassone, den vilde — mææ — uppløysa seg av seg sjølv. Skåli
vilde han venda til den representanten for bondestudentane som me hadde
den æra å ha her iblandt oss, herr student — nå, herr kandidat — mææ,
hm — ææ — nå, herr kandidat Danielsen — eå, nå je bér! — herr kandidat
Danielsen-Braut. Hans skål!» Bravo! Daniel skifte leter. Han drakk, men
kjende knapt grunnen han stod på. No skulde han upp og tala! Det var
meiningi; det sa seg sjølv; og han såg det på dei. Men kva skulde han
tala um?

Han hugsa at skåli for fedrelandet ikkje var drukki. Den fekk han taka
då. Når ein berre i ei hast kunde finna på noko å segja! Ein fekk
tenkja seg um ei stund. Men so kom det vel einkvar og tok emnet ifrå
han, Ja vel; der kom lensmannen. Han vilde visst tala for fedrelandet
no.

Men lensmannen vilde tala for studentane. Ikkje for nokor serskild
klasse av studentar; etter hans meining fanst det ikkje slike klassor;
når dei hadde fenge sin eksamen, so var dei søner av Athene, og so var
all klasseskilnad avlyst. (Bravo! tenkte Daniel). Lensmannen tala for
studentane i det heile, og vilde serskilt minnast at dei var
embetsmannsemne. Det var rett og naudsynleg, at arbeidet i statens
teneste stod som noko høgt og framifrå. Me høyrde nok sume tider,
atstatstenesta var eit arbeid som — hm — som ikkje var noko vidare
verdt; me hadde endå frå ein viss kant set det å døypa born samanstelt
med å køyra møk — hm; men lensmanen vilde halda det for den største
ulukka for staten, um skilnaden millom statstenesta og anna arbeid
skulde døy ut i folks tanke. Statstenesta måtte stå som noko — ja, som
noko idealt, for å bruka det ordet, — som ei edel livsgjerning, som ein
vigde seg til i sine unge år, og som ein med energi heldt fast som
livsgjerning i den lange ventetid. Staten kunde ikkje nøgja seg med
leigetenarar og næringsspekuiantar; ein måtte krevja at statstenaren
gjekk j brodden endå når det — når det galdt livet! Difor vilde han
minnast dei mange unge menner som no gjekk og fyrebudde seg til denne
si livsgjerning, og han vilde ynskja og vona, at dei fyrebudde seg
soleis, at land og konge alltid måtte ha eit godt, eit trufast
embetsstand. Skål! Bravo!

Lensmannen drakk, og det grå andletet hans var raudt som fullmånen; han
var stridsmann for ein stor tanke i kveld, og det var ikkje so ofte det
gjekk på. Daniel var reint glad i lensmannen for denne talen; det han
her hadde sagt var ord ut av hans eige hjarta; det var visst og sant.

Men no kom Endre Storr; det var ikkje råd for det lenger.

— Ja! når det skulde gå med talar her, so fekk det . . . fekk det so
vera. Dei hadde tala um bonden; ja; han kunde og tala um bonden; gjerne
det. Men ikkje um odelsbonden; for odelsbonden vart meir og meir . . .
han vilde segja myte . . , «Hm?» sa det rundt bordet. Men Storr vilde
tala um den bonden som levde rundt um i dalane no, •— «han som hev
garden stan-dande i pant i Hypoteken, han som ikkje lenger eig den tuva
han sit på, men gjeng og trælar for banken. Ja, det er sagt her, at han
arbeider ... at han arbeider som træl» — «Hm!* sa lensmannen —; «og det
er sant, han arbeider som træl. Men so var det nettupp han ikkje skulde
arbeida; han skulde arbeida med

kann han ikkje, so lenge han er villmann og hatar arbeidet . . . og so
lenge det å vera embetsmann, det å arbeida uproduktivt, er det høgste i
landet.» «Hm!» sa Daniel. «Men slik er det no. Og bonden ser og høyrer
ikkje anna for seg . . . og so lærer han å søkja burt frå sitt arbeid,
i staden for at han skulde leggja heile sin hug i arbeidet og dermed .
. . gjera framsteg. Framsteg I No kjem han ingen veg, anna enn til
banken. Eig han litegrand, so kastar han det burt til fjas . . . og hev
han ein son som duger litegrand ... ja, so skal ikkje sonen vera bonde,
gudbevares! nei; han skal på seminariet — på skular i det heile; og hev
han vore der, so er han for fin til å taka si hand i nokon ting, d’er
greidt; . . . skal gå på stasen; skal vera med i fiffen . . . leva på
det som andre slit i hop; — for det er fint her; men å leva av det ein
sjølv avlar fram, det er simpelt ... Ja. So gjeng all dugleik burt frå
bondestandet, og so gjeng skrapet etter og trælar for bankane . . . det
vert eit proletariat, liksom i England . . . og det er den odelsbonden
me skal lita på når det knip!» — Daniel kjende seg uroleg, der han sat;
men Storr var materialist; ingen kunde bry seg um honom; og han såg på
dei andre og forstod, at ikkje dei heller heldt med han. Men Storr
dreiv på. Me gjekk her og snakka um upplysning . . . ja, godt og vel .
. . men . . . det var ein ting, som all skule og all upplysning her i
landet skulde gå ut på, og det var ... å prenta inn i folketanken —
liksom med eld-skrift — den gamle gode setningi: poverty is a crime,
armod er synd! Det skulde vera det fyrste bod i vår folkekatekisme —:
du skal ikkje vera fatig. Dette landet måtte bli ein arbeidsstat som
Belgia eller Sveits; og so gjekk dei her og gjorde det um til ein
kanselli- og litteraturstat etter tysk mønster. Me kunde sjå det i all
ting, — i bokheimen med all denne dikting og drøy-m*ngi °g aMe desse
idear , , , tysk ideal skodde, ein ufrisk livlaus hybel-litteratur ...
i staden for å segja folk ærleg sanningi og læra dei å forstå kva det
kostarå leva . . . slikt gjorde sitt til å tøma landet for energi og
folk. —• Og so statsbudgettet. Me kunde sjå på statsbudgettet, at me
var eit folk som var styrt av embetsmenner — og av bønder som vilde
vera fine. Mest all ting gjekk til kontorvesen og uproduktivt stell, og
lite og inkje til framhjelp av arbeid og næring. Og vilde ein arming
lesa til prest, so stod hundrad mæce-natar og tankelause
geni-uppdagarar ferdige til å hjelpa han fram (tru det? tenkte Daniel);
men var det ein som gjorde ei nyttig uppfinning, so . . . ja so trudde
folk han var galen. Og um han grunna ein verkstad, so gjekk staten og
kjøparar tii utlandet like godt. Ja;

— og so jamra me yver at me var eit fatigt land! — Javisst. — Sjølve
Finnland hadde ei stor utførsle; kva utførde me? Emigrantar! Sveits
hadde ein industri som sende sine varor verdi rundt; kva fabrikera me?
Akevitt og bayerøl! — «Ja skål da!» ropa student Stensrud. Endre Storr
kvakk upp og såg seg ikring; «ja det er sant,» sa han; «det var skåli
for . . . for . . . ja, skåli for bonden. Ja; det hev nok ikkje vore
det beste samanheng i denne talen min ; men — men — eg vil drikka ei
skål for den bonden som —; for, at bonden — og me alle i hop — må fa so
mykje kultur, at me vert glade i å arbeida ... og at han, og me alle,
må læra å forstå, at den som avlar ei tunne havre, er større enn den
som lagar ci medels bok ... at den som fær tvo strå til å veksa der som
det fyrr berre voks eitt, — han er ein velgjerdsmann mot ætti! Skål for
den bonden, som arbeider, og arbeider med lyst og framtak!» Skåli vart
drukki; men ingen sa bravo. Og Daniel tenkte: denne mannen vil Haugum
segja ikkje er materialist!

Han hadde drukke so smått medan Storr heldt på, so han kunde få mod til
skåli for fedrelandet; no var glaset tomt, og han rusla inn i sideromet
og fyllte det att. For no vilde han tala. Og han skulde segja Storr
nokre ålvorsame ord, som både lensmannen og dei andre skulde lika.

Som han stod der inne og blanda, kom Knutzon ogViborg inn og sette seg;
glasi sine hadde dei med seg. «Uh, denne Endre Storr,» sukka Knutzon.
«Ja det er en skrue,» svara Viborg. «Nåh! d’er rett, huslærer!» heldt
han fram, «driv på! her får man drikke; for an’t er her sgu ikke å ta
se’ til!» «Nei, du kommer ikke på nogen annen slags galei her,» meinte
Knutzon. «He-he; nei; man har jo noe som hetter moral her oppå landet,»
lo Viborg. «Ja, men appropos: har man ikke no’e som hetter natteløperi
åsså, hvaf» — «A snakk, er du gal f Det er bare oppi avdalene, det.» —
«Ja, hva sier Di, huslærer? Di må kjenne te det, Di?»

— «Nei, den skikken er uddød på disse kanter», svara Daniel
truskyldigt. Dei lo so turt; han hadde vel ikkje den rette svingen på
målet. «Ja fa’n tro disse bønder,» sa Viborg; «men d’er jo rimelig at
Di ikke vil gji beskje til oss; hva? Di er nok ful, Di? Hva?»

— «Å visvas,» meinte Knutzon; «huslæreren håller sej naturlivis te
huset, han.» Dei lo og drakk; so kom Viborg med nokre ord um «husets
kvindelige besetning», som gjorde Daniel reint målbunden. At slike folk
kunde segja slikt! Og so den måten det vart sagt på! Uvyrdsleg og fint
på ein gong; sjølvtrygt, likesælt; som det skulde so vera. Frons ut
bana, frons urbana . . .

«Go1 aften, mine herrerl» sa lensmannen; han skulde heim. Kvinnfolki
kom like eins og sa godnatt; herrane Knutzon, Viborg og Becker flokka
seg burttil fru Storr og var galante; Daniel såg seg leid på dei. Men .
. . det var den formelle daning . . . Endeleg kom dei ut som skulde ut;
proprietæren, grosseraren og student Stensrud fylgde dei til sleden.
Dei andre drog seg inn att; fleire samla seg ikring toddybordet.

«Den Storr er fanden ta mej en jonglør!» sa Bang Block låg-mælt. «Alt
det han fer og fiktar med, det er s’gu berre for å gjera seg
interessant; han vil vera original . . . han burde fanden ta meg vera
opposisjons-mann!» Det meinte no ikkje Petersen; han smilte so breidt
og blidt; Storr var ein bra kar, litt naiv, men umåteleg morosam; det
traut ikkje på gaman i detlaget der han var. Å ja morosam; men han var
ein jonglør. Han var av same slaget som desse andre «folkevennerne»;
det var s’gu seg sjølv han tenkte på. Hadde han vore talar, so burde
han ha gjort som denne kandidat Meier og andre av det slaget, som for
på landet og heldt «folkehøgskule» — Block frynte når han nemnde slike
ord — og kom att stortingsmenner . . . «Meier? Trur du han vil bli
stortingsmann?» sa Becker, Å, Block kjende krutet. Meier gjekk her ein
gong og søkte eit prestekall, og då han ikkje fekk det, so . . . ja då
var det at herr Meier drog til fjells til å vekkja folket! — Nå, det
var s’gu ei god upplysning, meinte Becker. «Er det sant det?» — «Det
skal vera sant.»

— «Det var ei forvitneleg upplysning! Den Meier galdt for slik ein
høgidealist» ... A skitt; det var s’gu same sørpa alt. Kandidat Meier
var so god ein sakførar Stensgaard som nokon kunde sjå, ein av same
slaget som desse brandraude fyrane nede i «Frams» klikk . . . Daniel
kvakk. «Å, lat oss no ikkje få politikk att,» bad Viborg. «Det er då
fanden, at so snart ein kjem på landet so skal ein politisera!» — I det
same kom proprietæren og dei andre inn att; samrøda skifte emne.

Daniel høyrde ikkje stort på det som vart sagt. Han sat og vreid seg og
tenkte på talen for fedrelandet. Men kvar gong han skulde våga seg
fram, vart han modlaus; det var ikkje greidt a tala i so fin og kritisk
ei forsamling. Rett som det var, sa proprietæren og grosseraren
godnatt. Proprietæren var gamal, grosseraren trøytt; «men ungdomen skal
sitja!» lo proprietæren gjestmildt. «Ja, me vil s’gu sitja!» meinte
student Stensrud; dei gamle gjekk. — Kunde det no nytta å tala for
fedrelandet? —

Block laga seg nytt glass; der vart eit ordskifte um den rette måten å
laga toddy på. Becker, som hadde vore i utlandet, fortalde
framgangsmåten med å laga absint; kom so til å tala um Paris og livet
der; Daniel fekk høyra um ting som han ikkje trudde kunde finnast i
verdi. Frå Paris flutte samrøda til Kristiania; og Daniel kom etter, at
han nok mest var likso framand i Kristi-ania som i Paris. Det som han
hadde set, det var berre det simple, det grove, det som var for bønder
. , , So kom herr Jokum for ein dag att; Petersen og Becker fortalde
sogor um han som var av eit sovore slag, at Daniel fann det meir enn
rimeleg at Hanna ikkje hadde visst um dei. Men det som Bang Block sidan
fortalde um «den flotte fru Harry» var ikkje stort likare. Det var
forunderleg at der kunde vera so mykje slikt millom fine folk.

Men Viborg og Knutzon hadde fenge smak på å erta den snilde huslæraren;
som han der sat og krulla på det vesle kinnskjegget sitt og glodde
framfor seg med sine blide augo, storbygd og tung og gruv i akslene,
såg han so truskyldig ut, at dei kunde ikkje halda seg. Var det sant at
herr kandidaten i Kristiania hadde fort slikt eit vilt liv? — Daniel
kvakk; dei andre lo;

— ja, heldt Viborg fram; det gjekk eit slikt ord i Kristiania. Herr
huslæraren var nok meir kjend enn han trudde, og det ikkje for det gode
plent; «ikkje sant, mine herrer?» — «Jo,» sa Knutzon; «jo,» sa Becker.
Daniel forstod no, at dei vilde gjera narr av han; og han vart arg.
«Kva er det for snakk?» sa han. «Snakk? Vil herr kandidaten kalla det
for snakk som er stadfest av tvo gode vitne ? — Herr huslæraren gjorde
best i å svara på spursmåli,» meinte herr Becker. Og dei fine herrane
sat og glodde på guten med uppdregne bruner og lorgnettar for augo;
Daniel såg seg upprådd, og kjende seg undermann; kunde ikkje klara seg
mot denne fiirande frons urbana.

Han vart berga av Stensrud, som gav seg til å fortelja um student
Rodberg; kjende mine herrar ein student Rødberg? Det var han som var
huslærar her på garden i fjor. Det var gut som kunde leva vilt! Og so
hadde han det med det at han ikkje kunde segja sant; han laug både når
han hadde naud på det og ikkje; men so var det ulukka at han kunde
ikkje ljuga i samanheng; den eine lygni motsa den andre, og so gjekk
det gale. Han hadde elles klara det lenge: hadde slege seg pa det
gudelege og fenge ein skikkeleg prestemanntil å tru på seg — Daniel
vart uroleg, der han sat —; og kvar gong det gjekk gale, gjorde Rødberg
bot; og so beit den snilde prestemannen på att. Endeleg hadde han fenge
artium. Men då han var ferdig med den, slo han seg so laus med rangel
og galskap, at dei hadde ikkje visst onnor råd enn å senda den veike
broder Rødberg på landet. Men broder Rødberg visste råd med å vera veik
på landet og, han; og då han hadde loge so lenge at lygnene hans tok
til å slå kvarandre i hel, so kom det upp alt, og Rødberg laut på
porten.

— Kor Rødberg no var? — I Kristiania; og det var dei som vilde vita at
han gjekk konstabel inne på Grønland no. — Konstabel? Kunde ein
akademisk borgar falla so djupt? — Å, meinte Stensrud; det var visst
ikkje greidt for den som svalt. — Daniel var sveitt; han glytte på
Stensrud med uro i augo og undrast på um han endå kunde vita noko.

«Ja, der er mange slike,* sa Bang Block; han sat og laga det femte
glaset. Kjende herrane ein student Monsen? Det var og slik ein lurifas.
Han hadde fikta seg fram med lyngner og lån i fleire år; ei tid hadde
han levt på ei malmgruve som bror hans ikkje hadde funne; han var utum
seg på alle kantar. Berre slik ein liten ting som den —: her i vinter,
då dei heldt denne kommersen i teatret, «Børneforestillingen», som
«Borgeren» kalla det . . . «Apropos, var ikkje De også med der,
huslærar?» spurde Viborg ertande; han stakk ofte på glaset. Daniel
riste på hovudet; han vilde ikkje ljuga ... Nå ja; denne Monsen, han
slo lag med piparane og fekk på den måten fribillet; men i god tid
fortalde han det heile til ein konstabel og gjorde so sidan mynt av, at
han ikkje hadde pipe. «Ja de bønder, de bønder!» lo herr Petersen.

Daniel lika seg ikkje lenger millom den formelle daning. So snart han
såg seg kans til det, stiltra han seg ut og gjekk og la seg.

Men det varde lenge fyrr han fekk sova. Han låg og harma seg yver at
han hadde klara seg so klent; og no, etterpå, fann han ut ei mengd med
gode tingsom han burde ha sagt dei fine herrane. Innimillom vreid han
seg i spursmål og tvil; kunde dei vita noko? — Underlege ord hadde
falle; men dei kunde då vel ikkje tru, at han var ein slik ein fyr som
denne Rødberg, eller ein som Peder Monsen?

Det som var visst, var at dei hadde gjort narr av han, og at han ikkje
hadde kunna klara seg. Det var frons urbana som måtte til, by-skallen,
by-modet; hadde ein berre det rette mod, det rette lag, so kunde ein
segja og gjera kva ein vilde.

Og so toskut som det var, at han ikkje hadde tala for fedrelandet.
Hadde han gjort det, so hadde dei set at han var noko til kar, han au.
Men i morgon, i morgon skulde han fara klokare. Han skulde syna dei
vise herrane at han ikkje var nokon kastekjepp; han skulde tala for
fedrelandet. Denne tanken gjorde at han vart rolegare. Og talen for
fedrelandet tok han til å halda med seg sjølv; og det gjekk godt: «Mine
herrar! Under all vår strid . . . er det då eit namn, som . . . når det
vert nemnt . . . fær oss til å gløyma . . . alt det som kann skilja oss
åt . . . og til å . . . gjeva kvarandre broderhand . . .» — Underleg
nok, tenkte han, at ingen av dei andre heller tala tor fedrelandet. Er
det ikkje fint kann henda? Jau visst må vel det vera fint. Det er berre
internasjonale som trur, at fedrelandet ikkje er noko . . . «— gjeva
kvarandre broderhand . . . liksom fedrane på Eidsvoll . . . Ja, mine
herrar! dei store minni . . . soga . . . I rosenlund under sagas hall .
. . dei store fedrane, vikingane, som vann heile rike . . . alt dette .
. . dei høge æser . . . og åsynjor . . . og dei høge helteskapnader som
vandrar gjenom soga . . . dei høge Håkonar . . . dei høge Olavar . . .
Og endå hev me menner som . . . vil våga liv og blod . . .» —

— Herr Jokum sat ved bordet og nikka; på bringa hadde han Olavsordenen.
Men grosserar Storr stod og glodde på Daniel med heite augo og sa at
fedrelandet var . . . fedrelandet var . . . han vilde segja ei frase.

Joli vart lang og strid.

Det gjekk med toddygilde og matlag dag etter dag bygdi rundt, og
nattevaking og dans innimillom; det var ei turing som Daniel ikkje
hadde set make til; Endre Storr sa på sin måte, at det var «villmannen,
som rasa». Han og dei andre bykarane heldt elles ikkje lenge ut; dei
drog til byen att straks yver joledagane.

Men Daniel totte det stod godt til. Dei fine herrane hadde vore
rimelege mot han sidan; og han var stød på at dei ikkje visste noko. Og
joleturingi skulde han alltid klara. Han var som i himmelriket no mot i
fjor dette bilet, då han gjekk der inn-i byen og svalt.

Kor godt han i røyndi lika dette jolelivet her, det fekk han best vita
då det tok ende. Det var reint vondt å gå i veg att med striskjorta og
havrelefsa; og då han fyrste gongen skulde til med smågutane og høyra
dei i tysk, var det so han kunde rømt til skogs, so leid var han. Aldri
i verdi heldt han dette strevet ut. Han kjende det so vel, både den
dagen og sidan.

Ein hugnad hadde han, og det var den, at skjegget hans tok seg godt
upp. Og so var han visst i det heile meir sjølvstendig no enn han hadde
vore. Han hadde ikkje lenger slik ovvyrdnad for proprietæren. Og den
munnsterke Endre Storr hadde ikkje kunna rikka han i hans gamle tru på
ånd og ide. Han hadde ein dag våga seg i ordkast med denne mannen.
Vilde grosseraren vedstå den setningi — hadde han spurt —, at det berre
var dei rike som kunde vera upplyste? Til dette svara grosseraren ja.
Og han hadde autoritetar for seg, tenkjarar «som herr kandidaten
sjølvsagt kjende likso godt som han»; ja det var ikkje fritt for at han
hadde grunnar. Det var ikkje Daniel som vann i den striden. Men han
visste at Storr hadde urett; grunnane fekk han tenkja ut etter kvart.
Storr hadde urett i det heile. Det som han for med, det var på tvert
mot alt det Daniel hadde høyrt og lært; heile samfundet, frå kapellan
Hirsch til Dølen, fråprofessor Darre til Fram, vilde samrøystes fordøma
slik materialisme.

Han var ikkje so bunden av sine gamle autoritetar heller som fyrr. Han
tok til å skýna, at ikkje alt som glima var gull; når endå ein mann som
folkehøgskulelærar Meier kunde vera ein åndeleg næringsspekulant, so
var det ikkje godt å vita kven ein skulde tru; «Den gode Borger» laug
kann henda mindre enn folk tenkte. Kven kunde t. d. vita, um kapellan
Hirsch var slik ein mønstermann som han galdt for? Hadde han ikkje ein
gong reist ifrå ei gjerning, av di han ein annan stad kunde få nokre
hundrad meir i årsløn? — Nei, nei; um Hirsch vilde ikkje Daniel tenkja
slikt. Men dei andre, — kven kunde han stola på av dei andre?

Av fru Louise hadde han høyrt, at kjærasten til Hans Haugum skulde vera
ei gjente på sine 10 000. Kven skulde ha tenkt at Haugum hadde slik
sans for pengar? Og kven kunde vita, um ikkje han for dei 10 000
dalarne hadde selt og svike — sin ungdoms ideal?

Fru Louise hadde sagt at Haugum var ein mann som hadde lukka med seg.
Hm ja; på ein måte. Det hadde ikkje vore ille, um Inga Holm og hadde
vore rik; det hadde vore ein greid måte å koma ut av armodsdomen på.
Eller . . . um ein hadde havt eit anna ideal? Det var i grunnen
tankelaust å binda seg, fyrr ein var so gamal at ein hadde eit grand
greide på verdi.

Han tottest tydeleg forstå, at Hanna ikkje hadde noko imot han. I det
seinare hadde ho jamvel vorte meir husleg av seg, både i klædnad og
elles; og det var kome på, etter at Daniel ein dag — på tal um fru
Stensrud — hadde sagt at han lika huslege kvinnor. Fyre jol hadde ho
helst spela norske folketonar, som han hadde sagt han var glad i; etter
jol, då han fortalde henne at han var fortjust i «Gluntarne», tok ho
til med dei, spela «Gluntar», so Daniel vart mest leid av det. Fleire
slike merke var der; og Daniel tenkte med seg, at det i grunnen var
synd i gjenta; ho kunde vera betre verd enn å bli gåande attergløyme.
—— Han dreiv på og tagde med sine meiningar som fyrr. Men han gjorde
det på ein annan måte; for ljuga vilde han ikkje. Når proprietæren kom
med sine setningar, heldt Daniel fram kva motpartiet meinte; «so og so
segjer dei; kva skal ein svara til det?» — og so lét han sistpå
proprietæren vinna. Dette gjekk godt. Daniel var i grunnen leid av den
politikken.

Ti! byen lengta han meir og meir. Kvar dag såg han etter i «Borgeren»,
um der kunde vera nokon post åt han der inne. Men det såg smått ut. Um
der var noko, so var det anten for stort for ein student med haud,
eller for smått til å leva på. Han tok til å drøyma um Lias i Amerika,
Kann henda råka den slampen upp-i eitkvart der; fann gull i Kalifornia;
gifte seg rik; og so sende han ein god dag heim ein veksel, ein stor
veksel . . . Det var forunderleg at Lias ikkje hadde skrive enno.

Jau; ein dag skreiv han. Daniel såg Amerikastem-pelen og reiv brevet
upp med bankande hjarta, Lias fortalde at han hadde slite mykje vondt
og havt «mange slags forretningar», men at han no var komen i ro for
det fyrste og lika seg godt; for no hadde han fenge fast post og var
fjøs-kar. Daniel grein; vart både fiat og lang i andletet. Fjøs-kar! Og
so skreiv den slampen so modigt som han skulde ha funne gull . . .
rødde um politikk; um den amerikanske «fridomen» ; her var so fritt
her, skreiv han. Ja visst. Det skreiv dei alle. Det var noko tøv. Her
var skam fridom nok i Noreg med; den som berre hadde pengar . , .
Daniel la brevet ifrå seg; Amerikavekselen var nok ikkje noko å drøyma
um.

Dess meir drøymde han um byen og um den formelle daning. Ein ting kunde
han skaffa seg straks, som vilde hjelpa på det formelle, meinte han; og
det var brillor. Han tok til å jamra seg yver at han vart veik i augo;
og då proprietæren reiste til Kristiania i marknaden, fylgde Daniel med
til å søkja råd for dette; og brillor fekk han. Det hjelpte svært.
Brillone tok burt noko av det godslege i andletet, la ein kald
glansyver det, som gjorde det strengare; Daniel spegla seg og fann ut,
at når han no berre fekk større skjegg, so skulde ingen kunna sjå at
han hadde vore bonde.

På denne byferdi fekk han sjå att eit par gamle kjenningar. Han sat ein
kveld inn på ein hotell-kafé saman med student Stensrud, Endre Storr og
Knutzon; so kom det nokre karar og sette seg ved eit bord nære ved og
gav seg til å drikka toddy; ein av dei var ukjend; dei andre var Aslak
Fjordan, Gregus Johnsen og Strand. Dei var visst alt på ein lette; og
noko fjonge såg dei ikkje ut; Daniel snudde seg ifrå dei; i hans lag no
vilde dei ikkje høva.

Storr sat med ein raudvinspjolter og la ut um, at marknader var uskikk;
Knutzon la imot, og Daniel totte han hadde rett gode grunnar. Men
endeleg rauk Knutzon; kunde ikkje klara seg mot Storr. Då fortalde han
roleg, at det han her hadde sagt, det hadde han frå ein mann som
grosserar Lainpe; og ein skulde då tru at den mannen visste kva han sa.
Hm, so slike folk og kann vera usjølvstendige! tenkte Daniel; han lika
seg. Men at dei hadde mod til å vera ved det!

Storr dreiv på med nasjonaløkonomi. Han banna bøndene, som hogg ut
skogane sine og dermed øydde sin eigen og landsens kapital; men kann
henda måtte me bli fant, so me vart nøydde til å læra å arbeida. Det me
helst hadde tevt på fyrr, skogen, skipsferdi, fisket, det var for mykje
lutspel, gjorde oss til drøymarar, lærde oss låk moral. Der gjekk folk
burtetter hav-kanten og sette alle sine spareskillingar i skipspartar
eller fiskedrifti; slo det godt til, so tente dei pengar og sette dei i
andre skipspartar; gjekk det so gale, so ramla heile stasen ; og dei
stod att med tvo tome hender; der var ei Grundung utan underlag; det
måtte enda med armod. Men det verste var, at det øydela framtak og
viljekraft. Folk lærde seg til å lita på sluropelukka; vilde bli rike i
ei snøggvending, drøymde i staden for å årbeida; grov etter gamle
skattar eller tok skjerp på svovelkis og kråkesylv . . . Sjølve
religionen vart bruka til å læra folk upp i denne villmann-skapen.
Prestane gjekk og preika for dei um at dei skulde lita på Vårherre og
ikkje syta for i morgon; det var syndigt å streva etter rikdom; ein
skulde vera «for-nøiet i sin kreds», leva som fuglane i lufti . . .
kunde ein venta noko av eit folk som voks upp med slik lærdom ? Det
vart eit folk av letingar og drøymarar. Gjekk og sleit, so vidt det
heldt livet i seg, men lenger kom det ikkje. Kunde ikkje Vårherre gjera
so ve! at han let dei finna ein gullklump i åkeren sin? Kunde ikkje
Vårherre senda eit rikt fiske, gjeva gode frakter; lata det regna med
tolvskillingar, snøa med dalarsetlar?

— Studentane lo, Daniel med, heller raud um sine kjakar. Men, heldt
Storr fram, berre bøndene våre kom til Amerika, so vart dei som folk av
eit anna slag. Det var ingen der som fortalde dei at dei skulde stola
på Vårherre; der lærde dei at dei skulde hjelpa seg sjølve; og når dei
hadde lært det, so klara dei seg sjølve; for arbeida, det kunde dei! —
Daniel kom seg ikkje til å segja Storr imot i kveld. Han hadde rett i
sumt, serleg var det mykje i det han sa um bøndene.

— «Oh, oh, oh!» lo Aslak Fjordan burt i kroken sin, han vart meir og
meir høgmælt; «eg held med dei som vil ha prestane avtekne, eg; der er
eg med; oh! oh! ohl dei svinebeisti. Stend dei ikkje der og lyg so det
renn av dei kvar guds skapte sundag! Trur dei ikkje me veit at Jesus
vart gud på kyrkjemøtet i Nikæa 300 år etter han var daud? hohoh-oh!
utnemnd til gud med simpelt fleirtal? Og fleirtal fekk han, av di
keisaren gjekk med! hadde keisaren gjenge med Arius då, som han gjorde
fleire gonger fyrr, so hadde Jesus aldri i verdi vorte gud! Det veit
dei, svinebeisti!» — Hu, for eit skravl. For råskap i tanke og tale;
sjølve dialekten var simpel! Men Gregus Johnsen sat og nikka og totte
Aslak tala godt; kann henda levde han på Aslak i denne tid. Ender og
gong strauk han seg gjenom håret; heldt so fingrane framfor seg og
stirde på dei med myrk andletsbragd; vilde sjå um det hadde fylgt hår
med . . . ein tokke av noko forkome, armods-leg, fantefare fekk Daniel
når han såg på desse karane; han snudde seg ifrå det med mothug.

«Ja Gu vågar han seg inn!» sa Endre Storr lågt og stirde mot døri.
Daniel fylgde augo hans og fekk der sjå ein mann, som han totte han
skulde kjenna. Jau; han kjende mannen. Det var Bernt Bruvik. «Det er
ein norsk odelsbonde det,» sa Storr. «Sjå kor stød og påliteleg han ser
ut; so roleg og alvorsam og ærleg; ein skulde tru det var ein gudsfugl;
og so er det ein utkropen kjeltring. Han hev handla nokre år her i
byen; fekk pengar med kona og øydde dei upp; so levde han på vekslar;
snytte halve byen . . . for ingen kunde anna enn tru på slik ei åsyn!
Men . . . her um dagen spela han upp. Kreditorane skal ha von um
halvannan prosent, vert det sagt.»

Daniel totte han fekk vera sjølvstendig og sa, at det var kjeltringar i
byen som på landet. Dertil svara Endre Storr ja. Denne Bruvik var ein
representant for heile folket. Me gjekk her og galdt for å vera so
grunn-støde og ærlege; og når alt kom i hop, so var me eit folk av
fantastar. Lettlynde, usætande; taterpakk. Det var ikkje ventande at
bonden skulde vera betre enn andre; tvert imot. Det skulde stor kultur
til, fyrr folk lærde at det var gale å ljuga, ja fyrr dei berre lærde å
skilja klårt miliom sanning og lygn. Dette totte Daniel var underlege
ord; men han tagde. Dei drakk; Storr baud nye sigarar.

— «Ei minneskål for Olsen den fyrste!» ropa Aslak Fjordan og drakk.
«Olsen den fyrste var ein bra kar! Hadde eg havt råd, so skulde eg
reist der upp i morgon og fylgt han til jordi. Elles såg eg lenge at
han hadde tæring.» Daniel vart forstøkt av å høyra dette; hugsa so at
han skyldte Olsen den fyrste 4 dalar, som han då no slapp å betala . .
. «Hærland hev og tæring,» sa Gregus Johnsen. «Ja det er verre,» svara
Strand; «Hærland er jagu eit av dei beste hovud, cg hev kjent.» «Han
kunde vorte noko stort, han,» sa Aslak. «Men han hev havt det for vondt
. . . mykje arbeid og lite mat; kaldt rom, sunde støvlar; det gjeng so
i verdi.»— Daniel kjende seg uhugleg; hu; aldri inn i det livet meir!
So kom det yver han ein tanke som han slo ifrå seg: det vilde vera ein
lette for han, um alle hans gamle kjenningar vilde døy. —

Då dei gjekk, sat Aslak Fjordan og tretta med Strand um Fram; det
høyrdest ut til, at Strand og Fram var uvener, og at Aslak vilde ha
Strand til å vera skuld i dette. Men Strand banna på at det var Fram
som hadde skuldi. Daniel slapp uc usédd. Den einaste kjenningen han
sidan råka, var ein «røvar», som kom og gjorde seg kjend og snakka
«folkeleg» politikk og bad um å få låna ein halv dalar; fyren såg fæl
ut. Daniel stakk til han ei mark og gjekk.

— Uppe på Steinsrud seig dagane seint. Ein dag stod det ein post i «Den
gode Borger», som Daniel meinte han kunde klara, og som han vilde ha
søkt, um han hadde havt laud. Som han gjekk og undrast på, um det kunde
nytta å skriva til Pater um denne posten, og få han til å leggja eit
godt ord inn for seg, — fekk han brev frå kapellan Hirsch.

Det var eit langt brev. Daniel vart mest kald um hjarta, då han kjende
att handskrifti. Uroleg flaug han brevet igjenom. Vissie kapellanen
noko? —

Hirsch forklåra grunnane til at han ikkje hadde skrive fyrr; det hadde
mest kome av, at han meinte Daniel burde få utvikla seg heilt
sjølvstendigt. No trudde kapellanen at tidi kunde vera komi.

«Rud hev fortalt meg, at du sidan i sumar hev vore huslærar på landet;
og der veit eg du hev samla deg og kome til klårskap um det som må vera
grunnen i livet ditt,» skreiv han. Og han heldt fram: «Eg vil av hjarta
vona, at du hev berga barnehugen din gjenom strevet; for du veit at det
er barnet som eig himmelriket. Og iser held eg meg trygg på, at du hev
halde deg fri av byvaset, denne tome, hole «formelle daning» eller kva
dei kallar det; du var ein for varm og ekte natur til at slikt skulde
kunna bergtaka deg. Du hev set so mykje av bylivet, at du veit kva det
er verdt. Kåte munnar og kalde hjarto; småmoro for ålvor, vitsarfor
visdom, dans ikring gullkalven og aping etter ånd-lause motar i staden
for eit liv i kjærleik og kraft, — det er i få ord kjennemerki på dette
livet som dei vil skal gjelda for det høgste; eg vil ikkje tala um alt
det som løyner seg attum stasen, og som helst ikkje er nemnande. Kvar
alvorsam tanke drep dei med lått; deira livsvisdom er: lat oss eta og
drikka, for i morgon døyr me,

«Eg gløymer ikkje det som er godt og fagert i byen; der er både kunst
og andre ting, som kann lyfta og gleda åndi, og der vil alltid vera
mange å finna som lever eit sant menneskeliv, midt i tomleiken og
ståket. Det eg talar um, er det som me serleg kallar «bylivet», dette
livet som gjer folk til pyntedokkor og dansemeist-rar og drep liv og
ånd og ålvor i eit endelaust jag etter fjas, og tømer folk so reint for
alt åndeleg merg, at dei sistpå ikkje kann ha andre meiningar og tankar
enn dei som er på moten. Og det vil du kjenna til likso godt som eg.
Nei, — som eg trur eg på min måte lærde deg: mannen er gudskjelov anna
enn ei parykkblokk eller uppklædd dokke, og livet er noko anna enn å
kunna dansa godt og vera løve i ein ballsal.

— Og det er det største eg hev lært her på landsbygdi: at kor armt og
skralt og ofte ufagert «folkelivet» kann taka seg ut for den som ser
det «ovanfrå» gjenom lorgnetten, — det er det som eig mest av sanning
og ålvor og hjartelag; det er det som er det rikaste og sannaste i
grunnen. Her er lite form, men dessmeir innhald; det er klåre klingande
malmen ein her finn; yta er kald og myrk, men under den gøymer det seg
gull, hjartegull. Her må me byrja; her må den arbeida som vil vera med
på å vekkja folkeånd! i Noreg.

«Du vil ha set, at eg i desse åri hev havt mykje å stå i. Eg hadde
tenkt meg folket annarleis i den tidi då eg låg og drøymde i
Kristiania; mang ein gong hev eg vore på veg til å gjeva trui upp. Det
hev set meg ut til at folket ikkje berre var dvaiebunde, men
steingjenge under all denne uånd, matstrevet på den eine sida og
pietismen på den andre; at det var stålslite ogutlevt, reint maktlaust
av det lange marerid. Men ettersom eg hev lært folkel liksom personleg
å kjenna, hev desse myrke tankane tint burt; eg skal, um me ein gong
råkast, kunna fortelja deg mangt um dette. Mykje leidt hev eg set; men
meir hjartegull hev eg funne. Og det tidt der ein skulde ha venta å
finna alt anna enn gull.

«Men eg hev meir og meir lært a sjå at den rette måten å vekkja folket
på, det er ikkje å senda bonden til byen, der han ofte vert utskjemd og
gløymer både * Moders Maal og Faders Skik»; nei; bonden må vera bonde,
og få daning — sann daning, ånds- og hjarte-daning — på heilt upp
heimsleg grunn. Difor hev eg ikkje helpt andre enn deg til å studera;
eg hev heller sendt dei på folkehøgskulen. Denne er det største og
fagraste som er uppkome i Norderlandi i heile vår nytid; og den vil
gjera eit verk — fyrst og fremst her i Noreg —, som framande folk og
komande ætter skal undrast yver.»

Kapellanen akta seg ti! å byrja ein folkehøgskule sjølv um eit års tid
eller so, fortalde brevet; han kunde ikkje få gjort so mykje som han
viide når han hadde preste-embete å styra; og no, då verfar hans var
dåen, fekk han råd til å våga eit slikt tiltak. Fyrst måtte han ut av
landet eit års tid og kvila og samla kunnskap; men so skulde tanken i
verk. Han spurde Daniel, um ikkje han vilde vera med på dette.

«Det vert ikkje stor løn du fær; men det vert so mykje at du klarar deg
på lands vilkår; og når ein hev so ein klarar seg, so skal ein ikkje ha
meir. Og eg veit at du hev vore uppglødd for dei livs-tankane, som
dette arbeidet er bygt på; og du veit, at livsmålet for mannen, det er
å ha noko stort å arbeida og strida fyre; du vil 6g aldri trega på at
du hev ofra deg til so fager ei ånds-teneste som dette er. Eg vil ikkje
yvertelja deg; kvar fær taka det arbeidet han kjenner seg kalla til;
der vil han finna sitt livsmål. Men eg vil beda deg tenkja yver, um du
er stød på at du kjenner ditt kall retteleg. Du hev tenkt på å vera
prest; er du stød på at du vil makta denne tunge gjerning i tider

13 — Garborg: Bondestudeotar.som desse? Eller kann henda vitskapen dreg
deg? Tenk i alle tilfelle vel yver det, at ingen ting er verre enn å
,tage Feil af sin Bestemmelse' *. Brevet slutta med ei hjarteleg
helsing; Daniel drog anden djupt og tenkte med glede og halvt med
spott: han veit ikkje noko, han heller.

Det fyrste av brevet, det um bylivet, la Daniel lite merke til. Det
kunde vera sant på ein måte, men . . . det galdt mest um å finna eit
svar på dette um folkehøgskulen.

Han hadde visst ikkje kall til å vera høgskulelærar. Han hadde ingen
rett hug. Gå der uppe millom bøndene og læra dei livsvisdom, det kunde
vera fagert og godt . . . endå bonden kann henda trong likso mykje til
annan slags lærdom. Vitskapsir ann ? Nei det hadde han aldri tenkt på.
Han brydde seg ikkje større um vitskapen. Han skyna i grunnen ikkje
rett kva den var god for. Sanningi hadde me. Alt som Vårherre hadde
funne det tenleg for oss å vita, det hadde han upplyst oss um i
bibelen. Kva var det so dei leita etter? Og um dei aldri so lenge rota
og grov i kjøt og blod og daude skrottar, dei fann aldri ut kva livet
var; og ikkje fekk dei vita noko um livet etter dette heller. Det dei
leita etter visste bibelen, og meir til. Di meir ein tenkte etter, di
meir vilde ein finna, at bibelen gav svar på alle vare spursmål. Og dei
svari me der fann, vilde visa seg å vera dei djupaste og beste. Der var
eit og anna i bibelen som me ikkje skyna; men det viste 6g at bibelen
var Guds ord; for hadde han vore menneskeverk, so hadde me kunna forstå
alt saman. Det var teologi Daniel alltid hadde tenkt på. Den lærde oss
å tyda bibelen; og ein teolog kunde vita meir enn nokon annan um det
som var verdt å vita. Teologien var den einaste sanne filosofi; den
visste noko. den; men det som kalla seg filosofi, det var berre
talemåtar. — Og når han hadde lært det han skulde, so vilde han vera
prest. Ein prest hadde ei fager gjerning; og presten var ein mann som
folk hadde bruk for, og som dei vyrde Det var han som rådde for kyrkja,
og somvar mest høyrd i sokni; ingen kunde gjera so mykje som han. Og
Daniel såg i sine tankar ein hyggeleg kvit prestegard lysa fram millom
grøne tre; og han såg seg sjølv sitja der far og herre, og såg ei
prestekone —; ja, det var Inga.

Nei, han vilde ikkje vera folkehøgskulelærar. Han var ikkje ferdig med
studentlivet dessmeir. Til byen att laut han. Der hadde han no mykje å
gjera; skulde lesa teologi og andre ting, og arbeida seg fram til
sjølvstendige meiningar . . . Som han gjekk og gruna på dette, kom han
til å tenkja på, at no var kapellanen rik; no måtte han kunna hjelpa’n?
Når det var teologi han vilde studeraf Den tanken kveikte 'n so upp, at
han straks sette seg til å skriva svarbrev.

Han var ikkje enno so klår yver seg sjølv, skreiv han, at han torde
våga å svara anten ja eller nei på spurs-målet um folkehøgskulen. Det
einaste han visste var, at han trong til å lesa teologi eit års tid
eller tvo. Han greidde ut dette med mange ord, og fekk det rett godt
til. Sistpå kom han inn på pengenaudi si. Det var ikkje lett å få noko
å gjera for den som berre hadde andre-eksamen, so det kom visst til å
taka tid fyrr han vann seg fram; men han fekk drygja og sjå um det
ikkje skulde laga seg. Meir var det ikkje verdt å segja for det fyrste,
tenkte Daniel; han sende brevet.

Lenge gjekk han og venta på svar. Han tok alt til å undrast på, um han
skulde skriva til grosserar Helle og freista med honom. Men so kom det
brev frå kapellanen. Der stod, at Daniel skulde tala med Jens Rud; so
vilde han gjera utveg. Men kapellanen vilde ikkje at Daniel skulde
liggja altfor lenge og «lesa i ro»; for den teologien me no hadde, var
den verste tyske åndløysa som tenkjast kunde, og reint ut fårleg å rota
seg ned i; og når alt kom i hop, so lærde ein meir av livet enn av alle
bøker. Difor vilde Jens Rud sjå å skaffa han arbeid når det leid på,
men då ikkje meir enn at han skulde kunna lesa samstundes.

Daniel lika ikkje dette siste so godt. Men ein utveg var al! tid betre
enn ingen. Og so fekk ein sjå etterkvart. Då han fortalde Hanna at han
skulde reisa, såg han at ho vart annars ved; og han kunde ikkje dylja
for seg sjølv at han lika dette.

XIII.

Med glede såg han Kristiania att, der det låg og dirra i juli-soli,
grått og svevntungt, tyrstande etter regn. Her var då i grunnen den
einaste staden der ein siudent kunde halda ut å leva; og han tenkte med
seg sjølv, at han vilde heller slita sine dagar som ein ekstraskrivar
her enn grava seg ned på bondebygdi og vera lærar i livsvisdom.

Han leigde seg eit 4 dalars rom i Homansbyen; vilde bu som folk. So
gjekk han til skreddaren. Betala sine gamle klæde og borga seg nye, dei
finaste han enno hadde ått. Hjå hattemakaren kom han i skade for å
kjøpa seg ein flosshatt; hadde ikkje nettupp tenkt på dette; men ein
gong laut det no til. Sistpå kjøpte han eit par svarte hanskar. Og då
han so ein dag stod for spegelen og mønstra seg, kunde han ikkje anna
finna enn at han såg godt ut. Skjegget hadde vakse og håret myrkna; og
akslene fekk han retta upp; det var elles mange som var akslegruve. Han
krulla på munnskjegget og tenkte med seg, at når han no berre kom på
danseskule og fekk lært alt som høyrde den formelle daning til, so
skulde han bli ein rett presentabel herre.

Men då han kom på gata i den nye stasen sin, totte han at folk gjekk og
glodde på han. Dei fann det vel rart, at han, som berre var bondegut,
vilde gå og sprikja og vera storkar . . . ha-ha; at slike tankar enno
kunde koma for ’n! Han keika seg upp og sette frons urbana so godt han
kunde; for det var den det spurdest um. Men det var ikkje alltid det
hjelpte. Folk var so flirvise og krønske; fælt so store på det; men dei
kunde venta. Dei kunde venta, dei gode folk. Når han ein gong kom i
kappe og krage, og dei då kann henda sat

kvart. Då han fortalde Hanna at han skulde reisa, såg han at ho vart
annars ved; og han kunde ikkje dylja for seg sjølv at han lika dette.

XIII.

Med glede såg han Kristiania att, der det låg og dirra i juli-soli,
grått og svevntungt, tyrstande etter regn. Her var då i grunnen den
einaste staden der ein siudent kunde halda ut å leva; og han tenkte med
seg sjølv, at han vilde heller slita sine dagar som ein ekstraskrivar
her enn grava seg ned på bondebygdi og vera lærar i livsvisdom.

Han leigde seg eit 4 dalars rom i Homansbyen; vilde bu som folk. So
gjekk han til skreddaren. Betala sine gamle klæde og borga seg nye, dei
finaste han enno hadde ått. Hjå hattemakaren kom han i skade for å
kjøpa seg ein flosshatt; hadde ikkje nettupp tenkt på dette; men ein
gong laut det no til. Sistpå kjøpte han eit par svarte hanskar. Og då
han so ein dag stod for spegelen og mønstra seg, kunde han ikkje anna
finna enn at han såg godt ut. Skjegget hadde vakse og håret myrkna; og
akslene fekk han retta upp; det var elles mange som var akslegruve. Han
krulla på munnskjegget og tenkte med seg, at når han no berre kom på
danseskule og fekk lært alt som høyrde den formelle daning til, so
skulde han bli ein rett presentabel herre.

Men då han kom på gata i den nye stasen sin, totte han at folk gjekk og
glodde på han. Dei fann det vel rart, at han, som berre var bondegut,
vilde gå og sprikja og vera storkar . . . ha-ha; at slike tankar enno
kunde koma for ’n! Han keika seg upp og sette frons urbana so godt han
kunde; for det var den det spurdest um. Men det var ikkje alltid det
hjelpte. Folk var so flirvise og krønske; fælt so store på det; men dei
kunde venta. Dei kunde venta, dei gode folk. Når han ein gong kom i
kappe og krage, og dei då kann henda sati kyrkja og høyrde sin dom av
hans munn, so gløymde dei nok å flira; — huff, den som kunde bli bisp!
—

— Han gjekk på helsing til grosserar Storr og vart vel fagna.
Grosseraren sjølv var ikkje heime; men fru Louise var greid. Reint som
ei syster var ho imot han, og vilde alltid han skulde fortelja um seg
sjølv. Daniel hadde ikkje noko imot å gjera henne til viljes i dette
stykket; alt som han vilde ho skulde vita, fortalde han. Og han
fortalde ikkje anna enn som sant var. Han kunde forsvara kvart ord han
sa — for nokon ljugar vilde han ikkje vera; — men han måtte undrast
sjølv yver kor godt han fekk det til. Sjølve haud’en til artium klara
han fint; og då fru Storr sa at haud var ein god karakter, og at bror
hennar heller ikkje hadde meir enn haud til artium, vart Daniel so
fornøgd at augo hans lyste gjenom brilleglasi. Fru Storr såg seg glad
på desse augo; dei var so djupe og trufaste, totte ho. So fortalde ho
han, kor glade dei hadde vore i han der heime på Stensrud; då ho
serskilt nemnde Hanna, gjorde ho det på ein slik måte at Daniel vart
raud. Frå den stundi tottest ho kjenna hans hjartans løyndom; men
Daniel tottest likso tydeleg vita, kvar han hadde henne i den saki.

So gjekk han i russelaget. Der skulde det nye studentlivet hans byrja;
og han spådde seg ein herleg kveld millom den grøne ungdomen. Men han
kom snart etter, at russen i år ikkje var som russen i hans tid. Det
var leven og ståk i kveld som då; men der var ikkje slik glede i det.
Og det som skulde vera morosamt, vart ofte etter hans meining fåme. Han
undrast på dette ei bil, fann sistpå ein grunn: det måtte koma av, at
det i år var so mange bondestudentar.

Han kjende dei karane berre han såg dei. Og han lika dei mindre og
mindre. Dette tunge og breide i rørslor og andletsdrag, dette, som han
fyrr hadde trutt var kraft, — det var ikkje kraft; det var «råheita».
Bystudentane hadde ikkje noko sovore, men kunde vera like kraftige for
det. Og det verste var, at bonde-gutane no såg ut til å gjera seg til
av råskapen sin. Dei gjordest på å vera bønder; det var tilmed dei som
gjekk bondeklædde. Og so gjekk dei og glodde på bystudentane og på alt
som fint var, med ein storsnut so ulidande . . . Daniel fekk sjølv
merka dette, og vart både harm og heit.

Men verre enn verst var det, at bystudentane fann seg i dette
bondeveldet, ja gjorde krus for bøndene attpå. Det gjekk so vidt, at
der var bystudentar som la seg etter å sjå ut som bønder sjølve. Daniel
såg seg leid på dette. Skulde det halda på soleis, so vilde det snart
ikkje vera noko framifrå å vera student. Alle desse bondegutane drog
studentlivet ned; folk vilde snart ikkje vyrda studentane meir enn
andre seminaristar.

Punsen gjorde seg drjug; og då han endeleg kom, var han ikkje
drikkande. Det var sukkervatn. Russetalen hadde noko av det same. Der
var mykje søtt og lite sterkt; mange blomar, men lite til å læ åt. Det
meste var fagre ord um studenten som var «folkets søn», og studenten
som var «bærer av ideen»; russen helsa alt dette med vill eldhug;
Daniel hadde so nær sjølv vorte riven med; men so hugsa han i rette
stimdi, at slikt vilde upplyste folk kalla frasor.

Og det vart verre og verre di lenger det leid, Det var ein som tala for
våre «folkelege stormenn», som var «utslag av den norske folkeånd»; dei
løyste det som låg «bundet i folket», og vart folkeførarar,
folke-skaldar, folkekjempor, folkefrelsarar. Ein annan tala i svimrande
ord um «nordens ånd», som var alt og var god til alt; so kom det ein og
tala for folkehøgskulen, som var «datter av nordens ånd»; denne skulen
skulde vekkja folket og løysa folket og spela folkeprinsessa ut av
havmannens vald; men havmannen var materialismen. Sistpå kom det ein
ung bygut upp og tala på «målet»; då vart Daniel både skamfull og arg.
Han lika ikkje å høyra denne bondelåten i godt lag; og når ein fyrst
med slit og slep hadde arbeidt seg upp or bondelivet, so vilde ikkje
han vera med og støypaseg ned i det att. Han reiste seg og gjekk ut i
eit siderom. «Eit leve! fyre da’ norska målet!» skreik målstrevaren;
«Hurra! Hurra! Hurra!» svara salen; Daniel meinte dei var galne.

Han sette seg ved eit bord og smaka på punsen. Han kjende seg so leid
og åleine. Bøndene lika han ikkje; og miliom byfolket var han nok
heller ikkje rett heime. Rangsnutt var alt. No hadde han fenge som ei
von um å nå fram til fin folkeskikk; men so gav byfolket seg til å vera
bønder; det var plent liksom det han hadde streva etter alle sine
dagar, ikkje skulde vera noko tess lenger no. Han forstod ikkje sovore.
Og alt tok til å gå i ring. Sistpå vart hans harmfulle tanke heftande
ved kapellan Hirsch. Hadde den . . . den . . . drøymaren lært han upp
på vanleg latinskule-vis, so hadde han fyrr vorte bymann. Men so var
det, når fatigmanns son skulde fram i verdi; det gjekk på slump, og so
gjekk det deretter. «Hurra! Hurra! Hurra!» kom det dundrande frå salen
som toreskrell, «Hurra! Hurra! Hurra!» verre og verre . . . og so ein
dur, eit dunder av klapping; og ut av braket arbeidde det seg fram ein
song, sterkare og sterkare, sterkare og sterkare; og songen vart til
ein storm som fyllte huset:

cja vi elsker dette landet som det stiger frem furet, værbitt over
vannet med de tusen hjem>

Daniel sat og undrast på, um dei der inne elska fedrelandet slik som
dei skreik til. Men elles var det minst fyre å elska fedrelandet for
dei som hadde det godt.

Noko lenger ut på kvelden kom han i lag med Strand og nokre andre; ein
av desse hadde ei konjakkflaske med seg, og so fekk Daniel kvessa
punsen sin. Det gjorde godt. Men Strand gjorde narr av Daniels «nye
menneske» og hadde lært seg til med ein måte å tala på, halvt
skjemtande og halvt spottande, som Daniel ikkje kunde lika. Ein var
aldri stød på um han meintedet på vondt eller godt det han sa; det var
ein bonde-storsnut mykje verre enn frons urbana. Av dei andre Ia Daniel
mest merke til ein feit, bleik, roleg fyr med ljost hår, taksteinsraudt
skjegg og store brillor; det var han, som hadde konjakkflaska med seg.
Namnet hans var Olai Juberg; det skulde då vera han som Haugum hadde
sagt var so øydelagd? Det måtte vera noko stort tøv. So var der ein
halvgamal ein, som var framførd som «Cand. filos. Eleasar Karelius
Manassesen Stormyrhals, almindelig kaldet «Karl Magnus», ein
svartmusken, mager nordlending; frå dei gruve akslene skaut hals og
hovud seg fram som på ein fugl. Den fjorde i laget var ein ung russ,
Aslak Mogen frå Telemark; det var kann henda den fagraste guten Daniel
enno hadde set; men bonde kunde ein sjå han var. Daniel undrast lenge
på denne guten; fann endeleg ut, at det måtte vera ein ætting av desse
gamle odels-bøndene, som no snart vilde vera myte.

Karl Magnus førde ordet. Han var sterkt uppglødd yver den unge
bergensaren som hadde tala mål; soleis skulde det gå; på den måten
skulde målsaki vinna. Russen var gild i år. Det var folk med ålvor; og
so var der so mange bønder. Gilde, støde gutar, seige som bjørkekubbar;
merkeleg gode, sterke åsyn var det på dei fleste; og so blygdest dei
ikkje lenger for å vera bønder. Han gjekk alltid um hausten og såg på
russen, fortalde han; såg etter korleis åkeren stod; um det var grøde
som var verd å berga inn; han hadde slik glede i den tanken, at kvar ny
haust gav nye voner for landet.

Men sumt var det som var flirande med. Som no alle desse gamle, desse
som gjekk og masa og aldri vart ferdige. Heile året låg dei i hi, sume
uppå landet, andre på ein hybel; ingen visste um dei; men til artium
kom dei krekande fram, underlege og forkomne, folke-redde, holsvoltne,
slitne og bøtte, fælare og fælare for kvart år, meir og meir lurvelege,
yvergrodde med skjegg, med ragg; ha-ha-ha, dei hadde ragg! Gamle
Vidunder-bø, han var då endeleg berga; Karl Magnus haddesakna honom i
år. Men no var det Lars Risvold; han vert visst likso seig han. Karl
Magnus hadde 16te låna han pengar til eksamensavgift i år . . . 10
dalar netto, reint burtkasta. «Ja, han lever på lån no», sa Strand.
«Men han held seg fin likevel!» svara Karl Magnus; «han rakar seg og
gjeng med kvitt slips . . . Det er det tåpnaste du kann sjå; alle folk
trur han er teolog! Han ser ut som eit asen i messeserk eller som ein
sau i snibel» ... Di meir Karl Magnus drakk, di meir høgmælt vart han;
og han fikta med armar og aksler i ustanseleg uro.

Ja det var mange av desse landsgutane det gjekk sjeis med, sa Strand.
Mange nådde ikkje artium; andre rakk so langt, men ikkje lenger; sume
stansa med andre eksamen; og ikkje få døydde; vonde dagar og slit drap
mang ein mann; og dei som nådde fram var ofte utslitne. «Og dei fleste
vert oteologar,» sa Olai Juberg med eit seint, roleg mål. A ja; Karl
Magnus kjende dei, desse nye bondeteologane; dei var audkjende; mykje
fæl fant; tunge som kjølsvin, med myrke, breide fanatiske andlet,
høvelege til tukthusprestar eller indremisjonærar . . Men at bondegutar
flest gjekk den vegen var rimeleg. Dei var upplærde til det, fyrst på
ålmugskulen og sidan på seminarskulen; når dei kom her inn, visste dei
ikkje kva studering var; det einaste dei kunde, var å læra leksor og
tru på skulemeisteren; og so tok dei teologien. Det kunde vera godt og
vel, men . . . pokkeren take han Gamte-Erik Pontoppidan. «Og
ramslæringi,» sa Strand. «Å,» svara Karl Magnus, *den er ikkje den
verste! Når det gjeld Pontoppidan trur eg ramslæring er det likaste;
for dei som lærer seg til å tru at dei forste?id Pontoppidan, dei vert
tullingar reint. Dei fær tjøli for augo og ringen i nasen, so dei aldri
lærer å tenkja sjølvstendigt. Nei; men den kateketiske metoden, far!
den er ulukka! Det er beintfram upplcering i å vera ettersnakkar og
usjølvstendig; du skulde aldri sjå slik styggedom!» — «Å, når det kjem
til stykket,» sa Strand, «so er det dogmatikken som må ut or skulen,
skal det bli folk av oss.» — «Skål, Strand!» sa Juberg.«Ja, Ja, heimen
og kyrkja greider no trui best dei,» meinte Karl Magnus.

o«Enn du då, Aslak, vil du bli teolog ?» spurde Strand. «A langt ifrå,»
svara Aslak, han smilte som eit barn, «eg vil ikkje vera noko slags
embetsmann eg.» «Det gjer De rett i,» sa Karl Magnus. «Når folk kjem i
embete, er det som dei var daude. Dei vert bundne av alt delte
«foreskrevne», og so sovnar dei av; kapslar seg inn som trikinar, og ét
og drikk og avanserar etter ansiennitet» , . , ?Ja, og so hev dei ikkje
nokon vyrdnad miliom folk,* meinte Aslak; «dei er so nautne at dei
berre vert til lått. Og det dei røder um er løn og pensjonar; og som
dei ser ut! Når du ser slik ein gamal grå og sur og skakk og sliten fut
eller prest, so er det plent som du såg eit par gamle skeive, uttrødde
sko!» Aslak lo lystigt; dei andre med. Men Daniel var vond og kunde
ikkje tenger lika Aslak; — å segja nokon ting imot kunde sjølvsagt
ikkje nytta i dette laget.

Betre lika hau seg, då dei tok til å fortelja sogor frå «Fabrikken».
Strand og Juberg fortalde i kapp; Daniel lo so tårone draup, og
fortalde eit og anna som han sjølv kunde hugsa; dei par åri på
Heltbergs skule var dei gildaste han hadde levt! Karl Magnus forklåra,
at Gammeln hadde gjort meir i vårt folkelege utviklingsarbeid enn nokon
kunde rekna ut; han heldt serleg fram, at so mange av bondegutane frå
hans skule vart juristar og filologar. Og det var tidt våre beste folk.
Til døme vart miliom andre Hærland nemnd; og Strand sa, at det einaste
denne vanta på å vera «fullvaksen» var, at han ikkje var sosialist.
Daniel merkte seg dette. Karl Magnus la imot; men det kom seg vel berre
av, at ikkje han heller var «fullvaksen» i den folkelege politikken. —

Strand og Karl Magnus og Daniel gjekk sistpå heim til Olai Juberg og
drakk øl. Samrøda kom no inn på drjugare ting; Strand og juberg tala um
sine synder som nok ikkje var fa; og det var gutar som ikkje var bljuge
for å segja som det var til. Fælt so ufint som slikt var når det ikkje
hadde rette svingen, tenkte Daniel.Han gav seg i drøs med Karl Magnus;
denne var no eit grand fløven og tok til å fortelja um ei stor
upp-finning han arbeidde med; det var ei fljugemaskine som han trudde
vilde bli praktisk. Han grov og leita i alle lummor etter ei teikning
han hadde gjort til denne maskina, men han fann i staden for den eit
brev, som førde tanken hans inn på ei ny leid.

Brevet var frå ein skulemeister som hadde mist posten sin, av di han
var vel glad i godt lag. Det hadde fleire gonger vore ugreide med han;
til slutt hadde han gjort . . . gjort . . , «Skandale?» spurde Daniel;
«å ja» og so vart han sett paa berr bakke. No vilde han her inn til
hovudstaden og søkja si næring; og det var ein glup kar; men Karl
Magnus visste at det ikkje kunde nytta. «Ein fyr som er avsett for
fyll!»

— Daniel hadde vondt av skulemeisteren. Men når folk ikkje tok seg i
akt . . .

«Ja, ja; det er det som er ulukka,» sa Daniel, han tok og til å få vel
mykje øl; «det er det som er ulukka . . . folk vil leva godt og ... ha
det godt ... i staden for å arbeida og spara. Tener dei noko, so gjeng
det til stas og fjas; dei ét det upp og drikk det upp . . . og sidan
gjeng dei og drøymer og drøymer og liter paa slumpelukka; gjeng det
gale, so kann dei alltid fa arbeid sidan . . , Slikt gjeng aldri godt.
Det er villmannskap! Bonden er ikkje lenger den . . . odelsbonden som
han var i gamle dagar; garden hans stend i pant i Hypotekbanken ... og
so gjeng bonden og trælar for den; og det vert upp i fant alt i hop.
Det hev vore sagt mange fagre ord i kveld um upplysning og åndsliv ;
men ... ja. Folket må læra a arbeida; det er tingen!»

Strand sat og glodde paa Daniel med heite augo; so sette han i og svor
på, at den som sa at folket ikkje arbeidde, han laug. Og den som sa at
folket levde for godt, han var eit talghovud . . . Det kunde vel henda
at desse proprietærane uppaa kaksebygdi levde som naut og drakk skogane
sine upp i sjampanje; men dersom Braut trudde, at bøndene var slike
skadedyr, so varikkje han mannen til å føra det store ord i den sak.
Daniel stirde paa Strand; hadde aldri set maken til augo; dei lyste
brandgult som paa ein orm; «eg hev vel rett til å ha meiningar, eg og,»
stota han. «Dei meiningane De hev lært uppå kaksebygdi, dei kann De ha
for Dykk sjølv,» svara Strand eggjande; «og elles hev De vel aldri havt
meir 'meiningar' enn De hadde godt av, herr Braut!» Daniel vart uroleg;
han svara: «eg hev aldri vore partimann ... Eg bryr meg pokker um
politikken . . . Det eine partiet kann vera likso godt og likso gale
som det andre . . . Skillingspolitikken, den hev eg no aldri trutt på .
. . Landet vert ikkje rikt av å knipa inn 20 dalar på ein stakkars
pensjon . . . Kann henda er det ikkje gull alt som glimar i i denne
folkehøgskulen heller; hadde kandidat Meier fenge det prestekallet han
søkte ...» — «Hev Meier søkt prestekall?» harska Strand i. «Han hev kje
so mykje som tekc practicitmlt skreik Karl Magnus. Daniel kjende seg
våpenlaus og vart redd. «De vil kanskje prøva å kasta mistanke på ein
mann som Meier, De?» spurde Strand; «det er fanden gale meg det
sjoflaste eg hev høyrt. Koma med beint ut lygn for å sverta cin mann,
som hev sett heile sitt liv inn på å hjelpa bonden! Meier er ein mann
som skulde ha takk og vyrdnad av heile landet; og minst av alle tenkjer
eg herr Daniel Braut hev rett til å tala um uekte gull!» Strand eggja
seg meir og meir upp, og vart sistpå so grov og leid, at Daniel ikkje
såg seg onnor råd enn å koma seg av garde. Med tungt hovud rusla han
heim; han hata Strand og heile hurven; det var reine råheita alt i hop.
-—

— Um morgonen vakna han fyllesjuk og leid. Det siste av gårkvelden
hugsa han uklårt; låg og streva i pinefull uro med å draga seg det til
minnes; og di meir han hugsa det, di sveittare vart han. Aldri i verdi
torde han koma til Jens Rud no; han fekk skriva til han, og helst med
same.

Han skreiv. — Og fekk skriftleg svar. Stutt og roleg. Jens sende han
ein setel som gav han rett til å hevja10 dalar månaden hjå sakføraren
hans; 10 dalar, smått stell, tenkte Daniel. So lova Jens at han skulde
sjå å finna arbeid til han; nå, det vert vel ikkje so brått, tenkte
Daniel. Sistpå helsing frå kapellan Hirsch, som var i Tyskland, men
venta seg heimatt til våren; nå ikkje fyrr, tenkte Daniel.

Men av tonen i brevet tok han den tanken, at Jens ikkje lenger vilde ha
noko kjennskap med han. Då kom det noko ubljugt og kaldt iipp i han; og
han sa for seg sjølv: «Godt og vel! Likso godt at dei veit det; so er
eg kvitt dei.»

Men han lika seg ikkje rett. Han hadde liksom ein usmak av seg sjølv;
og han tenkte med fælske på, kor fint Jens Rud kunde smila. —

— På dei teologiske fyrelesningane kom han til å trivast godt. Han
merka nok at han hadde gløymt ymist av sin artiumskunnskap; og mangt av
det som ein her burde kunna, hadde han aldri visst; han fekk taka seg
ålvor fyre og lesa, so snart han fekk stunder til det. Men sjølve
teologien vart han glad i; og det var noko tøv det Karl Magnus hadde
sagt um denne lærdomen. For her var meir enn nok til å prøva tanken sin
på, og meir enn nok til å granska. Mest dagstødt kom professorane inn
på djupe, vande spursmål, som stundom var so svære at han aldri hadde
tenkt det kunde finnast slike i trui. Men di sværare dei var, di
gildare var det; for han visste alltid so trygt, at professoren alltid
vilde vita å greida dei til slutt på den rette, fyreskrivne måten.

Ein av dei fyrste dagane råka han Haugum, som han helsa på med stor
glede; med honom skulde han vel finnast att. Men Haugum viste seg å
vera den same som han hadde vore, kann henda heller eit grand
stri-dare. Han gjekk so vidt, at han kritisera sjølve professorane; og
alt som ikkje var etter hans hovud, det var «åndlaust» og meiningslaust
og ravgale på alle måtar. Daniel kunde ikkje lika slikt. Det var
fanatisme; og han skyna at der ikkje var råd med Haugum. Sidan tala dei
sjeldan um høgare spursmål; Daniel kundeikkje vera som han vilde når
han rødde med sin gamle ven.

Um kjærasten til Haugum fekk han vita at ho ikkje var so rik som ho
kunde ha vore; far hennar hadde sett mest alle pengane sine i
skipspartar, og hadde havt svære tap i seinare tid. «Er det den fyrste
du hev elska dette?» spurde Daniel. «A langtifrå,» svara Haugum og lo;
«eg hev elska so mange!» — «Ja men

for ålvor?»--«For ålvor hev eg berre efska ei fyrr,

og ho narra meg.» — Um ei stund heldt han fram: «Det er sant: kor lever
Hanna Stensrud? Ho er ikkje forlova enno?» — «Ikkje det eg veit.» —
«Hm, rart nok! Ho var so gode vener med ein løytnant her inne . . .
sume segjer med tvo. Men dei fann henne vel ikkje rik nok.» Daniel vart
uroleg; «er ho ikkje rik?» spurde han, «A jau; for oss so —. Kann henda
du tenkjer på henne?» — «A langtifrå!»

Elles hadde dei fleste vorte meir eller mindre um-skapte; noko som ein
ny ham hadde lagt seg yver dei; det var vel den akademiske
borgarskapen. Sume hadde laga seg so um, at dei var lite attkjennande;
det galdt vel um teologane mest. Der gjekk t. d. Johannes Ortvedt reint
som ein ny mann; han var svartklædd og høgtidsam, og smilte, men lo
ikkje lenger. Jens Rud las jus; men det vart fortalt at han vilde heim
og bli gardbrukar. Markus Olivarius studera «jus, filologi, teoiogi,
medisin og andre vitskapar», og «visste alt som andre ikkje visste».
Aslak Fjordan var faren til Amerika; «det var ikkje råd at ein
akademisk borgar kunde gjera noko til gagns her i landet», skuide han
ha sagt. Sven Dufva låg på landet og kvilde hovudet sitt; Gregus
Johnsen iåg på landet og «samla inntrykk»; Rødberg for ikring på
Vestlandet og var lekpredikant. Det vart i det heile sjeldan noko av
det med bondestudentane, etter som Daniel kunde skyna; dei som kom
nokon veg, var dei som slo seg på teologi.

— På ei ettermiddagsfyrelesning råka Daniel sin gamle skulekamerat
Kristian Bliland; det var berre med naudi dei kjende kvarandre att. Dei
hadde mykje å drøsa umno; og Daniel fylgde Kristian heim på romet hans.
Det viste seg at Kristian var den same i lag og i åtferd; men meiningar
hadde han skift um ymse ting; og då vart Daniel so glad, at han våga
seg fram med mykje av det han elles ikkje torde tala um.

Dei samdest rett godt. Kristian vilde fylgja dei «folkelege», rår han
berre kunde vera stød på at dei ikkje gjorde altfor fast samlag med
Grundtvigsmennene; «ja er det ikkje det eg og er redd?» sa Daniel; «dei
er Grundtvigsmenner mest alle i hop; og mange er reine rasjonalistar!»
— «Ja, rasjonalistane er no ikkje so farlege,» svara Kristian roleg;
«det er dei grundtvigske med sine folkehøgskular og alt det —; skulde
dei få inngang i folket . . . med sin pelagianisme og heile sin fiåe og
grunne kristendom . . . so Gud hjelpe oss.» — «Det er sant,» sa Daniel;
«og no er dei alt komne so langt at dei tek til å snakka beint fram um
å taka kristendomen ut or skulen!» «Det kann eg ikkje tru,» svara
Kristian ålvorsamt. «Trur Eg hev høyrt det med mine eigne øyro; — ja av
teologar hev eg høyrt det!» Kristian rugga på hovudet. «Og det som er
verre enn alt,» heldt Daniel fram, «eg hev høyrt sagt ende ut, at
rettfylgdi av desse folkelege tankane er sosialismen! Sosialisme og
kommunisme ... er det ikkje fælt?» Kristian såg reint fortenkt ut. »Eg
for min part,» heldt Daniel fram og gjorde seg roleg, «hev i seinare
tid funne det best å slå meg ifrå politikken og dei ting; for det er
ikkje godt å vita kor langt ein kann fylgja med no, tykkjer eg.» —
«Nei,» sa Kristian; «det gjeld nok å sjå seg fyre.» Daniel var so glad
at han undrast på det sjølv.

Han at ti! kvelds hjå Kristian, men fekk korkje øl til maten eller
toddy etterpå. Kristian la iser ut um Grundt-viglæra og kor fårleg den
var; sidan fortalde han um, at dei på latinskulen hadde havt slik ein
merkeleg mann til religionslærar i dei siste par åri. Då Daniel vilde
gå, sa Kristian: «Skulde det ikkje vera godt um me bad med kvarandre i
kveld?» — Au, stend det slik til, tenkte Daniel; «jau, jau, gjerne,»
stota han.Og so måtte han høyra på kveldsbøni hans Kristian, som vart
både lang og drjug. Ja; den som var so langt komen! Daniel for sin part
fekk vel drygja til han vart prest. So lenge ein låg her og studera,
hadde ein so mykje anna å tenkja på . . . det var ikkje so greidt.
Elles var det no som ein tok det til med denne bonde-skikken å «halda
bøni»; i fine hus bruka dei det aldri, og dei kunde vel vera like gode
kristne for det? — Daniel gjekk, so snart bøni var frå-seg-gjord; og
han åt ikkje oftare til kvelds hjå Kristian Bliland.

Men stundom åt han til kvelds hjå Endre Storr. Fru Louise var alltid
hyggeleg; og so lærde han formell daning i det huset. Grosseraren kom
Daniel til å lika betre og betre etterkvart. Det var ein vitug mann; og
han var ikkje so materialistisk heller som fyrr; det var som han fekk
meir og meir vyrdnad for den akademiske daning etter kvart som han såg,
at det var frå den me måtte venta den største hjelp mot
frasepolitikken. Student Stensrud og hans vener vanka jamt hjå Storr;
Daniel vart so halvt um halvt kjend med sume av dei; og han fann ut
etter kvart, og vart glad ved det: at på botnen var dei ikkje so
overlag fine endå.

Noko anna tok han au til å skyna som gjorde 'n godt: Folk flest var
visst ikkje stort sjølvstendigare enn han hadde vore. Det var nok ein
heller ålmenn ting det, at folk lånte sine meiningar av andre; og so
vart dei sjølvstendige med åri, etter kvart som desse lånte meiningane
grodde seg fast i dei. Daniel hadde ei kjenning av, at han snart skulde
vera likso sjølvstendig som nokon av dei andre; Halvor Mosebø kunde for
den skuld vera kor han vilde med fyrelesningane yver etikken.

Meir og meir lærde han å forstå, at det ikkje kunde nytta å «tru på
bonden?. Han hugsa den kallen som han gjekk burt etter bygdene skiten
og svart og grov i moldi og tenkte berre på det som gav i gryta, full
av hat og mistru til autoritet og daning og upplysning . . . Skular
vilde han ikkje ha; Jensens lesebok var djevelskap; vilde ein læra han
folkeskikk, so berre vart han vond eller gjorde gjøn; og statssaker
hadde han so litetanke um, at han lét seg køyra i ring av Jaabæk; og
denne bonden skulde vera landsstyrar! I grunnen var det vel ingen som
meinte slikt Dei som sa det, hadde sine eigne fyremål . . . Hjelpa
bonden fram ? Bonden vilde ikkje fram. Han kunde ikkje koma fram
heller; han hadde ikkje råd til det. Han laut slita all sin dag for
maten til munns; han fekk ikkje stunder til å læra. Det nytta ikkje å
snakka um slikt. Det var berre dei som hadde råd, som kunde vera
upplyste. —

— Med pengar hadde Daniel vandt um å klara seg; og verre vart det. Og
endå laut han stundom hjelpa andre. Lars Risvold kom upp ein kveld og
sette seg til å prata . . . Daniel skyna so godt kva han vilde, og
ynskte fyren til Bloksberg. Men dersom no den stakkaren gjekk og svalt?
so skulde ein ha det på samvitet, um ein svata nei . . . Det var sant
det gamle ordet at armod var synd. Slike gagnløysor som gjekk og levde
av å plundra sin næste, dei fortente å svelta, når alt kom i hop.
Fleire slike stakkarar kom; millom dei Peder Monsen, som vilde låna ein
dalar til i morgon; han fekk med det same tilføre til å fortelja, at
han ikkje hadde sagt noko til Jens Rud um den pipekonserten — hm. Ein
kveld kom Bent Bu; han helsa på Daniel som «skule-kamerat» og var
«gamal kjenning». Daniel hugsa ikkje fyren, ikkje namnet dessmeir, men
torde ikkje anna enn halda gode minor; han reiv i øl og drakk skål for
«gamle dagar» og var i si verste beit. Men Bent Bu fortalde med lått og
gaman um korleis han hadde freista livet. Svolte hadde han tidt og
trått; meir enn ein gong hadde han levt i dagevis på berre kaldt vatn;
men like kaut hadde han vore kor som var; og so hadde han havt det godt
med, sume tider. Millom anna hadde han skrive i avisor, laga i hop
skrønor og selt dei til «Posten» for ei mark stykket, og anna slikt;
men det beste spikket han hadde gjort, det var då han heldt strid med
seg sjølv i «Bondevennen» og «Posten» um folkehøgskulen. Skreiv fyrst
eit stykke i «Posten» under merket «Audiatur et altera pars» — ha-ha —;
skreiv so eit stykke i «Bondevennen» imot seg sjølv so

14 — Garbor»: Bondestudentar.busti fauk, og fekk pengar både i «Posten»
og i «Bondevennen». Ja, ja! kva fanden gjorde det? Kunde det ikkje vera
det same for dei fillebladi kven som skreiv, berre det var godt skrive?
— Jau; Daniel kunde ikkje motsegja det; han lika i grunnen denne djerve
karen som var so lite partimann. Men enden på visa var: låna meg ein
dalar.

Det vart snart so smått for Daniel, at han laut til å låna att sjølv.
«Studenterlivet» vart det då lite av med.

Han var åt å koma i lag med Olai Juberg og hans jamlikar, karar som
hadde greide på både studenterliv og Kristiania-romantikk; og slikt
burde ein læra å kjenna, meinte Daniel. Men pengar laut til; og kvar
skulde ein taka dei. Kapellan Hirsch hadde sett han reint på
svelteforing her inne.

Når han um månadsdagen fekk sine ti dalar, var det berre so vidt han
fekk stogga dei verste kravsmennene; so var han snau. Han gjekk som
inni ein stor ring av gamal og ny gjeld, og ringen drog seg meir og
meir i hop, og tettare og tettare inntil . . . han såg godt at dette
ikkje lenge vilde greida seg. Og so kunde han kvar dag venta at Jens
Rud kom og baud han arbeid, fælt åndlaust skulearbeid . . .

— Skulde han gjera seg uvyrden og béla ti! Hanna? Ho var ikkje stygg.
Ho hadde endå havt løytnantar til friarar . . . Og so hadde ho daning;
var dame. Ho kunde spela piano. Og hadde sans for poesi; ikkje so lite
sans for poesi. Og kunde laga mat attpå. Gjorde han det, so kunde han
få pengehjelp av proprietæren; han kom med ein gong ut av all si skuld
og naud, og kunde endeleg ein gong få leva eit par glade student-

ar . . .

Når han vart eldre og fekk embete, vilde han um-venda seg og taka livet
ålvorsamt; og då vilde Hanna vera serskilt høveleg. Inga? Ja, men når
han ikkje fekk pengar, so vart han gåande her i alle sine dagar, vart
gamal student og skulemeister, og kunde ikkje gifta seg med henne kor
som var Kor visste dessutanhan, at Inga Holm brydde seg um Daniel
Sørbraut? Det heile var noko tøv; barnedraumar, gutegrillor; når det
kom til ålvor i denne verdi, so kunde det nok ikkje nytta å hefta seg
burt med sovore.

Oftare og oftare tenkte han på dette; men med friar-brevet vart det
inkje av. Kvar gong han skulde til, miste han hugen, I staden tok han
til å spara.

Ein sur myrk vinterdag flutte han uppå Hegdehaugen og leigde seg inn i
eit kot til halv tridje dalar; sidan bar det i veg med «middag på
Dampen». Det var hardt å gå på det no. Når han kom inn i den store
myrke matsalen, var det ei matlukt so ram og stram, at han vart mett
med same; og so var her so «folkeleg» og fælt. Klokka vel 2 kom
armodsdomen frå skulane og universitetet strøymande; ikkje minst alle
desse små-folkssønene som studera . . . han hadde aldri fyrr visst at
dei var so stygge. Og han kjende lukt av hybelen, av gamal tobakksrøyk
og parafin, av kaffimaskinar, hushaldsbraud, pultost; og han såg
minningar av all den vesaldom som fylgjer med, når tunge arbeidskrafter
sét seg til og les, i staden for å slita og arbeida i den friske lufti.
Sjølve maten smaka «folkeleg» her; han måtte ha vore fælt demokratisk i
den tidi då han lika denne kosten. Ender og då såg han kjenningar som
han ikkje vilde råka, slike som Hærland eller Fram; dei såg endå
skralare ut enn fyrr, totte han. Serleg Fram; han var lang og losliten
og mager, med eit langt lurvehår ned-yver øyro og aksler, so han såg ut
som ein kommunard; det var ikkje likt til at dei «store ideane» kunde
korkje føda eller klæda sine folk. Då hadde dei det betre, desse gamle
departementskarane og pensjonistane som då hadde sitt brød; endå dei
såg ikkje glade ut dei heller, der dei sat og maula yver lapskausen og
sine svikne voner, trøytte og leide, gråe av papirdumbe og kontorluft,
med smale, magre, turre andlet, med månar og fkinskaliar og grått
skjegg , , . busteper’ar, hønsehaukar med fallande fjør, — underlege
motstykke til studentane. Men her og kvar sat menner av folket, skitne,
tettbygde, stolpesterke arbeids-menner, og åt og drakk so roleg og
hjarteleg som det ikkje skulde finnast den tingpåjordi som heitte den
dag i morgon.

Daniel sat og såg på dei gamle, til dess han forstod dei. Dei hadde
drøymt stort og fagert, dei au ein gong; og so skulde dei no sitja her
og maula lapskaus millom arbeidsmenner og fiskekjerringar. Det var fælt
å tenkja på. Og endå vilde Jaabæk knipa; knipa og knipa på kvar
stakkars skillingen som ein arm statstenar skulde freista livet med i
den gledelause alderdomen. «Folkets? Folket såg dei her rundt ikring
seg, sterkt, rått, friskt; folket levde likso godt som dei, betre enn
dei, og hadde ikkje kosta ein skilling på å læra vitskap. Ein dugande
arbeidskar tente kann henda ein dalar dagen; og han hadde ikkje
obligasjonar sugande på seg som blodiglar; eller ein flokk gutar som
var nøydde til å studera . . . Folket hadde det godt; dei upplyste
hadde det vondt; og endå sat han bonden der uppi tinget og vilde knipa
og knipa ... for no var det råskapen som skulde regjera; råskapen
skulde styra rike og land! Daniel kunde godt forstå at dei kalla Jaabæk
upp på sine hestar og hundar.

Embetsstandet måtte bergast uppe; han såg det klårt. Den rå hopen vilde
at alt skulde vera hop; og so låg dei og nivellera og nivellera og
vilde røra allting saman i ei surpe. Det var kome so vidt, at
bondegutar gjekk her og gjorde narr av embetsmennene ... og dei hadde
rett på ei vis: embetsmennene var ikkje lenger det dei hadde vore. Men
slikt dugde ikkje lenger. Noko måtte det vera i eit samfund som lyfte
seg upp yver mugen; noko måtte der vera som var stort og edelt og hadde
glans og autoritet; ein statstenar og hans yrke måtte stå som noko høgt
og heilagt; embetsstandet var det einaste som kunde leva eit åndsliv
her hjå oss, den akademiske daning var ideens presteskap; og det var
uforsvarleg at ideens prestar svalt. Men folket skulde arbeida, arbeida
og tena pengar. Då vilde alt bli hyggeleg og godt som i gamle dagar;
skillingspolitikken vilde døy, og den gamle odelsbonden vilde på nytt
koma til makt i Noregs dalar.Han såg det so klårt! og såg det i slik
ein stor, blå-nande samanheng; det var den største tanken han hadde
havt. Og no tenkte han sjølvstendigt. —

Ein dag etter nyår kom Jens Rud og baud Daniel arbeid. Hærland hadde
vorte sjuk og måtte få ein i staden sin ei tid; 14 dagar eller so; ein
fekk vona at det ikkje vart lenger. Daniel vilde og vona det. Han tok
imot tilbodet med ei takk som ikkje var svært varm.

Og arbeidet gjekk som han tok det til. Gutane var vrange og leide og
skulearbeidet åndlaust; timane vilde aldri taka ende; han kunde stella
seg so eller so. Karl Magnus, som var lærar ved same skulen, var ’n
stundom til hjelp; men kvar dag, når han trøytt rusla heim frå skulen,
svor han med seg sjølv på, at no vilde han skriva til Hanna Stensrud. —

Han laut halda ut på skulen ein heil månad. Og so snart han var fri og
hadde fenge løni, so kom rekningane. Rekningar i rad og flokk, og
kameratar han hadde lånt av, og Peder Monsen og Bent Bu som vilde låna
. . .

Då Daniel på ei vis hadde klara alt dette ifrå seg, kom postguten med
eit brev. Daniel reiv det upp i uvisse voner —: det var frå Jens i
Larsebakken. Denne hadde spurt, at herr Braut no skulde ha fenge ein
god skulepost; Bakke vilde då ynskja herr Braut til lukke med denne.
Elles vilde han segja at han hadde havt ymse pengetap i den seinare tid
. . . vilde vera svært takksam . . . berre eit lite avdrag kvar månad .
. . eMoldtræl!» murra Daniel og slengde brevet.

— Det gjekk ikkje for seg, dette her. Han såg, at han ikkje klara seg.
Han kom snart so djupt i gjeld, at han fekk gå og træla i alle sine
levedagar berre med å betala. Skulde det bli løni for alt hans lange
strev, at han skulde leva si tid som ein ufri mann, aldri bli
sjølveigar, alltid slita for andre? Kann henda nådde han ikkje so langt
som til embetseksamen dessmeir . . .

Og so at han skulde taka hjelp av kapellan Hirsch,

— denne åndsmannen, som til takk for hjelpi vilde ha han med for ein
svelteskilling på eit arbeid som Danielikkje lika! Det var ein ulidande
ting å vera hjelpt fram i verdi av andre. Det var som ein hadde selt
sjeli si. Alt det ein var og vart, det hadde ein andre å takka fyre; og
dei karane, dei kravde si takk! Ein hadde ikkje fri rett yver seg
sjølv; måtte hugsa på at Per og Pål vilde ha glede av pengane sine; og
kapellan Hirsch vilde ha meir, han. Daniel tenkte seg harm på dette.
Han vilde ikkje gå soleis lenger; han vilde forlova seg og vera sin
eigen mann. Proprietær Stensrud sa visst ikkje nei, når han høyrde at
friaren var ein mann med sjølvstendige meiningar, og ein mann som kunde
vera teologisk kandidat um tri år . . .

Han streva lenge, fyrr han fekk friarbrevet i stand. Det skulde som
alle slike brev vera kjærleg; men so skulde han ikkje segja meir heller
enn han kunde svara til, når han råka kjærasten sjølv. Då han var
ferdig og hadde skrive utskrifti, vart han med ein gong modlaus. Det
var liksom so fælt, dette her. At det skulde gå soleis med Daniel Braut
hadde han ikkje drøymt um. Og Inga Holm var nok ikkje so gløymd som han
hadde tenkt. Stakkars Inga! Enn um ho no hadde gjenge i alle desse åri
og venta på han? Han hugsa middags-laget i klokkargarden; han såg henne
i den koselege klokkarstova, søt og ung og fordrøymd; og der var sol
inne og ute, og lauvet i hagen blakra i sumarvinden og kviskra um
forlokkande ting . . . Med makt laut han driva burt draumane. Hadde
ikkje sjølve kapellan Hirsch gift seg til pengar? Hende ikkje slikt
kvar dag? Det var dei som gifte seg med 40 års gjentor for pengar; og
Hanna var då berre sju- åtte og tjuge . . . Og so var han nøydd til,
for fanden! Han stakk brevet i lumma og flaug på dør; best å få det av
stad fyrr tankane snudde.

Då han kom på gata, strauk det framum han ei ungmøy som var so dragande
ven; straks etter ei til; og endå ei . . . friske, jomfruelege,
blømande av ungdom; varme, glade, dårande, forlokkande; han sukka av
saknad; verdi var full av fagre møyar, møyar som liljor, møyar som
doggfriske nysprungne rosor; men han . . .Nå; um nokre år var dei likso
gamle som Hanna Stensrud; han var ein fatigmanns son og fekk ikkje
krevja det beste; når han fekk pengar, skulde han nok greida det. . .
Men då han kom til postkassa, vart det med ein gong klårt for han, at
det kunde drygja med brevet til i morgon.

På heimvegen dreiv han innum Karl Magnus; hadde ikkje hug til å vera
åleine. Der sat Dølen og prata; men det høyrdest ut til at han var i
ulag, han med. Han jamra yver, kor lite hjelp han fekk, og kor armt
dette landet var å leva i for folk som honom. Han heldt seg sjølv for
so god ein mann, både med kunnskap og med gåvor elles, at i eit større
land kunde han havt det romt\ men her vart han ekstraskrivar. Og sistpå
tok dei ifrå han den biten med, so han berre hadde sin arme «Døl» å
halda seg til; og den vilde mange lesa, men fa betala. Skadebot for det
han ved sin ærlege tale hadde mist kunde han heller ikkje få, og det
endå han meinte han hadde gjort likso mykje til framhjelp for ein norsk
bokavl han som sume andre.

Nei; ein skulde gjera guano i dette landet; det var det einaste folk
brydde seg um. Dette landet var eit fjøs og ikkje ein folkeheim; og når
kui fekk sitt vomb fyll ho, so var ho fornøgd. Det kunde ikkje nytta å
bjoda fram varor som folk ikkje vilde ha; og kva fanden brydde
nordmennene seg um norskdom eller guano-kratane um dikt f Regjeringi
var eit hønsehovud som ikkje forstod seg på anna enn det åndeleg daude;
og stortingsbøndene dugde ikkje til anna enn til å vera rovediltarar
for presten. Hål hå! jau det var statsmenner! Dei gav i ooo dalar til
kvar gamal prest som ikkje lenger kunde gøy, og skalv i kneom so snart
dei såg fjøri i futehatten; men kom det ein mann som vilde skaffa
tankar inn i alt dette flesket, so fekk han gå til fatig-kassa; kvi
fanden gjorde han ikkje flesk han som dei andre? Ein kunde stundom tru
at desse samrøringane hadde rett i, at landet var for lite til å vera
eit rike, eller at det ikkje var noko land, men berre ei samling av 400
prestegjeld, som aldri kunde læra å tenkja anna enn fatigmanns tankar;
og Vårherre måtte vita, um dettenasjonale strevet vårt i grunnen var
anna enn tome draumar, bygde på gravhaugar og gamle eventyr.

Karl Magnus gjekk og dreiv i ein gamal vid, sliten slengfrakke og
høyrde på dette; stundom stana han framfor spegelen og greidde sitt
svarte skjegg; uroleg og underleg var han; Daniel bad Gud fri seg for å
verta gamal student. Stundom freista Karl Magnus å koma til ords, men
det nytta sjeldan; Dølen vilde tala sjølv. Kva skulde han vel tru,
spurde han, når han såg kor lite dei norske odeisbøndene brydde seg um
både målet og landet sitt? Dei gav sjuttan i heile stasen og drog til
Amerika; det var den hjelpi me fekk av dei. Og so sat han der, han
stakkars kroken, i sitt kalde kammers og skreiv og skreiv, og blés på
fingrane so dei ikkje skulde valna, og lo og slo seg glad til å sleppa
å gråta; og dei las og lo og hadde gaman og totte den Dølen var ein
trøysam kar; men dei vilde ikkje hjelpa han so mykje som med lite
skriving dessmeir, so han kunde få tid til å arbeida på slikt som betre
kunde visa kva han dugde til. Og var det ein gut som det var von i, so
skulde du mest jamt sjå at han døydde fyrr han vart mogen. Smårusket og
skrapet, det greidde seg; for det kunde liva seg under kvar tuve; men
var det eit ungtre som skaut seg upp, so vart det brote av vér og vind
og vonde dagar; og det verste var at ein laut segja dei var sæle som
fara fekk. Som no denne HærlancTen. Det var just slik ein emneleg gut;
ein som Dølen hadde venta seg hjelp av i sitt strev . . . no låg han
der! Dølen grét. «Hærland? døyr han?* skvatt Daniel upp. «Ja,» svara
Kar! Magnus. «Han hev gaiopperande tæring!» jamra Dalen.

Daniel reiste seg og sa godnatt. Døydde Hærland, so laut han taka
skulen . . . Han strauk ende ned til posthuset att og la friarbrevet i
kassa. — —

— Svaret kom forunderleg brått. Ho elska, hadde elska, vilde elska; og
ho hadde den visse von, at far vilde samtykkja; no kom han snart til
byen, so Daniel kunde tala med han . , . Daniel sa fleire gonger til
seg sjølv: no hev eg vunne.Proprietæren meinte han at fru Storr vilde
greida best. Ho var snild, og ho visste koss ein skulde taka gamlen;
Daniel gjekk til henne.

Fru Louise tok imot han smilande og glad. Og skalkut: <iDe er nok en
hjerteknuser, De?» Han svara for seg som han best kunde og spurde kva
ho meinte proprietæren vilde segja. Ho drog på det eit grand: «Ja papa,
ser De, han har sine griller» . . . «Og je eier jo ingen ting» . . .
«Nå,» smilte ho, «Di vil snart ha embedseksamen, og embede er så godt
som arv; men, ser Di» ... Ja var det noko anna, sa Daniel — han såg på
fru Louise med augo som gjenom brilleglasi såg karakterfaste ut —, «so
vil eg beda Dykk segja proprietæren at det eg lærde av honom, det hev
eg tenkt yver; og no er eg . . . no er eg sjølvstendig!» Daniel Braut
sveitta. Ho heldt fram, liksom ho ikkje hadde høyrt dette siste: «Ser
De, far er so glad i Hanna; han vil ikkje vera av med henne, er eg
redd; men herre Gud; den djerve hev lukka med seg ...» —

— Det var ein fager dag i slutten av mai. Alt hadde greidt seg på beste
måte. Og proprietæren hadde ikkje vilja høyra eit ord um at ver-son
hans skulde gå og træla med skulemeister-arbeid; han skulde taka sin
eksamen; det vart nok råd med det. Og gamle Stensrud hadde vore berre
hyggeleg.

No var Daniel Braut på vegen til danseskulen. Trulova mann måtte kunna
dansa; og no hadde han råd til å kosta lærdomen på seg og. Han drog seg
mak-leg nedetter gata i den unge solglansen; og han kom til lags med
seg sjølv um, at han i grunnen var vel faren.

Han var komen so langt, at han var trygg ior seg. Hadde nått hamn etter
lang sigling og ymis kryssing. Var ferdig med all den ungdoms ørske og
uklåre han fyrr hadde baska med. No var han komen til ro. Var vaksen
mann. Visste kva han vilde.

Vårherre hadde stelt det vet. Når han såg attyver livet sitt, skjma han
meiningi med det meste. Det einaste kunde vera den haud’en til artium.
Men dentilgav han Vårherre; umvendingssoga si sprang han yver,

Rud og Haugum og den flokken, dei fekk segja kva dei vilde; han hadde
so gode folk på si side no, at han ikkje var redd. Han vilde heller ha
med seg heile det store upplyste samfund enn ein flokk fortumla
idealistar; og han var friare no, når han heilt fekk fylgja si
naturlege trong til å bøygja seg lojalt for all sann autoritet, enn han
var då han var med og reiv ned på autoriteten. Det var sant som
professoren sa: sann fridom nådde ein ikkje ved å råda seg, men ved å
bøygja seg.

Han var berga. Um nokre år vilde han vera komen inn i den pyramiden av
glans og makt som han alltid hadde drøymt um, og som var det høgste; då
kunde han med sanning segja at han hadde nått sitt ideal. Han visste
knapt nokon ting som kunde vera gildare enn å sitja på ein gamal
prestegard og vera herre yver bønder. Og då skulde han iæra folket å
arbeida, arbeida . . . Han hadde vondt av den ungdomen som gjekk her og
kasta seg burt i strev for ville og lause «idear», som aldri i verdi
kunde skaffa sine folk anna enn slitne frakkar og brotne voner. Men dei
skrål-halsanc som gjekk og forførde ungdomen og reiv ned på alt, og
ikkje var fornøgde med nokon ting, dei kjende han at han var harm på.
Kva var det dei vilde for noko? Var ikkje samfundet so godt stelt som
ein kunde venta?

Han rette seg upp og såg seg ikring. Hm; der var dei att, desse
snobbane, desse sviskeprinsane som gjekk og glodde på folk og flirte .
. . Pokkeren måtte vita kva dei hadde å flira av. Med ein gong gjekk
det som ein styngogjenom han; der kom ei som var so lik Inga Holm. A
Gud, Inga Holm. At han ikkje hadde skrive til henne fyrst. Han forstod
det ikkje. Ho som var so ung og so søt; ho som hadde vore draumen i
hans ungdom, draumen, huldri . . . Nei; han måtte ikkje tenkja på
slikt. Han hadde ikkje løyve til det. Men han vilde kjøpa Asbjørnsens
Huldre-Eventyr . . .— So mange fagre møyar. Sùme unge og spede som
sprettande blom, andre rike og fulle som svanor . . . Men no hadde han
pengar; no vilde han leva eit par glade studentår; Vårherre tilgav nok
det; og andre turvte ikkje vita um det. Hanna, ho var vaksi og klok; ho
vilde ikkje krevja meir av han enn rimeleg; han skulde skriva til henne
so ofte han kunde; ho fekk vera glad ho vart gift. Han skulde nok koma
til å halda av henne. Den som berre var yver det fyrste møtet . . .

Det var ein underleg ting å vera trulova. Han var liksom ein annan mann
no. Det var dei som hadde krav på han, som åtte han . . . Men no kunde
han au skriva heim og fortelja, at han var forlova med ei frøken, ei
rik, fin frøken; det vilde vera noko å få vita for dei bøndene der
heime, og for Jens i Larsebakken, og grosserar Helle . . . Han såg upp
og lo.

Eit stykke ned i gata kom det tvo karar gåande; han kvakk og vart
uroleg; for den eine var Jens Rud, Men den andre? Den høge og gråhærde
med breid, svart hatt? Daniel stirde som han var frå seg. Det var då
vel aldri —, Det kunde då aldri i livet vera . . . kapellan Hirsch? —

Student Braut visste ikkje si arme råd. Han snudde seg rundt, skaut
kryl på ryggen og tok til beins med lange steg; svinga so inn i ei
sidegate.

                Upplysningar og merknader av Olav Midttun

UPPLYSN1NGAR OG MERKNADER

INNLEIDING

Garborg arbeidde lenge med emnet i «Bondestudentar», Det var vanleg hjå
han at dikiverki hans måtte mognast i hugen i fleire år. Skildringane
byggjer på sjølvlevt og sjølvrøyrit i stor mun, både frå heimbygdi på
Jæren, frå lærarskulen i Holt (1868—70) og frå fyrebuingi til
studenteksamen, som han tok i 1875, og studentåri etterpå. Men han hev
lagt det meste av skildringane nokre år attende i tidi, til 1860-åri og
fyrst i 1870-åri. Alt i «Aftenbladet» 1876 skreiv han um
«Kristiania-Taagen» og den verknaden han hev på studentane. I «Den
nynorske Sprog- og Na-tionalitetsbevægelse» {1877) peika han på kor
skuleupp-læringi då skapte uklår ettersnakking og kor bondestudentane
fekk vande vokstervilkår med det mål- og kulturskiftet som dei måtte gå
igjenom. Den stendige sjølvumsetjingi «virker ubønhørlig svækkende paa
den personlige Selvagtelse og Selvfølelse, som ogsaa paa
Sandhedskjærligheden og det moralske Mod. Den fremavler ubønhørligt
Feighed og et beklageligt Hang til Løgn og Forstilleise.» (s. 199). I
«Fedraheimen» nr. 3, hausten 1877, skreiv han um «Studentane og
Haustmoroi deira* og synte kor dei etter hans meining var åndlause og
lite interesserte, endå so rik tidi var både heime og ute i Europa.
Studentane var «Kri-stianiserte». Fieire gonger seinare kom han inn på
spurs-målet um bondestudentane i cFedraheimen». Han tykte han fekk so
lite hjelp og studnad frå dei til bladet sitt i arbeidet for norsk mål
og kulturreising. Folk vanta mod til å stå ved meiningane sine. Han
fann og so mykje ustødt, veikt og usætande hjå seg sjølv og andre i
striden, at han måtte freista å finna grunnen til det. Han måtte få
klårlagt korleis vilkåri var for bondestudentane og deira åndelege og
moralske vokster, og korleis dei stod i kultur-samheldet då. Det er
bakgrunnen for arbeidet hans med dette verket.

Det var yverlag sterke brytingar og motsetningar mest på alle umråde i
landet i det 19. hundradåret. Det norske bondesamfundet kom med i det
europeiske straumdraget, både åndeleg og økonomisk. Folkelivet på
bygdene vart rive ut or den gamle avstengde livsringen, med sin faste
nedervde tradisjon. Bonden skulde vera med i bygdesty-ring og
landsstyring. Det skulde verta folkestyre i staden for embetsmannsstyre
med leivningar frå det gamle ein-valdsstyret. Byråkratiet hadde sine
politiske og kulturelle tradisjonar frå dansketidi, dei vart haldne ved
lag ved dei gamle latinskulane og universitetet. Byråkratiet måtte
stydja seg til kongemakti som samstundes var svensk. Difor vart
embetsmennene ofte unionsvenlege og unasjonale politisk 6g. Den
religiøse forkvnningi hadde mykje å segja og måtte stydja autoritetane,
sidan det var statsreligion i landet.

Striden for å få gjenomført folkestyret måtte då koma til å gå på breid
front og mest på alle umråde av kulturlivet vårt. Den gamle striden
miliom riksstyret som målsmann for byråkratiet og stortingsfleirtalet
som målsmann for nye friare politiske straumdrag med krav um
parlamentarisme kveste seg til i 1860—70 åri. Under førarskap av
Sverdrup tok det radikale vinstrepartiet til å samla seg,og han fekk
med seg bøndene under Ueland og Jaabæk. jaabæk vart serleg ein hardsett
og uforsonleg motstandar av den åndelege og økonomiske makti som han
tykte embetsmennene hadde på bygdene, samstundes som han var ihuga for
folkeupplysning og økonomisk framhjelp.

Inn i denne ålmenn-politiske striden kom og striden ura skuleupplæringi
og um latinen til grunnlag for den høgre daningi. Latinskulen var
heller unasjonal, runnen upp frå dei gatnle kyrkjeskulane, og gav ei
heller internasjonal, einsleta klassisk daning. Utetter i nyare tid
reiste det seg motmæle, og i Danmark-Noreg arbeidde umbøtings-planar
seg fram, so me fekk ein ny høgre skuleskipnad 1809. I romantikktidi
kom det krav um sterkare nasjo-nasjonale innslag, serleg rom for meir
morsmål og soge. I norderlandi vart Grundtvig ein ihuga målsmann for
nye, friare upplæringsmåtar, der det levande ordet kunde koma meir til
sin rett. Alt i 1830-åri vart det eit breidt ordskifte um latinen i
skulen her hjå oss. Schweigaard skreiv i «Vidar» 1832: «Om
Nødvendigheden af at indskrænke Sprogstudiets Omfang i den lærde Skole.
> Herman Foss studde upp-under og talde til ein skule som bygde på
naturvitskap og moderne mål. Likevel vart det ikkje større brigde i den
nye skuleskipnaden me fekk i 1845. I 1852 kom det til realskular, som
skulde fyrebu til fagskular og det praktiske livet, I 1857 tok dei burt
kravet um at elevane skulde skriva stil på latin til artium.

Men ordskiftet varde ved, og me fekk atter ein ny høgre skuleskipnad
1869 med realgymnasium, jamsides det gamle latingymnaset. Striden hadde
stade um både fagkrins, klasse-skipnad og upplæringsmåtar. Dei gamle
daude måli stod mot dei levande måli og ein meir moderne imitativ
upp-læringsmåte. Attåt kom so spursmålet um gamalnorsk og soge og
realfag. Motstandet mot latinen botna både iuviljen mot det åndlause
glosepugget og grammatikkterpingi, og i at dei meinte latinen og
latinskulen gjorde studentane framande for sitt eige land og det
moderne kulturlivet og soleis auka motsetningane mil lom embetsstandet
og folket (sfr, skildringane hjå Kielland i t. d. «Skipper Worse» og
serleg «Gift» og Bjørnson: «Det flager i Byen og på Havnen»).

Ved sida av latinskulen var det serleg folkehøgskulen som var framme i
ordskiftet. Grundtvig hadde alt i 1837 sendt ut ei skrift «Til Nordmænd
om en norsk Højskole». Men det vart serleg Ole Vig og
folkeupplysningsselskapet (frå 1852) som arbeidde mest ihuga for
folkeskulen og folkehøgskulen, og ikring 1870 kom det fleire slike frie
skular i gang. I oktober 1864 opna Anker og Arvesen den fyrste
folkehøgskulen (på Sagatun ved Hamar). I 1867 byrja Christopher Bruun i
Sel i Guldbrandsdalen (flutte 1871 til Gausdal, 1875 til Vonheim). I
1868 byrja Bentsen og Foosnæs på Huseby i Stjørdal, Vilh. Poulsen og
Helleland i Ullensvang, Jens Rolfsen i Dale i Sunnfjord, Wollert Konow
og Niels Juel på Halsnøy i Sunnhordland, 1869 Sæmund Vik på Nordmøre,
1870 O. Thommesen og O. K. Ødegaard i Valdres, 1873 Ullmann i Austre
Moland, og endå nokre til fyrst i 1870-åri. Jakob Sverdrup skipa ein
folkehøgskule i 1871 i Sogndal på eit litt trongare grunnlag; hans
skule vart jamsides ein som Hertzberg styrde på Hamar (attåt seminaret)
mønster for «amtsskular» som kyrkjedepartementet etter kvart fekk skipa
til motvekt mot dei «frie», nasjonale, radikale folkehøgskulane.

Folkehøgskuleupplæringi vart serleg sett upp mot latinskule-upplæringi.
Ved det norderlendske studentmøtet i 1869 i Oslo skulde dei ordskiftast
um samarbeidet millom dei norderlendske universiteti. Då kom Bjørnson
med eit hardt åtak på den høgre skulen og studentutdaningi.
Studentanemåtte ut or «studenterrarnmen» og inn i «folkerammen», fyrst
då kunde det verta tale um eit norderlensk samarbeid. Universitetet
måtte opnast for folket, anten dei hadde studenteksamen eller ei. All
skuleupplæring måtte få same mål som folkehøgskulane: å grunnleggja og
byggja upp mennesket åndeleg og ikkje dyngja upp kunnskapar. Når folki
i norderlandi lærde å elska sitt eige og hysa kjærleik til alt som hekk
i hop med federne og den nedervde kulturen, fyrst då kunde ein koma til
å elska kvarandre. Bjørnson fekk motbør, men kom att og kravde skulane
um-skipa, av di skuleupplæringi ikkje vekte tru, ikkje religiøs tru
eller tru på fedrelandet eller Norden. Ungdomen vart berre ei sarnling
fag, dei kunde korkje tru eller elska'. Dei vart nokre gamalkloke
karar, kritiske, turre, utan hjarta og fantasi. Nei, mønsteret måtte
vera folkehøgskulane.

Då Bjørnson var formann i Studer.tsamfundet i 1870, fekk han Chr. Bruun
til å greida ut folkehøgskuletanken og dei nye folkelege rørslone i
fleire fyredrag for ålmenta; han heldt dei i Studentsamfundet. Han tala
mot embetsmennene. Når folkehøgskulane hadde arbeidt lenge nok, vilde
det finnast folk på bygdene som kunde greida ernbeti. «Den vaagnende
norske Folkeaand vil forlange at den høiere Almendannelse ikke lægges
paa klassisk Grund, men paa norsk. 1 Dinæst «vil den norske Folkeaand
reise sig mod den gjængse Levevis». Til slutt mana Bruun til samhald og
strid for «Norskheden — de Kræfter som nu rører sig for Maalsagen,
Folkuhøiskolesagtn og Jaabækbevægelsen». (Sfr. skildringane i «Paa
Forpost» av Kristoffersen, s. 145— 146, og Walletn: «Det norske
Studentersamfunds historie» II, s. 613 flg.).

Våren 1872 var det eit stort folkehegskulemøte att i
Universitetsfestsalen, det varde i 3 dagar. Den danske
folkenøgskuiestyraren Schroder fyreorda og sa seinare atdette møtet var
eit «norsk Aprilveir, hvis Mage jeg aldrig har oplevet». Heile 7o-åri
utetter var det mykje strid og ordskifte um folkehøgskulane og
norskdomen o. s. b. 1 1878 var det eit stort ordskifte i
Studentsamfundet um Bruuns «Folkelige Grundtanker». Andre kvelden var
Garborg fyrste talaren og peika på at Bruuns krav til oss var etisk:
«at forbli tro mod sin Ungdoms Begeistring». «Vort Folks Gjenfødelse i
Fædrenes Aand» betød en Renessanse, et liv levet i Aand som dannet
Fortsættelsen og en Udvikiing af det som var det væsentlige i Fædrenes
Liv.»

Ved sida av striden um den høgre upplæringi og folkehøgskulane gjekk
arbeidet for å fremja den ålmenne folkc-upplysningi, serleg gjenom
barneskulen. Me fekk ein ny ålmuge-skuleskipnad 1860, med faste skular
der det var mindre religionsupplæring og fleire nye fag. Det møtte
ikkje lite motstand utyver bygdene. Serleg kom striden til å stå um dei
skulde halda fram med å nytta Pontoppidans forklåring til hovudbok i
religionsupplæringi. Ikkje minst lærarane meinte det var skadeleg å
nytta ei bok der det var gjort ferdigt spursmål og svar som borni
skulde pugga utan å skyna dei. Eit anna stridsemne var Jensens lesebok
som dei skulde nytta til lesnad i ålmugeskulen i staden for
testamentet. Det lika ikkje bondefolket, for i leseboki fanst det dikt,
eventyr og historiske forteljingar, som var uppdikta («lygn»), og det
meinte dei berre vilde auka «verdsleg-donien» hjå borni.

Den religiøse striden var og mangsidig og innfløkt. Eit stort parti var
dei strengt ortodokse høgkyrkjelege som heldt på at berre presteskapet
skulde vera forkynnarar. Mot dei stod dei lågkyrkjelege som meinte at
lekfolk og kunde vera med, og dei viste til den store religiøse rørsla
som H. N. Hauge hadde reist. Me fekk og ei vidgreint indremisjonsrørsle
under professor Gisle Johnson som reiste

15 — Garborg: Bondestudentar.seg mot den friare, ljosare grundtvigske
religiøsiteten som m. a. presten Wexels var talsmann for, og som hadde
sterkt tak i folkehøgskulekrinsane. Bjørnson var lenge med i den
flokken. Attåt kom drag frå Kierkegaards religiøse tenkjing som m. a.
hadde sett djupe far etter seg i diktingi åt Ibsen (serleg i «Brand»),
og frå den nye «fri te nkj arskap en» med sin kritikk yver bibellæra,
serleg skapingssoga og sine krav um at det nye naturvitskapssynet
(«Darwinismen») skulde gjelda på det religiøse umrådet og.

Den norske målreisingi hadde like eins kome meir i framgrunnen med
bladet «Dølen.» i hovudstaden og «Vestmannen» i Bergen. På mange
lærarmøte var det reist krav um at lærarane måtte få nytta det norske
folkemålet i skuleupplæringi. Målstrevarane hadde samla seg i
«Vest-mannalaget» i Bergen (1868) og «Det norske samlaget» i Oslo
(1868). Kravet um norsk mål i styringsverket hadde meldt seg, og m. a.
gjeve seg utslag i vedtak i konstitu-sjonsnemndi i Stortinget, at ein
burde skriva dei norske stadnamn i etter uttalen i nynorsk form.

Mest like sterke var brytingane millom gamalt og nytt i vitskap og
kunst som og skulde vera tenarar for det nye draget av friske tankar og
synsmåtar som strøymde inn frå Europa. (Darwinisme, positivismen,
sosiologi, tenkjarar som : Comte, Taine, Renan, Stuart Mill, Spencer,
o. a.). I bokheimen var det rik bløming med dei nye store diktarane som
steig fram. Serleg loga striden kring Bjørnson som var so sterkt med i
den nasjonale reisingi og politikken med munn og penn, og som jamvel
kasta seg inn i teaterarbeidet og stridde for ei norsk teaterkunst. Dei
store idé-dramai åt Ibsen skapte ikkje mindre ordskifte («Brand», «Peer
Gynt»), og i «De Unges Forbund» tyktest han jamvel draga kunsti midt
inn i dagsens strid. Litteraturen vart med det ein levande lekk i
kulturlivet; den tid er i kjømdidå diktingi skulde setja «problem under
debatt». Jamvel teatri skulde vera med i den folkelege reisingi og m.
a. hjelpa til å forma ut eit norsk scenemål.

Det var soleis uppreist mot all gamal autoritet på dei fleste umråde.
Studentsamfundet og studentlivet vart brennpunktet ikring 1870, då me
hadde den strålande bjørnsonske formannstidi og «Fram-klikken» åt
Fjørtoft. Motstandarane var samla i det gamle embetsaristokratiet og
krinsane kring regjeringskontori og universitetet. Deira organ var
«Morgenbladet», som var allveldigt millom dei i den tidi. Det var og
der det vidgjetne ordet kom fram i 1868 um dei «raabarkede
Gaardbrugere». Ein av dei fremste åndelege målsmennene for
konservatismen var professoren i filosofi, Marcus Monrad. Han skreiv
mykje um kunst og litteratur, politikk og kultur i «Morgenbladet» og
hadde ikkje lite tnakt ved universitetet og millom studentane.

Meir i utkanten er enno dei sosiale og økonomiske vanskane for
arbeidslivet i landet. Dei hadde vore noko framme i «Arbeidarrørsla»
midt i hundradåret, og det var mykje dei som samla dei jaabækske
bondevenlagi. Det hadde vore ei heller stor økonomisk ekspansjonstid
frå i85o-åri og utetter med framgang i samferdsle og verksliv. Det vart
store umbroyte på landsbygdene med utskifting av gardsbruki, og ei meir
intensiv drift i jordbruket, nye arbeidsmåtar og reidskapar. Det vart
ei heil umleggjing av det økonomiske livet burt frå naturalhushald yver
i pengehushald. Det førde etter kvart til store vanskar for
bonde-samfundet. Men endå greidde det seg med lån i Hypotekbanken og
med at ungdomen fOr til Amerika eller til verkslivet i byane. Fjørtoft
skreiv og tala um dette ut frå nye sosialistiske og kommunistiske
synsmåtar, men det vann liten atterljom anna i dei mest radikale
krinsane.

Alle desse brytingane i norsk kulturliv kom veltande innyver den unge,
gløgge, interessera Garborg, då lian skulde få sin åndelege vokster.
Han hev på ein makelaus måte melt alt dette mangslungne tilfanget og
makta å få det fram i «Bondestudentar». Dr. Hjalmar Christensen kann
med rette skriva at «i den moderne norske litteratur er der intet verk
som når det i kulturhistorisk interesse, — intet steds er det unge
Norges utviklingskamp malet i kraftigere træk.» («Nordiske kunstnere»
s. 42).

Garborg hev teke fyre seg vokstervilkåri for ein evnerik bondegut og
synt vanskane for han til å vinna seg fram, både dei indre personlege
for han og dei som møter han utanfrå. Det vert ei gransking både av
grunnlaget i bonde-samfundet og vilkåri i det ålmenne kultursamfundet.
Daniel vart hjelpt i veg av ein som var gripen av dei nye
folke-høgsknleideane og fyllt av tru på den norske bonden og hans
kulturskapingsevnor. Daniel skulde verta ein «utfriar» for den
sermerkte norske bondekulturen og ein førar i det nasjonale
atterfødingsarbeidet.

Men korleis var so grunnlaget for han: Det bondesam-fundet Garborg
viser fram frå Jæren, var ikkje medvite um seg sjølv, var fyllt av den
gamle religiøse tradisjonen, redd verdsleg kunnskap, vanvyrde sitt eige
mål og sitt eige arbeid. Dei vraka sin eigen kultur, skifte ut dei
gamle ættenamni med bibelske, grov upp gravhaugane for å finna gull, og
såg sitt kulturelle ideal hjå embetsmennene. Fatig-domen og
arbeidsslitet kiøvde all vokster, religionen var fatalistisk og lærde
dei at dei ikke skulde lita på seg sjølve eller bruka sitt eige vit. I
skulen galdt det å svara på fyreskriven måte og ikkje det ein tenkte
sjølv. Bondegutane vanta hogare skular tilmåta til deira vilkår og
måtte gå stutte skeid med tvilsame lærarar. «Fabrikkrussen» var med
rette mistenkt ved universitetet. Attåt kunde det vera sjelelege
vanskar frå ætti. Det var drag til latskapburt frå livsens harde
røyndom. Og stødt låg attum den skort på økonomisk grunnlag for ein
høgare kultur som det var i bondesamfundet. Difor kunde Georg Brandes
med ein viss rett skriva um «Bondestudentar» : «Dette er den dybe,
alvorlige Bog om Norges Fattigdom, dens Aarsag, dens Væsen og dens
Følger med Hensyn til Karakterens For-krøbling og den åndelige
Forsumpnings Herredømme».

Ein må likevel ikkje gløyma at det ikkje berre er bondestudenten Daniel
Braut Garborg skildrar, men og dei som held fast ved sitt bondeupphav,
hevdar det og strider for det, som Vinje, Fjørtoft, Hærland, Rud,
Haugum, med deira seige, harde strid for sine politiske og kulturelle
krav. Difor hev «Bondestudentar» fenge yverlag mykje å segja, ikkje
minst til å reisa sjolvvyrdnaden i bondestudentane og til å gjera
bondefolket medvitne um si kulturuppgåve og ålvoret i den norske
reisingi og den moralske verknaden ho hev på karakteren. Det vart eit
gjenombrot for Garborg og sette han millom dei fremste yngre bokmenner
1880-åri. Boki kom upp til ordskiftet i Studentsamfundet 29, mars 1884
med Bredo Morgenstierne til innleidar.

Upplysningar um Garborg og denne tidbolken vil ein finna i stykket um
Arne Garborg i «Biografisk Leksikon», Erik Lie: «Arne Garborg», Rolv
Thesen: «Frå Jærbu til europear», Bull og Paasche: «Norsk
Litteraturhistorie», Keilhau: «Det norske folks liv og historie», band
9 og 10, Koht: «Johan Sverdrup», Bergsgaard: «Ole Gabriel Ueland»,
Løvland: «Ueland og Jaabæk» (i «Nordmænd i det 19. aarhundrede», band
I). Wallem: «Det norske Studentersamfunds historie». Ei litterær
skildring frå same tidbolken hev ein i Kristofer Kristofersen: «Paa
Forpost».

O. M.

Side 5. Opningsverset er frå Kingos salmebok, nr. 97, på 2. sundag
etter Heilag 3 kongar, 3. verset i salmen «Uden Herren opholder vort
Huus og vor Gaard>. Salmen er frå Hans Tommissøns Psalmebog, frå 1553,
«antagelig efter Bonkart Waldis’s parafrase (1527) av Psalmc 127» (J.
N. Skaar: «Norsk Salmehistorie»), — Skattkista er truleg ei
uppbyggjingsbok av Johan Evangelista Gossner (J773—^sG), tysk prest som
ferdast vidt ikring og skreiv i 1820-åri «Schatzkastlein». Boki vart
umsett til dansk og utgjevi i Stavanger 1845 med namnet tSkatkisten» og
vart mykje utbreidd. — < Herren velsigne og bevare dig» — den
aronistiske velsigningi som Aron og sønene hans skulde lysa yver Israel
(4. Mos. 6, 23 ff.) og som presten lyser frå altaret når gudstenesta
sluttar hjå oss. — Sporven på taket og lilja på marki — frå Bergpreika,
Matteus 6.24 fig. um «Ingen kann tena tvo herrar», Gud og Mammon, og at
ein ikkje skal syta for dagen i morgon, kva ein skal eta og klæ seg i.
— Side 6. Enkja i Sarepta — ein gamal fønikisk by i ncerleiken av
Sidon. Etter r. kongeboki, 17. kap. 9. vers, budde profeten Elias hjå
denne enkja, då det var 3 års hunger i Jødeland. Han sytte då for
ved-undermat til henne, med di mjølkrukka og oljekrukka hennar aldri
vart tom, kor mykje dei åt. — Enghonone i oxde-marki — då israelitane
på heimferdi frå Egypt drog gjenom Sinai-øydemarki, fekk dei mat ved
store flokkar enghønor (vaktlar, åkerhønor). Sjå 2. Mos. 16 og 4. Mos.
ix. Det var um våren, so det var vel flyttfugl-flokkar. — Skugra

— hukra av kulde, grysja med skjelvande ljod. — Snitgga

— skubba, gnika; trygla, tigga; ordna, gjera ferdigt. —

— Side 7. Skulebolken — det var umgangsskule, som varde nokre vikor
kvar gong, og som gjekk frå gard til gard. Garborg rosa seinare
umgangsskulen i motsetnad til den faste «pulteskulen», som han meinte
vart meir framand for heimane og folkelivet. («Knudaheibrev» s. 151)
(Sfr. s. 223).

— Side 9. Lediggang er Satans hovudgjerd — skal vera eit ord av
kyrkjefaderen Ambrosius(«otium est pulvinardiaboli*). Side 10. Ætti pil
Ser braut — Sørbraut er ein gard i Klepp sokn (gn. 20) — ei mils veg
nordvest for Garborg ved hovudvegen frå Time til Sandnes og Stavanger.
I talemålet på Jæren heiter det Sørbraud. Det er og eit Nordbraud. I
skrift var det vanleg Sørbrød til i 1880-åri og den nye matrikkelen
kom, Amtskartet frå 1866 hev soleis Sørbrød. Braut hev vanleg tyding
«veg», «her maaske snarest i Betydning: Bakke, Skrænt» (Oluf Rygh).
Skildringi frå Sørbraut er mykje frå heimen åt Garborg, hev han sjølv
upplyst. Ole Johannes er far hans noko; men det var ein småbonde i
grannelaget som stod noko meir modell, serleg i ytre ting. Kona er «mor
med høveleg umdikting». Ein ser kor dei hev bytt ut dei nedervde norske
namni med bibelske namn. «Det var som heile Jødeland var flutt heim til
Jaers.» («Knudaheibrev»), Slikt namneskifte var vanleg i det 19.
hundradåret utyver bygdene, jamvel um dei heldt uppe den gamle
germanske skikken med å kalla uppatt besteforeldri og andre skyldfolk.
Dei rekna at det var nok, når berre fyrste bokstaven svara. — Naomi
(Naaomi, Noomi) — iden yndelege», konatil Elimelech, vermor til Rut; ho
vende attende til Jødeland med Rut (skildra i Ruts bok). — Judit — ei
ung enkje som drap Holofernes, feltherren åt Nebukadnesar, og soleis
bergaÉ byen han umlægra. (Judits bok i apokryfane, dikting frå
Makkabæ-tidi, liksom Daniels bok um profeten Daniel under Nebukandnesar
og etterfylgjarane hans). — eit gangvcrk som gjekk av seg sjølv —
«Perpetuum mobile», ei uløysande teknisk uppgåve som mange hev freista
seg på gjenom tidene. — svipa — ha ein viss utsjånad, likna, minna um.
— svara or grunnen — frå forklåringi og bibelen, frå grunnbøkene i
kristendomslæra, — Side 11. reida leir — laga til, banka (eig. «setja i
svingande rørsle», til rida). — kongens tenarar i deira fulle glans —
embetsmennene hadde tidlegare staselege uniformer. — styven — dum;
uøvd, urøynd. — stod i katekisma — tidlegare var det i katekisma
«Hustavler» med reglar for ymse slag livs-høve, m. a. «Øvrigheden
paamindes ved dette Sprog om deres Pligter?-, «thi den bærer ikke
Sværdet forgjæves.» — ikkje motsegja ein storkar — i «Norma Morum»
(sedereglar) av Werner H. Fred. Abrahamsen (1744 —1812) heiter det i
eit vers «Min Søn vil du i Verden frem, saa buk.» Dette verset var
mykje kjent utyver landet. — Side 12 dåm, ein — harmonisk inntrykk,
verknad på sansane, fullkomen svip på eit arbeid, måte som syner
kunstevne og dugleik. — Oskeladden — oskefot, oskeunge — den som sit og
pustar (rotar) i oska. — Side 13. Kapellan Hirsch — «er ein
komposisjon, laga i hop av fråsegner um fleire grundtvigianarar,
folkehøgskulefolk og prestar.» (Den fyrste læraren som hjelpte Ole Vig
vidare fram, var presten Thomas Conrad Hirsch frå Stjørdalen, (1813—89,
kand. teol. 1835, lærar ved Trondheims katedralskule 1841). I x. utgåva
stend at Hirsch var «Son av ein Grosserar i ein Austlandsby. I
Kristiania var han komen i lag med gnindtvigske og norsk-norske Folk
...» Garborg hadde fleire gonger vore i kvass strid med
folkehøgskulefolk, serleg Christopher Bruun som den fremste målsmann
for dei, m. a. um upplærings-måten i folkehøgskulen, med forteljing
(«det levande ordet»)

i staden for pugg, (Sfr. s. 15 og 19.)

Side 16. trui ik våre gamle fedrar — etter Grundtvig, Ole Vig («Liv i
Norges) og vel mest etter P. A. Munch : «Norrøne gude- og heltesagn». —
Tri gudar: Odin, Vile (Høne) og Vc (Lodur), Burs sener som drap jotnen
Yme og skapte verdi. Tolv gudar er (forutan Odin): Tor, Balder, Njgrd,
Frøy, Ty, Heiradal, Brage, Forsete, H<?d, Vale, Vidar og Ull. Sendebodi
åt gudane var Hermod og Skirne. Odin budde i Valhall; Frå det høge
sætet sitt, Lidskjalv i Valaskjalv, såg han alt. På akslene hans sat
ramnane Hugin (tanken) og Munin (minnet); dei flaug kvar dag ut i
verdi, og ved dngurdstid kora dei att og fortalde Odin det dei hadde
sét, so han visste alt. — Tor heldt til i Trud-vang, i halli Bilskirne;
han køyrde med tvo bukkar (Tann-gnjost og Tanngrisne) og hadde hamaren
Mjolne. — Frøy gav burt sverdet sitt til Skirne, då han skulde henta
jotun-raøyi Gjerd til han. — Asynjone er: Frigg, Frøya, Såga Eir,
Gjevjon, Sjofn, Lofn, Vår, Syn, Lin, Snotra, Idun, Nanna og Siv. —
Fulla og Gnå var Friggs ternor. — Sigyn, Gjerd og Skade var av
jotunætt. — Frøya var av vaneælt og heitte difor Vanadis; ho var gift
med Od, som f*6r til framande land; då gret Frøya gulltåror. — Siv,
kona åt Tor, hadde gullhår som haghendte dvergar hadde laga, — Idun,
kona åt Brage, hadde den dyraste eigneluten åt æsene, epli som gav
ungdom attende til dei som åt av dei. — Stålsliten — sløva, blasert;
bitjarn som stål-eggi er sliti ut or, — Side 18, Olger Danskes krønike
— samla 1534 av Christiern Pedersen; mange gonger sidan umvølt og
utgjevi, var ikkje lite utbreidd i landet tidlegare.Christiern Pedersen
kjende til mange av dei franske forteljingane utn «Ogier le Danois»,
ein av mennene i segnene um Kart den store. Til Danmark hadde og kome
ei umsetjing av den norske Karlamagnus saga, som hadde skapt mange
folkevisor. Holger Danske er elles nasjonat-kjempa for danskane. Etter
segnene og folketrui er han ikkje død, han sit under Kronborg slott, og
skal koma fram til hjelp når landet er i naud (Sfr, s 166). — nyare
norske diktarar— i i. utgåva heiter det vidare «litt av Wergeland, som
Daniel totte var mindre aandfull, meir av Welhaven, som daa var
gildare, eit og annat av Munch og Ibsen, men mest av Bjørnson.»
Ingemann er og stroken. — Side 19. fryna — frøyna, blåsa hådleg. —
våbøn, ei — forbanning, ubøn, vondt ynske; «heppe, skade. — Det er
stroke vet

2 sidor frå r. utgåva midt på sida um «ånd», «poesi» og «rasjonalismes.
M. a. «Nordmanna-Aanden fraa Fedratidi maatte upp, Folket maatte læra å
elska Stordaad, Soga og Song som i gamle Dagar. Kjempevisa, Eventyret
og Folke-segni maatte paa ny faa Liv, og gjenom att dette maatte den
gamte, sterke, apostoliske Kristentrui gløda som den avfande Livskraft,
so at Salma og Folkevisa, Soga og Trui, det gudelege og det folkelege,
kunde klinga saman i ein heil, stor Harmoni; daa vilde Aanden paa nytt
slaa ut sine Vengjer, daa vilde Norig vera gjenfødt.» Daniel hadde
vandt for å få tak i kva «ånd» var. Men han sette seg fyre at han vilde
tru på huldri. «Det var so hyggjelegt».

— Side 20. Klokkarskultn — sfr. den frie skulen for lærarlærlingar som
klokkaren Velle Vellesen heldt i heim-bygdi åt Garborg, og der han
gjekk 1865. Elles hev ikkje Garborg havt noko fyrebilete for klokkar
Holm og dotteri. —Side 21. Ceesars Bellum Gallia/m— det fyrste latinske
bokverket dei las i latinskulen, «Commentarii de bello galtico»,
skildringar som Gajus Julius Cæsar hev gjeve av krig-ane sine mot
galiane i Frankrike i åri 58—52 f. Kr. i 7 boker. — Almuevennen — eit
iilustrera vikeblad som kom ut frå 1848—93, «til Oplysningens Fremme
blandt Menig-mand». Det var grunnlagt og styrt av Christian Johnsen
(1815 — 98, « Almuven-Johnsen»), kjøpmann i Stavanger og stortingsmann
derifrå 1848—54, statsrevisor 1854—77. Almuevennen var eit godt
upplysningsblad og hadde ei tid ein uvanleg stor tingarflokk (i
1870-åri ikr. 22 000), Det var nærast bondeliberalt og folkeleg, men
brydde seg elles lite med politikk. — Side 23. «fine fimor» —
storkarskjenslor, finsleg åtferd, storlæte. (Til fim — kjenslenæm). —
Side 24. ofra litt rausi på dei store høgtidene — tidlegare fekk
prestane (og klokkarane) løn med at kyrkjelyden a: alle som var
konfirmerte og fekk altarsakramentet, ofra på altaret friviljug («efter
enhvers Evne og Vilkaar») på dei tri store høgtidene, Mange stader
skreiv klokkaren ut setlar med namn på som folk skulde leggja pengane
inn i; presten (og klokkaren) kunde då sjå kven som ofra og kor mykje
kvar ofra. Attpå var det ofring ved kyrkjelege gjerningar (dåp,
brudevigsle o. s. b.), aksidens-offer, attåt den faste betalingi folk
måtte gjeva. Endeleg skulde kvar jordeigar yta minst ei skjeppe bygg
(«offerskjeppa») i fast offer, og dei som ikkje åtte jord minst 12
skilling (menn) og 6 skilling (kvinnor). For det faste offeret kunde
folk pantast, og etter sedvanerett og for det * friviljuge». Det var
mykje misbruk og mis-nøgje med dette frå båe sidor, og i 1897 kom det
fast lon i staden. — Side 25. Bjornsons klassiske Iengtings-vers i
«Arne» (1858), er 7. verset i diktet «Undrer mig på hvad jeg får å se».

Kapellan Hirsch ferde ikkje rein lære -— det gjeld vel serleg
dåpssakramentet (sfr. s. 85), der grundtvigianismen hevdar at dåpsordet
frå Jesus lever vidare i kyrkja som det rette livs-ord og Ijosord som
ei levande kraft i motsetning til skrift-teologien som held seg til dei
daude ordi i Bibelen. — Side 26. vonom fyrr — fyrr enn ein skulde
venta. — Kandidat Massmann — «er tenkt som ein retteleg sann
upplysningsmann. Eg trur eg hadde ein teologisk student eller kandidat
eg kjende, til eit slag mønster» (G.). Han hev studera filologi som
folket ikkje kjende større til eller brydde seg um. Kandidat Massmann
vart elles seinare folkehøgskulelærar (s. 95). — prestcbikkja — Garborg
var alle dagar redd hundar, sfr. «Kolbotnbrev», Skr. i S. VII, s.
105—6. — Side 27. Loci natura etc, — maturi (lendet) var slik på den
staden som våre folk hadde valt til læger». — Side 28. Madvig, Johan
Nicolai (1804—86), framståande dansk filolog og politikar, serleg kjend
tekst-kritikar, professor 1829—79. I 1841 kom fyrsteutgåva av den
latinske grammatikken hans med ymist nytt tilfang og betre skipa enn
dei eldre bøkene og slo ut alle dei andre; kom i ei mengd nye utgåvor
og var lenge nytta hjå oss og. — Side 29. offcrskjeppa, sjå merknad til
s. 24. Skjeppe = Vs tunne = 18 pottor= 17,37 1. kom. — Side 30. stå att
— nå att; (vanleg: stå til rest). — Side 31. fabrikken — Heltbergs
studentfabrikk, sjå merknad til s. 48 — frimaurar — taleform for
frimurarar. Det er eit løyndelag som gjeng attende til dei tyske
murarlaug som f6r rundt på kyrkjebyggjing sist i millomalderen. I
England fekk dei namnet «frie murarar». I 1721 fekk dei i London den
fyrste større samskipnaden som sidan hev breidt seg yver verdi. Det er
eit brorskap til å fremja næstekjærleik og velgjerd utetter og tolsemd
og hjelpsemd innetter. Elles veit ein lite um reglane og skikkane, for
ingen hev lov å segja noko. Den norske orden er frå 1757, «St. Olaus
til den kvite Leopard». I 1891 fekk dei ei sjølvstendig norsk
landslosje med mange underlag. Det hev gjenge mange segner og ovtruer
um dei og arbeidet og makti deira.M. a. at dei slakta born og sende til
tryntyrken (sjå s. 47), og dei hev vore ute for hard kritikk. I septbr.
1869 var det rein panikk i Oslo millom folk, serleg millom
tenest-gjentor, so dei torde ikkje gå ut um kveldane, for frimurarane
skulde ha teke nokre etter som gysjone gjekk. Det var i fleire kveldar
stor sjau og folkestim med piping utanfor frimurarlosjen, sjølvsagt
utan noko slag grunn. — Side 32. bondegutar som var bispar — Knud
Gislesen (1801 — 60), bondegut fra Hjartdal i Telemark, biskop i Trums
1856—60. — Andreas Grimelund (1812—96), bondegut frå Vestre Aker; han
var gardbrukar etter teologisk embetseksamen 1835—44. Biskop i Nidaros
bispedøme 1861—83. — Halvor Olsen Folkestad (1807—89), bondegut frå Bø
i Telemark, biskop i Hamar 1864—87. Alle desse tri var framståande
geistlege. — jdji laiinklasse — etter normalplanen frå 1S58 var
upptakingsalderen for latin- og realskulane fyllte 10 år. Det var fyrst
eit 2-års samskeid med vanlege skulefag og tysk, so 4 års millomskeid
med saniupplæring i sume fag og serupplæring i latin og gresk og so eit
2-års latinskeid for dei som vilde til universitetet. Dei las soleis
latin i 6 år. Skulde Daniel «kanskje gjera det på tri år», måtte han
som det stend i 1. utg. vera millom dei «som var so glupe, at dei gjekk
beint fraa 5te Klasse og upp til Eksamen». — koma til byen — Stavanger.
I «Knudaheibrev» kallar han det «Mitt gamle Jerusalem» (VII, s. 194).
«Aa du Hilevaag som ein gong var Paradis utanfor Sions-porten!» (VII,
s. 212). — Side 33. vcktarsong um natti — vektarane skulde vaka yver ro
og orden og kvar time varsla kva klokka var; dei song og eit av
vektarversi, truleg av Kingo. (Sfr. skildringane i Kielland «Skipper
Worse»), — Svabbesalen — skal vera «Svaddesalen» (etter P. L. Stavnem),
ein dansesal nede på Breidalmenningen i Stavanger. Det heitte i ei
regle: «Svadden sto’ i dørå og ropte: Kom her inn! Here’ kaffi, øl og
vin, her e’ mad for adle svin». Svadde — ein stor, svær rusk. — Side
34. Den hogre skulen i Stavanger — Garborg hadde ikkje gjenge der;
skildringane er ikkje so lite yverdrivne som hjå Kielland (i «Gift»,
«For-tuna» og «Skipper Worse») frå um lag same tid. Sfr. ut-greidingane
i festskrifti «Kongsgaard skole» 1824—1924. Rektor er vel helst Samuel
Stub Knutzen (1815—92) rektor 1853—63, seinare i Drammen («Stubben» el.
«Stibben»). Religionslæraren kann vera Soren Olaus Sørensen (18 18—81).
Cand. theol. 1836, lærar frå 1846, adjunkt frå 1853 («Ad junkt
Borring», «Bispen»), «Robert Djevelen» — «ein Stavangerlærar eg hadde
høyrt tale um, han hadde eit anna «kjenningsnamn».» Kann vera yverlærar
Karl Tank Anker Borch (1823—98), kand. mag. 1847. — Sorbrcd, sjå
merknad til s. 10 — Kristian Bliland— «ikkje nokon visst». — Side 35.
gbrut — med soylestripor. — handla for 1 i såpe — for 1 skilling = 3
øyre.— «Folkevennen» —tidskrift som «Selskabet for Folkeoplysningens
Fremme» gav ut frå 1852 med mykje godt innhald, og med tilleggsbøker.—
Ole Vig (1824—57), styrde «Folkevennen» til han døydde. Han hadde
gjenge Klæbu seminar, vore lærar i Kristiansund og ved Nissens skule.
Han gav ut «Liv i Norge» med utsyn yver «nordisk Mythologi», skipa
lærarlag og gav ut «Den norske Folkeskole» (1852—56) og arbeidde sers
mykje for folke-upplysning. Han var «indbudt Medlem» av
studentsam-fundet, endå han ikkje var student. — Side 37.
«patriarkalske forhold» — tilhøve med ein ættehovding eller
huslydstyrar, med patria potestas, fadermakt, som alle måtte lyda. —
frons urbana — bypanne, bystorsnut, sjolvbyrg mine, flott framferd,
evne til å greida seg i eit knipetak. Frå Horats epistlar i, 9, 11.
sfr. s. 97. — Side 39. Ole Bentsen og Peter Didriksen — «eit par
studentar eg budde i lag med ci tid, hyggjelege kameratar, som hadde
nokoav det eg hev drege fram». (G.). — Side 43. ev — noko uvisst,
uklårt; far, merke etter noko. — stev — vers, um-kvede, ordtak,
ordstev. «ev eller stev» — «det var ikkje noko å retta seg etter».
«Ellers med en dunkel Betydning. Maaske: der var hverken Antydning (Ev)
eller Vished (Stev)». (Aasen). — Side 44. lagverje — ei enkje eller
ugift kvinne yver 21 år kann fa uppnemnt ein mann til rådgjevar for seg
i økonomiske saker, til hjelpar (verjar) i juridiske spursmål
(lovsaker); kurator. — Side 45. Jaabsk, Søren (1814—1894), skulelærar
og gardbrukar i Holum og Halse ved Mandal, stortiDgmann 1845 — 91» e'n
framståande bon-deførar, målmedviten og prinsippfast. Han las mykje,
var ofte einsynt, men alltid ærleg, utan tanke på eigenbaten. På
Stortinget og utyver i folket fekk han etter kvart stor makt. Han førde
ein kvass og konsekvent strid for å auka folkemakti og hjelpa
småkårsfolk i deira økonomiske strid, jamna ut standsskilnad og få
utvida røysteretten. Han såg alle problem ut frå ein realistisk,
økonomisk synstad og dreiv ein vidtgåande sparepolitikk, so nær som når
det galdt folkeupplysning. Han vilde minka ned talet på embetsmenner,
lønene og pensjonane deira, og avgrensa deira maktumråde og gjeremål.
(«Neibæk»), I 1865 skipa han «Bondevenlagi» og sende ut «Folketidende»
(til 1879). Han fekk medhaldsmenn mest i kvar bygd med slagordet sitt
«Sparsomhed i Statshusholdningen» og vekte stor politisk interesse vide
ikring. Det var då ikkje so underleg um han i embetsmannskrinsane vart
ståande som deira verste motstandar, hata og forfylgd som ein farleg
folkeøsar (sfr, s. 166). Stort uppstyr vekte det då han i 1872 2 gonger
vart nekta å vera fadder, av di prestane meinte han ikkje var «en
uberygtet Person». Det førde til mykje bladstrid og ein langvaranae
injurieprosess mot ein presten Riddervold. Han vart til slutt frikjend,
ogJaabæk fekk sakskostnadene. Det %'art teke som ein rein politisk dom.
Garborg skreiv mange bladstykke um «Jaabæk og Præsterne» og gav dei ut
i eit lite hefte 1874. Jaabæk og Garborg var ofte pi kant med
kvarandre, men vyrde og kvarandre. Jaabæk vilde ein gong jamvel ha
Garborg til bladstyrar i «Verdens Gang». — Tarald Ruste

— «helst ein komposisjon; men det var ein mann i heim-bygdi eg gjekk ut
ifrå» (G.). — Side 46. Grosserar Helle

— «ein Stavanger-mann eg høyrde fortelja noko slikt um» (G.). — Finsen
— «truleg ein Stavanger-kjopmann cg hadde høyrt um» (G.). —
Sulumisjonen — byrja i 1S43 av Schreu-der (1817—82) i Zululand, den
fyrste norske misjonen. I 1846 fekk han 3 hjelpesmenn frå Det Norske
Missionssel-skab (skipa 1842 i Stavanger). Interessa for
heidningmisjonen hev sidan alltid vore sterk i Stavanger og bygdene
kringum.

Side 48. Helt berg studtntfabrikk, vel den mest vidgjetne privatskulen
som hev vore i landet. — Henrik Anton Schjøtt Heltberg er fødd 1S06 i
Støren, der faren var prest (til 1816, fra 1816—26 i Byneset, 1826—36 i
Lom, 1836—50 Ringsaker). Han var difor trøndsk i målet når han ikkje
tala latin. Han gjekk på skulen i Trondheim og var sterkt interessera i
naturfag. Han fekk ei grunnskuring i Livius av cand. philol Aubert,
seinare professor i klassisk mål, «han har lagt det sjælelige i
Gestalten og kun overladt til mig at avpudse den.» Han fekk haud til
artium (1828) og andre eksamen. Han var med i Wergelandsflokken,
formann i Studentsamfundet ei tid i 1831 og 1833. Venene vilde han
skulde studera filosofi, sjølv vilde han helst lesa naturfag, las eit
halvt år jus, og so filologi (latin og gresk), men tok aldri eksamen.
Han levde av privatlesing; 1832 — 42 var han lærar ved Møllers
institutt og frå 1843—4 6 ved Nissens latin- og realskule. Truleg i
1846 skipa hansin eigen «2-årige Skole for ældre Disciple», eller sitt
«For-beredelseskursus til Artium». Men alt i 1840 hadde han dimitera
til artium, og heldt fram til 1849, då han dimitera 15 stykke, flest av
alle, (millom dei Vinje). Men so dimi-terar han ingen heilt til 1867 ;
det var vel ymse av lærarane hans som gjorde det. Det var heller vandt
for han å greida seg økonomisk. Han hadde i mange ar astma som plaga
han mykje. Han daydde våren 1873. — Garborg hev ikkje set han. Han hev
likevel skildra mannen og skulen hans framifrå etter alle forteljingane
og segnene han høyrde på skulen dei 1V2 år han gjekk der (1874—75).
Serleg hev bilethoggar Castberg, Jonas Lie og Ole Thommessen fortalt
han um Heltberg. Attåt gjev minnedikt! av Bjørnson og Lie framifrå,
bilete av Heltberg og arbeidet hans. Like eins O. Arvesen i sine
«Erindringer».— Skulen heldt lenge til i Monsens gard i Kongens gata,
flutte seinare til bakgarden i Hoppes gard på Stortorget. Det fanst
ingi skule-reglar, Heltberg blanda seg aldri i upplæringi åt dei andre
lærarane eller heldt lærarmøte. Det var ingi upptakings-prøve. Det var
alltid vanskar med å fa inn skulepengane, og det var mange underlege
hendingar med det. Elev-flokken var oftast svært blanda og ulik i alder
og fyrebuing og sosiale vilkår. Sumtid hadde han merkelege lærarar og.
Når han kunde tå «folk» av «raaheita», var det av di dei fleste elevane
vilde arbeida, og so av den serskilde metoden hans. Han kunde pensumet
ut og inn, visste kva som var viktigt og mindre viktigt, og tok med det
som var mest naudsynleg. Med fin psykologisk sans hadde han ei stor
evne tit I setja seg inn i livshøvi åt elevane, deira fyresetnader og
tenkjemåte, so han kunde taka dei nett i deira rette «åtakspunkt». Han
tilmåta upplæringi til vaksne elevar og freista få dei til å skyna dei
røynlege mållovene som låg attum dei mekaniske reglane og som gav ei
vitug

16 — Gatborg: BondestudeDtarmeining ti! målet. Han var litt av ein
målfilosof. Til stud-nad for minnet og til å letta den keidsame
innterpingi nytta han alle slag knep og påfund, alltid med ein vitug
pedagogisk tanke attum. Dei nytta vanleg Madvigs grammatikk, men
Heltberg vart aldri stød der, so det var tidt han nytta ein av elevane
til «paragrafmann». Den beste hjetperådi skulde likevel vera hans
guddomelege grammatikk, «Perioden» eller «Periodebygningen», som han
kalla han. Det vart berre til eit lite hefte som han diktera, i
hovudsaki det viktigaste i syntaksen. I i. utgåve av «Bondestudentar»
stend og at ««Perioden» var det i Grunnen berre fåe som fekk Tak i».
Det er likt til at Heltberg (kann henda gjenom læraren sin, seinare
professor Aubert) hev kome inn i det store vitskaplege ordskiftet um
samanliknande målvitskap og samanhengen miliom tanken og mali, som det
var ifrå hundradårskiftet og utetter, og hev kjent til arbeidi og
granskingane åt Gottfried Hermann, Bopp, Rask, Jacob Grimra, Wilhelm v.
Humboldt og andre. Ikring 1800 og utetter var synet (t. d. hjå Hermann)
at målet, serleg [-setningsbygning],-] {+setnings- bygning],+} var eit
utslag av rein logikk. Setningi hadde tri hovudlekkar subjekt, predikat
og det sambindande element, «kopula» eller «verbum substantivum» (å
vera). Det var eit slag mystisk ovtru på talet 3 {jamvel nemnt hjå
Grimm) som dei fann all stad i måli, tri upphavlege vokalar (a, i, u),
tri kyn, tri tal, tri personar, tri verbalslag (aktiv, medium, passiv),
tri tider (notid, fyrrtid, framtid), tri deklinasjonar. Det var og tale
um ein «målgenius», «sprogånden» (Hoffmann, Humboldt) som mystisk var
levande inni måli, so dei var eit slag levande organismar. Hjå Heltberg
hev og hans filosofiske sans og interesse for naturfag mengt seg inn,
so han hev laga seg eit grammatisk system for måli som den Hegelske
filosofien var eit system som livsovringane skulde høva inn i. Heltberg
arbeidde og fila på skjemaetsitt og skulde til slutt freista få forma
det ut. I millom-tidi hadde målvitskapen heilt gjenge ifrå han. I 1870
søkte han um tilskot av staten, so han kunde få leggja siste hand pS
eit «grammatisk — pedagogisk Værk om den latinske Sprogorganismes Natur
og Væsen og dens Indflydelse paa Aandsudviklingen baade i og for sig
seiv og sammenlignet med de øvrige Skolevidenskaber.» Han sende med
fråsegner frå mange kjende menn, som hadde vore elevane haus, og viste
til dei mange gode resultat han praktisk hadde vunne med upplæringi si.
Han fekk løyvingi. Likevel kom ikkje «grammatikken». Det ligg eit
manuskript i Universitetsbiblioteket og eit «Udtog» er prenta i 1874 av
L. Hulan i «Indbydelsesskrilt til Maribogadens Latin- og Realskole».
Det er ikkje so lett å skyna at dette abstrakte, skjematiske systemet
skulde ha slik verknad. Men det må vel ha vore ved det liv og innhald
han sjølv hev makta å gjeva det. «Metoden var mannen og mannen var eit
geni.» «Han indvandt Sproget for os som en Tænkningens Lov»
(Bjørnson).» «Bogen som ei kom», det var kun Idealet, han gik og bar,
som aldrig fuldendt blev; — derfra den Kraftens Ild, hvortned han
maled, mens Sprogets dybe Lov han tydet sin Elev» (Lie), — Heltberg
vann stor vyrdnad ved det at han fekk so mange fram til artium på stutt
tid, og fleire vart millom dei fremste menner i landet, ikkje minst ved
det sjølvstendige syn på tilværet dei hadde vunne på skulen hans både
ved upplæringi og samværet. Elevane tala med varmhug um han. Men i
skulekrinsar og ved universitetet såg dei på han og «fabrikkrussen» med
mistru, og mange kritisera «metoden» hans. Det hende at det strauk
heller mange av dei som var uppmelde frå skulen hans, og det vart truga
med at dei vilde taka dimisjonsretten frå han. I

1866 var det so mange at Heltberg laut ut i «Morgenbladet» og forklåra
at det ikkje var so ille som det sågut til. For mange av dei beste
elevane hans fekk ein slektning til å melda seg upp, so dei kunde spara
eksamensgebyret, endå ura dei til det siste gjekk på skuten hans.
Soleis miste han det året x i av dei beste studentane sine, som alle
stod seg. — Skulen heldt fram endå nokre år etter Heltberg døydde. —
Johannes Ortvedt — han vart teolog, Garborg hadde gløymt namnet. Like
eins med Olsen den fyrste. — Markus Olivarius Markussen — «mest lånt
frå Andreas Hølaas, ikkje nett portrett, for han var mykje eldre
student, ein flink, greid, småløgleg kar». (G). (Sfr. s. 61), Han var
fødd i Leksvika 1832, tok eksamen ved Klæbu seminar 1855, student 1S62,
kand. jur. 1866; 1862—75 kopist i marinedepartementet, i
statsrevisjonen 1875 — 81, stortingsvald statsrevisor z88i—88, i lag
med Garborg, og dei var gode vener og stridsbrør. Fut i Setesdal til
han døydda 1907. Stod mykje attum den politiske agitasjonen for vinstre
i 70—80 åri, serleg i arbeidarkrinsar, og skreiv i btadi. Garborg hev
han med i fleire av bøkene sine, — Smalhans — no vanleg «snautt med
mat»; i eldre dansk 6g um eit magert menneske. I tysk personifikasjon
for svolten. — *Jeg er Olsen den første» — er etter ein kuplett i 1.
akt av «Den vene Helene», «La betle Hélléne», den kjende operetten av
Offenbach, fritt umsett etter den tyske teksti: «Ich bin Ajax, Held im
Kriege, Jax». «La belle Hélléne» hadde premiere i Paris 17. desbr. 1864
og gjekk sin sigersgang yver Europa, vart framsynt på Christiania
Theater fyrste gong 13. mai 1866, då Bjørnson var styrar. Det vart stor
strid, og Bjørnson fekk ofte seinare høyra at han hadde ført fram denne
operetten. — higra — smålæ.

— Side 49. ^akademiske kvarter» — tidlegare byrja fyrelesningane ved
universiteti alltid eit kvarter etter den tidi dei var sette.
Ventekvarieret hev då fenge det namnet. — Hans Haugum — «mest teke frå
ein kamerat eg var mykje i lagmed i fabrikk-året, ein ålvorleg kar,
noko grundtvigsk». Det er presten Nils Krog (1845—I9I5) ^ Nedre Eiker,
seminarist 1867, lærar i Tunsberg ei tid, student 1875, kand. teol.
1883. — tess — av «til dess» — «til noko gagn».

— Sørbraut— sfr. s. 10 eg 34. — Side 50. Jens Rud — «ein komposisjon
nærast; eg hadde ein utvendes modell, ein gut som gjekk på fabrikken og
seinare vart agronom, Kann henda eg og tenkte på Emil Frøen», (ein
kjend jordbruks-skribent og gardbrukar frå Vestre Aker, 1858— 1929),
sfr. s. 60. — Aslak Fjordan — «er lånt frå seminaret i Holt, Aslak Lid
frå Rauland, lærar og gardbrukar» {kjend for sogekunn-skapane sine). —
Side 51. —Lars Risvold— «hadde modell, høg, ålvorsam, stiv, lite snakk
i; gløymt namnet». Bernt Bruvik— «representant for ei klasse» (sfr. s.
65 og 188).

— *to svartkladte, høfiige mændt — stemnevitne, pantevitne

— Side 53. trilogien den høgste filosofiske sanning — gjeld Hegels
filosofi, eit spekulativt tankesystem til å forklåra samanhengen med
Iivsovringane. (Sjå merkn. til s. 101). — Remdølom øg bellovakingom —
norsklaga dativ fleirtalsformer til remi, genitiv remorum — gallisk
folk som budde der no Reims ligg, og bellovaci, bello-vacorum — folk
der no Beauvais er. — Horats (65—8 f. Kr.) fekk eit lite landgods i
Sabinfjelli av Mæcenas, nær Tibur, på gamal tempelgrunn ved bekken
Licensa. Han hev gong på gong skildra det herlege, rolege land-livet
der i diktingi si. — Side 54. Lartem Porsinnam

— frå Livius II, 9: «Jam Tarquini ad Lartem Porsinnam, Clusinum regem,
perfugerant Ibi miscendo consi-tium precesque . . . nunc orabant . . .
nunc mone-bant» («alt hadde dei rømt for Tarquinius til Lars Porsinna,
kongen i Clusitim. Her snart med fyreteljing, snart med bøner ... no
bad dei, . . no uppmoda dei»). Lartem heiter i nominativ Lars, eit
etruskisk fyrstenamn, heiderstitel.Porsinna (Porsena) etruskisk konge
som skulde hjelpa Tarqui-nius Superbus til å fl att kongemakti i Rom,
då han var fordriven (510 f. Kr.). —Mangelsgarden — arbeidsheimen
«Prinds Christian Augusts Minde» i Storgata 36 i Oslo. I

18. hnd. var det ein av dei største og vakraste gardane i Akersdalen, I
1757 kjøpte general Mangelsen eigedomen som fekk namn etter han. Frå
1819 ein heim for arbeidslause og gamle, etter kvart meir og meir
tvangsarbeidshus. Mangelsgarden var den siste bergingi for folk. — Side
55. Halvor Mosebø — «ein stillfarande kar, kann henda eg tenkte på
Gunnar Nordbø frå seminaret, vart sidan klokkar». — Side 56.
Ilomansbykanten — eit villastrok i Oslo bak (nordanfor) slottet,
grunnlagt sist i 1850-åri av advokatane P. J. og H. B. Homann. — Petum
— eit tobakkslag. Petum er det upphavlege namnet på tobakken hjå dei
innfødde på øyi Tobago, der europearane lærde å bruka tobakk.

— Side 58, ein gut med vintcrjrakken på — bladstyrar O. Thommessen (f.
1851, student 1870), sfr. Tidens Tegn, Lørdagsavisen 6. april I935. Han
fortalde Garborg mykje um Heltberg. — Side 59. tnyrasjonalistar* — dei
som vilde saumfara bibellæra etter vanleg kjeldekritisk måte og sjå
kristendomen og Jesu person ut frå ålment historisk synspunkt; denne
måten hadde serleg kome fram hjå dei tyske granskarane Strauss, Bauer
og Feuerbach, og den franske filosofen Renan. Andre tok til å gjeva ei
reint naturvitskapleg forklåring på tilværet, og trudde ikkje på noko
yversanseleg («fritenkjarane»), positivismen (Auguste Comte) og
materialismen (Biichner, Håckel) med sterke tilskuv frå Darwinismen.
Som målsmenn for ymse av desse ideane rekna dei hjå oss i den tidi dei
unge brørne J. E. Sars og

G. 0. Sars, — Side 60. Per Brageland tein eg tenkte på frå fabrikken og
studentlivet». «Sven Dufva» — dikt av den finske diktaren Johan Ludvig
Runeberg (1804—77)i «Fanrik Ståls Sagner» um den finske soldaten som
ikkje skyna å vika. Dei tvo siste linone heiter: «Ty visst var tanken»,
mente man, «hos Duvfa knapp till mått; ett då-ligt hufvud hade han, men
hjertat det var godt». — Side 65. Gregus Johnsen — «ein på skulen ei
stutt tid, kjende han ikkje personleg, hugsar ikkje namnet, skulde vera
diktar; representant for ei klasse». — Vedunderbo — gjekk visst røynleg
under eit anna namn; «gjekk på gata og fekk lånt litt her og kvar». Det
fanst nokre slike både mil-lom dei som skulde taka artium og millom dei
som liksom studera. (sfr. s. x 9 8) — Jerusalerns skomakar — eller den
æv-lege jøden, ein segnfigur som etter den tyske folkeboki frå 1602
heitte Ahasverus og var skomakar i Jerusalem. Da Jesus var på vegen til
Golgata, vilde han kvila litt med krossen utanfor huset åt Ahasverus;
men han kom og slo Jesus med spannreimi og dreiv han burt. Til straff
skal han reika rundt i verdi til domedag. Folk hev ofte set han
framigjenom tidene, gamal og innturka, bøygd og mosegrodd med
leisteknippet i handi. Jolekvelden fær han kvila eit lite bil.

Side 67. Russelagskvclden. Eksamen artium var den gongen i august ved
universitetet. Elevane kom saman frå heile landet. Dei heldt tvo
russelag, eit då den skriftlege sensuren fall um lag midt i august, og
eitt *. september. Skildringane her er mest frå Garborgs eigne russelag
med drag frå andre studentfestar han hadde vore med på eller høyrt um.
I 1875 var fyrste festen 17. aug. i festsalen på Klingenberg, ein
morostad der seinare Tivoli kom, midt mot universitetet, med teater,
konsertsal, sirkus

0. m. m. og ein stor hage utanikring, der dei ofte heldt studentlag,
folkemøte o. sl. Det heiter at festen gjekk etter måten stilt for seg;
rnen mest ingen talar kom til orde, eller lenger enn til «mine herrer».
Talen åt magis-ter bibendi er frå den festen. 2. septbr. var
russefesten i studentsamfundet i Universitetsgata, beint mot
nniversitetet. Dei var 14 r studentar det året. — Puns — ein asiatisk
alkoholdrykk som kom til Europa sist 117. hundr. og etter kvart vart
ein umtykt festdrykk i 18. og 19. hndr. Punsen vart gjerne laga til i
ein stor bolle av arak, rom eller andre alkoholdrykker, sitron, sukker
og varmt vatn. Den rykande punsbollen vart midpunktet i studentfestane
dg til ut i 1880-åri, og tradisjonen heldt seg enno ved russefesten til
han vart burtteken heiit i 1903. — Side 68. Ganymcdes

— etter segnene ein ung trojansk kongeson, den venaste av alle
menneske, som Zevs elska og henta upp til Olympos med ørni si og gjorde
til munnskjenk for gudane. (Sfr. diktet av Welhaven). — Side 69.
Magister bibendi — den som fører forsætet ved eit drykkjelag
(«drikkemeister»). I russelaget 1875 var det Jens Martin Bolstad
(1858—1905) frå Ålesund, hadde gjenge Aars og Voss skule. — Faustis
avibus

— «med lukkelege varslingar» ; avis, fugl. Romarane tok varsel av
fugleflog eller fugleskrik. — Side 70. Pereat rector — ned med (død
yver) rektor; vivat r. -— leve rektor — silentium — stillel — ordet
etter Luther-, «wer nicht liebt Wein, Weib und Gesang, er wird ein Narr
sein Leben lang», hev dei ikkje kunna finna hjå Luther. Fyrst i 1775
vert ordet lagt til Luther i «Wandsbecker Boten», truleg av J. H. Voss.
Herder nemner det og etter Luther. — Side 71. Russesongen var på 3 vers
av J[ohn] Gfriegr]: «Land vi øineri vore længslers rige/dukker længer
hid». 2. septbr. hadde dei ein annan song av «En gammel rus» : «Unge!
Velkomne, glade som helt fra seir». — Professor Darre — Marcus Jacob
Monrad (r8i6—97), stud. 1834, kand. teol. 1840, 1845 lektor i filosofi,
1851 professor. Han var heile livet streng hegelianar (sfr. s. 101—02),
skreiv mykje um filosofiske, estetiske, kulturelle og politiske emne,m.
a. i «Morgenbladet.» «Sit prinsipielt konservative grund-syn og sin
uvilje imot de fremskridtstroende haevdet Monrad med fasthet og bevisst
intoleranse saa længe han levde, og med adskillig grund blev han og
Lochmann og Gisle Johnson betragtet som de moderne tanketrømningers tre
far-ligste motstandere i 1870—80-aarenes Norge» (Fr. Bull i Norsk
Litteraturhistorie, IV. s. 258). Han var ikkje sjeldan med millom
studentane, heldt alle slag talar og hev skrive studentsongen «Hvor
herligt er Studentens Kald» (1843). «Ofte proklamerede han sig som
studiosus perpetuus, og han fremholdt sterkt at dette var enhver ægte
akademikers kald» (Wallem: Det norske studentersamfunds historie, s.
580). Han var med på russefesten 1875 °S heldt ein tale um lag som
denne her som talsmann for den abstrakte studentidealiteten. Han vart
boren på gullstol t. d. på russefesten 1881. Garborg skreiv ei lang
melding i «Mgbl. i 1874 av fyrelesningane hans «Om det skjønne» og
valde han til privatpræseptor. —• Side 76. Ein framand fyr, ein stor
tosk — er student Stensrud, som kjem att s. 78 og seinare i boki (stend
i 1. utg. s. 248).

— kjeringjé mi — seinare: kjeringa mi og so kjeringjé mi att — etter
originalen til å syna kor ustød bondeguten hev vorte i målføret sitt
(vest-telemål: kjeringjé) — Side 77. Tvo karakterar (3,4) fekk dei for
historie og geografi som dei vart eksaminera i under eitt, — flå med
navaren — frå ordtaket: «Det er godt å gjera med gode greidor», sa
mannen, han flådde merri med navaren (o: å måtta gjera noko med dårlege
reidskapar). — Side 78. Dølen — A. O. Vinje (i8r8‘—70). — «Dølen, eit
Vikublad» gav Vinje ut frå 1858—70. I dei 12 åri kom det berre 8
årgangar, og berre 3 av dei hadde 52 nr., og berre i den fyrste kom
bladet regelrett frå vike til vike. Det «er vel det mærkelegaste blade
iheile soga vaar. Aldri har me vel hat eit blad so stærkt personlegt,
so heilt igjenom fraa fyrst til sist stempla av ein einaste mann,
«Dølen er eit Menneske og ikkje nokot daudt Blad», sa han sjølv ein
gong». (Koht: «A. O. V.», s. 18, «Nordmænd i det nittende aarhundrede»
III, s. 18.) «Dølen vart Vinje, og Vinje art Dølen.» Garborg hadde
ikkje sét Vinje. Likevel er det eit framifrå bilete han gjev av han,
både i det ytre og i synsmåtar. Vinje hadde ord på seg for å vera
stygg, endå det er ikkje lite yverdrive; for han skjemta sjølv med det
mange gonger. «Der var noget vildmandsagtig i hans udseende», skreiv
Sars (i «Samlede Værker» IV, s. 312, der han vidare gjev ei skildring
av korleis han såg ut). Men når han tala, kom det slikt liv yver han,
at folk gløymde at han var stygg. (Sfr. Bjørnson: «Lang og slåpen»,
Henrik Jæger: «Illu-streret norsk litteraturhistorie», II, s. 521, Nils
Collett Vogt, skildringi «Troll» i «Mennesker»). Garborg hadde tidleg
lese «Dølen», og Vinje: «Skrifter i Utval» kom nett med

1. bandet, då Garborg heldt på med Bondestudentar (1. heftet 18S2, 2.
heftet 1883), I 1. utg. stend til slutt beint fram at mykje av talen er
etter skrifter av A. O. Vinje. Mest er etter ein tale Vinje heldt for
kvinna på 50-års-festen i «Selskabet for Norges Vel», i Logen 1859
(«Dølen» II, 1. jan. 1860, «Skrifter i samling» III, s. 87). Sume
bolkar er mest ordrett attgjevne. Til slutt hadde han då eit vers: «Vi
alle kvinna likar». Her er det vel til slutt tenkt på nokre vers som
stend i «Ferdaminne» (7. utg, s, 138): «Den vene gjenta skal ut og
blenkja». Siste verset lyder: «Den beste gjenta skuld’ alltid vera for
den som kunde det beste gjera. Den fagre gjenta skuld’ faa seg den, som
rneire kann enn dei andre menn». Det var eit ynskje han tidt hadde. For
han var glad i kvendi og ofte hugteken, meir og minder låfengt, og han
måttedå skjemta med elskhugen sin (sfr. «Ferdaminne»), Han vart verande
ugift (sveinkall) til han var yver 50 år (gift 1869). «Han hadde jo
ikke noget at leve av», som ei av dei han var mykje i lag med, hev
sagt, og det fekk han mange gonger merka. Han freista då å trøysta seg
med at den som skal strida for ein idé, må vera ugift (det var eit
ålment ord i kameratflokken og fleire av dei levde etter det, sjå
merkn. til s. 81). — Vinje var mykje med miliom studentane, heldt gjeme
talar og hev skrive mange songar til studenthøve. På det store møtet
19. mars 1870, då striden stod um Bjørnson skulde attveljast til
formann, sa Bjørnson: «Dikteren Vinje har ordet». Mange i salen ropa
då: «Sagfører Vinje.» Bjørnson slo fast med klubba: *Dik-teren Vinje,»
Åtte dagar etter gjorde Bjørnson framlegg um at Vinje skulde vera
«indbudt Medlem», «denne dansende satyr foran begeistringens nye
bacchustog». Men framlegget drukna i ståk og protestar. Snart etter
døydde Vinje.

— Side 79. kvinna er eit skropcleg kar — frå 1. Peters brev, 3,7 :
«Kvinna er eit veikare kjerald». — satyr— kåt, ståkande mannleg skog-
eller fjellånd; ofte i kunsti synt fram som halvt menneske (øvre luten)
og halvt dyr. — Side 80. Dølens «tvisyn» — Vinje hev sjølv nemnt det i
«Ferdaminne» (7. utg. s. 164) som sermerkt for «Hovudstadsfolk»: «at me
lettare ser kvar ting liksom med ei dobbelsyn; me ser med eitt
augnekast liksom retta og ronga paa livsens vev, soleis at me lettare
kann liksom graata med det eine auga og læ med det andre». Det var ei
blanding av på den eine sida kvass kritikk, ironi og sans for det
røynlege i livet, og på den andre sida evne til å gjeva seg burt i
naturfriske hugsyner og lyriske stemningar, hugen «til at dansa paa
denne Knivsegg miliom Himmelrike og Helviti», Det var elles meir i
formi enn i røyndi. — Side 81. kameratane som såg so høgvise og
åndsaristokratiske ut, ervel «Døleringen», den vidgjetne flokken av
unge radikale kandidatar, universitets- og departementsfolk, som samla
seg kring Vinje i 1860-åri utetter. Dei kom saman ein gong i vika anten
heime hjå ein («kvervings-drykkjur») eller i kaféen i studentsamfundet
(«Turistentage» til å minnast fjellferdene frå sumaren). Dei var
målstrevarar, stridde for landsens fulle nasjonale og politiske
sjølvstende, europearar og fylgde godt med i dei nye tankestraumane. I

1867 gav dei ut hladet «Vort Land» eit halvt år, der t Dølen» * budde i
kjellaren»; elles samla dei seg um «Dølen» og var kjernen i den
radikale opposisjonen i den tid mot embetsveldet og unionspolitikken.
Det var soge-granskaren J. E. Sars (1835—1917, ugift), soologen G. O.
Sars (1837—1927, ugift), realisten Carl Berner (1841 —1918), juristen
H. E. Berner (1839—1920), målgranskaren Hans Ross (1833—1914, ugift),
teologen Frits Hansen (1841 — 1911), medisinaren Klaus Hansen
(1844—1914), juristen J. C, Krogh (1839—1921, ugift), juristen Werner
Weren-skiold (1831 —1910, ugift), juristen J. E. Nielsen (1827 — 1916,
ugift då). Sumtid var og Ivar Aasen (1813—96, ugift) og andre med. —
Guanokratiet — eit ord dei i 1860-åri, serleg i «Døleringen», nytta um
dei i embetsverket som hadde sterke næringsdrivande interessor og nytta
ut si offentlege stilling til å tena privat eller kara til seg alle
slag godt betalte attåt-arbeid. I «Vaar Politik», s. 36 («Skr. i Utval»
V s. 353) fortel Vinje korleis ordet hev kome upp, i stykket um «Det
Aschehougske Princip». Det var då lektor (professor) Aschehoug var
sekretær i Selskabet for Norges Vel (1851—60) og selskapet tok heim
store mengder guano (fuglegjødsel) frå Sud-Amerika og selde gjenom
kommisjonær. Aschehoug skulde ha tent pengar på det. Professor
Aschehoug (1822 —1909) hadde elles ei stor mengd attåt-postar, og det
vart ofte sterktkritisert, endå so dugleg han var, Vinje umset elles
«guano-kratiet» ein stad med «Skidtstyret». — fesjå-diktar — serleg i
1850-åri var det eit mangsidigt framgangsstrev for næringslivet i
landet. Vinje var ihuga med på det. Botten-Hansen skriv um han frå den
tid: «Tilsidst kunde der ikke vel tænkes et ærligt «Nautemøte»,
Hesteskue, Land-

brugsudstilling eller nogen anden officiel Forsamling,--

uden at Vinje blev en Fornødenhed.--Han kom, som

oftest med en Sang i Lommen og altid beredt til at holde en Tale. .»
Sjå og «Ferdaminne», serleg stykket «Vaar-stigen og der nord igjenom»,
og fesjåtalen, der han nemner «det engelske vesen» med «kjøtmaskinar».
I stykket um «Schweigaard» skriv han ut mot slutten (III, s, 72); «Eg
svarmad sjølv og for dette [økonomiske uppnjelpingsstell] og skreiv
jamvel Songer for Fesjaa; men det laag altid ein Skalk bak Øyrat». —
Side 83. Lcestedrægtigheit — bereevne, laste-evne på seglskip. Vinje
skriv um Schweigaard: «Han vardt stundom poetisk, naar han ko;n in paa
Skipsfarten, men han kom altid under dette in paa Læstedrægtig-heden».
— framifrå gode hovud i riksvcrket — Vinje siterar ofte etter ein
statsråd: «Eg vil ikke hava Genier i mit Departement, men daglege
Skytsmærrer.» (Soleis i fesjåtalen, III, s. 125). — bustegraut — siktar
vel til den flirande skildringi av «Grauten på Grut» i «Ferdaminne» (7.
utg. s. 127). — ult flesk — er vel helst frå skildringi av flesket til
Håkonstaden i «Ferdaminne» (s. 252). — Side 83. studenten «folkets som
— det er ein frå Fabrikken som gjeng utum den tåkute studentidealismen
og talar um den fyreloga, uppgåva, studentane hev som folkeupplysarar
og folkeførarar. Sfr. Bjørnsons studentsong frå 1871: «Den norske
student er folkets søn, født af dets trang mod lys og lighed.» Den
stend til slutt i «De norske studenters v\se-bog» som dei fekk seg i
1871 med eit heilt annaaandsinnhald enn den gamle «Sangsamling for
norske Sel-skabskredse», som studentsamfundet hadde sendt ut i 1841—•
42. — Side 84. Kandidat Meier. — «truleg Christopher Bruun; eg kjende
han for lite til aa taka noko av mannen sjølv» (G.). Bruun (1839—1920)
hadde ei sterk personleg makt, ikkje minst miliom studentane, når han
var i satn-fundet, soleis i 1864, då han uppmoda dei um å halda
lovnaden og gå i den danske krigen, og våren 1870, då han tala um den
nasjonale rørsla (sjå elles s. 179, 202 og 222

— 223}. — Endre Storr— «Laant mykje fraa Einar Sundt i det ytre (meir i
«Mannfolk»); var noko mykje i lag med han i bladstyrartidi mi» (G.).
Einar Sundt 1854— 1917) var son til Eilert Sundt, student frå 1871, var
på kontor hjå syskinbarnet, grosserar Fr. Sundt, frå 1872— 76, då han
var eit år i London. Hausten 1877 skipa han agenturforretning i Oslo,
og utvida ho snart til en gros-forretning i petroleum, men slutta 188 x
og drog til London att og dreiv agentur der. (Han kom heim att 89 og
var med i ymse tiltak. Mest kjend er han for han skipa
forretningsbladtt «Farmand» 1891 som han styrde til han døydde; der hev
han skrive overlag mykje verdfullt um økonomiske problem for landet
vårt). Garborg hev og teke med drag frå syskinborni hans, grosserar Fr.
Sundt, Johan Laurids Sundt, Oluf C. Sundt og Eilert Sundt. Dei var alle
store forretningsmenn og fyregangsfolk (skipa fyrstikkfabrikk og den
fyrste margarinfabrikken, Pelerin), evnerike i mange leider, med sterk
opposisjonshug; Einar, Johan Laurids og serleg Fr. Sundt var ihuga
vinstremenn. Dei hadde alle sermerkte syn på dei økonomiske spursmåli
attlt vidsyn, og vekte ofte ordskifte med meiningane sine. J. L. S.
skreiv og i Morgenbladet og Aftenbladet, serleg i 1850 —60 åri. Sjå og
s. 169 flg., 175 fig, og i 86 flg. (Endre Storr er elles som ein vil
skyna, i sumt talsmann for Gar-borg sjølv). — Side 85. tDen gode
Borger> er vel her og seinare helst «Morgenbladet», det konservative
hovudorganet. — Side 86. «Og nok en Skåh — er frå 3, verset i «For
Norge, Kjæmpers Fødeland», den gamle fest. songen av J. N. Brun.

Side 87, yverkøyringsprova— i 1. utg.: «Muntleg Eksa men». Det var
vanleg universitetsprofessorane som eksa-minera. — Side 88. kleissen —
kleisen, klessen, våtleg, blaut. — døynende — våtleg varmt,
drivhusvarmt.— Side 89. kinavin — kinadropar, Roboransdropar, som dei
fyrr mykje nytta til styrkjing og kveikjing. — fabrikkrussen hadde
universitetet ein naturleg mistanke til Frå universitetet tok til, vart
det ført serskild statistikk yver skuleelevane og dei som vart dimitera
privat av ein embetsmann. Dei privatdimitera var frå fyrst av i stort
fleirtal, men det minka noko ned utetter i hundradåret. Dei var ofte
heller skrale. I åri 1859—66 strauk 24% jamtyver av dei. Nokre døme på
korleis det gjekk for sume av dei som dimitera mange av
«fabrikkrussen»: I 1S66 meSde kand. mag. Olsen upp 26 kandidatar. Av
dei greidde 3 seg, 4 vart dregne attende fyre skriftleg, 3 møtte ikkje
og 16 strauk. I 1868 melde kand. juris. Arneberg upp 38; av dei greidde
9 seg;

3 attendemelde, 14 strauk i skriftleg, 4 i munnleg, 2 møtte ikkje i
munnleg og 6 fekk non. I 1870 melde stud, filol.

H. Larsen (35 år gml.) upp 22; av dei greidde 3 seg; 8 attendemelde, 4
møtte ikkje, 7 strauk i skriftleg. — Etter «Forordning om de Lærde
Skoler» frå 1809 (innskjerpt 1840) skulde den som dimitera stå til
ansvar, so um nokon strauk, skulde dimissor fyrste gongen betala 20 R
dir, (16 Spd.) i mulkt ti! skulebiblioteket, andre gongen dobbelt so
mykje og tridje gongen missa embete, um han var offentleg skulelærar,
eller dimisjonsretten um han var styrar for privatskule; eit endå meir
skjerpt ansvar skulde påliggja

l

/dei privatlærarar som dimitera elevar som var burtviste frå ein skule,
eller som vilde gå for tidleg upp; då miste dei dimisjonsretten for
fyrste gongs misleg dimisjon. — Korleis vilkåri var for skuleelevar og
privatdimitera kann ein sjå av nokre tal t. d. frå 1870: Skuleelevar,
113 i alt: Att-endemeld 1, strauk i skr. 2, preseteris 2, laud 72, haud
32, non 3, 1 motte ikkje til munnleg. Privat dimitera 140 i alt:
Attendemeide 9, møtte ikke 7, strauk 37, laud 22, haud 42, non 18,
møtte ikkje til munnleg 1, strauk i munnleg 4. Alder: Skuleelevar:
16—17 år: 7, 17 —18: 34, 18—19: 46, 19—20: 13, 20 — 24: 12. Privat
dimitera: 16—17 år: 3, 17—18: 17, 18 —19: 25, 19—20: 32, 20 — 21: 20,
21—25: 29, 25—30: 7, 30— 35: 5, 35—40: 3. Av slike som hadde gjenge upp
fyrr var det 44; 30 hadde vore uppe 1 gong fyrr, 9 2 gonger, 3 3
gonger, 1 4 gonger og 1 5 gonger. Born av embetsmenn: av 101 uppmelde
greidde 88 seg; born av kjøpmenn, tenestfolk, gardbrukarar o a.: av 152
uppmelde greidde 102 seg. I åri 1863—72 var av studentane 41% born av
embetsmenn, 7,7 % bondefødde. I 1870—80 åri set det inn ei sterk
demokratisering av studentstandet; innrykket av bondestudentar nådde
høgdt i 1883, med 21,2% (Haakon Vig-ander i «Dagbladet» 18. febr. og
21, mara 1921), — Side 91. laud(abilzs) — rosverdig; haud
(illaudabilis) — ikkje urosverdig; non (contemnendus) — ikkje til å
vann-vyrda. Dei fekk karakterar frå 1—6, Dei fekk 11 karakterar (med
fransk og engelsk 12); det var då laud til og med ein sum på 27; haud:
35, non: 41. — Side 93. fatigdom var synd — kann henda etter det
engelske slagordet «poverty is a crime», som var mykje framme i 19.
hnd. (frå Owen el. Bentham?), sfr. s, 176, — Hærland — sjå merknad til
s. 101. — Side 94. kjdvor — ekror, eng som fyrr hev vore åker. —
Oskarshall — kvitt lystslott påBygdøy ved Frognerkilen, bygt for Oscar
I, 1847—52 —• Andreeksamen — examen philosophicum, ei fyrebuande prøve
i 6—8 fag, som alle studentane måtte taka, fyrr dei fekk taka
embetseksamen. Filosofi måtte alle ha, elles kunde dei velja miliom
ymse fag. — f/nrnatrikuleringsdagen,

2. septbr., visseleg Garborgs eigen. Professor Fr. Brandt tala då.
Professor Darre — Monrad — heldt um lag ein slik tale t. d. ved
immatrikuleringsfesten i 1881. — styven

— tjuk og dum (av stuv). — dauv-vorne — matte; dauv— slø, dorsk; voren
— av eit visst slag, ein viss mindre av eigenskapen. — Side 96.
zHelligt er Studcntens

— av Andreas Munch, 1857 — Side 97. plattyske

— ætti åt studentane er etterrøkt for 1868. Av 1 studentar var 98 av
norsk rot, 43 upph. tysk, 30 dansk,

4 svensk, 2 fransk, engelsk sveitsisk, 1 skotsk, hollandsk, polsk.
Helvti av studentane hadde akademisk utdana far, io % var søner av
gardbrukarar. — homo norus

— ein «ny mann», ein som var den fyrste i si ætt som fekk eit kurulsk
embete i staten (consul, prætor, censor, ædil), høyrde ikkje til
«nobiles». — frcns urbana — sjå merkn. til s. 37. — Side 98. tsoner av
fjellet> — siktar vel til den kjende krigssongen av Wergeland: ti
Sønner af Fjældet, af Sjøen den blaa, I Sønner af Skogen den dunkle.» —
Kafi National — ein kaffikjellar i Pløensgata, i bakken upp mot
politistasjonen no (Møllergt. 19), vart vidgjeten med at tFramklikken»
samlast der, sjå s. 119 flg. (Sfr. Kristofersen: «Paa Forpost», s.
101). — Side 99. Fredensborgvegen — på Hammersborg, nordetter frå
Tre-foldighetskyrkja, bak Vaar Frelsars gravlund.

Side 100. « Tolv ski!lingen j .— den billegaste plassen uppunder taket
i 3. logerad i det gamle Christiania Theater, bygd til i 1853. 3. rad
kosta 24 skill., 18 skill. og 12 skilling (40 øyre). — Side 101. Teke
skjerp — fenge rett

17 — Garborg: Bondestudentar.til å leita etter metall innum eit visst
umråde, eller kanna seg rett til metallgang som ein hev funne. Ein
melder frå til lensmannen og har då retten i 18 månader. — ordskifte um
eit haustball — med tilføre av ei haustmoro studentane heldt i 1877,
hev Garborg eit kvast åtak på studentsamfundet og livet der i nr. 3 av
«Fedraheimen» (sfr. s. 218). Studentsamfundet «liver på rein aandeleg
Sveltihel», uppteke med småsaker og tøv og hev ikkje sans for det store
som rører seg i tidi. Heller ikkje universitetet eller skulane gjer
skyldnaden sin. Det som trongst var «meir Aand i heile Live vaart, og
so kanhenda ei ny Aand inn i Landsens Skuleverk og Folkefostring». —
redigere in absurdum — eller reducere in (ad) absurdum — føra eit
påstand attende til det urimelege, prova at det er urimeleg. — toddy —
drykk, blanda av spiritus (konjak) el. vin, varmt vatn og sukker, kom
frå Skottland for ikr. 100 år sidan. — Hærland — «ikkje nokon viss
mann; kann henda det var ein eg hadde høyrt um, som fekk hans lagnad»
(G.); «ein merkjeleg Kar, ein stor Latinar og ein forbannad Filosof,
men snild Gut like-væl». (1. utg. s. 153), (sfr. s. 43, 188 og 214 og
merkn.). — «Frans»-klikken — sjå s. 119 og merkn. — «overgangen» frå,
‘intet’ — professor Monrad heldt på den Hegelske filosofien lenge etter
han var forlaten ute i Europa. Hegel (1770—1831) hadde bygt upp eit
storfelt filosofisk systf.m med sin «dialektiske metode», frå «tesis —
antitesis» til «syntesis». Tanken gjeng frå det «absolute vera» yver
til det reine «ikkje vera», og so slær det yver i vera att, og det vert
«å verta»; soleis gjeng tankelivet og tilværefeno-meni i trilogiar.
(«Ansich — fursich — anundfiirsich»), Hegel og hans elevar laga ein
serleg terminologi, og tøygde ofte ordtydingane etter teorien.
«Jonglørkunster med hjelpeverb» kalla Schweigaard det alt i 1830-åri.
Men det strengt uppbygde filosofiske systemet hadde ikkje lite å segja
påymse umråde ei tid. — Side 103. Skandinavismen — idéen um eit nærare
kulturelt og politisk samarbeid millom Danmark, Sverike og Noreg var
levande i akademiske krinsar utetter i det 19 hnd., men fekk eit hardt
slag i 1864, då Sverike og Noreg ikkje hjelpte Danmark. Etter krigen
prøvde dei fåfengt å få liv i rørsla att med skandinaviske folkemøte,
og studentmøte i Oslo 1869 og i Uppsala 1875. I Noreg freista dei i
konservative krinsar med ein nærare norsk-svensk skandinavisme i
1860-åri, med arbeid for ein «forbundsstat» og ny riksakt
(«amalgamisme»). Men det møtte sterk motstand i dei radikale krinsane
og vart røysta ned i Stortinget. — å spenna han for eksamenskjerra

— siktar til det kjende ordet som Welhaven skal ha bruka um
Schweigaard, for han var med i so mange praktiske tiltak, at det var «å
spenna arabaren fyre møkkjerra». — åndi brusa gjenom seg — frå siste
verset i diktet «Gany-medes» av Welhaven: «Salig den Isse som
Begeistrings Ørn har suset over med de brede Vinger». — ijeg har
baa-ret% — av den danske diktaren og skulemannen Hans Peter Michael
Rosing 1830—1904). — Side 104. *Mul-met sank, det svaien — hyllingsdikt
til «Nordens Kvin de» (frå 1851) av den danske diktaren og presten C.
Hostrap (1818—92). Diktet stend m. a. i «De norske studenters vise-bok»
(1871 og 1888). — 1 Samson som elskede D ali la» — ei kjend
basar-(revy-)vise frå 1870-åri, av Erik Bøgh (1822

— 99). — «Sjimg om sludentens lyckliga dag» — det kjende studentverset
av den svenske diktaren og lækjaren K. H. Satherberg (1812—97) med tone
av prins Gustav. Den rette teksti på svensk er elles: «Sjungom
studentens lyckliga dag, låtom oss frøjdas i ungdomens vår» — lat oss
syngja på studentdagen, lat oss frygda oss. — Side 105. Kaut Cæsar, aut
nihil» — «anten Cæsar eller ingenting», eit ord Cesare Borgia skal ha
sett under eit hovud avCæsar. — dei velduge ideane — sfr. innleidingi
s. 224. — Side 106. varulv—manneulv. Ei gamal fyrestelling um at folk
um natti tok på seg eller hadde fenge kasta på seg ulveham og rasa
ikring som ulvar, men berre mykje meir blodgriske. — Side 108. «Dampen»
— Christiania Damp-kjøken > Torggata, skipa i 1857 som det fyrste og
største folkekjøken i nordlandi, der dei koka maten med damp. Det er
store matsalar, der folk fær kjøpt billeg mat. (sfr. s. 209). — Side
111. bladstyraren av «Bondevennen> — er styraren av «Almue vennen», sjå
merkn. til s. 21. «Eg var uppe hjå han ein gong i same ærend* (G.). —
han i fyrromet — «er og etter augnesyn, anten i «Almue-vennen» eller
«Aftenbladet». (G.). — Side 115. Salmen i Kingo — er «Mit Hjerte, hvi
græmmer du dig», på midfastesundag; i 16 vers skildrar Kingo ymse
hendingar i Bibelen der Gud hev hjelpt folk-, i 1. utg. stend 7 vers.
Um Elias hjå enkja i Sarepta, sjå merkn. til s. 5.

— Side 117. de fire species — dei fire rekningsmåtane (addisjon o. s.
b.).

Castelar, Emilio (1832—99), statsmann og universitetslærar, ein
framifrå talar som var med i spansk politikk serleg i revolusjonsåri
frå 1868 og utetter, var ei stutt tid fyrsteminister frå 1873. —
Fjørtoft var mykje upp-glodd for Castelar og hev umsett talen hans i
Cortes 12. april 1869 um religionsfridom (prenta i «Fram», 2. årg.) og
talen 20. mai 1869 um monarki eller republikk, prenta som «Folkelesna 1
på Café National sin Kostna». I 3. årg. av «Fram* kom endå 2 talar av
Castelar.

— Side 118. dei politiske tilstand i Frankrike — ikr. 1870 då misnøgje
med Napoleon III og seinare striden um styringsformi var levande. I
«Folkelesna 2 fraa Samlagje «Fram»» hev Fjørtoft umsett eit langt
stykke etter den belgiske sosialøkonomiske tenkjaren de
Laveleye(1822—92) um «Kor vert de me Frankrik no?» (1871). — eit
rengjebilete av eit nasjonalteater — gjeld det gamle Christiania
Theater, sjå merkn. til s. 147. — Side 119. Fram

— Olaus Johannes Fjørtoft (1847—78). Det var Chr. Broun som sette
namnet «Fram» på han, og han tok det upp og nytta det til namn på
«samlagje» sitt og «eit Vikebla for Maalmenn og Bondevenne» i 2. halvår
71 og «Maanas-Skrift te folkeleg Opplysning» (72—73), Bladstyre var:
Oskar Norman Eng (medisinar), O. J. Fjørtoft, Lars Holst (jurist,
bladstyrar) og H. J. Horst (rektor og politikar). Andre som var med i
«Framflokken», var: J. J. Hjelmesæt (sjå merkn. til s. 214), Elling B.
Holst (matematikar), Nicolai Jul. Sørensen (skulemann, bladmann,
politikar), Steinar Shcjøtt (skulemann), Marius Hægstad (skulemann og
professor), A. Bjømvall (kaptein), Kr. Randers (forfattar), Mour-sund
(jurist, politikar). Sume stod klikken nær: brørne Kristofer og
Ragnvald Kristofersen, O. Thommesen, Nicolai Grevstad, Ludv. Eriksen,
J. C. Krogh. Fyremålet med «samlagje» var «folkeleg vokster i landet,
statstelle, skule og kjirke» -— Fjørtoft var frå Sunnmøre, gjekk på
Heltberg studentfabrikk 1866—69, strauk i latin 2 gonger, student 1869.
Han hadde store evnor for matematikk og astronomi og levde av å gjeva
privat upplæring i dei fagi, samstundes som han studera dei vitskapleg
utan at det vart til større. Han var levande med i dei politiske
brytingane og alltid ein djerv, pågåande talsmann for nye idear. Han
var ihuga folkeven og målstrevar, men kom i motsetning til Aasen og
styrarane i Det norske samlaget, for han heldt so sterkt på
dialektgrunnlaget. I studentsamfundet stridde han (serleg med
opposisjonsbladet sitt «Tiraljøren» (1871) for at studentane skulde
vera meir med i det moderne europeiske åndslivet og føra nye tankar ut
til det store folket. Han vilde ha fullt folkestyre med republikk
ogunionsuppløysing, han vilde få burt statsreligionen, preste-veldet og
Pontoppidans forklåring og få fri religiøs forkynning på grunnlag av
Jesu eigne ord (Fjørtoft var sterkt påverka av Renan, men vart rekna
som ein gudlaus fritenkjar). Etter kvart vart han teken av dei nye
internasjonale sosialistiske og kommunistiske ideane og kom i
opposisjon til arbeidarsamfundet, og vart utstøytt, endå so mykje han
hadde gjort. Fjørtoft var heller flmælt, men kunde verta eldhuga og
ordkvass i striden; han var ein streng logikar som ikkje tolde avvik i
tankerekkja, «hensynslos, med en blanding av genialitet og raahed». Der
kunde vera underlege motsetningar i han, og han var noko sundsprengd.
Han var kravlaus og asketisk i si livsførsle og hadde ikkje alltid lett
for å greida seg. Motmennene spotta den stor-talande radikalaren, som
ikkje hadde nokon sosial posisjon. Han vart meir og meir einsam og
sjukleg, og døydde noko burtgløymd, snautt 31 år gamal. — Garborg møtte
ender og då Fjørtøft og er noko påverka av han. (Han kalla upp son sin
etter Fjørtoft). Talane her er tekne frå ymse stader i skriftene hans.
Elles er Fjørtoft skildra i Gunnar Heiberg: «Tante Ulrikke» («Student
Fredriksen») og i Kr. Kristofersen: «Rydningsmænd» og serleg «Paa
Forpost» der og heile klikken og miljøet er med. Olav Fjør toft hev
skrive ei bok um han. (Sjå og eit stykke av Kau-rin i «Edda», 1930, s.
129). — tRovere fra Apenni-nernat — ord frå Garibaldi-stridane i
Italia. I r. utg. heiter den eine «røvaren» «Ottkanten» som var ein
kjend gate-figur. — Side 120. Strand — sjå merkn. til s. 58 — dei tvo
teologane — den eine såg Garborg i mange år, han gjekk alltid med
kvitt, flagrande slips («engleslips»); han visste ikkje namnet hans. —
Side 121. haruspeksane — romerske offerprestar, som tok varsel av
innvolane i offerdyri, og tydde og kunde avvenda naturhende. — den nye
skulelovi — fråi86o, «epokegjørende i den norske folkeoplysnings
historie* (Sars). Den som serleg hev æra for ho, er skulemannen Ole
Hartvig Nissen (1815—74). Me fekk no verkelege ålmugeskular og ikkje
berre ei fyrebuing til konfirmasjonen. Frams ord um prestane er ikkje
heilt rettvise. Prestane hadde alt frå det 18. hnd. gjort mykje til å
fremja folke-upplysningi og skulestellet; men dei hadde møtt ikkje lite
misskyn og motstand hjå folket, både for kostnaden skuld og av religiøs
fordom. Utetter i 19. hnd. skifte det, etter kvart som sjølvkjensla og
dei politiske kravi voks hjå folket, og motstandet mot embetsmennene
vart meir medvite. 11850-åri hadde det vorte stort liv millom lærarane
etter upp-tak frå Ole Vig 0. a. (sjå merkn. til s. 35), og prestane var
mannjamt mot alle folkelege rørslor. Um gjenomføringi av den nye lovi
skriv yverlærar Raabe: («Norges folkeskole-væsen i hundrede aar» s.
45): «Den bitre uvilje mot real-fagene og særlig læseboken vendte sig
ikke mindst mot prestene, der som formænd i skolekommissionene i det
hele hadde et stort og byrdefuldt arbeide med at gjennem-føre den nye
skolelov i kommunene.» Mange stader var dei eldre lærarane og imot.
Forutan um Jensens lesebok stod striden um Pontoppidans forklåring,
«Sandhed til Gud-frygtighed» (frå 1737) («den doble»), endå dei sume
stader nytta eit «Udtog», «et pedagogisk kors» (Raabe). * Skolens
klager over denne bok blev mere og mere høi-røstet. I pressen og på
lærermøter blev «forklaringsspørgs-maalet» et av de mest brændende.
Presteskapet indtok i denne i det hele en konservativ holdning.» Dei
såg på ho mest som ei symbolsk bok. Lærarane kløyvde seg i striden, men
«bak dem som holdt paa en forklaring stod i tæt fylking det kristelige
lægfolk». (Raabe s. 48). Striden varde hundradåret ut. (Sjå elles s.
223). — Side 122. klokkaramt — Romsdals amt (Møre og Romsdal fylke)som
i 50- Og 60-åri hadde mange dugande klokkarar til stortingsmenn (fleire
gonger 3 av 5), m. a. J. Olafsen, O. Nilssen og Grønningsæter. —
resiske regel — (eller regula multiplex) etter hollendingen de Rees
(ikr. 1730), ei utviding av regula de tri, der dei fann x etter ein
heller mekanisk regel, — Side 123. paternoster — fadervår. — Side 124.
mjøltråvaren — «ein kjend gatefigur, som eg såg i mange år; eg hev
gløymt namnet» (G.). Mjøltråvarar var eiles namn på iandstrykarar,
vardalsfantar, norske fantar (eller slike som for rundt og «slo
pengar»). — Han sa so Vårherre

— etter Johs bok kap. 6—7. — Side 125. «Pater omnipotens> — Peter Hærem
(1840—78), so i store drag, styraren av studentheimen, kand, teol.
1865. Alt i stu-dentdagene byrja han med ymist misjonsarbeid,
israelsmi-sjonen og indremisjonen, og var sjeli og den drivande krafti
i mykje folkeleg, religiøst upplysningsarbeid og ymse sosiale tiltak;
han fekk i stand Lutherstiftelsen, ynglingefore-ningar, studentheimen
(1871) til studnad for utanbys studentar, og var med i bladstyring. Han
hadde eit ijost livssyn og eit sers vinnande lag, endå han var strengt
ortodoks, og hadde råd og hjelp for alie i alt. «Han var den mest
kristne og mest hjarterike Mannen eg hev kjent», skriv Garborg i
«Knudaheibrev» (VII, s. 201), «Um Hærem er det knapt anna leidt å
fortelja enn at han var altfor god i seg. Trui hans var mest vel sterk,
I «Bondestudentar» hev eg sett inn eit Par Sogur um dette som han
fortalde meg sjølv, men som eg sidan fekk greide paa fraa den andre
Sida.» Hærem hjelpte Garborg, og Garborg budde 1 Vs år på
studentheimen, (Sjå elles stykket um Hærem og Garborg av Christian
Mttller i «Syn og segn», 192S, s. 215), Sfr. s. 142 flg. — Side 128.
halvstuderte røvarar — vart nytta um seminaristane. — tråbarkede Bende
r* — stod i «Morgenbladet», 1868, nr. 127, då det var valt 3
«Gaard-brtigere» attåt Sverdrup frå Akershus. (Sfr. s. 225). — Side
129. Ellingstad — hugsa ikkje Garborg lenger. —

— høgkyrkjemann — sjå s. 223. — læra um djevelen — hev Garborg mange
gonger seinare kome attende til og funne ukristeleg. — Side 131. Ole
Bentsen tjå merkn. til s. 39. — Hegdehaugen — (upph. Htidehaugen),
bylut nordvest for Homannsbyen, på hogdi på båe sidor av Bogstad-vegen.
Dei tok til å byggja der i 6o-åri, og umrådet vart innteke i byen 1877.
— Side 133. Bloksberg — fjell i Tyskland der heksene møttest og heldt
fest, (mest kjend er Brocken i Harz frå Faust). I Noreg og Hekfjell el.
Hek-kenfjell. — Side 134. Professorbyen — upp mot St. Hanshaugen, ved
Ullevålsvegen, Bjerregårdsgt. og Waldemar Tra-nes gt., den gamle
professor Munch’s løkke. — Side 136. Teatergata — gjeng frå Pilestrædet
upp mot Akersgt. og hev namn etter «Christiania offentlige Theater»
(det Strøm-bergske Theater) som låg her frå 1827 til det brann 1835.

— Trefoldighedskyrkja ligg litt ovanfor, ved Akersgt., bygd 1849 — 58-
— Side 138. tvo mark — 1,60 øyre.

Side 141. Pater — sjå merkn. til s. 125. Hærem budde i Underhaugsvegen
der studentheimen no ligg. — Side 145. diktaren sa — M. B. Landstad
(1802—80) i «Bøn for Norge» ved reformasjonsfesten 1837, dei tvo siste
linone i verset: «Fred og Frihed Norge eier». — Side 146. ein sann
isrealitt — frå Joh. I, 48, Jesus segjer det til Natanael. — Eg er
sjølv bonde — far til Hærem var ein bondegut frå Sauda i Ryfylke, som i
1812 flutte til Stavanger. — t-Hvad bondens bund kan bære» — er slutten
av

3. verset i den songen Bjørnson skreiv då O. G. Ueland var død i 1870
og prenta i «Dagbladet* (nr. 25). I «Digte og Sange» er det 1. verset,
«Det har arbeidet længe». Det er Garborg som hev retta «aldrig» til
«sjelden».Side 147. teatersaki — (sfr. s. ir8). Det var mykje misnøgje
med «Christiania Theater» ikr. 1870. Bjørnson hadde vore artistisk
styrar 1865—67. Fri 1868—72 var Michael Brun (1819—91) styrar; han var
norsk fødd, men hadde levt mest i Danmark. Han var ikkje serleg heppen,
og under heile styringstidi hans var det sterk kritikk og stendige krav
um at Bjørnson skuide sleppa til att. Under han hadde teatret i minsto
halde kunstnarisk mål. Det var mest embets- og forretningsfolk som
styrde, direksjonen var advokat J. Andresen, kaptein Henry Heyerdahl og
stadskonduktør G. Bull. Vinteren 1869—70 var det tvo store
pipekonsertar. Då «De Unges Forbund» vart framsynt i oktbr,, var det
fleire kveldar pipekonsert; men det galdt mest stykket, at Ibsen hadde
spotta dei nasjonale framstegs-førarane, serleg Bjørnson, Sverdrup og
Richter; det vart ein heit, langvarande bladstrid. Den andre
pipekonserten var 28. jan. 1870 og var beinveges retta mot Brun. Dei
synte fram eit makkverk av han sjølv, «Gjøngehøvdingen»; det hadde
gjenge ord um pipekonsert, og huset var yver-fyllt. Då stykket var
spela til endes «under temmelig ringe Deltagelse», «lød der fra alle
Kanter i Theatret — om end mødt af en energisk Klappen — en saa stærk
og ved-holdende Piben, «som man i de sidste Snes Aar neppe havde hørt
noget Sidestykke til», ledsaget af gjentagne Raab: «Ned med Direktør
Brun! — Ud med Direktionenl

— Op med Bjørnson I» Man forsøgte et Par Gange ved at dæmpe Gassen
forgjæves at gjøre Ende paa Støien, som fortsattes en længere Tid, uden
at Gongongen lod sig høre, og under hvilken Politiet, som var tilstede
i betydeligt Anta!, forholdt sig rolig, blot afværgende Haandgemæng». —
(T. Blanc, s. 240). I «Dagbladet» stend at millom dei som serleg klappa
var ein flokk arbeidarar i 3. rad og «Kongelogens lykkelige Besætning.
Disse to Partier hjalphinanden troligt». «Morgenbladet» — «Den gode
Borger» — freista hjelpa Brun og direksjonen so godt det kunde og tala
um «60—70 Sjsele», «det maa være blot-tende unge Mennesker som vilde
indvirke paa Theatret med saadanne Midler». (Sfr. s. 152 og 181.)
«Aftenbladet» klaga yver reportoaret som «allermindst burde findes paa
et nyt begyndende Nationaltheater». Ikkje lenge etter gjekk 8
skodespelarar frå og spela i Møllergatens teater med B. B. til styrar
(til 72). — «fedrelandet ventar» — det var signalet frå admiral Nelson
fyre slaget ved Trafalgar: «England expects that every man will do his
dutyl» (Det skulde heitt: England confides, men dei hadde ikkje signal
til det).

— Side 148. *Jacta est alea» — frå Cæsar då han gjekk yver Rubicon
(etter Suetonius: Cærar, 32). Cæsar skal ha sagt det på gresk som sitat
frå Menander. •— Side 149. seksa — lett kveldsmat, «kaldt bord», frå
svensk, upph. kl. 6 um morgonen. — *Dcn Pedro» — «ein type eg møtte»
(G.). Sfr. s. 114, 181 og 207.—fjordamålssekstar, septimar •— sprang på
6 og 7 tonar i den sterkt skiftande talemusikken i fjordamåli. (Sjå
Ross: Norske bygdemaal I, s. 38). — Side 150. chignonane — nakkehåret
sett upp i ein stor avlang pung, med valk og ofte mykje falskt hår; var
på mode i 60-åri. — åsgardsreid — oskorei, vanleg forklåra av
oskurr—redsle; ei skræmande ferd, dødsferd; eller og av dsgoSreiS — dei
gamle heidne gudane som skræmsle seinare. — Side 151. pantomime —
skodespel med berre stumt spel, minor, fakter og dans. — Side 152.
gongong — slaginstrument frå Aust-Asia, ein stor bronse-tallerk som ein
slær på med ei lerklædd klubbe. Fyrst i

19. hnd, nytta i orkester, og elles til å varsla med. Når dei slær på
gongongen i teatret, skal all fagning og piping slutta. Ved den fyrste
pipekonserten i 1869 hadde ikkje teatret fenge seg gongong. — Side 153.
f lad ingen falskBeskedenhed» — frå Peer Gynt, 4. akt i galehuset i
Kairo. Begriffenfcldt segjer det til Peer, då han tykkjer det er for
stor ære å verta helsa som keisar.

Cand. filos. — ein som hev teke andre-eksamen, sjå merkn. til s. 94. —
Side 154. Steinsrud — skildringane herifrå bygjer ikkje på noko
sjølvlevt for Garborg, «nærast ein konstruksjon, ein type truleg fraa
Stortinget og fraa um-tale munnleg og i b!ad; meir sjølve klassa og
miljøet, tenkjemaaten som interessera meg, enn personane» (G.).

— student Stensrud — sjå s. 146 og merkn. til s. 76. — Side 155. rå or
(svevne) — vakna, verta fullvaken. —

fusentast — samanblanding av fus og fantast — villstyring, brushovud. —
jaabækianar — sjå merkn. til s. 45. — kvit som ein messehagel —
messehagel er av raud fløyel med gutlsauma kross; vert nytta ved
nattverdtenesta. Det er messeskjorta som er kvit (hagel av gn. hpkull —
korkåpe, hekla). — Side 156. Louise — «hadde eg visst ein ytre modell
til» (G.). — grosserar Storr — sjå merkn. til s. 84.

— Side 160. pastor Ring — sjå s. 64. — Side 162. nen hoiere En/iedn — i
den Hegelske filosofien, sjå s. 101 og merkn.

Guanokrat — sjå merkn. til s. 81. — Side 163. Bang Block — «var det ein
ytre modell til» (G.); like eins til Becker, Petersen og Viborg.
Garborg såg dei av og til på kaféar og høyrde ymist fortalt.
Ekstraskrivar

— svarar til assistent i eit departement no; kopist til sekretær. —
Knutzon — «såg han av og til, ein kjend gatefigur, vart seinare sjuk»
(G.). —fjongfole — sprett, «spradebasse»; frå fransk fion — elegant.
—Side 165. tribbensbærstek» — folkeleg form for ribbesteik, frå eldre
dansk ribbe(n)spær, frå mnt. ribbesper. — nht. Rippsnsper(braten),
sper—spiss, spjot. «Rippenspers tyder då «kjøktnspet som ein nyttar til
å steikja ribbestykke på>. — Side 166. Holger Danskesjå merkn. til s.
18. — Jokttm — «ein kjend gate- og sladrefignr på den tidi». — Side
167. Sverdordenen — den eldste svenske ordenen, til herfolk. — Side
169, flegd — gløgg, klok, (*god til å flyga»), — «den fjerde t rekken»
— millom dei sjøfarande nasjonane hev Noreg greidt å halda seg, endå
umskiftet frå seglskip til dampskip i utlandet gjekk for seg fyre 1875,
niedan me auka seglskipi til 1880 åri, og seig utetter i rekkja. Fyrst
i åri 1905—10 vart det større tonnraengd av dampskip enn av seglskutor.
X 19x0 var me atter den 4. i rekkja. Etter krigen var me heilt ned på
8. plassen, men var i 1933 på 3. plassen og i 1935 på 4. plassen att,
og på

2. plassen når det gjeld moderne motorskip. — Side 172. Statsmaktene
hjelpa — sfr. same meiningar hjå Garborg i «Knudaheibrev», VII, s. 319
og 341, Ein vil i det heile finna mangt av det Storr segjer her
utigjenom att hjå Garborg seinare. — Side 173. «Har år guda godt att
vara»

— frå «Gluntarne» (XXV song i «Examenssexa på Eklunds-hof»), ei samling
duettar av «glunten» og «magistern», som skildrar studentliv i Uppsala,
av Gunnar Wennerberg (1817— 1901). — Bellman (1740—95), dikta tekst og
tonar, m. a. «Fredman’s Epistlar» og «Fredman's Songer». Han hev havt
overlag mykje å segja for selskaps- og studentsongen. — «
Uppsalasongen» — dei framifrå studentsongiagi i Uppsala, «Almanna
Sången», (vann fyrste prisen i Paris, 1867) og «Orphei Drångar», som
var mønster for andre songlag. — Side 176. poverty is a crime — sjå
merkn, til s. 93. — Side 177, Mæcenatar — etter Mæcenas (d. år 8 f.
Kr.) som nytta mykje av rikdomen sin til å hjelpa fram dikting og
kunst, m. a. Horats (sjå merkn. til s. 53). — Side 178. Nattelaperi —
nattefriing, ein gamal skikk, som fyrst utarta ved innverknad frå
byane. — Side 179. Meier— sfr. s. 84 og 202. — sakførar Stensgaard frå
«De Unges Forbund»;ein som vil koma seg fram ved alle slag råder. —
absint ein sterk, grønleg likør av ymse slag malurter og anis, som dei
drakk uppblanda med vatn (mest i Frankrike). — Side 181. Monsen — sfr,
s. 149 og merkn. — Side 182. internasjonale — «den internasjonale
samskipingi av arbeidarar» frå 1864 (på grunnlag av ideane åt Karl
Marx), nådde høgdi 1871, slitna sund 1872. — «/ rosenlund under sagas
hall* er byrjingi av diktet «Mindets Bæger» av Welhaven, mykje nytta
tidlegare.

Side 184. tGhmtarnes — sjå merkn. til s. 173. — fortjust — fortrolla,
fjetra, forheksa ved trollsongar. — attergløyme — møykjering, gamal
ugift kvinne. — Side 185. marknaden — den eldgamle vintermarknaden i
Oslo, fyrste tysdagen i februar, handelsstemne og trelast- og
hestemarknad med yrande liv på torgi. Tok til å gå attende i 60-åri, og
avskipa offisielt 1899, so nær som hestemarknaden. — Side 186.
raudvinspjolter — i 1, utg. stend: «Selters med Raudvin». Ordet pjolter
av uvisst upphav. — Grundung — grunnleggjing; serleg å gjera upptaket
til eit økonomisk tiltak, lutlag; sumtid med eit liti sidetyding av
ureel spekulasjon. — Side 187. Kyrkjemøtet i Nikcea — år 325, det
fyrste ålmenne kyrkjemøtet. Det var 318 biskopar til stades med
avgjerdsrett. Det vart fastlege som rett-truande lære at Kristus er
gud, jamstelt med faderen. Til å byrja med var 22 imot (og samd med
Arios), til slutt berre 2. Der vart ikkje røysta på moderne
parlamentarisk måte, men truleg med underskrifter. Arios var presbyter
og Athanasios diakon, so ingen av dei talde med ved avgjerdi. — Side
188. Bernt Bruvik — i r. utg. heiter han Olai B,, men det er retta i 3.
reviderte utg. til Bernt, so nær som her; det må likevel vera same
mannen, sfr. s, 51 og 65. — Olsen den fyrste — sjå s. 48. — Hærland —
sfr. s. toi og merkn., og 214 og merkn. — Side 190. parykkblokk—
tremodell til å laga parykkar på. — Side 191, «Mo-ders Maal og Faders
Skikk — frå Ole Vig eller Grundtvig. — folkehøgskulen — sjå merkn. s.
221, — Side 192. it age Feil af sin Bestemmelse» — eit vanleg ord i
folke-høgskulekrinsar og elles i fyrre hundradåret, ut frå det syn at
kvart menneske hev eit kall i livet; sfr. og Ibsen, m. a. Peer Gynt,
slutn. — Side 194. ho vart artttars ved — vart uroleg, skræmd, tok seg
nær av det (sfr. gn. hQnum vard annars hugar vid).

flirvise — som lett lær spottande, svær til å flira. — krønske
ovmodige, byrge, kaute. — Side 196. bystudentar som la seg etter å sjå
ut som bønder sjølve — mest kjend er vel Chr. Bruun, som t. d. stødt
gjekk i vadmålsklæde med ullkrage, Kr. Janson, Henrik Krohn o. fl. —
ein ung bygut — s. 198 stend at han var bergensar; modell kann då vera
både Kr. Janson (1841—1919) som alt i 1859 hadde tala på landsmål ved
russefesten, og Jens Rolfsen {1844—76) som i 1865 hadde tala på
landsmål som magister bibendi. Det kann og vera andre. Wallem skriv i
studentsamfundssoga : «Eksemplene kunne forfleres» (s, 563).

— Side 198. «Karl Magnus» — er Carl Johan Nielsen (1836—79) frå Lurøy i
Nordland, seminarist, student 1864, studera teologi i nokre år og var
lærar lengste tidi på Nissen skule, drukna seg i Aker sel vi. Han var
ein fødd dis-putator, djerv, norskhuga, målstrevar, «Norges Løve» kalla
dei han (sjå «Norsk årbok», 1928, s. 62). «Han hadde slikt eit
grenselaust mod, so han la upp mot dei største autoritetar og alltid so
sjølvtrygt. Eit lett hovud var han» (Koht i «Syn og segn», 1908).
Garborg skreiv eit minnedikt yver han.

— Vedunderbø — sjå s. 65. — Side 199. Lars Risvold sjå s. 51. —
kjelsvin — ein svær bjelke i botnen av ein båt, ligg uppå spanti til
feste for mastri (umlaging av kjøl-svill), — fjeli for augo og ringen i
nasen — som sinte uk-sar fær, når ein skal leida dei eit stykke. —
katekctiskc metoden

— spyrjande måten, med ferdige spursmål og svar. — Side 202. kandidat
Meier — sjå s. 179, (sfr. s. 84). — practicum — praktisk teologisk
eksamen, som ein må ha til å verta prest. — Side 204. Kristian Bliland
— sjå s. 34. — Side 205. pelagianisme — læra etter den britiske munken
Pelagius (i 5. hnd.) som nektar arvesyndi og barnedåpen, og hevdar at
menneskenaturi ikkje er vond frå upphavet ; det som det gjeld um er å
reisa den sedelege viljen hjå mennesket til å leva eit moralsk liv. —
ein merkeleg mann — siktar truleg til religionslæraren åt Garborg på
seminaret, H. A. Arnesen (1836—1914); han hadde stor innverknad på
Garborg; var lærar ved Stavanger latinskule 1861—63. — Side 206.
Jensens lesebok — «for Folkeskolen og Folkehjemmet. Udgiven efter
offentlig Foranstalt-ning», 1863. P. A. Jensen (1812—67) var
stiftsprost og høgt vyrd. Likevel møtte leseboki hans mykje motstand
rundt i landet, av di det var verdslege dikt og forteljingar,
sogeskildringar og naturvitskaplege utgreidingar i boki. Kyr-kjestyret
hadde innført boki; likevel gjekk folk mange stader ut or statskyrkja
for den skuld («de Jarlsbergske fri-menigheder» er enno leivningar
etter det) eller vedtok å klistra yver heile stykke eller mindre bolkar
eller einskilde ord (t. d. «at dandse»). Sfr. s. 223. — Side 207. Peder
Monsen — sfr. s. 114, 149 og 181. — Bent Bu — sjå s. 61. — heldt strid
med seg sjølv — hev ymse gjort. Mest kjend er Bjørnson etter det dr.
Lindseth hev upplyst (hjå Collin: B. B. I, s. 179, 1. utg.). Bjørnson
hadde skrive ein kvass teaterkritikk i «Krydseren» 1854, som mange
mislika. Bj. vilde gjerne få greidt spursmålet meir ut, og so skreiv
han mot seg sjølv i «Christiania-Posten» og svara att i <Krydseren». Då
det kom upp, miste han ein refe-rentpost han hadde i «Chr.-Posten».
Garborg hev gjortdet same i *Lærerstandens Avis», når hun var i beit
for tilfang. — «Audia tur ct altera parss — ein skal og høyra den andre
parten (stod i gamle retlsalar). — Side 209. «middag på dampens — sfr.
s. io8 og merkn. — armodsdomen frå skulane — sfr. «Ymist um landsungdom
i hovudstaden» av Midttun i 30-års-skriftet for Bondeungdomslaget. —
kommunard — ein som var med i Paris-kommunen 1871.

— Side 210. råskapen skulde styra rike og land — forven-ding av diktet
åt Vinje: «Kunnskap skal styra rike og land», frå 1859, i eit stykke um
unionspolitikken. — Side 213. Delen — (sjå merkn. til s. 78). «Uet var
mange som vilde lesa «Dolen», færre som vilde halda han og endaa færre
som vilde betala han.» På dei tvo fyrste årgangane tapte Vinje fleire
hundrad dalar, og det gjekk ikkje likare sidan. 1. mars 1865 vart han
ekstraskrivar i justisdepartementet, og han var der i 3 år, ei tolleg
god tid for han. 24. febr. 1868 vart han avsett for skrivingi si mot
riksstyret. Året etter gjorde nokre stortingsmenn framlegg um diktarløn
for han; men det vart burllagt i Stortinget det året, og næste året var
det for seint. Vinje hadde det smått og vondt mange gonger.
Stortingsmann Bjømsgaard fortel (i «Spredte Minder», s. 20): *En
is-nende, raakold vinterdag, kviksolvet var vist nede mot de

20, gik jeg op til Vinje paa hans hybel ved Hægdehaugen. Han sat og
skrev paa en artikkel til «Dølen». Der fandtes ikke en pinde i
kakkelovnen. Naar han hadde skrevet

nogen linjer, stivnet fingrene.--gned sine fingre vold-

somt og fortsatte med at skrive . . . Han eiet ikke en skilling at
kjøpe ved for». Sfr. skildringi hjå Sars i Saml. Værker, IV, s. 309. —
kvi gjorde han ikkje flesk — sfr. verset i diktet «Den scotske
Highlander», sitera i Fesjå-talen: «Skap Kjøt, min Ven, med fieskad
Haand, og lat so meg faa skapa Aand.» — desse samroringane — amal-

18 — Garborg: Bond studentar.gamistane, som vilde binda Noreg og
Sverike fastare i hop (sfr. s. 103), Ein av dei skandinaviske ferarane
i 60-åri, professor L. Kr. Daa, var det som sa at landet vårt berre var
ei samling av 400 prestegjeld (sjå Vinje: Skr. i Utval V. s. 320). —
Side 214. ein gut som det var von i — siktar t. d. til student Saamund
Thormodson som døydde 24 år gamal 1858, og som Vinje hev skrive eit
dikt um av dette innhald (Skr. i smL V, s. 71). — Med Hærland tenkjer
vel Garborg her på t. d. Jon Klæbo (1839—74) frå Nordland som dei sette
store voner til, men som laut slutta og døydde av tæring. Eller kann
henda helst J, J. Hjelmesæt (1840—77) frå Nordfjord som streva og sleit
og las astronomi, men døydde fyrr han vann fram. (Sfr. at Hærland
fortalde eventyr på sognemål, s. 105). Var med i Fram-klikken.

I dei seinare verki åt Garborg møter me Daniel Braut att, so me fær
nokolunde greide på korleis det gjekk med han i livet. Han levde «det
ideale studenterliv» i nokre år med rangel i lag med Olai Juberg. So
las han eit par år og tok teologisk embetseksamen og praktikum då han
var ikr. 3 r år. Då endeleg måtte han gifta seg med Hanna, etter at dei
hadde skaffa han ein tolleg god post på ein gjenteskule. Aret etter
gjekk proprietær Stensrud fallitt, Storr kunde ikkje lenger halda han
uppe. Daniel var inn-harm lenge for dette, gifta seg til pengar og so
ikkje få dei, «at Vaarherre kunde tillata slikt». So gjekk han og sleit
på skulen, utriveleg og leid. Då han er 36—37 år, fær me ein blenk inn
i livet hans i boki «Mannfolk» (1886.) Han søkte prestekall, og ein
møter han att i «Læraren» (1896), der det er han som gjeng laus på
idealisten PaulusHove, skriv mot han i bladi og hjelper den verdslege
makti til å skrida inn. Futen segjer: «Det maa være en energisk Mand
alligevel, denne nye Presten Deres — energisk Mand alligevel, — til
Trods for sin Mave og sit drævende Væsen.» — I «Heimkomin Son» (1908)
vert det so fortalt at Daniel Braut kom på Stortinget.

